
A SZENT BORBÁLA. 



A VASKAPU. 

Egy hegyláncz, közepén keresztül törve, tetejéről ta- 
lapjáig, négy mértföldnyi messzeségben ; két oldalt hat- 
száz lábtól három . ezerig emelkedő magas egyenes szikla- 
falak, közepett az ó-világ óriás folyama, az Ister : a Duna. 

A ránehezülő víztömeg törte-e magának e kaput, vagy 
a földalatti tűz repeszté kétfelé a hegylánezot? Neptun 
alkotta-e ezt, vagy Volcán ? vagy ketten együtt ? A mű 
Istené I Ahoz hasonlót még a mai istenutánzó kor vaskezű 
emberei sem birnak alkotni. 

Az egyik Isten keze nyomait hirdetik a Fruska Gora 
hegy-tetején elszórt tengercsigák kövületei, a Veterani- 
barlang ásatag tengerlakó saurusai ; a másik Istenről be- 
szélnek a bazaltok a Piatra Detonatán ; a harmadikat, a 
vaskezű embert hirdeti a sziklába vágott hosszú padmaly- 
part, egy országút, melynek boltozata is van ; az óriási 
kőhid oszlopmaradványai, az emléktábla a szikla olda- 
lába domborműként vésve, s a meder közepébe vágott 
száz lábnyi széles csatorna, melyen nagyobb hajók jár- 
hatnak. 

A Vaskapunak kétezer éves históriája van, s négy nem- 
zet nyelvén nevezik azt. 

' Mintha egy templom közelednék felénk, melyet óriá- 
sok építettek, pillérekkel, melyek kőszálak, és oszlopok- 
kal, melyek toronymagasak, csodálatos kolossz-alakokat 
emelve a felmagasió párkányokra, mikben a képzelem 
szentek szobrait látja, s e templom csarnoka négy mért- 

Jókai: Az aranj ember. I. 1 

földnyi távolba mélyed, fordul, kanyarodik, új templo- 
mot mutat, más falcsoportokkal, más csodaalakokkal; 
egyik fal sima, mint a csiszolt gránit, vörös és fehér erek 
czikáznak végig rajta : rejtelmes Istenirás betűi ; másutt 
rozsdavörös az egész hegylap, mintha igazán vasból volna, 
néhol a gránit rézsut dűlt rétegei mutogatják a titánok 
merész építkezésmódját; s az új fordulónál már egy góth 
templom porticusa jő elénk, hegyes toronycsúcsaival, kar- 
csú, egymáshoz tömqtt bazalt pilléreivel, a kormos fal kö- 
zepéből egy-egy aranysárga folt világít ki, mint a frigy- 
láda lapja: ott a kén virágzik. Érczvirág az. De élő virág- 
gal is díszlenek a falak; párkányaikról, repedéseikben, 
mintha kegyeletes kezek zöld koszorúi függnének alá. 
Azok óriási lombfák, fenyők, miknek komor tömegét az 
őszi dér csípte bokrok sárga és piros füzérei tarkítják. 

Egyszer-egyszer megszakítja a végtelen, a szédületes 
kettős falazatot egy benyíló völgykebel, melyen keresztül 
egy rejtett, emberlaktalan paradicsomba látni. Itt a két 
sziklafal között mély komor árny borong, s a nappali sö- 
tétbe, mint valami tündérvílág ráosolyg be a napsütötte - 
völgy képe, vadszőlő erdejével, melynek érett apró piros 
bogyói szint adnak a fáknak; tarka leveleik szőnyeget 
vonnak rájuk. Emberlak nem látszik a völgyben, keskeny 
patak kavarog tisztásán végig, abból, gyanútlan szarvasok 
isznak ; a patak aztán mint egy ezüst sugár omlik alá a 
sziklamartról. Ezerén és ezerén elhaladnak e völgy előtt, 
s mindenki azt gondolja magában : vajon mi lakhatik 
ebben ? 

Aztán elmarad a völgy s ismét más templomi kép kö- 
vetkezik, a többinél még nagyobb, még rettenetesebb : a* 
két fal száznegyven ölnyire közeledik már egymáshoz s 
háromezer lábnyira az éghez ; az a messze kiálló szikla 
á tetőn a Gropa lui Petro : a szent Péter sírja, mellette 
kétfelől a másik két titáni kőalak két apostoltársa. 

S e két fal között foly alant a kőmederben a Duna. 

A nagy, fenséges folyam-ős, mely megszokta a magyar 

sík lapályon ezer ölnyi mederben lialaflni méltóságos 
csenddel, partjain a belehajló fűzfákkal enyelegni, kiláto- 
gatni a szép virágos mezökre s csendesen keleplö mal- 
mokkal beszélgetni; itt összeszorítva százriegyyen ölnyi 
sziklagátba, hah, mily haraggal tör rajta keresztül ! A kik 
idáig jöttek vele, nem ismernek reá. Az ösz óriás szilaj 
hőssé ifjul, hullámai szökellnek a sziklás meder felett, 
egy-egy roppant bércztömeg ül ki néhol medre közepébe, 
mint valami rémoltár ; az óriási Babagáj, a koronás Ka- 
zán szikla; azokat fenséges haraggal, ostromolja, rájuk 
zúdulva elöl, s mély forgatagokat örvónyítve mögöttük, 
feneketlen árkot vájva a sziklamederben ; s aztán csat- 
togva, zúgva rohan alá a kőlépcsőkön, mik egyik szikla- 
faitól a másikig nyúlnak keresztül. 
• Néhol már legyőzte az útját álló torlaszt s a széttört 
sziklákon keresztül ömlik tajtékozva, másutt megtorlik a 
kanyarodó szoros bérczfalánál s a ráhajló szikla alá ásta 
magát örök habjaival. Néhol szigeteket rakott le a legyőz- , 
hetién sziklák mögé, új földalkotásokat, mik semmi régi 
térképen nincsenek; azokat benőtte vad fa és bokor, azok 
nem tartoznak semmi államhoz, sem magyarhoz, sem török- 
höz, sem szerbhez ; a senki országa az, adót nem fizető, 
urat nem ismerő, világon kivül eső, meg nem nevezett 
föld \ másunnan meg elhordta a kikezdett szigetet bokrai- 
val, erdőivel, kunyhóival együtt, s letörülte alakjaikat a 
térképről. 

A sziklák, a szigetek több ágra osztják a folyamot, mely 
Ogradina és Plaviszovicza között már óránkint tíz mért- 
földnyi sebességgel rohan, s a szűk folyamágakat ismerni 
kell a hajósnak; mert az emberi vaskéz csak egy csatornát 
vágott. a meder sziklapadjaiban, melyen nagyobb hajók 
járhatnak, a parthoz közel csak apró hajók számára van út. 

Az apróbb szigetek mentében, a szűkebb Dunaágak 
között sajátszerű emberi művek szakítják félbe a termé- 
szet nagyszerű alkotását : kettős czölöpzetek erős fatör- 
zsekből, mik V betű alakban mennek össze, nyilt öbleik- 

kel vízmentének fordulva. Ezek a vizafogók. A tenger ven- 
dégei felfelé úsznak a folyón : fejüket vakartatják a viz- 
zel, csiklandó parasytok miatt ; aztán belejutnak a kelep- 
czékbe ; visszafordulni nem szokásuk, mindig előbbre ha- 
ladnak a szűkülő fogdában ; míg a legvégén belejutnak 
a « halottas kamrába », ahonnan nincs menekülésük. 

S e fenséges helynek hangja is oly isteni. Egy örökké- 
tartó egyetemes zúgás, mely hasonlít a némasághoz, oly 
egyforma, s az Isten szavához : oly érthető. A mint az 
óriás folyam a kőzátonyokon végighömpölyög, a hogy a 
sziklafalakat korbácsolja, a hogy az örvényekben fuldo- 
kolva elmerül, a hogy a zuhatagok hanglépcsőin végig- 
játszik, s a hogy ez örök hullámcsattogást az örök visz- 
hang e kettős fal között a túlvilági zen^ felségóig emeli, 
mely csupa orgona és harangszó és elhaló mennydörgés, 
az ember elnémul és saját szavát meghallani retteg e 
titáni zengés közepett. A hajósok csak jelekkel integetnek, 
a halászok babonás hite tiltja e helyt a szót: a veszély 
tudata mindenkit magában imádkozni készt. 

Mert valóban, a ki itt végighalad, a míg e sötét falakat 
látja itt maga mellett kétfelől, mintha saját kriptája falai 
között evezne végig. 

Kivált mikor még a hajósok félelme, a Bóra meg- 
jelen. 

A kitartó hetes vihar. Ez járhatlanná teszi a Dunát a 
Vaskapu között. 

Ha csak egy bérczfal volna, az védne ellene ; de a kettő 
között megszoruló légnyomás oly szeszélyessé válik, mint 
egy nagy város utczáiban kódorgó szél: majd elől, majd 
hátul támad, minden kanyarodónál más irányból tör 
ki, egyszer-egyszer tökéletesen megszűnik, aztán megint 
egyszerre valamely völgyzugolyból, mint lesből rohan 
elő, megkapja a hajót, kicsavarja a kormányt, dolgot ád 
minden kéznek, belerántja az egész vontató lócsapatot 
az alattságnál fog\^a a vizbe; aztán megint egyet for- 
dul 8 oly sebesen tolja előre a megkapott faalkotmányt, 

m'ntha az vízmentében úsznék; a hullám úgy porzik 
(előtte, mint az országút, mitor végigsöpör rajta. 

A templomi zengés oly Ítéletnapi zajjá magasodik fel 
ilyenkor, hogy az elmerülő halálkiáltása nem hallik ki be- 
lőle. 



A SZENT BORBÁLA ES UTASAI. 

Történetünk idejében még nem jártak a Dunán gőz- 
hajók. Galacztól elkezdve fel a Majnaesatornáig kilencz- 
ezer ló járta a partokat, a hajók felvontatásával fáradva; 
a török Dunán a vitorlát is használták, a magyar Dunán 
nem. Azonkivül a csempészhajók egész raja járt-kelt a 
két ország közötti víz hátán, csupán izmos karú evezők 
által hajtatva. A sócsempészetnek volt ott divatja. Az ál- 
lam eladta másfél forintért a török parton azt a sót, a 
minek az ára itthon hatodfél forint ; a török partról visz- 
szahozta azt a csempész, s eladta a magyar parton ne- 
gyedfél forintért. S így aztán mindenki nyert rajta, az 
állam is, a csempész is, a vevő is. Ennél barátságosabb 
viszonyt képzelni sem lehet. Hanem a ki legkevésbbé volt 
megelégedve a nyereségével, az az állam volt, mely a sa- 
ját védelmére a hosszú határparton végig őrházakat állí- 
tott fel, azokba a közel falvak férfilakosságát állítá be, 
puskával, hogy a határ fölött őrködjenek. Minden falu adott 
határőröket, s m'nden falunak voltak saját csempészei. 
Minélfogva csak az iránt volt szükséges intézkedni, 
hogy a mely falu ifjai épen az őrségen vannak, annak a 
falunak a vénjei járjanak ugyanakkor a csempészhajók- 
kal; a mi ismét igen szép családi vonás. Azonban az 
államnak még egyéb magas czéljai is voltak e szigorú ha- 
tárőrzéssel. A pestis meggátlása. 

A rettenetes keleti pestis ! 

Mi ugyan meg nem tudjuk mondani, hogy mi az ? 
és müyen az ? mert hazánkban épen százötven eszten- 

deje, hogy az utolsó hiu özvegyasszony felvette a pestises 
shawlt Zimonyban, s mire a 'templomba ment vele, ször- 
nyet halt.; de mivel minden esztendőben olvassuk a hir- 
lapokból, hogy majd Syrában, majd Brussában, majd Pe- 
rában kiütött a keleti pestis, el kell hinnünk, hogy az 
csakugyan létezik s hálával viseltetnünk a kormány iránt, 
a miért ajtót, ablakot elzár előtte, hogy be ne jöhessen 
hozzánk. 

Mert minden idegen néppel való érintkezésünk valami 
új, eddig ismeretlen ragályhal ajándékozott meg bennün- 
ket. Chinától kaptuk a vörhen, t, a saracénoktól a himlőt, 
az oroszoktól á grippét, a délamerikaiaktól a sárgalázt, s 
. a kelet-indusoktól a cholerát ; a törököktől pedig a pes.- 
tist. 

Azért az egész part hosszában a vis-a-vis lakozóknak 
csak elővigyázati rendszabályok mellett szabad éa lehet 
egymással érintkezniök, a mi nagyon érdekessé és mulat- 
ságossá ti héti rájuk nézve az életet. 

S er rendszabályok igen szigorúak. Mikor Brussában 
kiüt a pestis, a török-szerb parton minden élő és nem 
élő tárgy^azonnal pestisesnek nyilváníttatik hivatalosan, 
s a ki azokhoz hozzáér, az «kevert», az vándorol a vesz- 
tegintézetbe tíz, húsz, negyven napra. Ha egy balparti, 
hajó vontató kötele a fordulóknál hozzáér egy jobbparti 
hajó köteléhez, az egész hajó szeniélyzete « kevert », s a 
Duna közepén marad tíz napig; mert az egyik hajókötél- 
röl a másikra elragadhatott a pestis, s arról az egész 
hajószemélyzetre. 

S mindez szigorú felügyelet alá esik. Minden hajón 
ott ül egy hivatalos orgánum: a « tisztító ». Eettenetes 
személy. Kinek kötelessége mindenkire felügyelni, mihez 
ér hozzá, kivel- érintkezik, s a ki az utazót, ha a török- 
szerb parton csak a köpenye szegletével érintett is egy 
idegent, vagy egy szőrből, gyaj)juból, kenderből készült 
tárgyat (ezek terjesztik a pestist), azonnal kevertnek nyi- 
latkoztatja, s mihelyt Orsovára értek, kiszakítja családja 

' karjai közül, s átadja a vesztegintézetnek. Ezért hívják a 
« tisztítónak)). 

. S jaj a tisztítónak, ha egy ily esetet eltitkol. A legkisebb 
mulasztás büntetése tizenöt évi várfogság. - 

Hanem a csempészeken úgy látszik, hogy nem fog a 
pestis, mert ők nem hordanak magukkal tisztitót, s akár- 
hogy dúl Brussában a keleti dögvész, ők éjjel-nappal köz- 
lekednek a két' part között. Jó lesz feljegyezni, hogy szent 
Prokop a patronusuk. 

Csupán a Bóra szokta megzavarni a detailüzletet, mert 
a Vaskapu közötti sebes árban kiveri a déli partra a ha- 
jókat, a miket csak evezők mozdítanak előre. 

Igaz, hogy a vontatóval haladó hajón is lehet csem- 
pészni, s ez már en-gros tizeiét ; hanem ez azután többe is 
kerül, jnint atyafiságos jó barátságba, s nem szegény em- 
bernek való. Ez már nem só. Dohány és kávé. 

A Bór^* bizony tisztára fújja a Dunát a hajóktól, s há- 
rom-négy napra úgy helyreállítja a jó erkölcsöket s az 
állam iránti hűséget, hogy semmi bűnbocsánatra nincsen 
szükség. A hajók iparkodtak előle révbe menekülni vagy 
horgonyt vetni a Duna közepén, s a határőrök alhatnak 
nyugton, a míg ez a szél nyikorogtatja faházaik ereszeit. 
Hajó nem jár most. ; 

Az ogradinai őrállomás káplárjának még is úgy tetszik, 
mintha reggel óta többször áthangzanék a s élzúgáson 
s a folyam zéngésén keresztül az a sajátságos tutuló bő; 
gés, a mit a hajóstülök két mértföldnyi messzeségre el- 
küld, s a mi a mennydörgésből is kiválik. Valami különös 
visszatetsző, szomorú üvöltés az egy hosszú facsövön ke- 
resztül. 

Hajó jön-e most ? s vontatóinak ad jelt a tülökkel ?Vagy 
szerencsétlenül járt a sziklák között s segélyért üvölt? 

Az a hajó «jön)). 

Egy tíz-tizenkétezer mérös tölgyfahajó ; mint látszik 
egészen megterhelve, mert kétoldalt párkányain végigsö-* 
pör a hullám. 

Az öblös jármű egészen feketére van festve; hanem az 
eleje ezüstszínű s -magasra felnyúló csigafejű ormányban 
végződik, mely szép fényes bádoggal van kiverve. A tető- 
zet háztető alakú, kétoldalt lefelé vezető keskeny lépcsők- 
kel s fenn egy lapos járdával, mely egyik kormánytól a 
másikig vezet. Az ormány felőli része a tetőnek végződik 
a kettős kabineten, mely két szobácskából áll, jobbra- 
balra nyiló ajtókkal. A harmadik oldala a kabinetnek két- 
két zöldre festett redőnyü ablakot mutat, s e két ablak 
közötti téren látható a martyrhalált szenvedett szent Bpr- 
bála szűzi alakja életnagyságban lefestve; rózsaszínű 
köntösben, világoskék palástban, s delipiros főtakaróval, 
köröskörül arany alapon, kezében fehér liliom. 

Azon a kis téren pedig, a mi a kabinet és a hajó orrát 
elfoglaló vastag kötéltekercsek között fenmaradt, van egy 
két láb széles és öt láb hosszú zöldre festett deszkaláda, 
abban fekete föld, s ez teleültetve a legszebb dupla szeg- 
fűkkel, teljes ibolyákkal. A képet és a kis kertet vasrács 
fedi három láb magasan, s e rács tele van aggatva mezei 
virágkoszorúkkal, közepén gömbölyű piros üvegben ég 
egy mécses, s a mellé van feltűzve egy csomó rozmarin 
és szentelt fűzbarka. 

A hajó első részére fel van emelve az árbocz, s annak 
a derékkampójára van kifeszítve az alattság, a három hü- 
velyknyi vastag hajókötél, melynél fogva a parton het- 
venkét ló igyekszik a nehéz járművet vízellenébe von- 
tatni. Más időben felényi is elég lett volna itt, s a felső 
Dunán tizenkét ló is elhúzza, de itt és a szél ellen küzdve 
a hetvenkettőnek is sok biztatás kell. 

Az a kürtölés a lóhajcsárok vezetőjének szól. 

Emberhangot hiába volna most itt vesztegetni. A hajó- 
ról a partig ha elhatna is az, a sokszerű víszhang úgy 
összezavarja hogy ember meg nem érti. 

Ellenben a tülök hangját a ló is megérti : annak a von- 
tatott vagy megszaggatott, ijesztő vagy bíztató üvöltésé- 
ből megtudja ember és állat ? hogy no most sebesebben 

kell menni, most lassítani a lépést, most egyszerre meg- 
állni. 

Mert a hajónak változatos sorsa van e sziklacsatorná- 
ban : küzdenie kell a féloldalt verő széllel, a folyam rej- 
télyes folyásával, saját terhével, sziklák és örvények ke- 
rülgetésével. 

Két ember kezében van a sorsa, hz egyik a kormányos, 
a ki a timon- rudat tartja ; a másik a hajóbiztos, a ki a tü- 
lökhanggal jelzi az elemek ordítása közepett a vontatók 
feladatát. Ha valamelyik rosszul érti a dolgát, a hajó 
vagy felfut valami sziklapadra, vagy belesikamlik a for-* 
góba, vagy átverődik a túlpartra, vagy felakad valami zá- 
tonyon, s akkor el van veszve emberestül, egerestül. 

Hanem ennek a két embernek az arczán nem látszik 
meg, hogy tudnának valamit a félelemről. 

A kormányos ölnyi termetű kemény férfi volt, erősen 
rezes arezszinnel, a két orczáján a pirosság vékony haj- 
szálerek szövevényében fejezte ki magát, miktől a szeme 
fehére is reczés volt. Hangja örökösen rekedt s csak két- 
féle változatot ismer: vagy erős kiabálást, vagy kopott 
dörmögést. Valószínűleg ez kényszeríti, hogy torkának 
kettős gondját viselje : előlegesen egy vastagon átpóláló 
veres gyapotkendővel, utólagosan a pálinkás butykossal, 
a mi állandó helyén van a mándlija zsebében. 

A hajóbiztos egy harmincz év körüli férfi, szőke hajjal, 
mélázó kék szemekkel, hosszú bajuszszal és másutt simára 
borotvált arczczal, középszerű termet, első tekintetre 
gyönge alkatúnak látszó ; a hangja is hozzá való, csak- 
nem nőies, mikor halkan beszél. 

A kormányost Fabula Jánosnak híják ; a hajóbiztos neve 
Timár Mihály. 

A hivatalos « tisztító)) a kormányos timonpadlój a szé- 
lén ül, fejére húzva darócz kámzsáját; ennek csak az 
oiTát látjuk, meg a bajuszát, mind a kettő veres. Ennek a 
nevét nem jegyezte fel a történelem. Jelenleg épen ba- 
gót rág. 

Digitized by VjOOQIC 



10 

A nehéz tölgyfaajtóhoz van kapcsolva a dereglye, ah- 
han ül hat hajóslegény, a kik ütenyre eveznek ; minden 
nyx)másnál egyszerre felugranak helye "kről, két lépést 
felözaladnak egy zsámolyos emelvényre, akkor megkap- 
ják az evezörudat, beleakasztják a Dunába a lapátot s 
aztán hányat vetik magukat a padjaikra ; a vontatón kivül 
ez is segíti a hajót, a hol erősebb a víznyomás. 
, Egy kisebb csónakforma a dereglyéhez kötve líszik. 

A kettős kabinet ajtajában áll egy ötven év körüli férfi, 
s török dohányt szí csibukból. Keleties vonások ; de in- 
kább török, mint görög jelleggel, pedig külseje egészen 
görög szerbet akar mutatni, prémes kaftánjával, gömbö- 
lyű veres süvegével. A figyelmes szemlélőnek azonban 
fel fog tűnni, hogy arezának borotvált része a többihez 
nézve nagyon világos, mint szokott azoknál lenni, a kik 
nem rég vágták le onnan a sűrű körszakállt. 

Ez az úr Trikalisz Euthym név alatt van bejegyezve a 
hajókönyvbe, s a hajóteher tulajdonosa. A hajó maga 
Brazovics Athanáz, komáromi kereskedő sajátja. 

A kabinet egyik ablakából végre egy fiatal leányarcz 
tekint ki, s ez által szomszédjává lesz szent Borbálának. 

Mintha ez is szent volna. 

Ez arcz nem halavány, de fehér ; a márvány, a kristály 
önerejü fehérsége az, olyan jogos sajátja a fehér szín, 
mint az abyssininak a fekete, a malayinak a sárga. Semmi 
idegen színvegyülettől nem háborított fehérség, melyre 
nem idéz pírt sem a szemközt fúvó szél, sem a szemébe . 
néző férfitekintet. 

Igaz, hogy még gyermek, alig több tizenhárom éves- 
nél ; de a magas, nyúlánk alak és komoly, szoborszerű 
arcz, tökéletes antik vonásokkal, mintha anyja, a miloi 
Venus arczán feledte volna szemeit valaha. 

Sűrű fekete haja valami érczes fénynyel bir, minő a 
fekete hattyú tolla. De szemei sötétkékek. Két hosszú, 
vékonyan rajzolt szemölde csaknem összeér homlokán ; az 
ilyen összeérő szemöldök valami varázshatalmat kölcsö- 

nöznek az arcznak. Ez a két vékony szemöld együtt 
mintha valami fekete aureole volna egy szent kép hom- 
lokán. A leány neve Timéa. 

Ezek a szent Borhála utasai. 

A hajóhiztos, mikor a tülköt leteszi a kezéből, mikor a 
fenékmérö ónnal megvizsgálta, hány lábnyi vizben halad- 
nak most ? időt vesz magának, hogy a szent kép rácsoza- 
tához fordulva, a leánykával beszélgessen. 

Timéa csupán új -görögül ért, s a biztos azt a nyelvet 
is folyékonyan beszéli. 

A táj szépségeit magyarázza a leánynak : az ijesztő, a 
borzalmas szépségeket. 

A fehér arcz, a sötétkék szemek mozdulatlanul figyel- 
nek beszédére, de nagyon figyelnek. 

A biztosnak mégis úgy tetszik^ mintha ezek a szemek 
nem ö rá figyelnének, hanem azokra a violákra, a mik 
szent Borbála lábai előtt illatoznak-. Egyet leszakít közü- 
lök s odanyújtja a gyermeknek, hadd hallgassa közelebb- 
ről, mit beszélnek a virágok ? 

A kormányos látja ezt mind onnan a timon-állványról 
s nem. tetszik neki. 

— P^dig jobb volna, hadarja ráspolyzengésü hangjával, a 
helyett, hogy a szent elöl letépi a virágokat s annak a 
gyermeknek adogatja, ha egy szentelt barkát meggyújtana 
a lámpásnál ; mert ha a Jézus neki visz bennünket annak 
a/ kőbálványnak ott, a Krisztus sem ment meg bennünket. 
Jézus segíts ! 

) Ezt az áldást, ha maga lett volna is, elmondta volna 
JFabula János ; de minthogy a tisztító épen ott ült, az is 
líiallotta s párbeszéd lett belőle. 
/ ' — De hát miért kell kegyelmeteknek épen ilyen nagy 
viharban átkelni a Vaskapun ? 

— Miért hát ? felelt Fabula János, megtartva azt a 

r jó szokását, hogy a kellő meggondolás végett előbb egyet 

/ • húzzon a szalmás butykosból, csak azért, mert sietős 

az utunk. Tíz ezer mérő tiszta búza van a hajónkon. 

A Bánátban nem termett, Oláhországban meg nagy volt 
a termés. Azt viszszük fel Komáromig. Ma szent Mihály 
napja van ; ha nem sietünk, itt kap bennünket a novem- 
ber, s odafagyunk valahol az útban. 

— S hogyan hiszi azt kegyelmed, hogy novemberben 
befagy a Duna ? 

— Nein hiszem, hanem tudom. Megmondja azt a komá- 
romi kalendárium. Nézze csak meg a szobámban : ott van 
felakasztva az ágyam fölé. 

A tisztító még mélyebben húzta be az orrát a kámzsá- 
jába s nagyot köpött a Dunába a rágott bagótól. 

— De pedig ne köpködjön a Dunába ilyenkor, mert azt 
a Duna nem szereti. A mit pedig a komáromi kalendá- 
rium mond, az szent. Most tíz esztendeje épen így meg- 
jövendölte, hogy novemberben beáll a fagy. Én siettem is 
haza a hajómmal; akkor is a szent Borbálán voltam. 
A többiek kinevettek. Aztán november 23-kán egyszerre 
beállt a hideg, fele odafagyott a hajóknak, ki Apatinnál, 
ki Földvárnál, akkor aztán én nevettem. — Jézus segíts ! 
szorítsd azt a lapátot, hééééj ! 

A vihar ismét dühösen nekifeküdt a hajónak. Askor- 
má.nyos arczán kövér izzadságcseppek csorogtak végii, a 
mint a kormányrudat visszatartani erőködött; de n'ém 
kellett neki segítség. Megjutalmazta magát érte egy koi 
pálinkával, a mitől a szeme még véresebb lett. 

— No' csak a melleit a kőláb mellett segítsen el ben- 
nünket a Jézus! fohászkodék nagy erőködós közbei 
Feszítsd azt a lapátot, te gyerek ! Csak ezt a köve^ 
elkerüljük szerencsésen. 

— Aztán majd jön a másik. 

— No meg a harmadik, meg a tizenharmadik, és min- 
dig készen tarthatjuk a harangozópénzt a szánkban, mert 
minden órában hatszor esünk át a koporsó födelén. 

— Hallja kegyelmed, szólal meg a tisztító, az egész 
rágdohány-csomaszt kivéve a szájábul, én azt hiszem, 
hogy ez a kegyelmetek hajója nem csupán búzát szállít. 

Fabula uram oda nézett a csuklya alá, aztán vál- 
lat vont. 

— Bánom is én. Ha dugáru van a hajónkon, legalább 
nem maradunk vesztegzárban : hamar odább mehetünk. 

— Hogyan ? 

A kormányos a markával egy kanyarító mozdulatot tett 
a háta mögé, a mire aztán a tisztító nagyot röhögött. 
Megértette, mit jelent az ? 

— No most nézze kend, szólt Fabula János, a mióta itt 
jártam, már megint változott a vízjárás ; ha most szél 
hosszában nem eresztem a hajót, belekerülünk ebbe az 
új forgóba, a mi a ((szeretők sziklája » alatt támadt. 
Látja, hogy úszik itt a hajónk mellett ez a pokolbeli ször- 
nyeteg folyvást. Egy öreg viza. Legalább van öt mázsás. 
Mikor ez a gonosz állat így versenyt úszik a hajóval, min- 
dig valami szerencsétlenség támad. Jézus segíts! Csak 
olyan közel járna, hogy a szigonyt a hátába dobhatnám. 
Jézus segíts ! Az a biztos meg egyre azzal a görög 
leánynyal kalatyol oda elől, a helyett, hogy a fullajtárok- 
nak tutulna. Azt a leányt is a veszedelem hozta ide. 
A mióta a hajómra lépett, mindig felszél fúj. Nem is lehet 
az valami jó. Olyan fehér, mint valami lélek, s összeér- 
nek a szemöldökei, mint a boszorkánynak. — Timár uram, 
tutuljon annak a fullajtárnak, hohooó ! 

Timár uram pedig nem nyúlt a tülökhöz, hanem a fehér 
leánynak mesélte a sziklák és zuhatagok tündérregéit. 

Mert a Vaskaputól elkezdve föl egész Clissuráig mind 
a két part minden sziklaormának, barlangjának, a meder 
minden sziklájának, szigetének, forgatagának van tör- 
ténete, tündérregéje, népmondája vagy zsiványkalandja, 
mikről beszélnek a világtörténet könyvei, vagy a sziklákba 
vágott betűk, vagy népénekesek danái, vagy a hajósok 
szájhagyományai. Egy kövévált könyvtár az; a sziklák 
nevei a kifelé fordított könyvek sarkai, a ki azokat ki 
tudja nyitni, egy-egy regényt olvashat belőlük. 

Timár Mihály nagyon jártas volt már ebben a könyv- 

tárban, sokszor megjárta az utat a rábízott hajóval a 
Vaskapun keresztül ; minden kő és sziget ismeretes volt 
előtte. 

Talán egyéb oka is lehetett az apró regék elbeszélésére 
az ismeretterjesztési vágynál ? Talán az a jóakaratú törek- 
vés vezette, hogy mikor egy gyönge szívű teremtésnek 
valami nagy veszélyen kell keresztülhatolni, mely még 
az erős férfiak edzett szívét is megremegteti, olyankor 
ezek, kik a borzasztóval már megbarátkoztak, az ismeret- 
len figyelmét a mesék világába félrecsalogassák. 

A míg Tímea azt a regét hallgatta, hogyan menekült 
fel a hős Mirkó kedvesével, a hű Milíevával a Ljubigája 
szikla tetejére ott a Duna közepén ? hogyan védelmezte 
ott menedéke nyaktörő feljárását égj^edül egy maga az 
üldöző Aszszán minden zsoldharczosa ellen ? hogyan táp- 
lálta ott hosszú időn át mindkettőjüket egy kőszáli sas, 
mely fészkébe ott a sziklatetőn fiainak kecskegödölyéket 
hordott s a martalékot a szeretők megoszták: .... az 
alatt a gyermek figyelmét kikerülte a tomboló zíy, mit a 
x-ohanó hullám a félelmesen közelítő Ljubigája szikla 
körül támaszt; nem ért rá előre borzadni a fehér tajtékot 
túró hullámok felett, miket a megszorult folyam hány az 
örvény körül; a hajósok «kecskék))-nek híják a gyapjas 
hátú hullámokat. 

« Pedig jobb volna, ha az orrunk elé nézegetnénk, nem 
hátrafelé ! »> dörmögé a kormányos s egyszerre nagy hangú 
kiáltásra erőszakolta hangját. 

— Hahooó ! Biztos úr ! Mi jön ott ránk szemközt ? 

A biztos hátratekintett, a hajó orra felé fordulva, s 
akkor ő is meglátta azt, a mire a kormányos figyol- 
mezteté. 

A Tachtalia-szoros közepett jártak épen, a hol a Duna 
már csak kétszáz ölnyi széles s a legmeredekebb esést 
képezi. Olyan ott a folyam, mint egy zuhogó patak ; 
csakhogy a Duna van benne. 

S még azt a folyamot is két részre osztja egj^ nagy 

sziklatömeg, melynek homloka föUül mohos és cserjés ; a 
nyugati oldalánál megtorlik a víz s két ágra szakad, az 
egyik ága a szerb parthoz közel meredek sziklapadról 
rohan alá, a másik ágának van egy ötven öles csatorna 
vágva a kögerinczbe, azon lehet föl és le közlekedni a 
nagyobb hajóknak. Jövőnek és menőnek itt ezen a helyen 
összetalálkozni nem tanácsos, mert a kikerülés sok vesze- 
delemmel jár. Északnak számos szirtfok rejlik a viz tükre 
alatt, miken föl lehet akadni, délnek pedig képződik a 
nagy öryény, melyet a kőszigeten alul ismét összeomló 
két folyamág képez, s ha az magához ragadja a hajót, 
nin€8 emberi hataloin, mely megszabadítsa. 

Tehát az igen komoly veszély volt, a mit a kormányos 
jelzett: « mi jön ránk ott szemközt ?» 

Egy szemközt jövő jármű a Tachtalia-szorosban ilyen 
magas vízállás mellett, s ekkora szélnyomás alatt. 

Timár Mihály visszakérte távcsövét Timéa kezéből, 
melyet az imént adott át neki, hogy jobban megláthassa 
rajta, hol volt az a tanj^a, melyből Mirkó védelmezte a 
szép Milievát. 

A Duna nyugati kanyarodásánál látszott egy fekete 
tömeg a víz közepén. 

Timár Mihály szemügyre vette azt messzelátójával, s 
aztán visszakiáltott a kormányosra : 

— Egy malom ! 

— Akkor megvert bennünket a Jézus ! 

Egy dunai malom jött a sebes árban szemközt, melyet 
nagy vihar szakított le lánczárói; tehát előre látható- 
lag egy olyan jármű, melynek se kormányosa, se legény- 
sége nincs már, azok elmenekültek róla ; az pedig rohan 
magára hagyva bomlottul, vaktában s söpri el maga előtt 
sorszámra az útba akadó malmokat s kergeti zátonyra a 
szemközt jövő terhes hajókat, a mik nem tudnak előle 
elég gyorsan félreállni. 

Itt pedig nincs hova félreállni. Kétfelől a Scylla és 
Charybdis. 

Tímár Mihály nem szólt semmit, visszaadta Tímeának 
a távcsövet, utasítva őt, hogy hol láthatja meg vele leg- 
jobban a sasok fészkeit, miknek ősapja a szeretőket oly 
híven táplálta ; aztán hírtelen levetette a kabátját, leug- 
rott az evező legények közé a dereglyébe, s parancsot adott 
nekik, hogy öten szálljanak át vele a ladikba ; vegyék fel 
a kis horgonyt és a vékony alattságot, és aztán ereszszék 
el a ladikot. 

Trikalisz és Tímea nem érthették szavait, mert 
magyarul beszélt, s ők e nyelvet nem bírták. így azt sem 
érthették, hogy a hajóbíztos minő rendeletet ád a kor- 
mányosnak. 

— A vontató csak hadd menjen folyvást, a hajó ne 
térjen se jobbra, se balra ! 

Néhány perez múlva azonban Trikalisz már megért- 
hette látásból is, hogy minő veszélyben forognak ? Az 
elszabadult malom sebesen közeledett aláfelé a zúgó me- 
derben s ki lehetett venni puszta szemmel is kelepelő 
keréklapátját, melylyel széltében elfoglalta a járható csa- 
tornát. Ha az összecsap a terhes hajóval, egyszerre el lesz 
sülyesztve mind a kettő, 

A ladik a hat férfival nagy erőfeszítéssel igyekezett a 
rohanó ár ellenében haladni. Négyen eveztek, az ötödik 
kormányozott, a biztos a ladik orrában állt összefont 
karokkal. 

Mire fognak ezek mehetni ? Egy ladikkal egy malom 
ellen. Emberi izmokkal a folyam ellen, a vihar ellen ? 

Ha mind Sámsonok volnának is, a hydrostatica tör- 
vénye meghiusítja erőködésüket. A mennyit fognak taszí- 
tani a malmon, annyit fognak lökni saját ladikjukon. Ha 
megragadják is a malmot, az fogja őket magával vinni. 
Olyan, mintha a pók el akarná fogni hálójával a szarvas- 
bogarat. 

A ladik azonban nem is tartotta magát a Duna köze- 
pén, hanem igj^ekezett a sziklaszíget nyugati ormát 
elérni. 

A folyam olyan hullámokat hányt e helyen, hogy az 
öt férfi el-eltünt a hullám-völgyben s a másik perczben 
ismét fenn libegett a szilaj habgerincz tetején, ingatva, 
hányatva a megbomlott ár által, mely habzott alatta, mint 
a forró bugyborékoló víz ! 



A FEHÉE MACSKA. 

Az öt hajóslegény a hullámhányta ladikban tanakodott, 
hogy mit kellene tenni ? 

Az egyik azt mondta, be kell ütni fejszével a malom 
oldalát vízszin alatt, hogy elsülyedjen. 

Ez nem menekülés. Azért a sebes ár az elsülyesztett 
malmot is csak neki viszi a terhes hajónak. 

A másik azt mondta, bele kell fogózni csáklyákkal, s 
akkor aztán a ladikról adni a kormánynyal olyan irányt 
a malomnak, hogy az a forgóba belekerüljön. 

Ez is rossz tanács, mert a forgó aztán a ladikot is 
magával ragadná. 

Timár azf a parancsot adta a kormányosnak, hogy 
tartson a Perigrada sziget orma felé, melynek koronáját 
képezi a « szeretők sziklája». 

Mikor a zuhogóhoz közel értek, fölemelte a mázsányi 
horgonyt s kilökte azt a vizbe, a nélkül, hogy a ladikot 
megingatta volna. Ekkor tűnt ki, hogy vékony testalkatá- 
nak szívós izmai vannak. 

A horgony nagy tekercset rántott maga után a kötél- 
ből ; ott mély a víz. 

Akkor parancsot adott Timár a kormányosnak, hogy 
siessenek a malom elé. 

Most már értették a szándékát. El akarja fogni a mal- 
mot a horgonynyal. 

— Eossz gondolat! mondák a hajósok. Akkor épen 
keresztbe fog feküdni a malom a járható csatornán s 

Jókai: Az arany ember. I. -^ 

elállja a hajó útját, a kötél pedig oly hosszú, hogy vékony- 
sága mellett hamar el fogja szakítani az a nehéz jármű. 

Trikalisz Euthym, a mint a hajóról észrevette ezt a 
szándékát Timárnak, ijedten hajítá el kezéhől a csibukot, 
s a hajógerinczen végigfutva, rákiálta a kormányosra, 
hogy vágja el a vontató kötelet, s bocsássa vissza a hajót 
vízmentében. 

A kormányos nem értett görögül ; de a kézmozdulatok- 
ból megérté, hogy mit kívánnak tőle ? 

Nagy nyugalommal felelt, vállát a timonrúdnak vetve : 

— Nem kell mozogni ; tudja Tímár, mit csinál ! 
Trikalisz a rémület dühével rántotta ki handzsárját öve 

mellől, hogy maga vágja el a kötelet; hanem a kormá- 
nyos akkor a háta mögé mutatott. S a mit Trikalisz 
Euthym ott látott, az megváltoztatta a szándékát. 

Az Al-Duna felől a folyam közepén jött fel egy jármű. 
Mértföldnyi távolból is kiismeri a gyakorlott szem. Vitor- 
lás árbocza van, melyen a vitorla össze van most húzva, 
magas hátulja, és huszonnégy evezője. 

Ez török ágyúnaszád. 

A mint ezt meglátta Trikalisz Euthym, visszadugta a 
handzsárt az övébe. Az első látványtól, mely a hajó orra 
előtt mutatkozott, veres lett az arcza ; a másodiktól el- 
sárgult. 

Odasietett Tímeához. 

Az a Perigrada sziklaormot nézte a távcsővel. 

— Add ide a távcsövet ! — szólt Euthym rémülettől 
rekedten. 

— Ah ! be kedves I monda Tímea, mikor a távcsövet 
átadta. 

— Mi az ? 

— Azon a sziklán apró marmotácskák laknak s ugy 
játszanak egymással, mint a mókusok. 

Euthym odairányzá a távcsövet az alulról jövő jár- 
műre s szemöldei még jobban összehúzódtak, arcza halál- 
sápadt lett* 

Timéa visszavette tőle a távcsövet s újra fölkereste vele 
a sziklalakó marmotákat. Euthym átölelte jobb karj val 
a leány derekát. 

— Hogy tánczolnak, hogy ugrálnak! egy kei'geti a 
többit. Ah ! be kedves. 

És Timéa közel volt ahoz, hogy az az ölelő kar hirtelen 
felkapja a levegőbe s a hajó mellvédén keresztül behajítsa 
a tajtékzó hullámba. 

Hanem a mit ezután a másik oldalon látott Euthym, 
az ismét visszaadá arczának eltűnt életszinét. 

Timár, a mint olyan közel jutott a malomhoz, hogy 
egy hajítással elérheté, egy hosszú tekercset fogott jobb- 
jába a horgonykötélből. Annak végén volt egy vaskampó. 

A kormánytalan malom jött sebesen közeledve, mint 
valami özönvizi szörnyeteg az áramlat közepén. Nagy 
lapátkereke forgott sebesen a rohanó árban s az üres 
garad alatt kelepelve dolgozott a pitién őrölő korong, 
mintha egész moltert járatna le. 

Senki sem volt a veszendőbe menő alkotmányon ; csak 
egy fehér macska ült a pirosra festett zsindelytetőn s 
onnan nyávogott kétségbeesett hangon. 

Timár, a malomhoz érve, hirtelen megcsóválta a feje 
fölött a vaskampós végű kötelet s ráhajítá a lapát- 
kerékre. 

A mint a vaskampó beleakadt az egyik lapátba, a víztől 
hajtott kerék elkezdte szépen felgombolyítani a horgony- 
kötelet, s ennélfogva csendes eltérő irányt adott a malom- 
nak a perigradai sziget felé; saját gépezetével hajtva 
végre azt az öngyilkos munkát, hogy a szirthez csapja 
magát. 

— Mondtam, hogy tudja Timár, mit csinál! — dör- 
mögé Fabula János, míg Euthym örömkitöréssel kiálta 
fel : « Jól van fiam !» s oly erősen megszorítá Timéa kezét, 
hogy az felijedt s abbahagyta a marmotákat. 

— Nézd! 

Timéa most már a malmot kezdte nézni. Ahhoz már 

nem kellett távcső, mert a malom és hajó oly közeljöttek 
már egymáshoz, hogy a szűk, ötven öles csatornában alig 
tíz ölnyi távolság maradhatott köztük. 

Épen elég, hogy a hajó sértetlenül elmehessen vesze- 
delmes pokolgépe mellett. 

Timéa nem látta sem a veszélyt, sem a megmenekülést ; 
csupán a magára hagyott fehér macskát. 

Az a nyavalyás, most, hogy egy emberlakta hajót látott 
maga felé közeledni, felszökött helyéből s elkezdett a tető 
párkányán végigszaladgálni, sírva, nyivákolva, s mére- 
getve a tért a hajó és a malom között, ha át bírná- e 
ugrani ? 

— Ah ! A szegény kis czicza ! szepegett Timéa. Bár 
csak olyan közel jönne hozzánk, hogy átjöhetne a 
hajónkra. 

Ettől a szerencsétől ugyan megőrizte a szent Borbálát 
védszentje, meg az a kötél, mely egyre rövidebbre húzódva 
a motolláló kerék lapátain, a malmot közelebb vontatta a 
sziklaszigethez, s távolabb a hajó útjától. 

— Szegény szép fehér czicza ! 

— Ne féltsd azt, gyermekem, vígasztala őt Euthym ; 
ha a sziklához ér a malom, majd kiszökik a partra, s ha 
ott marmoták laknak, elélhet úri módon. 

Csak hogy a fehér czicza nem akarta meglátni a szige- 
tet a malom túlsó oldala felől ; folyvást az innenső pár- 
kányon szaladgált. Timéa integetett neki kendőjével, 
mikor hajójuk már szerencsésen elhaladt a megbűvölt 
malom mellett s kiáltozott rá majd görögül, majd a min- 
den macskák nyelvén; « eredj ! fordulj meg! ki a partra! 
siccz! szaladj !» de a kétségbeesett állat csak nem értette 
azt meg. 

Abban a pillanatban aztán, a mint a hajó hátulja elha- 
ladt a malom mellett, ezen egyet fordított a zuhogó, s ez ' 
által visszafelé tekerintve a lapátkereket, az arra felgom- 
bolyított kötél hirtelen leszakadt róla ; mire az elszabadult 
malom vágtatva rohant előre a part melletti ártorlatban. 

A fehér czicza a rémülettől tüszkölve szaladt föl a tetö- 
gerinczre. 

— Ah! 

A inalom pedig rohant a maga veszedelmébe. 

A szikla mögött a forgó ! 

Egyike a legnevezetesebb örvényeknek, miket folyam- 
óriások képeznek. Minden hajóstérképen meg van jelölve 
ez a hely, két egymással szemközt irányzott meghajló 
nyillal. Jaj a járműnek, a melyik e nyilak irányába bele- 
téved : az óriási örvénytöltsér körül úgy habzik a vízár, 
mintha tűzkatlan forralná, s a rétes-alaku körforgó ölnyi 
mélyedéssel tűnik ki a hullám közüL Ez örvény százhúsz 
lábnyi mélységet vájt a sziklában, s a mit e mély sírba 
leragad magával, azt ember nem szedi többet össze, s ha 
ember volt, dolga lesz vele a feltámadásnak ! 

Az áradat most ennek az örvényifek vitte neki az elsza- 
badult malmot 

A míg odáig ért, fenekén törést kapott, féloldalt meg- 
merült, a lapátkereke gerendelyével egyenesen állt az ég 
felé, a fehér czicza annak a végére futott fel s ott állt 
meg, felgörbített háttal ; a forgó megkapta a deszkaalkot- 
mányt, egy nagyot lódított rajta szóles körben, az négy- 
szer- ötször megfordult saját maga körül, recsegett, ropo- 
gott minden gerendája, s aztán eltűnt a víz alatt. 

A fehér czicza is. 

Timéa ideges borzadálylyal takarta el arczát vékony 
shawljába. 

Hanem a szent Borbála meg volt mentve. 

A visszatérő hajósoknak mind egyenkint megszoron- 
gatta a kezeit Euthym. Tímárt meg is ölelte. 

Tímár azt hitte, hogy talán Timéa is fog neki mondani 
valamit. 

Timéa azt kérdezé tőle : 

— Most mi lesz abból a malomból ? 

S rémült képpel mutatott az örvényre. 

— Forgács és pozdorja. 

— S a szegény cziczából ? 

A leány ajkai remegtek és szemeibe köny gyűlt. 

— Annak bizony vége. 

— De hisz az a malom más szegény emberé volt ! 
szólt Timéa. 

— Igaz, de nekünk a magunk hajóját s a magunk életét 
kellett megvédelmeznünk ; különben mi sülyedünk el, s 
minket sodor le az örvény a mélységbe s minket hány ki 
majd a partra szétszaggatva. 

Timéa ránézett a szemeiben ülő könyek prizmáján ke- 
resztül a férfira, a ki ezt monda. 

Egy idegen, előtte érthetetlen világba pillantott be e 
könyeken át : 

nHogy nekünk szabad a más szegény ember malmát az 
öi'vénynek taszítanunk azért, hogy a magunk hajóját meg- 
mentsük, s szabad egj^ macskát a vízbe fojtanunt azért, 
hogy magunk ne veszszünk a vízbe. » 

Ezt ö nem akarta megérteni. 

S e percztöl fogva nem hallgatott Timártündérmeséire, 
hanem kikerülte öt, ha meglátta. 



A SALTO MOETAIiE EGY MAMMTJTHTÓL. 

De nem is volt kedve Tímárnak ezúttal a mesemondás- 
hoz ; mert még jóformán ki sem fújhatta magát a halál- 
veszélyes küzdelemtől, midőn Euthym a kezébe adta a 
távcsövet s mutatta neki a háta mögött, hogy hová nézzen 
vele. 

Tímár odanézett a távolban látott hajóra s azt monda 
csendesen, elmorzsolgatva szájában a szót : 

— Ágyúnaszád . . . Huszonnégy evezős . . . wSzaloniki* 
a neve. 

Azután le sem tette a távcsövet, mindaddig, míg a Peri- 
grada sziget ormai egészen el nem takarták előle azt a 
másik hajót. 

Akkor hirtelen letette a távcsövet, s a tülköt szájához 
illesztve, rövid taszító hangokban először hármat, azután 
hatot kürtölt vele, mire a hajtsárok elkezdték lovaikat 
gyorsabban hajtani. 

A Perigrada sziklaszigetet két ágban folyj a körül a 
Duna. A szerb part felőli ág az, melyen a terhes hajók 
felfelé mehetnek a Dunán. Ez a kényelmesebb, biztosabb 
és olcsóbb út, mert itt még felényi vontató erővel lehet a 
hajót előre mozdítani. A román part mentében szintén 
van a parti sziklák hosszában egy oly keskeny sziklaárok 
vágva, hogy egy hajó épen elfér benne ; de már itt ökrök- 
kel lehet csak a hajót vontatni, s néha százhúszat is eléje 
fognak. A Duna másik ága a Perigrada sziget túlfelén meg 
egy épen keresztben álló kisebb sziget által szoríttatik 
össze. Ennek a neve Reszkivál. (Jelenleg ez a sziget már 
félig fel van vettetve ; történetünk idejében még egészen 
megvolt.) A két sziget okozta szoroson nyílsebességgel 
rohan át a folyam ; e szoroson felül pedig szélesen elte- 
rülve, a két sziklafal közét mint egy nagy tó tölti be. 

Csak hogy ennek a tónak nincsen tükre ; az szüntelen 
hullámzik, s a legkeményebb télben sem fagy be soha. 

Ennek a tónak a feneke tele van sziklákkal ; némelyik 
szikla egészen el van rejtőzve a víz alá, másik több ölnyire 
emeli ki idomtalan torzalakját, s igyekszik megérdemleni 
jó vagy rossz nevét a ferdeségével. 

Ott néz farkasszemet egymással a Golubacska maré és 
mika vadgalamblakta odúival ; ott nyúlik ki előre hajolva 
a fenyegető Rasbojnik, a Horan Maré csak a fejét emeli ki, 
a két vállán átzuhan a hullám ; hanem a Piatra Klimyere 
egészen visszafordulni kényszeríti a nekirohanó árt, s 
egy csoport meg nem nevezett szirt árulja el magát szerte 
széjjel a csillámló víz által, mely rajta megtörik. 

Ez a legveszélyesebb hely a világ minden hajósára 
nézve. Edzett tengerészek, angolok, törökök, olaszok, kik 
a tenger minden vészeit megszokták, remegve közelítenek 
e sziklameder felé még most is. 

Itt ezen a helyen sülyed el a legtöbb hajó. Itt jutott 
tönkre a török kormány gyönyörű vas hadihajója is, a 
«SilÍ8tra», mely Belgrád alá volt rendelve, s mely talán 
égészen új korszakba rántotta volna a keleti ügyeket, ha a 
Keszkival sziget egy békeszerető bölcs politikus szirthegye 
olyan élesen ki nem vágta volna az oldalát, hogy ott ina- 
radjon. 

És e veszélyes szirtfenekű tavon keresztül még is van 
egy átjárás, hanem azt kevés hajós ismeri, s még kevesebb 
merte valaha felhasználni. 

Ez az átjárás arra való, hogy a szerb partról át lehessen 
menni terhes hajóval a romániai part sziklacsatornájába. 

Ezt az utóbbi csatornát egész hosszában folytonos 
sziklapad zárja el a nagy Dunától, s belemenni csak Szvi- 
niczánál lehet,' kijönni belőle csak Szkela Gládovánál. 

Hanem a kik tudják a módját, a hol a Piatra Kalugera 
fölött a Duna nyugvót képez, ott azon a helyen, egy rézsut 
vonalon át tudnak vágni terhes hajóval a szerb csatorná- 
ból a román csatornába. 

Ez a salto mortale egy úszó mammuthtal. 

A tülök hármat kurjant, azután hatot, a hajtsárok tud- 
ják már, mit jelent ez ? a fullajtár is leszáll a lováról, van 
oka rá, s akkor nagy lármával, ostorpattogással kezdik 
űzni a lovakat. A hajó sebesen nyomul a víz ellenében. 

A tülök kilenczet üvölt. 

A hajtsárok ütik a lovakat egész a dühödésig, a szegény 
pára érti a szót s érzi az ütést, vágtat előre a megszaka- 
dásig. Öt percznyi ilyen munka több neki az egész napi 
húzásnál. 

Most a kürt tizenkettőt bömböl. A mire ember és állat 
képes, előveszi most ; a végső erőfeszítés az összerogyásig 
megy ; a hajókötél, a három ujjnyi vastag alattság meg- 
feszült már, mint a felvont kézíjj, s az a vashenger, a 
melyen a hajó orrán keresztül van vonva, oly forró tőle, 
mint a tűztől; a hajóbiztos ott áll a kötél előtt, kezében 
egy éles hajós-szekercze. 

S mikor legsebesebben vágtat előre a hajó, a szeker- 
czének egy csapásával ketté vágja a hajó orrán a kötelet. 

A kifeszített kötél, mint valami óriás húr bőg végig a 
levegőben, magasan felcsapva; a vontató lovak mind ra- 
kásra esnek, a legelső lónak nyaka törik, azért szállt le 
róla a lovásza jó előre ; a köteléről elszabadult hajó pedig 
egyszerre sebesen megváltoztatja irányát s orrával az északi 
partnak fordulva, elkezd vízellenében rézsut keresztül 
vágni a folyamon. 

A hajósok <(átvádolá8»-nak nevezik ezt a merész műve- 
letet. 

A nehéz hajót akkor semmi sem hajtja ; sem gőz, sem 
evező ; a hullám is ellene jő ; csak a kapott mozdulat foly- 
tonossága az, mely a túlsó partra átviszi. 

Ezt a mozderőt kiszámítani, ezt arányba helyezni a tá- 
vollal, az erőfogyasztó ellenerővel, bármely képzett gépész- 
nek is becsületére válnék : a paraszt hajós megtanulta azt 
a tapasztalatból. 

Attól a percztöl fogva, a melyben Tímár elvágta a hajó- 
kötelet, minden rajta levőnek az élete egyedül egy ember 
kezébe volt adva : a kormányoséba. 

Fabula János ekkor mutatta meg, hogy mit tud. 

— Segíts Jézus ! Uram Jézus ! — dörmögé, hanem maga 
is hozzálátott. Eleinte a hajó sebesen vágtatott a Duna 
képezte tóba befelé; a kormányrúdhoz most két ember 
kellett, az is alig bírta a szaladásnak indult szörnyeteget 
fékezni. 

Tímár azalatt a hajó orrán állt, s a fenékmérő ónnal 
kémlelte a medret, félkezével a zsineget tartva, másik 
kezét a levegőbe emelve, s ujjaival mutogatva perczen- 
kínt a kormányosnak, hány láb víz van a hajófenék alatt 
még. 

— Segíts, Jézus ! 

A kormányos úgy ismerte azokat a sziklákat, a mik 
mellette elmaradoztak, hogy azt is meg tudta volna be- 
csülni, hány lábnyit áradt körülöttük a Duna a múlt hét 

Óta ? Bizton van az ő kezében a kormányrúd ; és ha csak 
egy arasznyi mozdulatot tévesztene, ha csak egy lökést 
kapna a hajója, csak annyit, a mennyi annak rohamát 
egy perezre megakasztja, a hajó és utazói mind utána 
mennének a perigradai húsz öles örvénybe az eltűnt ma- 
lomnak, 8 a szép fehér gyermek is a szép fehér cziczának. 

Már átfutottak szerencsésen a Eeszkivál kataraktáit 
megelőző sekélyen is. Ez a leggonoszabb hely, a hajó fu- 
tása már lassul, a mozderő hatását elfogyasztá az ellenár 
s a vizfenék hegyes sziklacsúcsokkal van tele. 

Timéa a mellvédről kihajolva nézett alá a vízbe. Az át- 
látszó hullám fénytörésében oly közel látszottak a szikla- 
tömegek, szép eleven tarka szineikkel, zöld, sárga, vörös 
kődarabok, mint egy óriási mozaik ; közöttük fürgén evicz- 
kélt végig egy-egy ezüstfényű hal piros úszszárnyaival. 
Úgy gyönyörködött ebben ! 

Mély hallgatásnak való jelenet volt az, mindenki tudta, 
hogy most temetője fölött úszik ; csak az Isten irgalma 
őrzi, ha sírkövét meg nem találja ott alant a sok között. 
Csak a gyermek nem félt még semmitől. 

Most egy öbölszerű sziklakör közepébe jutottak. A hajó- 
sok puskás szikláknak nevezik azokat, talán azért, mert a 
bennük megtörő hullám hangja hasonlít a folytonos fegy- 
vertüzelés robajához. 

Itt a fő Dunaág megtorlik s mély medenczét képez. 
A fenék sziklái nem veszélyesek, mert mélyen f eküsznek ; a 
zöld homályban ott a fenéken látni az óriási lomha töme- 
geket, mik csak néha mozdulnak meg, ar tenger vendégeit, 
a vizákat, s látni, a mint a vizek farkasa, a mázsányi 
csuka szétriasztja megjelenésével a pihenő halak tarka 
seregét. 

Timéa elbámult a viz alatt lakók játékain, olyan volt 
az, mint egy amphitheatrum — madártávlatból. 

Egyszer aztán azon vette észre, hogy Timár megragadja 
karjánál fogva, elszakítja a mellvédtől s betaszítja a ka- 
jütbe, erőszakosan rácsapva az ajtót. 

— Vigyázz, hahóóó ! — hangzik az egész hajósnép szava 
egyszerre. 

Timéa nem tudta, mi történt ? miért bánnak vele ily 
durván, s a kajüt ablakához futott, hogy kinézzen rajta. 

Csak az történt, hogy a hajó szerencsésen áthaladt a 
puskás sziklák öblén is s készült a román csatornába be- 
futni, hanem az öböl medenczéjéböl, kivált nagy szél 
mellett, a csatornába oly sebesen ömlik át a hullám, hogy 
valódi zuhatagot képez, s itt a salto mortale leghalálosabb 
pillanata. 

A mint Timéa kitekintett a kis ablakon, csak annyit 
látott, hogy Timár a hajó orrán áll, egy csáklyával kezé- 
ben, s azután rettentő nagy harsogás támad, egy óriási 
hullámhegy fehér tajtékot túrva keresztülcsap a hajó 
orrán, odavágva az ablak üvegtábláihoz zöld kristálytöme- 
gét, mely egy perezre Timéát elvakítja. A másik percz- 
ben a mint kitekint, már nem látja a hajó orrán a biz- 
tost. 

Künn nagy kiabálás van ; Timéa kirohan az ajtón : ott 
atyjával találkozik. 

— Elsülyedünk-e ? kérdi tőle. 

— Nem. A hajó megmenekült, hanem a biztos a vízbe 
esett. 

Látta azt Timéa, hiszen a szeme előtt sodorta őt le a 
hajó orráról a hullám. 

Hanem azért a szíve meg sem dobbant e szóra. 

Csodálatos az ! 

Mikor a fehér cziczát a hullámok közé veszni látta, 
akkor kétségbe volt esve, akkor nem tudta könyeit vissza- 
tartóztatni, 8 most, mikor a hajóbiztost elnyelte a hullám, 
azt sem monda rá, hogy ((szegény !»- 

Igen, mert a fehér czicza oly keservesen könyörgött 
mindenkinek, az az ember pedig úgy daczolt mindenkivel! 
Aztán a fehér czicza egy kedves kis szeretni való állat volt, 
a hajóbiztos pedig egy csúf férfi. És mert elvégre a sze- 
gény kis fehér czicza nem tudott magán segíteni, a hajó- 

biztos pedig erős, ügyes ember, bizonyosan kiszabadítja 
magát a bajból : hiszen azért férfi. 

A hajó az utolsó salto mortale után meg volt mentve, s 
biztos helyen úszott a csatornában ; a legénység csáklyák- 
kal futott a dereglyéhez, az eltűnt biztost keresni. Euthym 
magasra emelt erszényét mutogatá nekik jutalmul, ha 
Timárt megszabadítják. «Száz arany jutalma annak, a ki 
élve felhozza a vízből!)) 

— Csak tartsa ön meg a száz aranyát, uram ! — hang- 
zék a hajó túlsó oldalán a keresett férfi szava. — Itt va- 
gyok magamtól is. 

Ö a hajó hátulján a horgonykötélen felkapaszkodott a 
vízből. Nem kell azt félteni : nem vesz az el olyan könnyen. 

S azzal, mintha semmi sem történt volna, hozzákezdett 
a rendelkezéshez. 

— Le kell ereszteni a vasmacskát. 

A három mázsás horgonyt elbocsáták a vízbe, s arra a 
hajó a csatorna közepén megállt, a Duna felől a sziklák 
által teljesen eltakarva. 

— S most ki a ladikkal a partra ! — parancsolá Timár 
három legénynek. 

— Váltson ön száraz öltönyt! — tanácsolá neki 
Euthym. 

— Nagy pazarlás volna ! — monda Timár. — Még ma 
többször is lesz ilyen keresztelő. Legalább már most víz- 
mentes vagyok. Sietnünk kell. 

Ez utóbbi szót súgva ejté Euthymhoz. 

Annak helyeslően villantak a szemei. 

S a hajóbiztos sietve szökött a ladikba, maga kormány- 
zott, hogy gyorsabban jussanak a révházig, a hol a vonta- 
tókat lehet találni, ott nagyhamar összetoborzott nyolcz- 
van igás barmot, a hajón ezalatt felvonták az új alattsá- 
got, az ökröket hozzá kötötték : nem telt bele másfél óra, 
hogy a szent Borbála folytatta az útját a Vaskapun ke- 
resztül, még pedig az ellenkező part menetében, mint a 
melyben megkezdé. 

Mire Timár visszatért a hajóra, minden öltöny még volt 
a testén száradva a nagy fáradságtól. 

A hajó meg volt mentve, talán kétszer is megmentve, s 
vele együtt az egész hajóteher, Euthym és Timéa. Bizony 
Timár menté meg őket. 

Pedig hát mi köze neki ezekhez ? Miért így törnie ma- 
gát ? Hisz ő csak egy biztos a hajón, csak egy «8chreiber,» 
a kinek évi fizetése jár, elég szűken, s a kire nézve mind- 
egy, akár búzával van tele a hajó, akár csempészett do- 
hánynyal, akár igazgyöngygyei : az ő díja csak egy marad. 

Ilyenformát gondolt magában a « tisztító » is, mikor a 
román csatornába érve, újra megkezdé a beszélgetést a 
kormányossal, a mire egy darab ideig nem volt jó idő. 

— Vallja meg kegyelmed, hogy soha sem voltunk köze- 
lebb ahoz, hogy együtt valamennyien a pokolra menjünk, 
mint a mai napon. 

— A mi igaz, az igaz ! — felelt rá Fabula János. 

— De hát mi szükségünk volt nekünk megkisérlenünk, 
hogy vájjon szent Mihály napján bele fullad-e az ember 
a vízbe ? 

— Hm ! monda Fabula János, s egy rövidet szítt a 
butykosból. — Mi lénungja van kendnek egy napra? 

— Húsz krajczár ! — felelt a tisztító. 

— Hát az ördög hozta kendet ide húsz krajczárért meg- 
halni! Én nem híttam kendet ide. Nekem egy forintom 
van egy napra, meg a szabad koszt. Nekem negyven kraj- 
czárral több okom van a nyakamat koczkáztatni, mint 
kendnek. Hát mi baja már most ? 

A tisztító a fejét csóválta s aztán letolta a sipkájáról a 
csuklyát, hogy jobban érthetővé tegye magát. 

— Hallja kegyelmed, én azt hiszem, hogy ezt a kegyel- 
metek hajóját az a török hajó, a mi ott a hátunk mögött 
jön, üldözőbe fogta, s most a szent Borbála az elől me- 
nekül. 

— Hm ! A kormányos nagyot dörmögött, s egyszerre 
úgy berekedt, hogy nem tudott hangot adni. 

— Noh ! Nekem semmi közöm hozzá, — szólt vállvonva 
a tisztító, — én osztrák granicsár vagyok ; semmi dolgom 
a törökökkel, hanem a mit tudok, azt tudom. 

— No hát tudja meg kend, a mit még nem tud ! — 
monda Fabula János. — Persze, hogy üldöz bennünket 
az a török hajó, persze, hogy az elöl vesztettünk most 
utat, mert hát az a baj van, hogy ezt a fehérkópű leányt 
ott ni, el akarták vinni a szultán háremébe; aztán az apja 
nem engedte, inkább elszökött vele Törökországból, s 
most az a dolgunk, hogy mentül előbb magyar földre lép- 
hessünk, a hol nem üldözheti őket többé a szultán. No 
már most tud kend mindent, hát ne kérdezzen kend töb- 
bet, hanem menjen oda a szent Borbála dicsőséges szent 
képe elé, s ha a hullám el találta előtte oltani a lámpást, 
gyújtsa meg kend újra, s ne felejtsen el kend három szen- 
telt barkát megégetni előtte, ha igazhitű katholikus ember 
kend. 

A tisztító felczihelődött s előkeresgélte a tűzszerszámát, 
lassú hangon dörmögve a kormányoshoz : 

— Én csak igazhitű katholikus ember vagyok, de kend- 
ről azt beszélik, hogy csak a hajón pápista, a mint a szá- 
raz földre lép, mindjárt kálvinista, mikor a vizén van, 
akkor imádkozik, de alig várhatja, hogy a mint a szárazra 
lép, kikáromkodhassa magát. Aztán meg azt is mondják, 
hogy a kend neve Fabula János, s hogy Fabula deákul 
azt jelenti, hogy mese. Hanem azért elhiszek mindent, a 
mit kendtől hallottam, csak ne haragudjék. 

— Azt bölcsen teszi. — Már most hát csak menjen, s 
addig ide ne jöjjön, a míg nem hívom. 

A huszonnégy evezősnek három óráig tartott feljönni 
arról a pontról, a hol a szent Borbáláról legelébb meglátták, 
a perigradai szigetig, a hol a Duna két ágra válik. Ennek 
a szigetnek a sziklatömegei eltakarták előle az egész Duna- 
öblöt, az ágyúnaszádról nem lehetett látni, mi történt a 
sziklák mögött. 

A szigeten alul már találkozott a naszád egyes úszó 
hajóroncsokkal, miket az örvény sodra felhányt a víz szí- 
nére. Ezek az elmerült malom töredékei voltak. Nem le- 
hetett már felismerni, hogy malomhoz tartoztak-e, vagy 
hajóhoz. 

A mint a Perigradát elhagyta az ágyúnaszád, a Duna 
előtte állt másfél mértföldnyi hosszusághan, végig lehetett 
rajta tekinteni. 

Egyetlenegy terhes hajó sem látszott sem a folyamon, 
sem a parthoz kötve. A mik a part mellett libegtek, apró 
halászladikok s kisszerű burdzsellák voltak. 

Az ágyúnaszád még előbbre hatolt, s a Duna közepéig 
czirkált némely helyen, azután visszatért a parthoz. A tö- 
rök hajónagy a partőröktől tudakozódott az előtte haladt 
terhes hajó felől. Azok nem láttak semmit, odáig már nem 
jött a hajó. 

Még feljebb haladva, utolérte a szent Borbála vontató 
hajtsárait. A hajónagy azokat is kérdezte. 

Azok derék, jó szerbek voltak. Azok aztán jól fel- 
világosítok a törököt, hogy hol keresse a szent Borbála 
hajót. 

« Elnyelte azt a perigradiai örvény, zsákostul, emberes- 
tül, íme a hajókötél is elszakadt. » 

A török ágyúnaszád hagyta a szerb hajtsárokat nagy 
lamentálva odább vonulni, hogy ki fizeti meg már most az 
ő dijaikat ? (Majd Orsovánál összetalálkoznak, s ők von- 
tatják a hajót megint odább). Maga pedig visszafordult, s 
vízmentében ereszkedett aláfelé. 

A mint ismét a perigradai sziget elé ért, a hajósok egy 
szál deszkát látták a hullámokon tánczolni, mely nem ha- 
ladt a vízzel odább. Azt kihorgászták, a deszkához egy 
kötél volt akasztva vas kampónál fogva : az a deszka pedig 
az elsülyedt malom lapátkerekéből való volt. 

A kötelet felvontatták, annak a végén meglelték a hor- 
gonyt, azt is felhúzták ; annak a kereszt dorongjára be volt 
égetve nagy betűkkel a szent Borbála neve, 

Világos volt az egész catastropha. A szent Borbála von- 
tató kötele elszakadt, azután horgonyt vetettek, az nem 
bírta meg a terhet, a hajó belekerült az örvénybe, s most 
annak a deszkái úsznak a víz színén, emberei ott hallgat- 
nak a mély kösírban. 

— Mash Allah! oda nem mehetünk utánuk. 



A SZIGOBU VIZSGALAT. 

Két veszedelmét már kikerülte a szent Borbála, a 
Vaskapu szikláit s a török ág^^únaszádot ; még kettő hátra 
volt : az egyik a Bóra, a másik az orsovai vesztegzár. 

A Vaskapu öblén felül a két part sziklameredélye száz 
ölnyi szűk torkolatba szorítja össze az óriás folyót, a 
kettős fal között rohan alá a veszedelmes ár, néhol 28 
lábnyi eséssel. A bérczfalak rétegekre látszanak osztva, 
mik sárga, vörös, zöld színekben váltakoznak, s legfelső 
párkányaikon, mint bozontos zöld üstök, koronázza őket 
az őserdő minden fája. 

Fenn, a háromezer lábnyi sziklafokon is felül, a bérezi 
sasok fenségesen nyugodt körrepülése látszik a szűkre szo- 
rított égen, melynek tiszta kékje, mint egy tivegboltozat 
tűnik fel a halotti mélységből. S a sziklák tömege odább 
még egyre emelkedik. 

S valóban egy minden ördögöket boszantó látvány az, 
hogy úszik előre e szűk sziklamederben egy tehetetlen 
hajó, egy túlterhelt dióhéj, melynek se keze, se lába, se 
uszánya nincsen, mégis halad víz ellen, szél ellen, és rajta 
egy csoport ember, a ki eszére, kincsére, erejére, szépsé- 
gére büszke. 

S a Bóra sem árthat nekik itten, mert a kettős szikla- 
fal elfogja a szelet. Könnyebb a munkája most mind a 
kormányosnak, mind a vontatónak. 

Hanem a Bóra nem alszik ! 

Délután volt már az idő. A kormányos átadta a kor- 

mányrudat a másodkormányosnak ; ő maga letelepedett a 
hajó hátulján rakott tűzhely mellé ; tüzet rakott s hozzá 
kezdett a «z8ÍványjJecsenye» készítéséhez, a minek a tudo- 
mánya az, hogy egy hosszú fanyársra egy darab marhahús, 
egy darab szalonna, egy darab disznóhús, s aztán megint 
ugyanez a sorrend, szorosan felhuzatik s mind azegyütt a 
szabadon lángoló tűzön forgattatik, míg megehetővé lesz. 

Ekkor egyszerre elsötétült az a szűk égboltozat odafenn 
a két összehajlani látszó szikla között. 

A Bóra nem hagyja magát kigúnyolni. 

Egyszerre oly fergeteget támaszt maga előtt, mely egy 
pillanat alatt elfogja a két bérez fal közti kék boltozatot, 
s éjjeli sötétség lesz idelenn a völgyben. Odafenn tolongó 
felhők, kétfelől sötét sziklák. Néha átczikázik a magasban 
a zöld fényű villám, hirtelen megdördülő s hirtelen ketté- 
szakadó csattanással, a mint a szűk sziklaverem csak egy 
accordot képes elfogni a szörnyű orgonahangból ; egyszer 
aztán egyenesen lecsap a Dunába, a hajó orra előtt, iszo- 
nyú tűzsugarával pillanatra lángpokollá gyújtva fel az 
egész bércztemplomot, s csattanása, mint a világomlás, 
harsog végig a viszhangos titánfolyosón. A zápor szakad. 

A hajónak pedig mégis előre kell menni. 

Mennie kell, hogy az éjszaka Orsován ne találja többé. 

Látni nem lehet, csak a villámlobbanásnál ; a tülök 
szavával jelt adni nem szabad többé, mert azt nem csak 
a román parton hallanák meg. Hanem a furfangos ember 
még itt is tud segíteni magán. 

A hajóbiztos kiáll a hajó orrára s elővéve a tűzkövet és 
aczélt, elkezd vele csiholni. 

Ezt a tüzet nem olthatja ki a zápor. Ezt a záporon ke- 
resztül is meglátják a vontatók, s a hányszor szikrát vet 
az aczél, értik már a jelből, mit kell tenniök. A partról 
szintén hasonló tűzkő csiholás villanásai adnak feleletet. 
Ez a Vaskapu hajósainak, csempészeinek titkos távira- - 
szata. A néma nyelvet a két egymástól különzárt part 
népei nagy tökélyre vitték. 

Jókai : Az arany ember. I. ^ 

Tímeának tetszett ez a zivatar. 

Török kámzsáját fejére húzva, kinézett kajütje ablakán 
s megszólitá a hajóbiztost : 

— Sirboltban j árunk- e ? 

— Nem, monda Timár, hanem sír előtt. Amott az a 
magas kőszál, a mi a villámfénynél úgy ragyog, mint a 
tűzhegy, a szent Péter sírja, a Gropa lui Petro. S az a két 
másik kőbálvány mellette a két vénasszon}'. 

— Miféle vénasszony ? 

— ,A népmonda szerint egy magyar meg egy oláh asz- 
szony perlekedett azon, hogy melyiknek az országához 
tartozik szent Péter sírja ? Az apostol nem tudott tőlük 
aludni a sírban, s haragjában mind a kettőt kővé vál- 
toztatta". 

Timéa nem nevetett e tréfás adatán a népmythosnak. 
Hisz ő még azt sem tudta, hogy mi abban a tréfa. 

— S honnan tudják, hogy az egy apostolnak a sirja ? 
kérdezé a leány. 

— Mert azon a helyen számos gyógyfű terem, a mit 
n\indenféle betegség ellen szoktak gyűjteni s messze 
földre elhordják. 

— Tehát apostolnak nevezik azt, a. ki még a sírjában is 
jót tesz másokkal ? kérdezé Timéa. 

— « Timéa !» hangzott a kajütben Euthym paran- 
csoló szava. 

Erre a leány behúzta fejét az ablakból s becsukta a ke- 
rek redőnyt. Mire Timár ismét hátranézett, már csak a 
szent képet látta egyedül. 

A hajó haladt, a zivatar daczára tovább. 

S egyszer aztán kijutott a sötét sziklasírból. 

S a mint a kettős sziklafal széttágult, a sötét boltozat 
is eltűnt a magasból. A Bóra, a mily gyorsan hozta, oly 
gyorsan tova korbácsolta a barna fergeteget, s az utazók 
előtt egyszerre kitárult a gyönyörű Cserna- völgy. A két 
part hegyei szőlőkkel, gyűmölcsligetekkel fedve a tetőig ; 
az alkony nap melegítette zöld távolban fehér házak, kar- 

csu tornyok^ pirosra festett tetőkkel, s átlátszó kristály- 
esőcseppeken keresztül tündökölt a szivárvány. 

A Duna megszűnt félelmes lenni; méltóságos terjedel- 
mében foglalta el ismét a megillető medret s a nyugat 
felé elterülő saphirkék víztükörben meglátszott az utazók 
előtt a szigetre épült Orsova. 

Ez volt rájuk nézve a negyedik, ez volt a leg- 
nagyobb rém ! 

A nap lement már, mikor a szent Borbála Orsova alá 
megérkezett. 

— Holnap még nagyobb szél lesz, mint ma volt, dör- 
mögé a kormányos, a vörös égre tekintve. 

Odafönn olyan volt az alkonyati ég, mintha lávatöme- 
gek hömpölyögnének egjmaáson keresztül, minden színe- 
zeteiben a tűznek és vérnek, s a hogy közepén az izzó 
felhőkárpit egy helyen szétbomlott, azon keresztül a de- 
rült ég nem kéknek, hanem smaragdzöldnek látszott. 
Alant aztán, hegy, völgy, erdő és falu mind az ég tűzfényé- 
vel volt kifestve : e kinzó ragyogványnyal, mely árnyékot 
nem vet ; közepett a Duna, mint a lángoló Phlegeton, s 
annak a közepén egy sziget tornyokkal és nagy tömör épü- 
letekkel, mik mind úgy izzanak, mintha csupa egyetlen 
olvasztó kemenczét képeznének, a min keresztül kell 
menni, mint a purgatoriumon, minden emberi teremtés- 
nek, a ki a dögvészes keletről a tiszta nyugat, határvona- 
lán átlép. 

De a mi e széljósló tűzfényben legbántóbban hatott az 
idegekre, az egy kis sárga-feketére festett csónak volt, mely 
a hajó felé közeledett a Szkela felől. 

A Szkela az a kettős rostély, a melyen keresztül beszél- 
hetnek, alkudhatnak, szerződhetnek egymással a Duna két 
partjáról egymást felkereső szomszédországi lakosok. 

A szent Borbála horgonyt vetett a sziget előtt, s várta 
a közeledő csónakot. Abban három fegyveres ember ült; 
.kettő szuronyos puskával ; azonkívül a két evezőlegény és 
a kormányos. 

3* 

Euthym nyugtalanul járt alá s fel azon a kis téren, a 
mit a kajüt eleje képez. Timár odalépett hozzá s halkan 
jelenté: 

— A vizsgáló őrség jön. 

Euthym kivonta bőrtüszőjéböl selyem erszényét s ab- 
ból két göngyöleget adott át Timárnak. 

Mindenik göngyölegben száz-szíÉiz arany volt. 

A csónak nem sokára odaéi*t a hajóhoz, s a három fegy- 
veres férfi átlépett a párkányra. 

Az egyik a vámfelügyelő, az inspiciens, a kinek feladata 
a hajóterhet átvizsgálni, nincs-e közte dugáru vagy tiltott 
fegyrerszállítmány ? a másik kettő pénzügyőr, a kik fegy- 
veres segélyül vannak s egyúttal ellenőrzik az inspicienst, 
hogy rendben hajtotta-e végre a vizsgálatot ? a tisztitó a 
félhivatalos kém, a ki leskelődik a két pénzügyőrre, hogy 
jól ellenőrizték- e az inspicienst ? Amazok hárman viszont 
együtt a hivatalos tribunál, a kik kivallatják a tisztitót, 
hogy nem találta-e az utasokat valami dögvészes kevere- 
désben ? 

Nagyon rendszeresen van az elintézve : egy hivatalbeli 
ember ellenőrzi a másikat s valamennyien egymást. 

E hivatalos eljárásért rendes illetmény az inspiciens 
számára száz váltó krajczár, a két pénzügyőrnek egyen- 
kint huszonöt, a tisztítónak ötven — a mi elég mérsé- 
kelt díj. 

Mikor az inspiciens a hajópárkányra lép, a tisztító 
szemközt jő rá. Az inspiciens a fülét vakarja, a tisztító az 
orrát vakarja. Többet nem értekeznek egymással. 

Az inspiciens ekkor a hajóbiztos felé fordul, a két pénz- 
ügyőr felplántálja szuronyait a puska végére. Még most 
három lépésnyire a testtől ! Nem tudhatni, hogy nem ra- 
gályos-e amaz ember ? 

Kezdődik a kikérdezés. 

— Honnan ? Galaczból. — Hajótulajdonos ? Brazovics 
Athanáz. — Hajóteherbirtokos ? Trikalisz Euthym. — Iga- 
zoló papírok? 

Azoknak az átadása már aztán nagyobb elővigyázat- 
tal jár. 

Szenes serpenyőt hoznak elő s arra fenyő magot ós ür- 
möt hintenek ; az előmutatott papirok azon a füstön elébb 
megforgattatnak, azután egy vascsiptetővel az inspieiens 
részéről átvétetnek, jó távolról elolvastatnak és ismét 
visszaadatnak. 

A hajópapirokra nem mondatik egyelőre semmi. 

A serpenyőt elviszik, annak helyébe előhozzák a vizes- 
korsót. 

Egy nagy cserépkanta az, akkora szájjal, hogy minden- 
féle ököl beleférjen. 

Ez a felveendő járadék eszközlője. 

Mivelhogy semmiről sem ragad el olyan könnyen a ke- 
leti pestis, mint az érczpénzről, annálfogva azt a keletről 
érkező hajósnak elébb bele kell tenni a vizzel telt kor- 
sóba, s a nyugati tisztaság őre onnan veszi azt ki már 
megtisztultan, épen úgy, a hogy a Szkelánál szükséges 
minden adott pénzt a vízmedenczéből kihalászni. 

Timár beledugja az öklét a korsó vízbe, marokra fogva, 
s kihúzza szétnyilva. 

Azután az inspieiens dugja bele a kezét a korsóba, s ki- 
húzza belőle marokra szorítva, s onnan zsebébe dugja. 

Oh ! nem kell azt neki a tüzes ég fényénél megnézni, 
hogy micsoda pénz ? Érzi a fogásáról, érzi a súlyáról. 
A vak is megismeri az aranyat. Nem mozdul az arcza. 

Következnek a pénzügyőrök. Azok is kihalászszák hiva- 
talos komolysággal a víz fenekén levő illetményt. 

Most elősompolyog a tisztító. Arcza szigorú és fenye- 
gető. Egyetlen szavától függ, hogy a hajó tíz vagy húsz 
napra ott maradjon a vesztegzárban minden utasával 
együtt. Ennek sem mutat megváltozást az arcza a kor- 
sóba menetel s a korsóból kijövetel alatt. 

Ezek mind hidegvérű emberek, kiket csak az eléjük irt 
kötelesség érdekel. 

Az inspieiens fölöttébb szigorú hangon követeli, hogy 

a hajófödéj bejárata előtte kinyittassék. E kivánatának 
elég tétetik. Bemennek hárman a hajó belsejébe; velük 
menni senkinek nem szabad a hajósnép közül. Mikor 
egyedül vannak, egymás szeme közé vigyorint a három 
szigorú férfi, a tisztító kinnmarad, az csak a kámzsája 
alatt mosolyog magának. 

Egy zsákot a sok közül kioldanak, abban bizony búza vari. 

— öElég konkolyos buza!» ez az észrevétele rá az in^ 
spiciensnek. , 

Valószínűleg a többiben is búza van- s elhihető, hogy a 
többi is mind olyan konkolyos. 

A vizsgálatnál protokoUnm vétetik fel, az egyik fegy- 
veres úrnál van a tintatartó és íróeszköz, a másiknál a 
jegyzőkönyv. Minden pontosan följegyeztetik. Azonkívül 
az inspiciens még egy czédulára ír valamit, azt össze- 
hajtja, és ostyával, hivatalos pecséttel lezárja, de c^ímet 
nem ír rá. 

Azután minden zeget-zugot jól megvizsgálva, á hol nem 
lehet semmi gyanús tárgyra találni, ismét napvilágra kerül 
a három vizsgáló. 

Tulaj donképen holdvilágra, mert a nap már leáldozott 
s a rongyos felhőkön keresztül valami ferdeképű hold 
világít alá, úgy tűnve fel, mintha ő szaladna legjobban a 
lomha felhők között, el-elbujva meg kivilágítva. 

Az iúspiciens maga elé idézi a hajóbiztost, s kemény, 
hivatalos hangon tudtára adja, hogy a hajón semmi tiltott 
áru nem találtatott ; hasonló feszes hangon szólítja fel a 
tisztítót, hogy nyilatkozzék a hajó egészségi ügyeiről. 

A tisztító hivatalos esküjének felemlítése mellett bizo- 
nyítja, hogy a hajónak minden népe és egyéb rajtavalója 
tiszta. 

Ekkor kiadatik a bizonyítvány a felől, hogy a papírok 
rendben találtattak. Egyúttal a nyugták is kiállíttatnak a 
felvett illetmények felől : száz krajczár az inspiciensnek, 
kétszer huszonöt a pénzügyőröknek, ötven a tisztítónak. 
Egy krajczár sem hiányzott. E nyugták beküldetnek a 

hajóteher-tulajdonosnák, a ki ez idŐ alatt kabinetjéből 
elő. nem jött. Épen vacsorál. Ö tőle viszont ellennyugták 
kivántatnak az átadott összegekről. 

Nyugtából, ellennyugtából aztán megtudja a hajótulaj- 
donos is, rneg az illető szigorú férfiak is, hogy a hajó- 
biztos valóban annyi krajczárt adott át, a mennyi rá volt 
bizva ; egy sem ragadt az ujjai közé. 
. Krajczárt hát — de aranyból ! 

Bizony fordult meg Timár agyában egyszer az a gon- 
dolat, hogy ha ő például abból az ötven aranyból, a mit 
annak a szurtos granicsárnak kell kihalászni a korsóból 
(sot is az annak !), csak negyvenet tenne a korsóba, hát 
azt soha sem tudná meg senki, hogy tizet magának tar- 
tott. Felét is bizvást megtarthatná az egész összegnek, ki 
ellenőrzi azt ? A kiknek szánva van, még a felével is jól 
meg vannak • jutalmazva. 

ilanem aztán egy másik gondolat ezt felelte rá odabenn: 

— A mit te most mívelsz, az bizony vesztegetés. Nem a 
magadéból vesztegetsz. Trikalisz pénze fogy. Az ő érdeke 
parancsol. Te átadod a pénzt, s olyan ártatlan vagy benne, 
mint ez a vizes korsó. Hogy miért vesztegeti meg a vizs 
gálókat Trikalisz ? te nem tudod. Dugáruval van-e rakva 
a hajó ? vagy politikai menekült, vagy regényes kaland 
üldözött hőse az, a ki a siettetett szabadulásért marokkal 
szórja a pénzt ? az nem a te gondod. Hanem ha egyetlen- 
egy pénz ebből a kezedhez ragad, akkor részese vagy 
mindannak, a mi teher netán a más lelkét nyomja. Ne 
tarts meg belőle semmit. 

Az inspiciens kiadta az engedélyt a hajónak a tovább 
mehetésre, minek jeléül egy fehér-vörös zászló egy fekete 
sassal húzatott fel a hajó árboczára. 

Akkor aztán, hivatalosan el levén ismerve, hogy a ke- 
letről jött hajó egészen ragálymentes, minden vizbemártás 
nélkül kezet szorított az inspiciens a hajóbiztossal, s azt 
monda neki: 

— Ön koma omi lakos. Ismerni fogja ott a seregellátási 

osztálynál működő főnököt, Kacsuka urat. Igen ! Adja át 
neki ezt a levelet, ha hazaér. Nincs rajta a czím ; az nem 
szükséges. Ön nem felejti el a nevét. Olyan spanyoltánez 
forína neve van. Csak vigye el azt hozzá, a mint hazaér. 
Nem fogja ön megjbánni. 

És aztán nagyon kegyesen megveregette a hajóbiztoö 
vállát, mintha az lenne örök hálára lekötelez ve. iránta, s 
azzal mind a négyen kotródtak a hajóról, visszatérve a 
sárga-fekete sávos csónakon a szkélához. 

A szent Borbála haladhatott tovább, s ha fenekétől a 
padlásig minden zsákja tömve volt is sóval, kávéval, török 
dohánynyal, s minden utazója a hajaszálától a körme- 
hegyéig meglepve fekete haláltól és bélpokoltól, többé 
senki sem tartóztatta fel őket a Dunán. 

Hanem hát nem volt azon a hajón sem dugáru, sem 
dögvész, hanem — valami más. 

Timár eltette tárczájába a czimtelen levelet s gondolta 
magában : vájjon mi lehet benne irva ? Abba pedig az 
volt irva : 

« Sógor! Ajánlom e levél átadóját különös figyelmedbe. 
Ez egy arany ember !» 



A «SENKI» SZIGETE. 

A szerb parton elhagyott hajtsárok vontató lovaikkal 
még azon éjjel átkerültek a magyar partra a szállító kom- 
pokon az elvágott vontató kötéllel együtt, útközben min- 
denütt azt a hirt terjesztve, hogy a kötél a vontatásban 
magától szakadt el a perigradai veszélyes forgónál, s a 
vontatott hajó mindenestül odaveszett. 

Eeggelre aztán hiré sem volt a szent Borbálának az 
orsovai kikötőben ! Ha történetesen a török ágyúnaszád 
parancsnoka arra a gondolatra jött volna, hogy a Vas- 
kapu középcsatornáján egész Orsováig fölevezzen, itt már 
nem találta volna, a mit keres, s Orsován túl Belgrádig 

már csak a fele Duna az övé ; a magyar parton nem pa- 
rancsol. Az új-orsovai sziget erőssége még a töröké. 

A szent Borbála éjfél után két órakor megindult Orsova 
alul. A szél éjfél után rendesen szünetet szokott tartani, 
használni kellett a kedvező időt. A legénység kettős adag 
pálinkát kapott, hogy jobb kedvvel dolgozzék, s Orsován 
felül megint hangzott a hajó-tülök melancholicus üvöltése 
a reggeli csendben. 

A kiindulás egész csendben történt, az új-orsovai sziget- 
erődben hangzottak a török őrszemek hosszan vont kiál- 
tásai a sánczfalakróL A hajóstülök csak akkor adott jelt, 
mikor már az Allion hegy csúcsa is eltűnt az új bércz- 
óriások mögött. 

A kürtszóra Timéa előjött a kabinból, hol néhány óráig 
aludt, s magára véve fehér humuszát, kijött a hajó orrára, 
Euthymot keresni, ki egész éjjel nem feküdt le, sem a ka- 
binba be nem ment, és a mi legkülönösebb volt, még nem 
is pipázott. Nem volt szabad éjjel semmi tűznek látszani 
a hajón, hogy az új-orsovai szigeten figyelmet ne kelt- 
senek. 

Timéa érezte, hogy valami hibáját jóvá kell tenni va- 
laki ellenében, mert most maga szólítá meg Timárt, kérde- 
zősködve a két part nevezetességei felől. A gyermekszív 
ösztöne megsúgta neki, hogy ő ennek az embernek valami 
hálával tartozik. 

A szürkület Ogradina táján találta a hajót, ott figyel- 
mezteté Timéát a biztos a tizennyolcz százados történelmi 
emlékre. Traján táblája az, a meredek sziklafalba vágva, 
két szárnyas angyal tartja, s sarkait delfinek veszik körül, 
a táblán az isteni császár emberi művének emléksorai. 

Timár odanyujtá Timéának a távcsövet, hogy olvassa el 
vele a sziklába vésett irást. 

— Nem ismerem ezeket a betűket ! monda Timéa. 

Azok latin betűk. 

Mikor a nagy Sterbecz hegytető a szerb parton eltűnik, 
következik ismét egy új sziklafolyosó, mely a Dunát öt- 

száztíz lábnyi mederbe szorítja össze. E bérczfolyosó neve 
a « Kazán ». Két-háromezer lábnyi meredek sziklafalak 
mind a két oldalon, miknek kanyarulatai opál szín ködökbe 
mélyednek el. Az egyik meredek fal oldalából ezer lábnyi 
magasról esik alá egy barlangból kilövellő patak, mint vé- 
kony ezüst sugár, mely köddé törve ér alá, mire a Dunába 
jut. A két sziklafal szakadatlan; csak egy helyen válik 
kétfelé a bérez, s az alpesi völgyborongásból e szakadékon 
át egy virányos táj dereng keresztül, a távolban egy karcsú, 
fehér toronynyal. Az ott Dubova tornya, az ott Magyar- 
ország. 

Timéa le nem vette a szemeit e látványról, míg a hajó 
el nem haladt előtte s e bérezek megint összecsukódtak a 
szép táj fölött s ismét az alpesek árnya takarta be a mély 
szakadékot. 

— Úgy képzelem, szólt Timéa a biztoshoz, mintha egy 
hosszú, hosszú börtönfolyosón keresztül mennénk be egy 
országba, a melyből nem lehet .visszajönni többé. 

A két fal egyre magasabb, alant a Duna tükre egyre sö- 
tétebb lesz ; s hogy a zord panorámát befejezze, az északi 
meredélyen előtűnik egy barlang, melynek szádáhöz mell- 
védek vannak ragasztva ; azokon lőrések ágyúk számára. 

— Ez a Veteráni-barlang ! mondja a biztos Tímeának. 
Itt harczolt száznegyven évvel ezelőtt háromszáz ember 
öt ágyúval egy egész török sereg ellen, s negyven napig 
védte magát. 

Timéa a fejét rázta. 

A biztos még többet is tudott pedig e barlagról felhozni. 

— Most negyven éve, a mieink e barlangot véres harcz- 
ban védték meg a törökök ellen. Az ozmanlik többet vesz- 
tettek kétezer embernél e sziklák alatt. 

Timéa összevonta vékony szemöldeit s oly jéghidegen 
nézett az elbeszélőre, hogy annak félbeszakadt a szájában 
a további dicsekedés. S azzal Timéa eltakarva száját a 
burnuszszal, elfordult tőle, bement a kajütbe és ki sem 
jött onnan estig. 

Csak a kis kabin ablakából nézte, hogy vonulnak el egy- 
más után a part mentében az omladozó vártornyok, az 
ódon, tömör, magányos őrlakok, a Kliszszura-völgy erdős 
sziklái, hogy jönnek szembe a Duna középén felmeredő 
szikla-óriások, a zuhatagképző treszkováczi kő, a harmincz 
öles Babagáj hasogatott oldalaival. Azt se kérdi, mi tör- 
ténete van annak a nyolczszegű vártoronynak, három ki- 
sebb torony szomszédjában, mijiet párkányzatos bástyafal , 
fut k-örül ? Pedig meghallaná alíkor a szép Eozgonyi Czi- 
ezelle történetét, magyarok királya Zsigmond veszedelmét, 
magyarok romlását. Az ott a galambóczi vár. 

Végtül-végig egy egész történet az a két sziklapart, két 
nemzet története, kiket a bolond sors arra választott ki, 
hogy egymást pusztítsák, s a kiknek itt volt minden harcz 
kezdetén a legelső találkozójuk. Az egy hosszú katakomba, 
mely száz meg százezernyi hősnek csontját őrzi. 

Timéa nem jött elő többé sem az nap, sem másnap a 
kabinból, hogy Timárral szóba álljon. Vázlatos könyvébe 
rajzolgatott egyes képeket, a miket a csendesen haladó 
hajóról szépen levehetett. 

Három nap telt bele, hogy a hajó eljutott odáig, a hol 
a Morava a Dunába szakad. 

A folyam torkolatánál fekszik Szendrő. Ennek a har- 
minczhat tornyán is sokszor lobogott majd a szűz Máriás, 
majd a félholdas zászló, s barna körfalait mindenféle 
nemzet vére festé. 

A Morava másik torkolatánál már csak puszta falai kor- 
hadnak a régi Kulics várnak s az osztrovai szigeten túl 
merednek föl egy hegytetőn Eáma várromjai. Csupa sírkő. 

Hanem most ezeket bámulni nincs idő. Ma nem ér rá 
senki hanyatló nemzetek elmúlt dicsőségén borongani, 
mert nagyobb baj van annál. 

A felszél, a mint a magyar síkság nyilni kezd, oly erő- 
vel támadja meg a hajót, hogy a vontatók, nem képesek 
azt többé fentartani, a szél kiveri azt a túlsó partra. 

Nem lehet előre haladni. Ki van mondva. 

Trikalisz néhány szót vált titokban Tímárral, s azzal a 
kormányoshoz megy. 

Fabula uram megköti a kormányrudat kötéllel s ott- 
hagyja. 

Azután felhívja a legénységet a dereglyéből s átkiált 
a partra a vontatókhoz, hogy álljanak meg. Nem segít itt 
most sem evezés, sem vontatás. 

A hajó előtt áll az osztrovai sziget; abból egy hosszú 
hegyes földnyelv nyúlik be a Dunába, északi oldala me- 
redek és szakadékos, roppant ösvénségű fűzfákkal benőve. 

A feladat az, hogy annak a szigetnek arra a déli olda- 
lára lehessen eljutni a hajóval, a hol azután a szent 
Borbála mind az északi széltől ment kikötőben védve 
megpihenhet, mind az emberi kíváncsi szemektől elta- 
karva marad. Mert az a szélesebb ága a Dunának, mely 
Szerbia felé övezi a szigetet, nincs a hajójárás útjában, 
tele van az zátonyokkal és « kopaszokkal*. 

Most az a mesterség, hogy e sziget déli oldalára lehes- 
sen elkerülni. 

Vontatni oda nem lehet : a szigetnek nincsen vontatók 
számára való parti útja, átvádolni sem lehet, mert a szél 
miatt a hajó nem mehet víz ellenéiben. Egyedüli segítség 
a «gugarozás». 

A hajó horgonyt vet a Duna közepén s a vontató kötelet 
eloldják a lovakról és behúzzák a hajóba. 

Akkor a vontató kötél végére rákötik a második hor- 
gonyt; azt felveszik a dereglyére; az evezős legények 
elviszik azt az osztrovai sziget felé, s mikor a kötél véget 
ér, akkor kivetik a horgonyt a dereglyéből s visszatérnek 
a hajóhoz. 

Akkor aztán felveszik az első horgonyt, s az előre vitt 
horgony kötelét a csavarkorongra kötve, négy férfi el- 
kezdi azt a korongon átdugott dorongokkal felcsavarni. 

A kötél lassú tekerődéssel gömbölyödik fel a korongra, 
8 a hajó kezd előre haladni a folyam medrébe kapaszko- 
dott horgonya felé. 

Emberkinzó munka. 

Mikor a hajó elérte a kivetett horgonyt, akkor ismét a 
másik vasmacskát teszik dereglyére, azzal eveznek előre, 
azt vetik ki ismét a Dunába s annak a kötelét csavarják 
fel újból a korongra. így haladnak izzasztó fáradsággal 
nyomot-nyom után, víz ellenében, vihar ellenében ; ez a • 
gugarozás. 

Eltart félnapig, míg a Duna közepéből a nagy sziget 
orma mellé puszta emberi erőhatalommal elvontatják a 
nagy terhes hajót. Ez a nap fáradságos lesz azoknak, a 
kik dolgoznak, unalmas azoknak, a kik nézik. 

Ilyenkor a terhes hajó olyan vigasztalan hely. 

A járt Dunaágat elhagyta, a hol legalább ősromok jöt- 
tek eléje, a hol találkozott más hajókkal, a hol hosszú 
sorban álló malmok kelepeltek útjában, s a helyett kitért 
a járatlan Dunaág öblébe, a hol jobbról elfedi egy hoc-szú 
kietlen sziget, melyet csupa nyár- és fűzfa látszik be- 
lepni ; sehol egy emberi lak a partján, balról pedig a 
Duna vize egy sötét nádasban látszik elenyészni, mely- 
nek egy foltján emelkedik csak ki valami száraz földet 
jelző növényzet : magasra felnyúlt ezüstlevelű nyárfák. 

Ez emberlaktalan csend tanyáján pihent meg a szent 
Borbála. 

És aztán még egy új baj jelentkezett. Elfogyott minden 
élelmiszer. A kiindulásnál Galaczról arra számítottak, 
hogy majd szokás szerint Orsovánál nagy pihenőt tarta- 
nak s ott a friss élelmiszert bevásárolják. Onnan azonban 
éjszaka és hirtelen távozva, az osztrovai sziget mellett 
már nem volt a hajón más, mint valami kevés kávé és 
czukor, meg egy skatulya török dulcsásza Timéa birtoká- 
ban, a mit azonban ő nem akart felbontani, mert azt vala- 
kinek ajándékba szánta. 

— Hiszen semmi baj, monda Timár, valamerre a két 
parton csak lakik valami emberféle ; birka vagy kecske- 
gödölye mindenütt akad, pénzért itt is kapható lesz 
minden. 

És még egy más baj is volt. A mint a hajó a horgony- 
hoz kötve maradt, a szélzúdította óriás folyam elkezdte 
azt úgy himbálni, hogy Timéa valóságos tengeri betegséget 
kapott, rosszul lett és ijedezett. 

Talán még hajlékot is lehet itt találni valahol, a hol 
Timéa atyjával együtt nyugodtan tölthesse az éjt. 

Timár éles szeme észrevette, hogy a nádas közül fel- 
magasló fák teteje fölött valami vékony füst emelkedik ki. 
Ott emberi lakás van. 

— Odamegyek, megnézem, mi lakik ott ? 

A hajón volt egy kicsiny lélekvesztő, a mit a biztos 
vadászatra szokott használni, ha valahol vesztegelni kel- 
lett dologtalan, a mikor ráért vadkacsákat lődözni a sás 
közt. 

A csónakot vizbe ereszteté, vette a puskáját, vadász- 
tarisznyáját és egy összefűzhető hálót; az ember nem 
tudja, hogy mit szerezhet, vadat-e vagy halat ? s aztán 
egyedül nekiindult a nádasnak, egy lapáttal hajtva is, kor- 
mányozva is a csónakot. 

Mint tapasztalt vadász és vizjáró hamar rátalált a tö- 
résre, a min keresztül a nádasba lehet hatolni, s ott az- 
után a vizi növényzet megmondta neki mindig, hogy hol 
jár, A hol a víz színén a nagy nymféa-levelek libegnek 
zöldes-fehér teljes tulipánvirágaikkal, ott mély víz van, 
ott a talajt no vény törmelékkel hordja meg a víz sodroma ; 
másutt a tórongy zöld szőnyeget képez a víz fölött, e ' 
libegő bársonyon guggol, mint a növényvilág boszorkánya 
a « métely torzsa », alakja olyan, mint a kalaráb, kék, 
gömbölyű, puffadt ; minden állatnak halálos méreg. Olyan, 
mint a pöffeteg ; a mint Timár egyet szétütött a lapátjá- 
val, abból mintha kék láng csapott volna elő, a mint a 
mérges penészport szétlő vélte egyszerre ; ennek a gyökere 
bűzhödt iszapba mélyed le, mely embert és állatot elnyel, 
a ki beletévedt. A növényvilág gyilkos varázslójának 
olyan helyet rendelt a természet, a hol legjobban rejtve 
van. A hol pedig a vizi perkáta fut fel a nád buzogányos 

száraira, a hol az elecs (butomus) szép ernyős virágai 
hajladoznak a gyékény zöldje között, ott már kavicsos 
talaj van, mely nem szokott mindig viz alatt lenni. Végre, 
a hol a harmatkását termő czikkszár (polygonum) kezd 
sűrű bozótot képezni, melyen keresztül törve a hajós 
kalapkarimája megtelik azzal a^ apró növénymaggal, mely 
a szegények eledele, a pusztai manna, ott már emel- 
kedő földegnek kell lenni,^ hol csak a növény lába van a 
vizben ! 

Ha a csónakos útmutató növényeit nem érti, úgy bele- 
bódulhat a nádberekbe, hogy egész nap sem talál ki 
belőle. 

A mint e bozóton, mely testszin virágú fürtéivel egész 
rengeteget képez, keresztül verhette magát, egyszerre 
maga előtt látta Timár a mit keresett, egy szigetet. 

Az valóban új alluvialis alkotás volt, melynek a leg- 
utóbb készült térképen még nyoma sincsen. 

A Duna jobb ágának medrében volt sok ideig egy szikla- 
tömeg, melynek alsó felén a lomhán kanyarodó ár zátonyt 
rakott le. Egy nagy téli áradás alkalmával aztán neki 
ment a jeges zaj az Osztrova szigetnek, s g,nnak egy 
csúcsát leszakította, magával ragadva a földet, követ, 
derékfákat erdőszámra ; akkor azzal a jéggel, sziklával, 
faderékkal vegyes özönvizi gomolylyal megtorlott a szikla 
mögötti zátonyon. A gomoly ott maradt. És aztán fél- 
századig évről-évre az új áradás új iszapréteget hordott 
föléje, új kavicstorlattal térj észté ki körületét, az elkor- 
hadt fatörzsek földéből ősnövényzet burjánzott elő, gyors 
növéssel, minő az újvilági természet alkotása, s lett ott 
azon a helyen egy névtelen sziget. Mely senkié sem; 
melynek nincsen földesura, sem királya, sem hatósága, 
sem papja, mely nem tartozik semmi országhoz, semmi 
vármegyéhez, semmi diöcesishez. A török szerb határon 
sok ilyen paradicsomi hely van, melyen nem szánt, nem 
kaszál, nem legeltet senki. Egyedül a vadvirágnak és a 
vadállatnak hazája. S ki tudja még kinek? 

A sziget északi partja nyilván tanúsitá annak kelet- 
kezését. A kavics egész torlaszokban volt mellette fel- 
halmozva, emberfőnyi s hordónagyságú darabokban né- 
hol ; a közt nádgyökér és korhatag fatörmelék, a sekélye- 
sebb zátony zöld és barna héjú dunai kagylókkal fedve, 
az iszapos partoldalban pedig katlanszerű lyukak vannak 
vájva, mikbe a közeledő léptek hangjára százai a teknős- 
békáknak sietnek elrejtőzni. . 

A partot egész hosszában a vörös fűz törpe bokrai lepik 
be. Azokat minden jéginduláskor tövjg letarolja a zajló 
jég. Itt kihúzta csónakját Timár a partra s megköté egy 
fűztörzshöz. 

Beljebb haladva, óriási fűzek és jegenyék irtatlan erde- 
jén kell áthatolni, miket sok helyütt halomra döntögetett 
a vihar, s tövises bozótot képez a szigetek gyümölcs- 
termő f oly ondára, a földi szeder, korhadó talajból ma- 
gasra nőtt valeriána fűszcrillatot vegyít a nyárfák gyógy- 
szaga közé. 

Egy mélyen fekvő lapályos térségen, hol nem tenyé- 
szik fa és bokor, tocsogó víz közül, melyet buja fű takar, 
kövér ernyős növények magaslanak föl, a baraboly és a 
fahéjillatú Sison Amomum; egy csoportban, mint egy 
külön vált növény-arisztokraczia, büszkélkednek a fekete 
zászpák (Veratrum), öles növények, tűzpiros virágokkal ; 
a fű közt buján tenyész a nefelejts s az orvosi nadálytő 
mézterhes piros virága. Nem csoda, ha a korhadt fűzfák 
odúiban annyi vadmóh rajzik. S a virágok közt csodá- 
latos zöld, barna, vörös gyümölcs alakú gumók emelked- 
nek ki, miket nem is ismer minden ember; tavaszszal 
virított hagymás növények érett magtokjai azok. 

A virányon túl megint következik a bozót, de már a 
fűz és nyárfa vadalmával keverve, és az aljat galagonya 
lepi be. Itt már magasabb a sziget talaja. 

Timár megállt és hallgatózott. Semmi nesz. 

Emlős állatja nincs a szigetnek. Az árvíz elpusztítja 
azt. Csak madár lakik rajta, és repülő rovar és, hüllők. 

A madarak közül sem jön ide a pacsirta, sem a vad- 
galamb ; azok a szigeten nem élnek meg. Azoknak mind 
olyan hely kell, a hol ember lakik, magot vet. 

Hanem két állat még is van, mely a szigeten is elárulja az 
emberi lény közellétét. Az egyik a darázs, a másik a sárga- 
rigó. Mind a kettőnek szenvedélye a nemesített gyümölcs. 

A hol ezek az óriási darázsfészkek függnek alá a fák- 
ról, a hol a sárgarigó hallatja a pagonyban hivogató 
füttyét, ott gyümölcsnek kell lenni. 

Timár megindult a rigófütty után. 

S a mint keresztül vergődött a tüskés galagonya és 
vörösgyűrű bozóton, a mik hegyes tőreikkel össze-vissza 
szurkálták ruháin keresztül, egyszerre a bámulattól meg- 
igézve, állt meg. 

A mit maga előtt látott, az a paradicsom volt. 

Egy rendezett kert, valami öt-hat holdra terjedő, nem 
sorb^, de szabályosan csoportokba ültetett gyümölcsfák- 
kal, a miknek ágait földig húzza édes terhük. Aranyló, 
pirosló gyümölcscsel rakva alma- és körtefák ; a szilvafák 
minden faja, mintha rózsa vagy liliomcsokor volna a 
ragyogó gyümölcstől ; a fűben a láb előtt terítve hever a 
lehullott fölösleg fölszedetlen. 

Közbe egész bozótot képez a málna, ribiszke és kösz- 
méte, s a terebély fák hézagait aranyszínű lecsüggő gyü- 
mölcságaival tölti be a cidoní alma, a birs. 

Ösvény nincs a gyümölcsfa-labyrinthban ; fűvel van a 
fák alja benőve egészen. 

Hanem a hol a fák közül kilátni, ott egy virágos kei-t 
hívogat a közelebb jövésre, az is csodálatos mezei virá- 
gokból összegyűjtve, miket a szokott kertekben nem ta- 
lálni, a sötétkék csengetyükék csoportjai, a selyemtermő 
krepin fényes gubancztokj a, pettyes turbánliliomok; az 
alkermes vérfürtei, a gyönyörű ophrisok, pillangótermő 
virágaikkal, valami csudálatos utón kerti virággá neme- 
sítve, tanúskodnak emberi lény közellétéről. Elárulja azt 
végre maga a lakhely, a melyből a füst előjön. 

Jókai: Az arany ember. I. 4 

Az is sajátszerű kis szeszélyes menedék. Hátul van 
egy óriási szikla ; annak van egy mélyedése ; ott áll 
bizonyosan a tűzhely, s onnan megy le egy másik odu, a 
hol a pincze van. A szikla tetején van a kürtő, melyen a 
füst kijő. Azután a sziklához van ragasztva kőből, vályog- 
ból egy hajlék, annak van két ablaka, két szobája. Az 
egyik ablak kisebb, mint a másik, s az egyik szoba ala- 
csonyabb, mint a másik, náddal van födve mind a kettő. 
Azután a kettőhöz oldalt van hozzátákolva egy tornácz 
fából, mely nyilt folyosót képez, szeszélyesen dirib-darab 
fákból összetákolt ezifrázattal. 

De sem a kő-, sem a vályog-, sem a faépületen nem 
látszik, hogy miből van építve, mert az olyan sűrűen be 
van futtatva dél felől szőlővel, a minek ezernyi piros és 
kék fürtéi a dérfestette levél közt mosolyognak, északra 
pedig komlóval, melynek érett tobozai, mint a zöld arany 
fedik még a magas szikla homlokát is, a minek legkopá- 
rabb teteje be van ültetve rózsás fülfűvel, hogy semmi se 
maradjon rajta, a mi nem zöld. 

Itt asszonyok laknak. 



ALMIEA ÉS NAEOZISZSZA. 

Timár a rejtett tanya felé irányozta lépteit. A Virágos 
kerten keresztül már látszott valami út, mely a lakhoz 
vezet, csak hogy azt is úgy belepte a fű, hogy a rajta járó 
lépése nem okozott dobajt; egész nesztelenül juthatott el 
a kis verandáig. 

Semmi emberi lényt nem látott se távol, se közel. 

A veranda előtt azonban feküdt egy nagy fekete kutya. 
Abból a derék newfoundlandi fajból való, a mely olyan 
okos és tekintélyes állat, hogy az ember nem meri 
tegezni, hanem első találkozásra per «ön)) kénytelen szó- 
lítani. 

A fent czimzett négylábú úr még azonfelül egyike volt 

faja legszebb példányaínak, óriási izmos állat; a ki a 
mint szétnyúlt a veranda előtt, termetével az egyik osz- 
loptól a másikig teljesen elfogta a tért. A fekete őr mél- 
tóztatott úgy tenni, mint a ki alszik, s sem a közeledő 
idegenről nem látszott tudomást venni, sem arról a másik 
állatról, mely vakmerőségében minden inpertinentiát el- 
követett, hogy a nagy állat méltóságos türelmét próbára 
tegye. Az pedig egy fehér czicza volt, mely elég arczátlan 
volt a végig nyúlt hatalmasságon keresztül kasul bukfen- 
czezni, talpacskáival annak az orrát boszantani, sőt utol- 
jára hanyatt feküdt eléje s a roppant áUat széles usz- 
hártyás első lábát négy macskatalpa közé fogva, azzal, 
mint valami bábuval macskamódjára játszott. A nagy 
fekete urnák mikor nagyon csiklandott már a talpa, vissza- 
rántotta az egyiket s odanyújtotta neki a másik lábát, 
játszék azzal. 

És Timárnak nem az jutott eszébe, hogy héj, ha ez ja 
nagy fekete valaki megfogja a nyakamat, ugyan pórul 
járok vele, hanem az, hogy héj, ha Timéa meglátja majd 
azt a kis fehér cziczát, hogy meg fog majd annak örülni ! 

Azonban a kutyától nem lehetett bemenni a hajlékba ; 
egészen az útban feküdt. Timár köhögéssel akarta észre- 
vétetni, hogy itt valaki jár. Arra a nagy állat fölemelte 
csendesen a fejét, végignézett a jövevényen azokkal a 
nagy dióbarna okos szemeivel, a mik úgy néznek épen, 
mint az emberi szem, tudnak sirni és nevetni, haragudni 
és hízelegni; s aztán megint letette a fejét a földre, 
mintha azt mondaná: csak «egy» ember! azért fel se 
kelünk. 

Timár pedig úgy okoskodott, hogy a hol a kémény 
füstöl, ott a konyhában tüzel valaki. Ö tehát onnan kí- 
vülről elkezdett sűrű jónapokat kivánni annak a nem lá- 
tott valakinek odabenn, háromféle nyelven, magyarul, 
szerbül és románul. 

Mire aztán egy női hang kiszólt onnan belülről ma- 
gyarul : 

4* 

— Jó napot I hát jöjjön be ! Ki az ? 

— Mennék, de a kutya itt fekszik az útban. 

— Lépjen át rajta. 

— Nem fog meg ? 

— Nem bántja az a jó embereket. 

Timár bátorságot vett magának , keresztül lépni az 
útban fekvő roppant állaton ; az meg sem mozdult, csak 
a farkát emelintette meg egyszer, mintha üdvözlőleg csó- 
válná. 

A mint a verenda alá belépett, két ajtót látott maga 
előtt Timár, az egyik a kőből rakott, a másik a kőből vájt 
odúba vezetett. Ez az utóbbi volt a konyha. Ott látott 
a tűzhely előtt állni egy nőt, a ki egy rostát tarfott kezé- 
ben, 8 azt a tűz fölött forgatta. Timár tudta már, hogy 
az nem valami boszorkánymesterség bűvészi műtétele, 
hanem kukoriczapattogtatás. Ezt bizony a jövevény ked- 
veért nem lehetett félbenhagyni. 

Ez a pattogtatott kukoricza igen népszerű eledel itt 
Magyarországon, s úgy hiszem nálunk senkinek sem kell 
azt hosszasan magyarázni, hogy milyen? a new-yorki 
világipartárlaton azonban néhány év előtt aranyérmet 
adtak annak a yankee-nek, a ki Amerikában a pattog- 
tatott kukoriczakészítést fölfedezte. Ezek az amerikaiak 
mindent is kitalálnak! Áldott jó eledel. Az ember igen 
jóizüt ehetik belőle, a nélkül, hogy valaha jóllaknék vele ; 
mert mire eleget evett belőle, már akkorra megint meg- 
éhezett. 

A nő, a ki a tűzhelynél a nagy szakácsművészettel fog- 
lalkozott, szikár termetű, barna, erős, ideges alak volt, 
kemény kifejezésű, összeszorított ajkakkal, de szelid, biz- 
tató szemekkel. Napbarnította arcza a harminczas évek 
elejét vallotta életkorául. Viselete nem volt olyan, mint 
az e vidékbeli pórasszonyoké ; ment volt az minden tar- 
kaságtól ; hanem azért úrias sem volt. 

— No jöjjön közelebb, uram, s üljön le I szólt a nő 
sajátszerű rideg hangon, mely a mellett egészen nyugodt 

volt ; 8 aztán kiöntötte a hófehérre pattogtatott kukoriczát 
egy fonott kosárkába s megkínálta vele. Kóstolja meg. 
Azután egy kancsót vett fel a földről s odanyujtá azt is. 
« Meggybor ». Most készült az is frissiben. 

Timár leült a &zékre, melylyel megkínálták, az is saját- 
ságos, mindenféle vesszőkből mesterségesen kanyargatott 
ülőhely volt, a minőt másutt nem látni. Arra a hatalmas 
ajtónálló is felállt fektéből és odament a jövevényhez és 
leült vele szemközt. 

A nő egy marokkal adott a fekete állatnak is a sült 
csemegéből , mit az egész műértéssel ropogtatott meg ; 
a mit a fehér czicza is követni akart ; hanem a legelső 
pattogtatott málé úgy bele ragadt a fogába, hogy nem 
kellett neki több belőle, csak az első lábát rázogatta tőle, 
mintha azzal hágott volna bele ; fel is ugrott aztán a 
tűzhelyre s nagy érdekeltséggel pislogott bele egy má- 
zatlan fazékba, mely a tűz mellett pöfögött ; abban nyil- 
ván valami ínyeszerintibb étel főhetett. 

— Pompás egy állat ! monda Timár a nagy kutyára. 
Csodálom, hogy olyan szelíd, még csak rám sem mordult. 

— Nem bántja az a jó embert soha, uram; ilyen szelíd 
az, mikor bárminő idegen jön ide, a ki jó ember ; meg- 
ismeri s nem ugatja meg; de próbáljon csak egy tolvaj 
jönni ! azt már a sziget túlsó végén megérzi, s jaj annak, 
ha a foga közé kerül. Borzasztó állat ! A múlt télen egy 
ordas farkas jött át a jégen ; a kecskéinkre éhezett. Ott 
van kiterítve a bőre a szobában. Azt neki egy perez volt 
megfojtani. Hanem a jó ember a hátára ülhet, még sem 
bántja. 

Tímárnak nagy vigasztalására szolgált ily hitelesen 
bebizonyítva látni, hogy ő jó ember. Talán ha azokból 
a minapi aranyokból egy pár a zsebében maradt volna, 
az a nagy kutya egészen máskép fogadta volna. 

— Nos hát, uram, honnan jött ön, és mit kíván tőlem ? 

— Hát legelőször is bocsánatot kérek öntől, asszonyom, 
hogy így tüskön-bokron keresztül idetörtem az ön kert- 

jébe. A hajómat kiverte a nagy szél a túlsó partról, ide 
kellett menekülnöm vele az osztrovai sziget mellé. 

— Igaz ! a zúgásról hallom, hogy nagy szélnek kell 
lenni. 

Ezt a helyet oly sűrűen fogta körül az ösrengeteg, 
hogy a szelet csak a hangjáról lehetett megtudni, ha fú. 

— Most aztán itt kell vesztegelnünk, míg a szél odább 
ereszt. Az élelmi szereink pedig elfogytak s annálfogva 
kénytelen vagyok a legelső tanyát felkeresni, a hol a 
kéményt füstölni látom, s szépen megkérni a ház gazdá- 
ját, hogy nem adhatna-e valami élelmi szert a hajós né- 
pünknek, illő fizetésért ? 

— Igen is, adhatok, uram ; s a fizetést is elveszem, 
mert abból élek. Van kecskegödölyénk, málélisztünk, saj- 
tunk és gyümölcsünk. A mit kivan ön, azt választhat. 
Azért termesztjük. Innen rendesen el szokták hordani a 
terményeinket a szomszéd vidékből jövő kufárok hajóval. 
Mi kertészek vagyunk. 

(Még ugyan az egy nőnél több embert nem látott Timár ; 
de minthogy az többesben beszél, tehát többnek is kell itt 
lenni). 

— Először is nagyon köszönök mindent, és mindabból 
fogok kérni. A hajótól majd elküldöm a kormányost egy 
pár legénynyel, hogy szállítsa el a holmit; ön pedig 
mondja meg, asszonyom, hogy mit fizessek ? Hét emberem- 
nek van szüksége három napi eledelre. 

— Ne nyúljon ön a tárczához, uram; nálam nem fizet- 
nek pénzzel. Mit csinálnék én itt ezen a szigeten a pénz- 
zel ? Legfölebb zsiványok törnének rám, s megölnének 
érte; így pedig minden ember tudja, hogy ezen a szige- 
ten egy félkrajczár sincsen soha, azért nyugton alszunk 
itten. Nálunk cserevásár foly. Én adok gyümölcsöt, mé- 
zet, viaszkot, gyógyfüveket, s nekem hoznak érte búzát, 
sót, gúnyának való kelmét, edényt, vaseszközöket. 

— Mint az ausztráliai szigeteken. 
~ Épen úgy. 

— Jól van, asszonyom, tehát a mi hajónkon van búza 
is, só is, bizza ön rám, majd én kiszámitom, mi ára van 
annak, a mit ön ád s mennyi ára van annak, a mit mi 
hozunk vissza ? Nem fogom önt megcsalni. 

— Elhiszem, uram ! 

— De most még egj'^ kérésem van. A hajómon van egy 
utazó uraság is, fiatal leányával. A lányka nincs szokva 
viharos hajón léteihez, s beteg lett bele. Nem adhatna ön 
utazóimnak szállást, míg a vihar megszűnik ? 

A nő e kívánatra sem jött zavarba. 

— Azt is adhatok, uram ! Nézzen ide, két szűk kis 
szobánk van ; egyben magunk húzódunk meg, a másikban, 
ha jó ember kér szállást, megtalálja azt, a mit keres: 
nyugalmat, bár nem sok kényelmet. Ön maga, ha szintén 
itt akar maradni, miután önre nézve idegen nő foglalja el 
mind az egyik, mind a másik szobát, a padlásra szorul 
majd fei; -hanem ott jó friss széna van, s a hajósok nem 
kényes emberek. 

Timár nem birta kitalálni, miféle nő lehet az, a ki 
szavait megválogatva, ily tisztes modorban adja elő 
nézeteit. Ez a félig barlang kunyhó, az a körül vadon 
sziget nem adott hozzá semmi tájékozó eszmét. 

— Én igen köszönöm önnek, asszonyom, szives kész- 
ségét, s azonnal sietek vissza a hajóra, utasaimat ide 
hozni. 

— Igen jó lesz. Hanem hát most ne arra térjen ön 
vissza a csónakjához, a merről jött, ott a süppedékes 
semlyéken, meg a tüskés bozótokon keresztül bajos volna 
önnek ide vezetni egy úri kisasszonyt. Van itt egy járható 
ösvény végig a part mentében ; biz az be van nőve fűvel, 
mert kevés ember tapossa, s az a föld mindjárt begye- 
pesedik, hanem majd elvezettetem odáig, a hol ön a 
csónakjára rátalál, majd visszatérett aztán közelebb köthet 
ön ki, ha nagyobb ladikkal jön. Majd mindjárt elvezet- 
tetem önt. Almira ! 

Timár szétnézett, hogy melyik zugából a háznak, vagy 

melyik bokrából a kertnek jön elő az az Almira, a ki őket 
a járt útra vezesse ? A nagy fekete newfoundlandi pedig 
felállt 8 elkezdte a farkát csóválni, olyanokat ütve vele a 
nyitott ajtón, mintha öreg dobot verne. 

— No Almira, vezesd el ezt az urat a partra ! — monda 
neki a nő ; mire a megszólított valamit mormogott Tímár- 
nak kutyanyelven, s aztán megfogva a köpenye szegletét a 
fogaival, egyet rántott rajta, hogy no jöjjön hát. 

— Ah ! tehát ő az az Almira, a ki engemet el fog 
vezetni ! Nagyon le vagyok érte kötelezve, Almira kisasz- 
szony ! — szólt Timár nevetve, s vette a kalapját és pus- 
káját ; Istennek ajánlá a ház asszonyát, s ment a kutya 
után. 

Almira folyvást a köpenye szegleténél fogva vezette a 
vendég urat, egész finom barátsággal, keresztül a gyümöl- 
csösön, a hol vigyázni kellett az embernek, hogy a sok 
lehullott szilvát agyon ne gázolja. 

A fehér czioza sem maradt el, annak is tudnia kellett, 
hogy Almira hova viszi az idegent ? hol előtte, hol utána 
szaladgált a puha fűben. 

A gyümölcsös széléhez érve, valahonnan valami magas- 
ból egy csengő hang kiálta le : 

öNarcziszsza!)) 

A hang leányé volt, benne valami szemrehányás, sok 
szeretet és igen sok félénkség. Eokonszenvteljes hang. 

Timár széttekintett; először azt nézte, hogy ki szólt 
itten ? azután meg azt, hogy kinek szóltak ? 

Azt, hogy kit szólítottak, mindjárt megtudhatta, mert a 
hívásra egyszerre félreugrott a fehér czícza s farkát göm- 
bölyűvé borzolva, szaladt fel egyenesen egy terebélyes 
körtefára, melynek sűrű lombjain keresztül valami fehér 
női ruhát látott Tímár kivillanni ; de tovább vizsgálódnia 
nem lehetett, hogy ki lehet az, a ki Narczíszszát magához 
hívta ; mert Almira valami mély torokhangokat hallatott, 
a mik négylábú nyelven annyit jelenthetnek, hogy «mi 
szükség önnek oda kémlelődül ?» s követni volt kénytelen 

a vezetőjét, ha azt nem akarta, hogy a köpenyéne}£ egy 
darabja a foga közt maradjon. 

Almira igen szép utifüves ösvényen vezette öt aztán a 
part mentében végig, míg arra a helyre rátalált, a hol 
csónakját elhagyta. 

Abban a perczben, nagy süvöltéssel húz végig a levegőn 
két mocsári szalonka a sziget felé. 

Timárnál egy perez műve volt meggondolni, hogy az 
minő finom estebédet adna Timéának, aztán lekapva a 
válláról a puskáját, a két szalonkát két lövéssel leszedni 
a levegőből. 

Hanem a másik perczben ő maga sem állt többé a lábán. 

Almira abban a pillanatban, a melyben a fegyverét 
kilőtte, megragadta a gallérjánál fogva, s mintha a villám 
csapta volna le, úgy vágta le a földre. Fel akart kelni ; 
de tapasztala, hogy túlnyomó ellenféllel van dolga, a 
kivel nem lehet tréfálni. Nem bántotta őt Almira, csak 
fogta szépen a gallérját, s nem engedte felkelni. 

Timár váltig iparkodott őt kiengesztelni, nevezte Almira 
kisasszonynak, jó barátnőjének, magyarázta neki, hogy 
hisz ez vadászat ! az ördög látott olyan kutyát, a melyik a 
vadászt apportirozza ; jobb lenne ha a szalonkát keresné 
elő a bokorból ; de az nem hajtott semmi szóra. 

Veszedelmes helyzetének azzal szakadt vege, hogy a 
szigetlakó nő futva jött oda a lövés hangjára s messziről 
kiáltozva Almira nevét; mire aztán elereszté gallérját a 
furcsa jó barát. 

— Jaj, uram ! — sopánkodék a nő, árkon-bokron keresz- 
tül törve magát a veszedelem szinhelyére. — Elfeledtem 
önnek megmondani, hogy ne lövöldözzön ám, mert akkor 
Almira lefogja. A lövésért borzasztón haragszik. Ej, de 
ostoba voltam, hogy ezt önnel nem tudattam. 

— Nem tesz semmit, asszonyom ! — szólt Timár nevetve* 
Ebből ugyan hatalmas erdőkerülő vált volna, mondhatom. 
De hát lássa ön, egy pár szalonkát lőttem, azt hiszem, jó 
lesz az estebédre a vendégeknek. 

— Majd megkeresem őket; ön csak menjen már a 
ladikjába ; és ha visszajön, a puskáját hagyja otthon ; 
mert higyje el nekem, hogy már ezentúl, a mint Almira 
meglátja önnek a kezében a fegyvert, rögtön el fogja azt 
öntől venni. Nem lehet vele tréfálni. 

— Dejsz azt tapasztaltam. Hatalmas egy derék kutya ! 
Mire meggondoltam, hogy védelmezzem magamat, már a 
földön voltam, jó hogy a nyakamat le nem harapta. 

— Óh, harapni embert soha sem szokott ! hanem ha 
valaki védni akarja ellene magát, annak a karját úgy 
átfogja a fogaival, mintha vasbilincsbe volna téve, s aztán 
úgy tartja, míg érte nem jövünk. No uram a viszont- 
látásig ! 

Nem telt bele egy óra, hogy a nagyobbik csónak kikö- 
tött a sziget partján új vendégeivel. 

Timár a hajótól a partig folyvást Almiráról és Narczisz- 
száról beszélt Timéának, hogy feledtesse a gyermekkel 
testi szenvedését s a huUámoktóli félelmét. Egyszerre 
vége volt mindkettőnek, a mint a partra szálltak. 

Timár előre ment útmutatónak, Timéa Euthym karjába 
kapaszkodva követte ; a két hajóslegény és a kormányos 
vitte utánuk a cserevásár megfelelő egyenértékét zsákok- 
ban saraglyára téve. 

Már messziről hallatszott Almira csaholása. Az az 
üdvözlő hang volt az, a mivel az eb jó ismerős közeledtét 
szokta jelenteni. Olyankor eléje szalad a közeledőnek. 

Almira fele úton érte a kiszállókat, először körül- 
csaholta az egész társaságot, azután egyenkint váltott szót 
a kormányossal, a hajós legényekkel meg Tímárral. Majd 
Timéához sompolygott s szerét tette, hogy kezet csókoljon 
neki ; hanem a mint Euthymhez ért, elcsendesült, elkezdte 
azt a lábaszárairól felfelé végigszaglálni, és aztán el nem 
maradt a sarkából, egyre szimatolt és közbe nagyokat 
rázott a fején, két fülét úgy verve össze, hogy csak úgy 
csattogott. Ennél a pontnál bizonyos észrevételei voltak. 

A szigeti lak asszonya tornáczába kiállva várta az érke- 

zőket, 8 a mint kibukkantak a fák közül, erőteljes hangon 
6 nevet kiáltá: 

« Noémi!)) 

E hívásra valaki közelített a kert belsejéből. Két sor 
sűrű magas málnabokor közül, mely mint zöld fal fölül 
szinte egymásba borult, jött ki egy fiatal leány. Gyermek- 
arcz, gyermek-idomok, a kifejlődés korszakában, fehér 
ing és szoknya rajta, a felső szoknyájának szélét felfogva 
tartja s abban valami gyümölcsöt hoz, a mit épen a fáról 
szedett. 

A zöld pagonyból előjövő alak olyan, mint egy idylli 
tünemény. Arczának finom incamatja a fehér rózsa 
gyöngéd testszinét leste el, mikor komolyan néz, s a piros 
rózsáét veszi fel, mikor elpirul, s akkor aztán a homloka 
is elpirul. S az annak gömbölyűén boltozott tiszta homlok- 
nak kifejezése a jóság maga, összhangzó a finoman hajlott 
selyem szemöldökkel s a kifejezésteljes kék szemek ártatlan 
tekintetével, vékony ajkain figyelmezés és szemérmesség. 
Dús hajfonadékai az aranyozott diószín ritka pompájában 
természetes göndörséget árulnak el, s az egyik hátravetett 
fonadék a legparányibb kis fület engedi láttatni. Az egész 
arcz kifejezése az öntudatlan szelídség. Talán az egyes 
vonások külön nem volnának a szobrász ideáljai, talán 
ha márványból volna, nem is találnák szépnek; de az 
egész főt és alakot, úgy a hogy van, valami rokonszenves 
sugárzat derengi körül, mely első tekintetre megigéz és 
mentől tovább nézik, annál jobban megnyer. 

Egyik válláról le van csúszva az ing, de hogy az se 
maradjon fedetlen, egy fehér macska áll rajta, fejessel oda 
törleszkedve a leány arczához. 

A leány finom, kicsiny fehér lábai födetlenek ; hiszen 
szőnyegen jár, a legpompásabb fejedelmi bársony szőnye- 
gen ; az őszi pázsit ki van hímezve most kék veronikával 
és piros gerániummal. 

Euthym, Tímea és Timár megálltak a málnalugas 
végén, hogy a közeledő alakot bevárják. 

A gyermek azzal gondolta vendégeit legszívesebben 
üdvözölhetni, ha megkínálja őket az ölében hozott 
gyümölcscsel. Szép piros csíkos bergamotte-körte volt az. 
Tímárhoz fordult vele legelébb is. 

Tímár kiválasztotta a legérettebbet a gyümölcsök közül 
s Tímeának nyujtá azt. 

A miért aztán mind a két leány egyszerre boszusan 
vállat vont. Tímea azért, mert e perczben a fehér cziczát 
irigyelte annak a másik leánynak a vállán ; Noémi pedig 
azért, mert ő nem Tímeát kínálta a gyümölcscsel. 

— Ejh, te ügyetlen leány ! — kíálta reá a kunyhó asz- 
szonya ; — hát nem tudod elébb kosárba tenni a gyümöl- 
csöt ? úgy kell kínálnod a ruhád aljából ! Te balga te ! 

Erre aztán a leány lángrózsává pirult s odafutott az 
anyjához, ki suttogva csendesen feddé meg, hogy mások 
ne hallják ; aztán megcsókolta a homlokát s ismét fen- 
hangon monda neki : 

— Már most eredj ; vedd át a hajósoktól, a mit hoztak, 
rakasd le a kamarába, azután töltsd meg a zsákjukat 
máléliszttel, a fazekaikat mézzel, a kosaraikat érett gyü- 
mölcscsel; s válaszsz ki a számukra kettőt a kecske- 
gödölyékből. 

— Én nem választok, — suttogá a leány, — válasz - 
szanak ők. 

— Bohó leány ! — monda nyájas nehezteléssel a nő. 
Ez bizony valamennyi kecskegidót megtartana, soha 
egyet le nem engedne vágatni. ^ No hát csak válaszszanak 
ők. Ne legyen senkinek panasza. Addig én az estebéd 
után látok. 

Noémi magával hívta a hajósokat s felnyítogatá előttük 
a kamrát és gyümölcsraktárt. Ez mindenik egy külön odu 
volt a sziklában, külön ajtóval elzárva. Az a szikla, mely 
a sziget ormát képezte, egyike volt azon «jövevény» 
köveknek, miket a geologok «erraticus» (téveteg) szirtek- 
nek, az olaszok «trovanti»-knak (lelenczek), a skandinávok 
Ázárnak neveznek, messze fekvő hegylánczból letört 

rokontalan szikla; egy darab mészkő a dolomitsziklák 
völgyében, a kavicsok medrében. Ez a szikla tele volt 
apróbb-nagyobb üregekkel, miket az első elfoglaló lele- 
ményesen felhasznált : a legnagyobbat, a felfelé menő kür- 
tővel konyhának, a legmélyebbet pinczének, a legmagasbbat 
galambháznak, a többit téli vagy nyári raktáraknak. 
Beköltözött az Istentől ide küldött sziklába, mint a vad 
madár, s fészket rakott benne magának. 

A gyermek elvégezte a hajósokkal a csere vásárt okosan 
és igazságosan. Áldomásul még egy ital meggybort is 
adott mindenkinek, s jó szokás szerint felkérte őket, hogy 
ha megint erre járnak, megint ö náluk vásároljanak; 
azután visszatért a kunyhóhoz. 

Nem is várt semmi utasítást, hozzálátott a terítéshez. 
A veranda alatti kis asztalra felteríté a finom szalmagyé- 
kényt, arra négy tányért tett kés, villa és czinkanáUal. 
Hát az ötödiknek ? 

Az a macskaasztalnál fog ülni. Igazán macskaasztalnál. 
A veranda lépcsője előtt van egy alacsony fapad; annak 
közepére jön Noémi számára egy cseréptányér, piczi kis 
kés, villa, kanál hozzá, a két végére pedig egy-egy fatányér 
Almirának és Narcziszszának. Azok nem kapnak kést, 
villát hozzá. S mikor a három vendég a ház asszonyával 
együtt az asztalnál körül adta egymásnak a tálat, akkor a 
macskaasztalhoz kerül az le ; Noémi igazságosan oszt a 
maga vendégeinek; a könnyebben elkölthető falatokat 
Narcziszsza tálára, a jobban megrágni valókat Almirának, 
utoljára vesz magának. És azoknak addig hozzányúlni 
nem szabad, míg ő meg nem fújja az ételüket, hogy meleg 
ne legyen ; akárhogy emelgeti is a füleit Almira, s akár- 
hogy törleszkedik is asszonya vállához Narcziszsza. 
A gyerekeknek szót keU fogadni. 

A sziget asszonya, jó vagy rossz magyar szokásból, ki 
akart tenni magáért vendégei előtf, különösen Tímárnak 
be akará bizonyítani, hogy nem volt rászorulva a konyha 
az ö vadász zsákmányára. A két szalonkát elkészíté nekik 

haricskával ; de Tímárnak előre megsugá, hogy az csak 
kisasszonyoknak való eledel, a férfiak számára jó malacz- 
pörköltet készített. Timár meg is felelt annak becsületesen ; 
hanem Euthym nem nyúlt hozzá, azt állítá, hogy már 
jóllakott, s Timéa rögtön felkelt az asztaltól. De az olyan 
természetesen jött neki. Eddig is sokat nézegetett hátra * 
arra a másik vendégeskedő társaságra nagy kíváncsi- 
sággal : semmi felötlő sem volt benne, hogy egyszer csak 
felkerekedett az asztaltól s odakuporodott Noémi mellé a 
lépcsőre. Hiszen a gyermekleányok mindig könnyen barát- 
koznak. 

* Timéa ugyan nem értett magyarul, Noémi pedig nem 
értett görögül ; hanem ott volt kettőjök között Narcziszsza ; 
az értett magyarul is, görögül is. 

A kis fehér czicza megérté, hogy mit tesz az, mikor 
Timéa azt mondja, hogy «horaion gátion !» s fehér kezével 
végigsimítja a hátát s arra Noémi öléből áttörleszkedik 
Timéa ölébe, a fejét fölemeli Timéa arczához s odadör- 
zsölgeti gyöngéden fehér pofáját a fehér arczhoz, szép 
piros száját azokkal a hegyes fogaival felnyitva s hamis 
phosphorfényű szemeivel felkacsingatva reá ; azután fellép 
a vállára, körülkerüli a nyakát s megint átvándorol 
Noémihoz és onnét ismét vissza. Noémi örül annak, hogy 
az idegen kisasszony úgy szereti az ő kedvenczét. 

Hanem ez a jó kedve keseredni indul, mikor arra a 
tudatra kezd jönni, hogy az idegen leány már nag3'^on is 
szereti az ő kedvenczét; egészen megtartja magának, meg 
is csókolgatja; s hogy keserűsége még nagyobb legyen, 
azt is tapasztalni kénytelen, hogy Narcziszsza milyen 
könnyen hűtelen lesz ; milyen hamar elfogadja az idegen 
leány gyügyögtetését, hogy hízeleg neki vissza, s mikor 
Noémi híja nevénél : Narcziszsza, még csak rá sem ügyel. 
Azt inkább érti, hogy horaion gátion (szép czicza). 

Noémi megneheztelt Narcziszszára, s megfogta a farkát, 
hogy visszahiízza öt magához. Pózért meg Narcziszsza 
épen hozzákapott a körmével s végigkarczolta a kezét. 

Timéa kézcsuklóját egy kigyóalaku, kékre zománczolt 
arany karperecz fonta körül. Mikor Narcziszsza megkar- 
czolá Noémit, Timéa levonta kezén át azt a hajlós kar- 
pereezet s Noémi kezére akarta azt fonni, bizonyosan 
azért, hogy fájdalmát enyhitse vele. 

Noémi pedig félreérté a dolgot, azt hitte, hogy az idegen 
kisasszony azért a karpereczért meg akarja tőle venni a 
Narcziszszát. Az pedig nem eladó. 

— Nem kell a karperecz ! Nem adom érte a Narczisz- 
szát. Tartsa meg a karpereczét. A Narcziszsza az enyém 
marad. Jer ide, Narcziszsza ! 

S hogy Narcziszsza még sem akarta megérteni a hívást, 
Noémi hirtelen egy jó kis pofont adott neki a fejére, mire 
a felriadt Narcziszsza keresztül ugrott a padon s tüszkölve, 
köpködve futott fel egy diófára, onnan morgott le aztán 
nagy nehezteléssel. 

Timéa és Noémi e perczben egymás szemébe tekintettek 
s mind a ketten valami álomszerű sejtelmet láttak ki egy- 
más szemeiből. Mint mikor az ember egy perezre a szemét 
behunyja s e rövid perez alatt éveket álmodik keresztül, s 
midőn fölébred, mindent elfelejtett, csak arra emlékezik, 
hogy álma hosszú volt. 

A két leány e pillanatnyi összesugárzásából szemeiknek 
megérzé, hogy ők valaha egymás sorsának rejtelmes intézői 
lesznek, hogy lesz közöttük valami közös, vagy öröm, 
vagy fájdalom; és talán soha sem fognak arról többet 
tudni, mint egy elfeledett álomról, hogy ők okozták azt 
egymásnak. 

Timéa felszökött Noémi mellől s a lehúzott karpereczét 
a házinőnek adta át, s aztán odaült Euthym mellé, annak 
vállára téve fejét. 

Timár tolmácsolá az ajándékot. 

A kisasszony adja azt emlékül a kis leánynak. Arany- 
ból van. 

A mint azt kimondta, hogy aranyból van, ijedten ejtó 
azt ki kezéből a nő ! mintha igazi kigyó volna s zavaro- 

dottan tekinte Noémire, azt sem birta neki mondani, hogy 
« köszönd meg szépen ». 

Ekkor egyszerre Almira vonta magára a figyelmet. 

Hirtelen felugrott fektéből s elébb egy hosszat üvöltve, 
magasra felnyújtott fejjel elkezdett mély dörgő hangon 
ugatni; volt hangjában valami az oroszlán orJításából, 
heves, taszítva adott hangok voltak azok, a támadás 
kihivó szavai, s e közben nem futott előre, hanem ott 
maradt a veranda előtt, első lábait előre feszítve s a hátul- 
sókkal a földet tépve. 

A nő elsápadt. A gyalogút felől a fák közt egy alak 
közelitett. 

— így csak egy embert szokott megugatni az eb ! 
dörmögé a nő. — Ott jön. ö az ! 



AZ EJ HANGJAI. 

Az, a ki a part felől közelített, egy fiatal korú férfi volt ; 
bő zubbony és pantallón, vörös gyapot nyakkendő, vörös 
török fez volt a viselete. 

Arcza szép ; ha nyugodtan állna a festő előtt, máso- 
latára mindenki azt mondaná, hogy ez egy hős ; de mikor 
elevenen jő eléje, mindenkinek a legelső gondolatja az, 
hogy ez egy kém ! Szabályos vonások, nagy fekete szemek, 
sűrű göndör haj, szép ajkak; hanem azok a ránczok a 
szemek körül, az a bevágás az ajkszegleten, az a mindig 
izzadt homlok és tétova tekintetű szemek azt hirdetik, 
hogy ez nem más, mint egy rabszolga, ki csak saját érde- 
keit szolgálja. 

Almira dühösen ugatott a közeledőre, ki lanyha hetyke- 
seggel hányta előre kezeit-lábait, mint a ki tudja jól, hogy 
másnak a gondja őt megvédelmezni. Noémi csitította az 
ebet, a mire az nem akart hallgatni ; akkor aztán meg- 
fogta az egyik kezével mind a két fülét, annál fogva húzta 
öt vissza; a kutya nyöszörgött, nyikorgott a kínpadra 

feszített fülei miatt; hanem azért csak még sem hagy- 
hatta abba az ugatást. Utoljáora Noémi rátette a lábát a 
fejére s úgy nyomta le az ebet a földre. Annak azután 
megadta magát, lefeküdt nagy morogva s engedte a 
leányka lábát a nagy fekete fején nyugodni, mintha az 
valami lerázhatatlan teher volna rajta. 

A jövevény pedig fütyörészve jött közelebb. 

Már messziről elkezdett beszélni. 

— Ah! még most is meg van ez az átkozott nagy 
kutyátok ? Hát még sem emésztettétek el ? Utóbb is én 
magam pusztítom el. Ostoba szelindek ! 

Mikor pedig Noémihez közel ért az ifjú ember, bizal- 
mas mosolylyal nyujtá kezét a lány arcza felé, mintha 
egy csipesókot akarna neki adni a két ujjával, a mitől 
Noémi annál gyorsabban elkapta az arczát. 

— No, hát te kis menyasszonyom, még mindig olyan 
vad vagy ? Ejh, de megnőttél, a mióta nem láttalak. 

Noémi hátrahúzott fejjel nézett a megszólítóra. Olyan 
csúnya arczot tudott csinálni egyszerre ! Szemöldeit ösz- 
szeránczolá, ajkait durczásan kicsücsöríté ; szemeivel 
daczosan, szúrón nézett fölfelé, még az arczszine is elvál- 
tozott. A rózsaszín egyszerre földfakóvá lett rajta. Valóban 
csúnya tudott lenni, mikor maga akarta. 

A jövevény pedig azt monda neki : 

— Ah ! be megszépültél azóta ! 
A leány a kutyának válaszolt : 

— Sunyj le. Almira ! 

A jövevény otthonias biztonsággal lépett aztán be a 
veranda alá, a hol első dolga volt kezet csókolni a ház 
asszonyának, azután szíves leereszkedéssel üdvözölte 
Tímárt, végre Euthym és Tímea előtt udvarias bókkal 
hajtotta meg magát, s azután folyt belőle a beszéd szaka- 
datlanul. 

— Jó estét, kedves napám asszony! Alásszolgája, 
biztos uram ! üdvözlöm önöket, uram és úrhölgyem. Én 
Krísztyán Tódor vagyok, lovag és kapitány, ennek a 



Jókai: Az arany ember. I. 

tisztelt asszonyságnak jövendőbeli veje. A apáink testi- 
lelki jó barátok voltak; még éltükben eljegyeztek bennün- 
ket egymással: Noémit és engemet. Én minden évben 
meg szoktam látogatni az én kedveseimet a nyári mulató 
helyükön, hogy meglássam, mekkorát nőtt már a menyasz- 
szonyom. Nagyon örülök rajta, hogy önöket is itt talál- 
hatom, üraságodhoz, a kit úgy hiszem, hogy Timár úrnak 
hínak, már egyszer volt szerencsém. Úgy tetszik mintha e 
másik úr . . . 

— Csak görögül ért ! — vágott a szavába Timár s 
olyan mélyen dugta el zsebeibe a két kezét, mintha tel- 
jesen lehetetlenné akarná tenni a jövevényre nézve azt, 
hogy vele kezet szorítson az egyszeri találkozás öröme 
fejében. Biz ö vele nem volt olyan nehéz találkozni: egy 
utazó kereskedő biztossal. 

Nem is foglalkozott aztán ő vele Krisztyán Tódor, 
hanem gyakorlatibb oldaláról fogta fel az életet. 

— Ah ! hisz itt mintha csak vártak volna ! Pompás va- 
csora; negyedik téritek üresen. Malaczpörkölt ! Ez az én 
gyönge oldalam. Köszönöm, köszönöm, kedves jó ma- 
mácska, tisztelt uraim és kisasszony. Én becsületére fogok 
válni a vacsorának. Igen köszönöm ! 

Öt ugyan senki az elszámláltak közül egy szóval sem 
kinálta, hogy üljön le és tartson velük ; hanem ő mindent 
és mindenkinek megköszönt s azzal leült Timéa üresen 
hagj^ott helyére és hozzálátott a malaczpörkölthöz, Euthy- 
mot is kínálva azzal egy párszor, s nagyon csodálkozva 
rajta, hogy lehet keresztyén ember a világon, aki azt nem 
szereti. 

Timár fölkelt az asztaltól s a ház asszonyának azt monda ; 

— Az utas úr és kisasszonya el vannak törődve. Inkább 
nyugalomra, mint ételre van szükségük. Nem lenne ön 
szives fekhelyüket elkészíteni ? 

— Mindjárt készen lesz ! monda a nő. Noémi ! Segíts 
a kisasszonyt levetkőztetni. 

Noémi fölkelt s követte anyját és a két vendéget a hátulsó 

kis szobába. Timár is otthagyta az asztalt, a hol az egye- 
dül maradt új vendég nagy mohósággal takarított el min- 
dent, a mi még az asztalon ennivaló volt, s a közben foly- 
vást beszélt hátra Timárhoz, s hajigálta a vállán keresztül 
a leszopott csontokat Almirának. 

— Átkozott útjok lehetett önöknek, uram, ebben a nagy 
szélben ! Csodálom, hogy vergődhettek át a Demir-kapun? 
meg a Tachtalián ? Nesze, Almira ! Aztán ne haragud- 
jál rám, te ostoba! Hát emlékezik ön még rá, uram, 
hogy egyszer Galaczon találkoztunk ? No még ez is a 
tied, te fekete fenevad. 

Egyszer aztán, a mint hátranézett, úgy találta, hogy se 
Timár nincs ott, se Almira. Ott hagyták mind a ketten. 
Timár felment a padlásra aludni s ezóta megágyazott ma- 
gának az illatos szénában; Almira pedig elbujt valami 
odújában a nagy vándorbéreznek. 

Akkor aztán ő is megfordította a székét ; kiitta, a mi a 
korsóban és a többi vendégek poharában maradt, az utolsó 
cseppig, s lehasítva egy forgácsot arról a székről, a melye?! 
ült, elkezdé a fogát piszkálni, mint a ki legjobban megér- 
demlé a mai vacsorát. 

Este volt már ; a sokat hányatott és kifáradt utasoknak 
talán nem is kellett ringatás. 

Timár végigheveredett a legédesebb fűszerillatu széná- 
ban a padláson s azt hitte, hogy ma nagyon jól fog 
aludni. 

De csalódott. Sok fáradság, változatos küzdelem után 
legnehezebb az elalvás; az egymást felváltó képek egy- 
szerre rohanták meg agyát, mint egy zűrzavaros látvány, 
keverve üldöző alakokkal, fenyegető sziklákkal, vízesések- 
kel, váromladékokkal, idegen nőkkel, fekete kutyákkal, 
fehér macskákkal, a szél zúg, a tülök bömböl, az ostor 
pattog, az eb üvölt, arany esik, ember kaczag, suttog, kiabál 
össze-vissza. 

Hasztalan hunyta be a szemeit, annál többet látott és 
hallott. 

S egyszer csak elkezdtek ott az alatta levő szobában 
beszélni. 

Felismerte a hangokat. A ház asszonya és az utóbbi 
jövevény beszéltek. 

A padlás deszkázata vékony volt, minden szót úgy meg 
kellett hallania, mintha a fülébe susogták volna. Halk, 
lefojtott hangon beszéltek, csak néha-néha emelte fel a 
férű a szavát. 

— Hát Teréza mama, van-e sok pénzed ? ezen kezdé 
a férfi. 

— Tudod, hogy nincs. Tudod, hogy a mit eladok, cserébe 
adom, pénzt nem fogadok el. 

— Azt ostobául teszed. Az nekem nem tetszik. Azt én 
nem is hiszem. 

— Bizony mondom. A ki hozzám jön gyümölcsért, egy- 
úttal más valami árút hoz, a minek meg én vehetem hasz- 
nát. Mit csinálnék én a pénzzel ? 

— Én tudnám, mit ? Nekem adnád. Te nem gondolsz 
én rám soha. Pedig ha Noémit elveszem, hát akkor nem 
fizethetsz ki aszalt szilvával. Te rossz anya vagy. Nem gon- 
dolsz a leányod boldogságára. Te nem segítesz engem előre, 
hogy jó állást biztosíthassak magamnak. Most kaptam meg 
a kinevezést az első dragomani állomásra a követségnél ; 
de útiköltségem nincs, hogy odáig utazhassak, mert a pén- 
zemet kilopták a zsebemből, s most e Uiiatt elveszteni a 
hivatalomat. 

A nő nyugodt hangon felelt neki : 

— Én nem hiszem, hogy tégedet valami hivatalba kine- 
veztek volna, a mit elveszíthetsz ; hanem hogy valami hiva- 
talban vagy, a mit el nem veszíthetsz, azt elhiszem. Én el- 
hiszem, hogy pénzed nincs ; hanem hogy azt ellopta volna 
tőled valaki, azt nem hiszem. 

— No hát ne higyj semmit. Én sem hiszem, hogy neked 
nincs pénzed. Kell lenni. Itt csempészek szoktak kikötni, 
s azok jól fizetnek. 

— Csak hangosan beszélj ! Igaz, hogy e szigeten csem- 

pészek is kötnek ki néha, hanem azok vagy nem jönnek a 
kunyhóm tájára, vagy ha jönnek, gyümölcsöt vesznek s 
adnak érte cserébe sót. Kell só ? 

— Ne bolondozzál velem. Hát az ilyen gazdag utazók, 
mint a milyenek most hálnak itten. 

— En nem tudom, hogy gazdagok-e ? 

— Kérj azoktól pénzt. Követelj ! Ne csinálj nekem olyan 
szent képeket. Nekem pénzt teremts, akárhonnan! Nekem 
hagyj fel ezzel az ostoba ausztráliai cserevásárral. Szerezz 
aranyat, ha velem békében akarsz maradni. Különben ha 
egy szót szólok ott, a hol kell, akkor tudod, hogy semmivé 
vagy téve ! 

— Halkan szólj, te szerencsétlen ! 

— No ugy-e, kérsz már, hogy halkan beszéljek ? No hát 
hallgattass el egészen. Légy jó hozzám, Teréza ! Adj egy 
kis pénzt. 

— Nincs a háznál. Ne kínozz ! Egy fillérem sincs. Nem 
is akarom, hogy legyen. Átkozott előttem minden, a mi 
pénz. Itt van, keresd össze minden ládámat, s ha találsz 
benne valamit, vidd el. 

A férfi, úgy tetszik, hogy megfogadta a felhatalmazást, 
mert egy kis idő múlva felkiáltott : 

— Ahá ! Hát ez micsoda ? Egy arany karperecz. 

— Az. Most ajándékozta amaz idegen kisasszony Noémi- 
nek. Ha kell, vidd el azt. 

— Megér tíz aranyat ! No ez is jobb a semminél. Ne 
félj Noémi ! Mikor nőül veszlek, e helyett harmincz ara- 
nyat nyomó karpereczet veszek neked mind a két kezedre. 
Közepében lesz egy zafir. Nem, egy smaragd. Mit szeretsz 
jobban, a zafirt, vagy a smaragdot ? 

Erre aztán nevetett maga magának a fiatal ember. Senki 
sem felelt a kérdésére. 

— Nos, hát már most kedves Teréza mama, vess ágyat 
a te kedves jövendőbeli vejecskédnek, a te drága kis Tódor- 
kádnak, hadd álmodjék valami szépet az ő kedves Noémi- 
járól. 

— Én nem vethetek ágyat neked sehova. A mellékszo- 
bában, a padláson vendégeink vannak ; itt velünk egy szo- 
bában nem alhatol. Én nem akarom. Noémi nem gyermek 
már. Eredj .ki a tornácz alá, ott a hárságy, aludjál azon. 

— Ejh, te kegyetlen, rossz szivű Teréza ! Te a kemény 
hárságyra száműzöd a te kedves egyetlen jövendőbeli 
vejedet. 

— Noémi, add oda neki fejed alól a vánkost. Nesze ! itt 
a saját pokróczom, takaróm. Aludjál jól. 

— Igen. De odakinn az az átkozott nagy dög, az a csúf 
szelindek megesz. 

— Ne félj tőle, majd lánczra kötöm. Szegény pára ! soha 
sincs lánczra kötve, csak mikor te a szigeten vagy. 

Teréza asszony alig birta előcsalogatni odújából Almirát. 
Szegény állat tudta már előre, hogy ilyenkor az következik, 
hogy az ő nyakára ráteszik a lánczos örvöt ; hanem hát 
hozzá volt szokva az engedelmeskedéshez s meghagyta 
magát asszonya által köttetni. 

Az tette aztán még csak igazán elkeseredetté fogságá- 
nak indító oka ellen. 

A mint Teréza visszament szobájába, s Tódor egyedül 
maradt künn a tornáczon, elkezdett az eb bőszülten ugatni 
rá s alá s fel tánczolt azon a szűk téren, a mit láncza átért, 
neki-neki rugaszkodva egyszer, hogy ha el tudná szakítani 
vagy az örvet, vagy a lánczot, vagy azt a bodzafát kirán- 
tani gyökeréből, a mihez a láncz karikája volt kötve. 

Tódor pedig annál jobban ingerkedett vele. Tetszett neki, 
hogy ®gy állatot boszanthat, mely őt el nem érheti, s 
mely a miatt dühtől tajtékzik. 

Oda ment hozzá közel, egy lábnyomnyira ahoz a pont- 
hoz, a meddig a kutyát a láncza ereszté, ott négykézlábra 
állt előtte s elkezdett a kutyára torzképeket fintorgatni. 
Orrokat csinált neki, nyelvét öltögette rá, szeme közé köp- 
ködött, és utánozta a kutya ugatását. 

— Hau, hau! Szeretnél, ugy-e, megkapni, ha lehetne ? 
Hau, hau ! No itt az orrom, harapd le. ügy-e nem lehet ? 

Hej, de szép kis kutya vagy. Te csúf dög. Hau, hau! Sza- 
kítsd el azt a lánczot, no ! Gyere birkózni. Kapd el az ujja- 
mat, nézd, itt van az orrod előtt. Tessék ! 

Almira egyszerre a legnagyobb düh közepett megállt. 
Abbahagyta az ugatást. Eszére tért. Gondolta magában : 
az okosabb enged. Magasra fölemelte a fejét, mintha le 
akarná nézni azt a négykézláb álló másik állatot ; azzal 
megfordult s két hátulsó lábával, kutyák szokása szerint, 
kettőt nagyot rúgott hátrafelé, annak a másik állatnak 
szemét-száját teleszórva homokkal, a mivel azt hozta abba 
a helyzetbe, hogy káromkodásra fakadjon, erre az « emberi 
ugatásra)). maga pedig visszament lánczostól együtt a 
bodzafa tövében levő odújába, s onnan elő nem jött töb- 
bet és elhallgatott, csupán hideglelős nyöszörgését lehetett 
hallani még sokáig. 

Timár is hallotta azt. Nem tudott aludni. A padlás ajta- 
ját nyitva hagyta, hogy világosság legyen odabenn. Hold- 
világos éjszaka volt, s az után, hogy a kutya elhallgatott, 
mély csendesség lett a vidéken. Csodálatos csend, melynek 
mélaságát az éjjel és a magány hangjai még andalítóbbá 
teszik. 

Kocsizörej, malomkelepelés, emberszó nem hallik itt. 
Mocsarak, szigetek^ zátonyok országa ez. Egy-egy mély 
bugás kiált bele néha az égbe : a bölömbika hangja az, a 
mocsárlakó madáré. Ejjeljáró szárnyasok röpte húz végig 
elhaló accordokat a légben, s az elpihenő szél csinál aeol- 
hárfát a jegenyesudarakból, végig- végig fuvalva zengő ágaik 
között. A vizikutya sikolt egyet a nádasban, síró gyermek 
hangját utánozva, s a zúgó szarvasbogár koppan nagyokat 
a kunyhó fehér falán. Körül a rengeteg oly sötét ; mélyé- 
ben mintha tündérek tartanának fáklyatánczot, a sömlyék- 
lakó lidércztűz ugrál a reves fák alatt csoportban, egymást 
kergetve; a virágos kertet pedig teljes ezüst fényével 
árasztja el a hold, s a magas mályvák rózsafüzéres jogarait 
ezüst szárnyú, pávaszemröptüéjpillangók csoportjai rajong- 
ják körül. 

Milyen csodálatos otthon ez ! Az álmatlan ember egé- 
szen elveszti benne a lelkét. Olyan fenséges, olyan isteni 
magány ! 

Csak emberhang ne vegyüljön az éj hangjai közé. 

De az is vegyül. 

Ott alant, a kunyhó két kis odújában szintén álmatlan 
emberek feküsznek, kiknek feje alól valami rossz szellem 
ellopta a nyugalmat, s az éj hangjai nehéz sóhajtásaikkal 
szaporodnak. 

Az egyik szobából Timár e fohászt hallja elsusogni az 
éjben: «Edes Jézusom!* ... a másik szobából e sóhaj 
nyög fel : «0h ! Allah !» 

Nem lehet aludni itt ! 

Mi van oda alant, a mitől nem lehet aludni ? 

A mint gondolatait egymás után fűzi Timár, egy eszmére 
ötlik, mely arra készteti, hogy elhagyja fekhelyét, s hirte- 
len felöltse maga alá terített kabátját, s leszálljon a padlás- 
ajtóhoz támasztott hágcsón a földre. 

És ugyanaz a gondolatja támadt ugyanabban a percz- 
ben valakinek másnak is odalenn az egyik szobában. 

S a mint Timár a ház szögletén megál va, lenyomott 
hangon e szót hallata: « Almira ?» ugyanakkor öuttogá 
egy másik hang is Almira névé' a tornáczra nyiló ajtó- 
ból, mintha egyik hang a másiknak kisértö viszhangja 
volna. 

S erre mind a ketten meglepetve léptek egymás elé. 

A másik alak Teréza volt. 

— Ön lejött fekhelyéről ? kérdé a nő. 

— Mit akar Almirával ? 

— Nem tudok aludni. 

— Megvallom igazán, az a gondolatom támadt, hogy 
vájjon az az . . . ember nem mérgezte -e öt meg, hogy 
elhallgatott úgy egy.-zerre ? 

— Nézze ön, engem is ez a gondolat keltett fel. Almira ! 
A hi vasra előjött odújából az eb, s a farkát csóválta. 

— Nem. Semmi baja sincs; szólt Teréza. Az az 

ember nincs itt többé ; ágya a tornácz alatt leheveretlen. 
Jer, Almira, hadd oldjalak fel. 

A nagy állat odalapult urnöje ölébe, s csendesen engedé 
lecsatoltatni börnyaklóját, s aztán nyakába ugrott és nyel- 
vével végignyalta az orczáját; majd meg Timárhoz fordult 
s nagy toppancs lábát felemelve, kutyabecsülettudással, 
szépen pacscsot adott a markába. Ismerte barátait. Azután 
megrázta a bőrét, hányat heveredett, k tszer az egyik olda- 
láról a másikra átdobta magát, s axtán nyugodtan meg- 
ágyazott magának a puha homokban. Nem ugatott többet. 

Bizonyos lehet felöle mindenki, hogy nincs többé a szi- 
geten az a gyűlölt jövevény. 

Teréza közel lépett Timárhoz. 

— Ismeri ön azt az embert ? 

— Egyszer ta-álkoztam vele Galaczon. A hajómra jött 
s ott úgy viselte magát, hogy nem tudtam tisztába jönni 
felöle, hogy kém-e, vagy csempész ? Utoljára kilöktem a 
hajómból. Ebből áll az egész barátságunk. 

— S honnan jött ön arra a gond )latra, hogy az az em- 
ber megmérgezhetné Almirát ? 

— Megmondom igazán. Minden szó, a mit ide a^ant a 
szobákban beszélnek, felhangzik a padlásra, a hol feküd- 
tem ; én kénytelen voltam mindent hallani, a mi szóvál- 
tás önök között oda alant végbement. 

— Azt is hallotta ön, a mivel engem az az ember fenye- 
getett ? Hogy ha ki nem elégítem, akkor ő csak egy szót 
szól felőlünk, s akkor mi veszve vagyunk ? 

— Hallottam. 

— És most mit gondol ön felőlünk ? Ugy-e bár, azt, 
hogy minket valami nagy, megnevezhetlen bűn terhe szám- 
űzött erre a világból kieső szigetre ? Vagy hogy mi itt 
valami napvilágot kerülő keresetet folytatunk, melynek 
szüksége van a hallgatásra és nem ismertetésre ? Vagy 
hogy mi itt valami hírhedett név bujdokló örökösei vagyunk, 
kik rejtőzünk a hatalmasok szemei elől ? Mit gondol ön 
felőlünk ? 

— Én bizony semmit sem, asszonyom ! Nem töröm rajta 
a fejemet. Nekem vendégszerető hajlékot nyitott ön egy 
éjszakára. Ezért köszönettel tartozom. A szél megállt; 
holnap odább megyek és soha többet nem gondolok arra, 
a mit ezen a szigeten láttam és hallottam. 

— De én nem akarom azt, hogy ön úgy menjen el innen. 
Ön akarata ellen meghallott olyan dolgokat, a mik felől 
önnek felvilágosítatlan maradni nem szabad. Én, nem 
tudom okát adni, miért, de az első szembenézés óta valami 
kimondhatatlan becsülést éreztem ön iránt ; engem kínozna 
az a gondolat, hogy ön mi tőlünk gyanúval, megvetéssel 
távozik. Ezzel a gyanúval ön sem tud aludni e hajlék alatt, 
én sem. Az éj csendes, épen arra való, hogy egy keserű 
élet titkai elmondassanak. Aztán gondolkozzék ön felőlünk. 
Én mindent elmondok önnek, a mi igaz ; és csak azt, a mi 
igaz. És azután, ha meghallotta ön, hogy mi története van 
e puszta szigetnek s e sárkunyhónak itten, akkor nem fogja 
ön azt mondani, hogy holnap odább megyek s soha rájuk 
nem gondolok többet ; hanem vissza fog jönni ide évről- 
évre, mikor hivatása erre vezérli, és meg fog pihenni egy 
éjszakán át e csendes födél alatt. Tehát üljön ön le mellém 
a tomácz lépcsőjére és hallgassa meg a mi kunyhónk tör- 
ténetét. 



A SZIGETLAKOK TÖRTENETE. 

Ezelőtt tizenkét évvel Pancsován laktunk, hol férjem 
városi hivatalnok volt. Bellovárynak hivták. Jó, fiatal, szép, 
derék ember volt s mi nagyon szerettük egymást. Én huszon- 
két éves voltam, ő harmincz. Egy kis leányunk született, 
azt Noéminek kereszteltettük. Nem voltunk gazdagok ; de 
tehetősek. Neki volt hivatala, szép háza, gyönyörű gyümöl- 
csös kertje, szántóföldjei; én árva leány voltam, mikor 
elvett s kész vagyont hoztam a házhoz, megélhettünk tisz- 
tességesen. 

Férjemnek volt egy igen kedves barátja, Krisztyán 
Maxim. Ennek a fia az az ember, a ki most itt volt. Akkor 
ez tizenhárom éves volt ; szép, kedves, eleven fiu ; olyan 
esze volt, mint a tűz. A két férfi, mikor én a kis leányo- 
mat ölben hordoztam, azt monda : ezeket a gyermekeket 
összeházasítjuk. S én úgy örültem neki, mikor a fiu annak 
a kis ártatlannak parányi kezét kezébe vette s azt kérdezte 
tőle : hát hozzám jösz-e ? s erre a gyermek olyan vigan 
nevetett. 

Krisztyán kereskedő volt. De nem olyan igazi kereskedő, 
a ki érti a maga hivatását, hanem csak amolyan helyben- 
ülő kisvárosi kereskedő, a ki megy a nagyobbik után, kocz- 
káztat vaktában ; ha nyer, jól járt vele, ha veszt, elbukik. 

Ö folyvást nyert, s azért azt hitte, hogy ennél egyszerűbb 
tudomány nincsen. Tavaszszal körülnézte a vidéket, hogyan 
állnak a vetések, s azután a szerint kötött szerződést a 
nagyban kereskedőkkel aratás után kiadandó gabonára. 

Volt egy állandó megrendelője, Brazovics Athanáz nagy- 
kereskedő Komáromból. Ez tavaszszal nagy összeg pénze- 
ket előlegezett neki rendesen az őszszel átadandó gabonára, 
s azért Krisztyán kötelezve volt ugyanazt neki a megálla- 
pított árban hajóira szállítani. Ez az üzlet jól jövedelmezett 
Krisztyánnak ; de én azóta is sokat gondolkoztam rajta, 
hogy ez nem kereskedés, hanem koczkajáték, mikor valaki 
elad valamit, a mi még nincs is e világon. Brazovics sok 
pénzt szokott előlegezni Krisztyánnak, s minthogy annak 
házán kivül semmi fekvő vagyona nem volt, kezességet 
kivánt érte. Férjem elvállalta a kezességet szívesen : ő bir- 
tokos volt s Krisztyánnak jó barátja. Krisztyán nagyon 
könnyű életet élt ; mig férjem szegény naphosszant az író- 
asztalnál görnyedett, ő egész nap a kávéház előtt pipázott 
és feleselt a hozzá hasonló kalmárokkal. Hanem egyszer 
aztán jött az Isten ostora : az 1816-diki rettenetes év. 
Tavaszszal gyönyörűen állt országszerte minden vetés. 
Olcsó gabnaárakra lehetett számítani. A Bánátban boldog 
volt az a kereskedő, a ki négyforintos búzára szerződést 

köthetett. Akkor nekijött egy esős nyár, esett szakadatlanul 
tizenhat hétig egyfolytában minden nap. Minden gabona 
elrothadt a lábán ; éhinség állt be a Eanahánnak csúfolt 
vidéken, s őszszel húsz forint volt egy mérő búzának az 
ára ; az sem volt kapható a kereskedésre, mert a földmi- 
velők lefoglalták vetőmagnak. 

— Emlékszem rá, szólt bele Timár, akkor voltam kezdő 
kereskedőbiztos. 

— Tehát abban az évben történt az,hogy Krisztyán Maxim 
nem bii-t a szerződésének megfelelni, a mit Brazovics 
Athanázzal kötött. Iszonyú, kimondhatatlan összeg volt a 
különbség, a mit meg kellett volna téritnie. És ekkor Krisz- 
tyán Maxim azt tette, hogy összeszedé, a mi csak kinnlevö 
pénze volt másoknál, felvett jóhiszemű emberektől még 
kölcsön is sok pénzt, s egy éjjel hirmondatlanul megszö- 
kött Pancsováról, magával vitt minden pénzt, s itt hagyta 
még egyetlenegy fiát is. 

Tehette, mert minden értéke pénzben volt ; s nem ra- 
gaszkodott semmihez, a mit itthágy. 

De hát mire való akkor a pénz a világon, ha ilyen kárt 
lehet vele tenni egy embernek, a ki nem szeret semmit, 
csak a pénzt ? 

Adósságai, kötelezettségei itt maradtak azoknak a vál- 
lára, a kik jó barátai voltak, a kik jót álltak érte. Azok 
között volt férjem is. 

S akkor előjött Brazovics Athanáz, s követelte szerző- 
dése beváltását a kezesektől. 

Hiszen igaz, hogy ő pénzt előlegezett a megszökött adós- 
nak, s mi ajánlkoztunk, hogy a pénzét visszatérítjük. Felét 
jószágainknak eladtuk volna, s abból kitelhetett az adós- 
ság. De ő nem irgalmazott. Az egész szerződést akarta 
beváltatni. Nem volt kérdés, hogy mennyi pénzt adott ő ? 
hanem hogy mennyi pénzérőt tartoznak ő neki adni ? Öt- 
szörös nyereséget követelt. S az irás jogot adott neki hozzá. 
Kértünk, könyörögtünk előtte : elégedjék meg kisebb nye- 
reséggel ; hiszen csak arról van szó, hogy kevesebbet nyer- 

jen. Hajthatatlan volt. Minden követelését ki akarta elé- 
gíttetni a kelepczébe jutott jótállókkal. 

De hát mire való akkor a vallás, a hit, a keresztyének 
és zsidók minden hitágazata, ha ilyen követelést tenni 
szabad ? 

Törvényre ment a dolog ; a biró itélt, s minekünk házun- 
kat, földünket, utolsó falatunkat elfoglalták, lepecsételték, 
dobra ütötték. 

De hát mirevaló akkor a törvény, az emberi társaság, ha 
szabad megtörténni annak, hogy valakit a koldustarisz- 
nyáig levetkőztessenek olyan tartozásért, melylyel ö maga 
soha adós nem volt ? hogy nyomorulttá tegyenek egy har- 
madik emberért, a ki nevetve áll odább ? 

Mindent elkövettünk, hogy a végveszedelemtől meg- 
mentsük magunkat ; fc'rjem maga felment Budára, Bécsbe, 
kihallgatást kérni. Az álnok csaló, ki pénzével megszökött, 
itt élt Törökországban, kitudtuk ; folyamodtunk, hogy tar- 
tóztassák le és hozzák vissza ; elégítse ő ki azt, ki ellene 
követeléssel fellép. És azt felelték mindenütt, hogy ez nincs 
hatalmukban. 

De hát mirevalók akkor a császárok, a miniszterek, a 
nagyhatalmak, ha egymás nyomorult jobbágyait meg nem 
bírják védelmezni ? 

E rettentő csapásra, mely mindnyájunkat koldusbotra 
juttatott, szegény férjem egy éjszaka szivén lőtte magát. 

Nem akarta látni családja nyomorát, hitvese könyjeit, 
gyermeke ínségét, inkább elszökött előlük a föld alá. 

Oh a föld alá mi előlünk ! 

De hát mire való akkor a férfi a világon, ha nagy baj 
idején nem talál más segítséget, mint magára hagyni 
asszonyt és gyermeket s szétzúzni saját szivét ? 

S még mindig nem volt vége a borzalomnak. Koldussá, 
földönfutóvá voltam már téve, még istentagadóvá is akar- 
tak tenni. Az öngyilkos neje hasztalan könyörgött a pap- 
nak, hogy temesse el szerencsétlen férjét. Az esperes szi- 
gorú férfi, ő nagyon szent ember, ki a vallásra sokat ád ; 

ő megtagadta férjemtol a tisztességes eltemetést s nekem 
látnom kellett, hogy azt az alakot, a kit a bálványozásig 
imádtam, hogy hurczolja ki a városi nyúzó a hullahordó 
szekéren, s hogy kaparja be a temető-árokba egy simára 
letaposott gödörbe. 

De hát mire való akkor a pap a világon, ha ilyen szen- 
vedést nem tud megorvosolni ? 

Mire való az egész világ ? 

Még egy volt hátra, hogy öngyilkossá és gyermekgyil- 
kossá tegyenek. Egyszerre gyermekgyilkossá és öngyil- 
kossá. Kendőmmel odaszorítám keblemhez kis gyermeke- 
met s kimentem vele a Dunapartra. 

Egyedül voltam, semmi emberi teremtés nem kisért. 

Végig mentem kétszer-háromszor a parton, azt nézve, 
hogy hol lesz legmélyebb a víz. 

Ekkor valaki megfogta a ruhámat hátulról és vissza- 
rántott. 

Hátra néztem : ki az ? 

Ez a kutya volt az. 

Utolsó jó barátom minden élő teremtés közül. 

Az osztrovai sziget partja volt az, a hol ez történt velem. 
Azon a szigeten volt szép gyümölcsös kertünk, kis nyári 
mulató-lakkal. Ennek is minden szobája le volt már pe- 
csételve birói pecséttel, s nekem csak a konyhában és a 
fák között volt még szabad járnom. 

Akkor leültem a Dunapartra s gondolkozni kezdtem. 
Mi vagyok én ? Ember ? nő ? Rosszabb vagyok-e mint egy 
állat ? Látott már valaha valaki egy kutyát, mely kölykét 
a vízbe fojtja s magát is elöli ? Azért sem ölöm el maga- 
mat, azért sem ölöm meg a gyermekemet! Azért is élni 
fogok ; azért is fölnevelem őt ! Hogyan fogok élni ? A hogy 
megélnek a farkasok ; meg a czigány asszonyok, a kiknek 
se házuk, se kenyerük. Koldulni fogok a földtől, koldulni 
fogok a vízfenéktől, koldulni a fák ágaitól ; de emberektől 
nem fogok koldulni soha ! 

Szegény férjem sokat beszélt egy kis szigetről, melyet 

ötven óv óta alkotott a Duna az osztrovai sziget melletti 
nádasban. Ö vadászni járt oda őszi napokban, s sokat em- 
legetett egy odvas sziklát, melyben zivatar elöl meghúzta 
magát. Azt monda, hogy ez a sziget senkié. A Duna épí- 
tette — senkinek. Semmi kormánynak sincs még róla tu- 
domása ; egyik országnak sincs még joga azt a maga terü- 
letéhez számítani. Ott nem szánt, nem vet senki. Föld, fa, 
fű senkié. Ha senkié, hát miért ne foglalhatnám én el ? 
Elkérem azt az Istentől. Elkérem a Dunától. Miért ne ad- 
hatnák nekem ? Termesztek rajta kenyeret. Hogyan ter- 
mesztek ? miféle kenyeret ? azt még nem tudom. A szük- 
ség majd megtanít rá. 

Egy csónakom maradt még. Ezt nem vette észre 
a bíró, hogy. lefoglalhatta volna. Abba beleültünk. Noémi, 
én és Almira. Áteveztem a senki szigetére. Nem próbáltam 
soha az evezést ; de megtanított rá a szükség. 

A mint erre a földre kiléptem, csodálatos érzés fogott 
el. Mintha egyszerre elfeledtem volna mindent, a mi künn 
a világban történt velem. Valami hívogató, megnyugtató 
csendesség fogadott itten. A mint bejártam a ligetet, a 
pagonyt, a mezőt, már tudtam, hogy mit fogok itt csi- 
nálni? A ligetben döngtek a méhek, a pagonyban virágzott 
a földi mogyoró, a víz színén libegett a súlyom viníga, a 
partoldalban teknősbékák sütkéreztek, a fák oldalait csi- 
gák lepték el, a mocsári bozótban a harmatkása érett. 
Uram, Istenem, ez a te terített asztalod ! — Es a geszt 
teli volt fiatal gyümölcsvadonczokkal. Sárga rigók hordták 
át annak a magját a szomszéd szigetről, s a vadalma sár- 
gult már a fákon, s a málnabokor még tartogatta elkésett 
gyümölcseit. Tudtam már, hogy mit csinálok ezen a szige- 
ten? Paradicsomot csinálok belőle. Én, magam, egyedül. 
Olyan munkát teszek itten, a mit egy ember keze, egy 
asszonykéz is bevégezhet. És aztán élni fogok itt, mint az 
ősember élt a paradicsomban. 

Eátaláltam a sziklára, és annak természetalkotta odúira. 
A legnagyobb odvában szénahalmaz volt ágynak vetve. 

Ez szegény férjem nyughelye volt egykor. Jogos örököm. 
Özvegyi jogom ez. Ott megszoptattam kis gyermekemet s 
aztán elaltattam és lefektettem a szénába, nagykendőin- 
mel leterítve. Almirának azt mondtam: «te itt maradsz 
és őrt állsz Noémi fölött, míg visszatérek*. Aikor újra át- 
eveztem a nagy szigetre. Fölkerestem még egyszer kertün- 
ket. A nyári lak verandáját nagy ponyvaernyő födte ; azt 
leoldottam. Ez jó lesz nekünk sátornak, takarónak, talán 
majd téli öltözetnek is. Abba aztán becsomagoltam, a mi 
szerteszét hevert még, konyha- és kertészeszköz, s egy 
nagj^ batyut kötöttem belőle, akkorát, Taogy a hátamon el 
birjam vinni. Grazdagon, négylovas hintón jöttem a férjem 
házához, s batyuval a hátamon megyek ki belőle ; pedig 
nem voltam pazarló, nem voltam rossz. És meglehet, hogy 
ez a batyu is lopott jószág már; sajátom ugyan mind, a 
mi benne van ; de hogy elviszem azt magammal, mégis 
tolvdjság. Nem tudom. Össze volt zavarva fejemben az 
igaz és nem igaz, a szabad és nem szabad felőli fogalom 
egészen. Menekültem a batyuval saját hajlékomból. A ker- 
ten végig haladva, gyönyörű szép gyümölcsös fáimnak 
mindegyikéről vágtam le néhány ágat, és a fügefákról, a 
gyümölcstermő bokrokról sarjakat, felszedtem kötényembe 
az elhullott magvakat a földről s aztán — megcsókoltam 
a szomorú fűz ágát, mely alatt annyiszor aludtam boldog 
álmokat. Vége volt. Soha többet arra a helyre nem tértem 
vissza. A csónak utoljára járta meg velem a Dunát. Míg 
ismét visszaeveztem, két dolog aggasztott. Egyik az, hogy 
a szigetnek nem szeretett lakói is vannak : a kígyók. Bizo- 
nyosan a kőoduban is laknak azok, s én irtózom tőlük s 
féltem Noémit. A másik meg az, hogy ha ón magam évekig 
meg tudok is élni vad mézzel, súlyommal és harhiatkásá- 
val, s ha Noémit táplálja az alatt saját keblem : de mivel 
tartom el Almirát. Ez a hű nagy állat nem él azzal, a mi 
engem táplál. Pedig nekem szükségem van rá ; nála nél- 
kül a félelem ölne meg e magányban. Mikor batyummal 
visszakerültem a sziklaoduhoz, a bejárat előtt egy nagy 

kígyófarkat láttam ugrálni, távolabb feküdt tőié a lehara- 
pott fej. A mi a fej és fark közül hiányzott, azt Almira 
ette meg. Az okos állat ott feküdt a gyermek előtt, farkát 
csóválva és száját nyalogatva, mintha mondaná : én már 
megebédeltem. Attól fogva folyvást kígyókra vadászott. 
Az volt mindennapi eledele. Télen kiásta őket lyukaikból. 
Az én barátom — annak szoktam hívni — talált magá- 
nak e szigeten életmódot s engem megszabadított irtóza- 
tom tárgyaitól. 

Oh ! uram, az valami leírhatatlan érzés volt, mikor az 
első éjszakát itt töltöttük egyedül. Mikor nem volt velem 
más, mint egy Isten, egy gyermek és egy eb. Nem merem 
azt fájdalomnak nevezni : közelebb volt az a gyönyör- 
höz. Az elhozott ponyvával takaróztunk mind a hárman 
s akkor ébredtünk fel, mikor a madarak elkezdtek szólni. 

Kezdődik a munka. A vademberek munkája. Megtaní- 
tott rá a szükség. Hajnal előtt kell szedni a harmatkását, 
ezért híják úgy. A szegény asszonyok kimennek az ingo- 
vány bozótjába, hol ez édes magot termő növény burján- 
zik; felső ruháikat fölemelik, két kézzel szétterjesztve, kö- 
rülforognak a bozótban s az érett mag belehull öltönyükbe. 
Az a manna! .Az istenadta ingyenkenyér, a mit a « senki 
cselédei » esznek. 

Uram I Két évig éltem e kenyérrel, s mindennap térden 
állva adtam hálát annak, a ki gondoskodik a mezők ma- 
darairól I 

Vad gyümölcs, erdei méhek méze, földi mogyoró, teke- 
nős béka, vad kacsák tojása, télire eltett súlyom, csiga- 
biga és aszalt gomba volt mindennapi eledelem. Aldassék 
Isten, ki a maga szegényeinek ilyen gazdag asztalt 
teríttet ! 

És azalatt éjjel-nappal küzdöttem föltett dolgommal. A 
geszt vadonczaiba beojtogattam a. nemes gyümölcsök 
ágait, a feltört földbe gyümölcsbokrokat, szőlőt, hasznos 
növényeket ültettem. Gyapotnövényt és selyemkrepint 
vetettem a szikla déh oldala mellé; termékéből durva 

Jókai: Ás arany ember. I. ^ 

szövetet készítettem fűzfa-szövőszéken, s azt viseltük. 
Gyékényből, sásból méhköpüket fontam, vad méhrajokat 
gyűjtöttem bele ; s az első évben már volt méz és viaszk 
csereárum. Molnárok, dugárusok jöttek néha a szigetre ; 
azok segítettek a nehezebb munkánál, s nem bántott senki. 
Tudták, hogy pénzem nincsen, s fizettek munkával, szük- 
séges eszközökkel, tudták, hogy pénzt nem veszek el. Mi- 
kor aztán egyszer gyümölcsfáim elkezdtek teremni, ah ! 
akkor már gazdag voltam. S e sziget televényföldében 
kétszeres buján nő minden fa. Vannak körtefáim, a mik 
egy évben kétszer érlelnek gyümölcsöt; s minden fiatal 
fa újra hajt Szentiván-nap után. És nálam minden évben 
teremnek a fák. Mindig az ő titkaikat tanultam, s rájöt- 
tem, hogy nem szabad a kertész keze alatt se túltermő, se 
meddő évnek lenni. Az állat megérti, ha úgy beszélünk 
hozzá, mint az emberhez, s én azt hiszem, hogy a fák is 
hallgatják és nézik azt, a ki őket szeretve ápolja s meg- 
értik titkos óhajtásait és büszkék rá, ha ők is örömet 
szerezhetnek annak. Óh ! a fák oly okos lények I Azokban 
lélek lakik. Én gyilkosnak tartom, a ki egy nemes fát 
kivág. 

Ezek az én barátaim itt ! 

Szeretem őket ! bennük élek ! és általuk élek I 

A mit évről-évre adnak, azért eljönnek szigetemre a 
szomszéd falvakból, a malmokból s hoznak érte cserébe 
azt, a mi az én háztartásomhoz kell. Pénzért nem adok 
semmit ! Irtózom a pénztől. Az átkozott pénztől, mely en- 
gemet kiűzött a világból és férjemet az életből. Nem aka- 
rok pénzt látni soha. 

De azért nem vagyok oly ostoba, hogy készen ne legyek 
arra, hogy jöhetnek egyszer mostoha évek, mik minden 
emberi szorgalmat meghiúsítanak, jöhet késői fagy, jég- 
verés ; elpusztulhat az év áldása. Gondoskodtam a rossz 
időkről is. Sziklám pincze odújában és szellős rovátkái 
közt el van téve, a mi eltartható árúczikk, hordókban 
annyi bor, döbözökben viaszk, csomagokban gj^apju és 

gyapot, a mennyi elég lenne arra, hogy egy ínséges évben, 
talán kettőben is, bennünket a szükségtől megszabadítson. 
— Tehát takaréktáram is van ; de pénzem nincsen. Gazdag- 
nak mondom magamat — és egy fillér nem volt a kezem- 
ben tizenkét év óta ! 

Mert tizenkét év óta lakom ezt a szigetet, uram : — 
egyedül, harmadmagammal. Almirát mindig emberszámba 
veszem. Noémi ugyan azt mondja, hogy négyen vagyunk. 
Nála Narcziszsza is számít. Bohó gyermek. 

Tudnak igen sokan ittlétünk felől, de ezen a vidéken 
az árulkodást nem ismerik. Az a mesterséges zár, mely a 
két ország határán fentartatik, valami örökös titkolózást 
honosít meg az ittlakó emberek között. Senki sem kutatja 
a más dolgát, s ösztönszerűleg rejti mindenki a titkot. 
Bécsbe, Budára, Stambulba nem hat el innen semmi. 

Aztán miért is jelentenének fel ? hiszen nem bántok 
semmit, nem ártok senkinek. Egy darab puszta földön 
gyümölcsöt termesztek, a mely föld senkié. Az úr Isten és 
a királyi Duna adták azt nekem, s én azt ő nekik minden- 
nap megköszönöm. Hála neked én Istenem, hála neked 
én királyom ! 

Nem is tudom, hogy van e valami vallásom ? Tizenkét 
év óta nem láttam sem papot, sem templomot. Noémi nem 
tud arról semmit. Én tanítottam olvasni, írni ; én beszél- 
tem Deki istenről. Jézusról, Mózesról, a hogy én ismerem 
őket. Arról a jóságos, minden teremtését szerető, véghe- 
tetlen irgalmú, bűnbocsátó, mindenütt közellevő Istenről, 
arról az alázatosságában felséges, szenvedéseiben tün- 
döklő, emberiségében isteni Jézusról, s arról a népszabad- 
ság vezéréről Mózesről, a pusztában éhen-szomjan bujdosó, 
de a szabadságot a kövér szolgálatért fel nem cserélő, a 
jótékonyságot, a testvérszeretetet hirdető Mózesről, a ki- 
nek én ismerem őket ; — de arról a kegyetlen, boszúálló 
Istenről, arról a személyválogató Istenről, arról az áldo- 
zatot követelő czifra templomokban lakó Istenről, — és 
arról a kiváltságos Jézusról, arról a vakhitet követelő 

Jézusról, arról az adófizettető, testvérüldöztető Jézusról, 
— és arról a pénzzsarló Mózesről, arról a gyülölethirdető 
Mózesről, arról az önző Mózesről, a kiről a könyvek és a 
szószékek és a harangok és az énekek beszélnek, ő nem 
tud semmit ! 

Most már tudja ön, hogy kik vagyunk mi, és mit csiná- 
lunk itten? Tudja meg tehát azt is, hogy mi az, a mivel 
bennünket ez az ember fenyeget? 

Ez annak az embernek a fia, kiért férjem jót állt, a ki 
miatt öngyilkossá lett, a kiért a világot, az emberi társa- 
ságot elhagytuk. 

Ö akkor tizenhárom éves gyermek volt, mikor úgy el- 
pusztultunk, 8 a csapás őt is érte ; mert apja őt is el- 
hagyta. 

Igazán nem csodálom, hogy e fiúból ilyen nyomorult 
ember lett. 

Elhagyatva, kilöketve a világba, a szemétre tulajdon 
apjától, idegen emberek kegyelemfalatjára szorulva, meg- 
csalatva, meglopatva attól, a kit fiúi tisztelettel bálvá- 
nyozni kellettyolna, gyönge növendék korában megbélye- 
gezve, mint egy csaló fia; csoda-e, ha ő is arra volt kény- 
szerülve, hogy azzá legyen, a mivé lett? 

Pedig egészen még én sem tudom, hogy mi ő ? de tudok 
felőle sokat. 

A kik itt a szigeten keresztül mennek, sokan tudnak fe- 
lőle valamit ! 

Nem sok időre apja megszökése után ő is kiment Török- 
országba. Azt mondta, apját fölkeresni megy. Egyik em- 
ber azt állítja, hogy föltalálta, a másik azt, hogy nem jött 
nyomára soha. Némelyek azt mondják felőle, hogy apját 
is meglopta, pénzével elszökött s azt hirtelen elprédálta. 
Ezt nem tudni bizonyosan. tőle hiába kérdezné valaki, 
mert ő nem mond igazat soha. Hol járt, mit tett? arról 
csak meséket szokott mondani, miket oly leleményesen 
tud előadni, hogy a ki szemeivel látta az ellenkezőt, még 
izt is zavarba hozza, hogy vájjon nem igaz-e, a mit mond. 

Ma itt látják, holnap amott. Találkoznak vele Törökország- 
ban, Olaszországban, Lengyelországban, Magyarország- 
ban, B nincs nevezetes embere ez országoknak, a kit ne 
ismerne, s a kivel egyszer összejön, azt bizonyosan meg- 
csalja, s a kit egyszer megcsalt, bizonyos lehet felőle, 
hogy még egyszer visszajön hozzá s újra megcsalja. 
Tízféle nyelven beszél s a miféle nemzetbelinek ki- 
adja magát, annak fogadják el. Egyszer előjön mint keres- 
kedő, másszor mint katona, majd mint tengerész, ma 
török, holnap görög. Látták már lengyel grófnak is, orosz 
herczegasszony vőlegényének és német csodadoctornak, 
ki minden betegséget meggyógyító lapdacsokat árult. Mi 
dolga van valóban a világon? arra nem lehet rájönni. 
Hanem egy dolga bizonyos. Ö fizetett kém. Kinek a kéme ? 
A töröknek? az osztráknak? az orosznak? Mind a három- 
nak ! Talán még többnek is. Valamennyinek szolgál, s meg- 
csalja valamennyit. Évenkint több ízben megfordul ezen 
a szigeten. Egy csónakkal jön át a török partról, s ugyan- 
azzal megy át a magyar partra. Mi dolga van neki itt és 
amott ? azt én nem sejthetem. Hogy azt a keserűséget, a 
mit megjelenésével nekem okoz, csak magán kedvtelésből 
idézi elő, azt nagyon hiszem. Azt is tudom felőle, hogy 
inyencz és kéjsóvár. S nálam jó izű étel van, és fiatal ser- 
dülő leány, kit ő szeret azzal boszantani, hogy meny- 
asszonyának nevezi. Noémi gyűlöli őt. Pedig nem is sejti, 
hogy gyűlölete milyen jogosult. De én nem hiszem, hogy 
Krisztyán Tódor csupán ezért járna e szigetre. E szigetnek 
más titkai is lehetnek, a mikhez nekem semmi közöm. 
fizetett kém. A mellett roszszivű ember. A hajaszálától 
a körme hegyéig meg van romolva. Minden rossz kitelik 
tőle. tudja azt, hogy én leányommal együtt ezt a szige- 
tet csak bitorlóm : semmi emberi jogom nincsen hozzá. 
Ennek a titoknak a birtokában zsarol, boszant, kínoz 
mind a kettőnket. Azzal fenyeget, hogy ha neki nem adunk 
és meg nem teszünk mindent, a mit kíván, feljelent ben- 
nünket az osztrák kormánynál s a török kormánynál, s a 

mint azok megtudják, hogy a Duna közepén támadt egy új 
terület, mely az eddigi békekötésekben nincs jelezve, azon- 
nal országos yitát támasztanak belőle, s a míg az el nem 
dől,kiparano8olnak belőle minden rajta lakót, mint a hogy 
történt az Allbion-hegy s a Csema folyam közötti térrel, 
a mi a «senki» földének van kinyilatkoztatva. Egy szavába 
kerül ennek az embernek, hogy mindazt, a mit én a puszta 
szigeten tizenkét évi keserves fáradsággal létrehoztam, 
semmivé tegyen, hogy ezt az édent, melyben oly boldogok 
vagyunk, ismét vadonná alakítsa át és bennünket ismét 
földönfutókká tegyen. És még több ! Nekünk nem csak a 
császárok hivatalszolgáinak felfedezésétől kell remegnünk, 
hanem még a papokétól is. Ha megtudják az érsekek, a 
patriarchák, az archimandriták és az esperesek, hogy itt e 
szigeten egy leány növekedik, a ki még templomot nem 
látott keresztelője óta, elveszik őt tőlem erővel és be- 
teszik valamely kolostorba. Érti ön már uram azt a 
keserves sóhajtást, — a mi önt aludni nem engedé ez 
éjjel ? 

Timár a hold tányérába bámult, mely a jegenyék su- 
darai között kezdett alászállni. 

« Miért nem vagyok most hatalmas úr?» gondola 
magában. 

— Ez az ember nyomorulttá tehet bennünket minden- 
nap, folytatá Teréza. Nem kell tőle egyéb, mint hirül 
adni vagy Bécsben, vagy Stambulban, hogy itt egy új te- 
rület van a Dunán, s azzal mi semmivé vagyunk téve. 
Senki e vidéken el nem fog árulni bennünket soha, egye- 
dül ő. De én el vagyok készülve mindenre. Hogy ez a szi- 
get létezik, annak egyedüli oka ez a szikla itt a sziget or- 
mán. Ez tartóztatja a Dunaág kanyarulatát. — Egy évben, 
mikor a törökök verekedtek a szerb Milossal, szerb csem- 
pészek három láda lőport rejtettek el e sziget reketytye- 
bokrai között. Azután soha sem jött azokért senki. Talán 
elfogták, meg is ölték azokat, a kik a lőport ide rejtek. Én 
rátaláltajn. Ide hoztam e nagy szikla legmélyebb üre- 

gébé. — Uram ! — Ha e szigetből, mely most senkié, en- 
gem ki akarnak űzni, én e lőporba kanóczot vetek, a szik- 
lát mindnyájunkkal együtt a levegőbe röpítem s a követ- 
kező tavaszszal, a jégzajlás után nem fogja senki e sziget- 
nek még csak nyomát sem találni itten ! — Már most 
tudja ön, hogy miért nem birt elaludni ezen a helyen ? 

Timár tenyerébe nyugtatá fejét, úgy bámult maga elé. 

— Még egyet mondok önnek ! szólt Teréza asszony, 
közelebb hajolva Timárhoz, hogy suttogásig lenyomott 
hangját hallhatóvá tegye. — Én most is azt hiszem, hogy 
ez embernek más oka is volt e szigeten épen ma megje- 
lenni s hirtelen megint eltűnni, mint az, hogy a legutolsó 
csárdában minden pénzét elkártyázta s tőlem akart vala- 
mit zsarolni. Ez a látogatás vagy önnek szólt, vagy 
ennek a másik úrnak. Vigyázzon magára, a kinek féltő 
titka van ! 

A hold letűnt a jegenyék mÖgé s keleten derengni kez- 
dett az ég. A sárga rigók füttye megszólalt a pagonyban. 
Eeggeledett. 

Az Osztrova sziget mellől hosszan vontatott tülökhang 
üvöltött szét a tájon. Ébresztő a hajósoknak. 

Léptek hangzottak a porondon. Egy hajóslegény jött a 
part felől, jelenteni, hogy a hajó indulásra készen áll már, 
a szél megállt, menni lehet. 

A kis lakból előjött a vendég Trikalisz Euthym, és 
leánya, a szép fehér arczu Timéa. 

Noémi is készen volt már, s a konyhán friss kecsketej- 
ből főzött reggelit a vendégeknek, mihez pörkölt málé 
szolgáltatta a kávét, s lépesméz a czukrot. Timéa nem 
ivott belőle. A maga részét Narczisszával itatta meg, s 
az elfogadta az idegen leány ajándékát, Noémi nagy bá- 
natára. 

Trikalisz Euthym azt kérdezé Timártól, hogy hát az a 
másik úr hová lett, a ki az este érkezett ide? Timár érte- 
síté, hogy az még az éjjel odább ment. 

Erre Trikalisz Euthym arcza még jobban elkomorodott. 



Digitized by VjOOQ IC 



88 

Azután búcsút vettek háziasszonyuktói mindannyian. 
Timéa Ízetlen volt ; panaszkodott, hogy még most is rosszul 
érzi magát. Timár legutól maradt s elváláskor egy török 
gyártmányú tarka selyemkendőt adott átTerézának, Noémi 
számára, mit az megköszönt neki s megigérte, hogy azt 
Noémi viselni fogja. 

— Visszajövök még ide ! monda Timár, megszorítva 
Teréza kezét. 

Aztán eltávoztak a gyepes úton csónakjukhoz. Teréza 
és Almira a partig kisérték őket. 

Noémi pedig felment a téveteg szikla tetejére s ott le- 
ülve a sűrű mohvirágok, a kövérlevelű szakák (sedum) 
közé, ábrándos kék szemeivel elbámulva merengett az el- 
távozó csónak után. 

Narczissza oda sompolygott hozzá s az ölébe kuporo- 
dott, hajlékony nyakával kebléhez törleszkedve. 

— Eredj, te hűtelen ! hát így szeretsz te engem ? Hát 
el kellett pártolnod tőlem ahoz a másik leányhoz ? Csak 
azért, mert az szép, én pedig nem vagyok az. Most az- 
tán hozzám jösz megint, ugy-e, mikor az elment, most 
már én is jó vagyok neked ? Menj ! Nem szeretlek 
többet! 

8 azzal odaölelé mind a két karjával kebléhez a hízelgő 
kis bolond állatot, és sima állával magához szorítá annak 
hízelgő fehér fejét, — s a csónak után nézett. Mind a két 
szemében ragyogott a köny. 



ALI CSORBADZSI. 

Másnap a Szent Borbála kedvező idővel haladt egész 
nap a Duna magyar ágán fölfelé. Estig nem történt semmi 
nevezetes. 

Este jókor feküdni ment mindenki. Abban mind meg- 
egyeztek, hogy a múlt éjjel keveset lehetett aludni. 

De Tímárnak még ez az éjszaka sem volt nyugalomra 

rendelve. A hajón csend volt^ a mint horgonyán pihent, 
csak az oldalaihoz verődő hahók egyhangú locscsanása 
tartá éhren az éjt ; hanem e csenden keresztül is úgy tet- 
szék neki, mintha szomszédjai valami nagy, üdvtelen 
munkával volnának elfoglalva. A mellékkabinból, melyet 
csak egy deszkafal választott el az övétől, mindenféle 
hangok tévedeztek át hozzá, mint hogyha pénz csörög, 
mint mikor dugót húznak ki egy üvegből, mint ha kalán- 
nal forgatnak valamit egy pohárban, mint ha valaki a 
kezeit összecsapja, mintha éjjel mosdani kezdenek; és 
aztán ismét ez a sóhaj a múlt éjről: «oh Allah !» 

Végre halk koczogtatást hallott a szobáját elválasztó 
közfalon. 

Trikalisz Euthym hivta őt. 

— Uram, jöjj át hozzám ! 

Timár hirtelen felöltözött s átsietett a szomszéd ka- 
binba. 

Abban két ágy volt, s a kettő között egy asztalka. Az 
egyik ágy függönynyel volt eltakarva, a másikon feküdt 
Euthym. Az asztalkán állt egy szekrény, és két üvegcse. 

— Parancsol, uram ? szólt Timár. 

— Nem parancsolok : kérek. 

— Valami baj van ? 

— Mindjárt nem lesz semmi. En meghalok. — Magam 
akarom. Mérget vettem be. Ne csinálj zajt. Ülj le mellém, 
és hallgasd végig, a mit beszélek. Timéa nem ébredhet 
fel ; mákonyt itattam vele, hogy mélyen aludjék. Mert 
ebben az órában nem szabad neki ébren lenni. Ne szólj 
közbe. Annak, a mit te mondasz nekem, én már egy óra 
múlva semmi hasznát nem veszem ; neked pedig nagyon 
sokat kell elmondanom s időm rövid, ez a méreg gyorsan 
öl. Ne kapkodj semmihez. Itt van kezemben az ellen- 
méreg, ha megbántam volna, visszatérhetnék. De nem 
akarok. És igazam van. Tehát ülj le és figyelj szavaimra. 

Az én nevem nem Trikalisz Euthym, hanem Ali Csor- 
badzsi, egykor Kandia kormányzója, utóbb Khazniár 

Sztambulban. Te tudod, mi történik most Törökország- 
ban. A szultán újít, s az ulémák, a dere-bégek és szand- 
zsák-bégek lázongnak. Dyenkor az emberélet olcsó. Az 
egyik fél ezerével öleti le azokat, a kik nem értenek vele 
egyet, a másik fél ezerével gyújtogatja fel a hatalmon 
levők házait, s nincs olyan magasan álló fő, ki uralkodója 
kezétől és rabszolgája kezétől bizton nyughatnék. A sztam- 
buli kajmakám nem rég hatszáz előkelő török urat foj- 
tatott meg Sztambulban, s őt magát tulajdon rabszolgája 
gyilkolta le a Sofía-mecsetben. Magát a szultánt a galatai 
hidon megtámadta Sheik Szatsi dervis, és halállal fenye- 
geté. Minden újítás embervérbe kerül ; a legelső angol 
gőzös megjelenését a Bosporuson kétszáz kaikdzsi (csóna- 
kász) levágott feje üdvözölte. Mikor Edrenét meglátogatta 
a szultán, huszonhat előkelő férfit fogtak el, húszat lefe- 
jeztek, hatot kínpadra vontak ; azok rémmeséket vallottak 
az ország nagyjai ellen. Aztán megfojtották őket. Akkor 
üldözőbe vétettek azok, a kikre rávallottak: ulémák, 
főtisztek, basák, miniszterek ; nem volt az üldözés nyil- 
vános. A gyanús országnagyok eltűntek hírmondás nél- 
kül. A szultán titkárja, Waffát effendi elküldetett Syriába 
s útközben a drúzok q^gyon verték ; Pertew basát az edre- 
nei kormányzó, Emin basa ebédre hívta magához, s mikor 
az ebéd végén hozták a fekete kávét, tudtára adá, hogy a 
szultán kívánatára neki a findzsában mérget kell meginni. 
Pétre w csak azt kérte, hogy a saját magával hordott mér- 
get keverhesse a kávéjába, mert az biztosabban öl ; azzal 
megáldotta a szultánt, megmosakodott, imádkozott és 
meghalt. Mai nap minden török főúr ott hordja pecsét- 
nyomó gyűrűjében a mérget, hogy mikor rákerül a sor, 
készen legyen. 

Én jókor megtudtam, hogy most rajtam a sor. 

Nem voltam összeesküvő ; de volt két nagy okom rá, 
hogy a halálra meg legyek érve. Az egyik a pénzem, a má- 
sik a leányom. A pénzem kellett a khaznénak, a leányom 
kellett a szerálynak. 

Meghalni nem nehéz, arra kész vagyok; de leányomat 
nem adom a szerálynak, sem koldussá tenni nem en- 
gedem. 

Elhatároztam magamat, hogy kijátszom ellenségeimet, 
8 megszököm leányommal és vagyonommal. 

A tenger felé nem szökhettem, mert ott az új kerekes 
hajókkal utóiérnek. Készen tartottam útlevelemet Magyar- 
országba, mint görög kereskedő, hosszú körszakállamat 
levágtam s álutakon eljutottam Galaczig. Ott lehetetlen 
volt szárazföldön tovább menekülnqm. Ezért fogadtam fel 
hajódat s pénzemen búzát vásárolva, ily alakban hoztam 
azt magammal, így legkevésbbé lophatták el tőlem. — 
Mikor hajótulajdonosod nevét megmondád, nagyon meg- 
örültem rajta. Brazovics Athanáz nekem rokonom ; Timéa 
anyja görög leány volt, az ő családjából való. Sokszor 
tettem jó szolgálatokat ennek az embernek, s most azok- 
nak viszonzását kérem. Allah nagy és bölcs ! Sorsát senki 
ki nem kerülheti. Te sejtetted már, hogy én menekülő 
vagyok, bár nem voltál tisztában felőle, hogy gonosz- 
tevő-e, vagy politikai üldözött? hanem azért kötelességed- 
hez képest, mint hajóvezető a rábizott utast, elősegítél 
gyors menekülésemben. Csodamódon átjutottunk a Vas- 
kapu szikláin és örvényein; vakmerően elmenekültünk az 
üldöző ágyúnaszád elől; játszva kerültük ki az orsovai 
vesztegzárt és vizsgálatot, s mikor már a rémek óriásai 
hátunk mögött voltak, akkor egy utamba akadt szalma- 
szálon át beleesem a sírba. 

Az az ember, ki tegnap este utánunk jött a rejtett szi- 
getre, a török kormány kéme. Én ismerem őt s ő is rám 
ismert bizonynyal. Senki nem bírta nyomomat kiszag- 
lászni, egyedül ő. Most elém került, s már Pancsovánál 
készen várnak rám. — Ne szólj közbe. Tudom, mit akarsz 
mondani. Azt, hogy ez már magyar föld, s egyik ország 
kormánya sem szolgáltatja ki a másiknak politikai mene- 
kültjét. Csak hogy engem nem úgy fognak üldözni, mint 
politikai menekültet ; banejn jnint tolvajt. Nincs igazuk. 

Csak a magamét hoztam el, s ha az államnak követelése 
van rajtam, otthagytam huszonhét házamat Galatában, 
abból megveheti ; de azért mégis azt fogják utánam kiál- 
tani, hogy tolvaj vagyok, a khazné pénzét raboltam el, s 
a szökevény tolvajokat Ausztria is ki szokta adni Török- 
országnak, ha a török kémek rájuk akadhatnak. ]^z az 
ember engem megismert, s azzal végem van. 

(A beszélőnek nehéz veritek gyöngyözött elsárguló hom- 
lokán. Arcza olyan volt, mint a viaszk.) 

— Adj egy ital vizet, hogy tovább beszélhessek. 

Még sok mondani valóm van. 

Magamat meg nem menthetem többé, de az által, hogy 
meghalok, megmentem leányomat és az ö vagyonát. Allah 
akarta így, s ki futhat ki az ö árnyékából ? 

Azért fogadd meg én nekem a te hitedre és becsület- 
szavadra, hogy végrehajtod mindazt, a mit rád bizok. 

Legelőször is, mikor halva leszek, nem temettetsz el 
sehol a parton. Nem is kívánhatja muzulmán, hogy őt 
keresztyéni módon temessék el; hanem eltemettetsz hajós 
szokás szerint, ponyvába varrva, s nehéz köveket kötve 
lábamhoz és fejemhez, s a hol legmélyebb a Duna, oda 
lebocsátasz. Ezt cselekedd, fiam, velem. 

És azután a hajót okosan vezéreld Komáromig, Tímeá- 
nak jól gondját viseld. 

Itt e szekrénykében van készpénzem. Ezer arany az 
egész. A többi vagyonom zsákokban fekszik, búza alak- 
ban. Egy írást hagytam asztalomon, melyet te tégy el ; 
mert abban bizonyítom és elismerem először azt, hogy 
sok dinnyeevéstől dysenteriát kaptam s abban halok meg, 
másodszor azt, hogy készpénzem csupán ezer arany ; 
nehogy téged vádoljon valaki, vagy azzal, hogy halálomat 
okoztad, vagy hogy pénzemből eltettél. 

Neked nem ajándékozok semmit. Te a magad jó szi- 
véből cselekszel, s azért megjutalmaz téged a te Istened. 
Jobb adósnak nem hitelezhetnél. 

S azután Tímeát elviszed Brazovics Athanázhoz, és 

megkéred, hogy fogadja őt leányának. Egy leánya már 
van ; hadd legyen ez annak testvére. Add át neki a pénzt, 
fordítsa a gyermek javára. És add át neki a hajóterhet és 
kérd meg, hogy legyen ö maga jelen, mikor a zsákokat 
kiürítik, mert én jó tiszta búzát hoztam, hogy ki ne cse- 
réljék. Érted ? 

(A haldokló égő szemekkel tekinte Timár szemeibe és 
magában küzdött.) 

— Mert . . . 
(Megint elhallgatott.) 

Mondtam valamit? Valamit akartam mondani, de 
agyam zavarodik. Milyen vörös ez az éjszaka! Müyen 
vörös ez a hold az égen. Igen. A « vörös félhold » . . . 

(Itt egy mély nyöszörgés ragadta meg figyelmét, mely 
Timéa ágya felől jött s egyszerre másfelé ragadta gondo- 
latait. Ijedten emelkedett fel ágyából, s valamit keresett 
vánkosa alatt reszkető kezekkel, és szemei üvegfényben 
ragyogva meredtek elő.) 

— Ah ! ezt majd elfeledem, Timéa! Hiszen Tímeának 
álomitalt adtam ; ha fel nem ébreszted jókor, örökre elal- 
szik. Itt ez üvegcsében valami ellenszer. A mint én meg- 
halok, vedd ezt, és homlokát, halántékait és a szívgödrét 
dörzsöld be vele erősen, míg fölébred ! — Ah ! szinte 
magammal vittem őt is. Pedig nem akarom. Neki élni 
kell. Ugy-e ? fogadod hitedre, becsületedre, hogy föléb- 
reszted őt, hogy életre hozod, hogy nem hagyod örökre 
elaludni ? 

A haldokló görcsösen szorítá melléhez Timár kezét ; a 
halálküzdelem látszott már eltorzult vonásain. 

— Miről is szóltam az elébb ? — Mit akartam még 
mondani ? — Mi volt az utolsó szavam ? — Ugy ? igen a 
« veres félhold !» 

A nyitott ablakon át a fogyó hold féltányéra sütött be 
veresen a ködöktől, a mikből kiemelkedék. 

Vájjon erről beszélt a haldokló deliriumában ? 
Vagy erről jutott valami eszébe ? 

Igen: a « veres félhold!* suttogá még egyszer, Tímárt 
odavonva magához s aztán a halálgöres örökre becsukta 
ajkait; röviden kínlódott és meghalt. 



AZ ELO ALABAOTEOM. 

Tímár egyedül maradt egy halottal, egy halálosan alvó- 
val s egy eltemetett titokkal. 

Mindnyájukat takarta a csendes éjszaka. 

S az éjszaka árnyai így susogtak : 

«Nézd ! Haté most nem teszed azt, a mi rád van bízva, 
ha e halottat a Dunába nem dobod ; ha azt az alvót fel 
nem költöd, hanem engeded csendesen átaludni a más 
világra, mi lesz akkor ? Az áruló már följelenté azóta Fan- 
csóván a szökevény Csorbadzsit; ha te megelőznéd s 
Pancsova helyett Belgrádon kötnél ki, ott jelentenéd fel ; 
a szökevény kincseinek egy harmada törvény szerint a 
tied lenne. Úgyis senkié az már, az apa meghalt, a leány, 
ha te fel nem ébreszted, alszik örökre. Egyszerre milyen 
gazdag lennél ! A gazdag ember derék ember, a szegény 
ember pedig csak komisz ember ! »> 

Tímár azt feleié vissza az éj árnyaínak : « tehát csak 
hadd legyek én ilyen komisz ember », s hogy elnémítsa a 
suttogó árnyakat, betette a kabin ablakát. Valami félelem 
fogta el, ha arra a vörös holdra tekintett. Azt hitte, ettől 
jönnek azok a rossz suttogások. Mintha az magyarázná 
meg a holt ember végszavait arról a « vörös holdról ». 

Félrehúzta a függönyt Tímea fekhelye felől. 

Mint egy élő alabástromszobor feküdt ott a leány, keble 
lassú píhegéssel szállt és emelkedett, ajkai félig nyílva, 
szemei lezárva, arczán a halál túlvilági komolysága. 

Félkeze feje körül elomlott fürtéihez volt emelve, a 
másikkal éji öltönye ránczait tartá keblén összeszorítva. 

Tímár remegve nyúlt hozzá, mintha egy elbűvölt tün- 
déralakot tapintana, kinek érintésétől a szegény halandó 

életvesztő szívfájdalmakat kap. Az üvegcsében levő illó 
szeszszel elkezdé az alvó halántékait bedörzsölni. Es a 
közben folyvást figyelt arczára, és gondola magában : 

« Téged hagynálak én meghalni, te gyönyörű alak ? Hát 
ha igazgyöngyökkel volna telve ez a hajó, s az mind az 
enyim lenne, ha te meghalnál, még sem engedném, hogy 
örökre alva maradj. Nincs akkora gyémánt a világon, a 
mit örömestebb lássak, mint a te két szemedet, mikor az 
fel fog nyilni.* 

Az alvó arcz pedig semmit sem változott a homlokán 
és halántékain tett bedörzsölésre ; két összeérő vékony 
szemöldöke ránczot sem vont homlokán, midőn az idegen 
férfi kezei érintek. 

Az utasítás azt monda, hogy szívgödrét is be kell az 
ellenszerrel dörzsölni. 

Tímár kénytelen volt a leány kezéhez nyalni, hogy azt 
kebléről elvonja. 

A kéz legkisebb ellenáUást nem tett. Zsibbadt volt az 
és hideg. 

Olyan hideg volt az egész alak. Szép és hideg, mint az 
alabástrom. 

Az éjszaka árnyai ezt susogták : 

«Nézd, minő gyönyörű idomok ! Ajk nem érintett 
ezeknél szebbeket soha. Ki tudná meg, ha megcsó- 
kolnád?* 

De Tímár azt feleié az éj árnyai közt saját magának : 
«Nem, te nem loptál még életedben soha semmit: ez a 
csók pedig tolvaj ság volna.)) S azzal odavonta a perzsa 
szőnyegtakarót, mit a leány álmában lehajított magáról s 
azzal válláig betakargatva az egész alakot, a szőnyeg alatt 
dörzsölé be ujjaival a szeszt az alvó alak szívgödrébe, s 
hogy ment legyen minden kísértettől, folyvást a lány 
arczát nézte azalatt. Olyan volt az, mintha egy oltárképet 
nézne, melyről a hideg sugárzik. 

Egyszer aztán felnyíltak a sötét szempillák, s a két 
szem sötéten, ragyogástalanjil tekintett elő. Az álomlihe- 

gés megszűnt s Timár érzé, hogy a szív keze alatt erőseb- 
ben ver. 

Akkor visszahúzta kezét. 

Az erős szeszt az üvegben odatárta a leánynak, hogy 
szagolja. 

Timéa ébredezett, mert fejét elfordítá az üvegtől és - 
szemöldeit összevonta. 

Timár halkan szólitá őt nevén. 

Arra hirtelen felszökött fektéből a leány s felkiáltva : 
atyám! ágya szélén ülve maradt. És azután maga elé 
bámult mereven. 

A szőnyegtakaró ölébe lecsúszott, s az éji öltöny lehul- 
lott vállairól ; olyan volt, mint egy antik mellszobor. 

— Timéa! szólitá őt Timár, s felhúzta mezetlen 
váUaira a lecsúszott csalánszövetet. A leány nem vette 
észre. 

— Timéa, önnek az atyja meghalt! monda neki 
Timár, s a leány arcza, alakja nem mozdult sem ettől a 
szótól, sem attól, hogy öltönye fedetlenül hagyja keblét. 
Nem érzett semmit. 

Timár átfutott kabinjába s rögtön sietett vissza kávé- 
főző gépével ; lázas sietséggel erős fekete kávét főzött ; 
össze is égette a kezeit vele, s mikor az készen volt, oda- 
ment vele a leányhoz, karjával magához szorította a fejét, 
ujjaival erőszakosan kinyitotta a száját, s fejét hátra- 
vonva, kényszeríté őt a kávét lenyelni. 

Addig csak a merevség ellenállásával volt küzdelme ; 
de a mint a leány a keserű meleg italt lenyelte, egyszerre 
oly erővel taszítá el magától, hogy a csésze is kihullott 
kezéből, s akkor ágyára veté magát a leány, magára rántá 
takaróját s elkezdtek a fogai hangosan vaczogni. 

«No, hála Istennek, most már él, mert a hideg leli ! 
zkodék Timár. Most már lássunk hozzá a hajós- 
;éshez.» 

A HAJÓS-TEMETÉS. 

Az Oczeánon ez terméBzetesen megy. A ki meghal, 
ponyvába varrják, golyót kötnek a lábára s kidobják a 
vízbe. A korallok majd benövik a sírját. 

Hanem a dunai hajón meghalt embert kidobni a Dunába 
egy kis felelősséggel jár. Hiszen ott van a part ; a parton 
falvak, városok, azokban pap és harang arra való, hogy 
a megholtat szentelt földbe eltemessék, elharangozzák ; 
azt nem szabad csak úgy saját kívánsága szerint a vízbe 
vetni. 

Pedig Timár értette azt nagyon jól, hogy miért kell 
annak mégis ugy történni. 

Nem jött miatta zavarba. 

Mielőtt a hajó fölszedte volna a horgonyt, tudatta a 
kormányosával, hogy halott van a hajón. Trikalisz meghalt. 

— Tudtam, hogy valami veszedelem, jön, monda 
Fabula János, a mint a viza versenyt úszott a hajónk- 
kal, az halált jelent. 

— Szálljunk ki itt a falu alatt a partra s kérjük meg a 
papot, hogy temesse el. A holtat tovább nem vihetjük a 
hajón, mert úgyis pestises hírben állunk. 

Fabula uram nagyot köhintett rá s azt mondta, hogy 
meg lehet próbálni. 

Az a falu ottan Pleszkovácz, a melyet a hajóról legkö- 
zelebb érnek, gazdag helység ; esperese van és kéttornyú 
temploma. Az esperes szép, deli termetes férfi, hosszú 
rengő fekete szakállal, ujjnyi vastag szemöldökkel s igen 
szép éneklő hanggal. 

Ez is ismerte Tímárt. Sokszor járt hozzá búzát vásár- 
luní ; az esperesnek sok eladó terméke volt. 

— No fiam, most rosszkor jöttél ! kiálta rá az espe- 
res, mikor az udvaron meglátta ; rossz termés volt, s azt. 

Jókai: Az arany ember. I, ' 

is mind eladtam régen. (Pedig akkor is ott csépeltek még 
az udvaron és szérűn.) 

— Ezúttal én hozom a termést ! monda Timár. Halot- 
tunk van a hajón; kérjük fötisztelendőségedet, hogy 
jöjjön oda s temesse el szokott szertartáissal. 

— Hja fiam, az nem addig van ! veté ellen az espe- 
res. Meggyónt- e az a keresztyén ember ? fölvette-e az 
utolsó szentségeket ? Bizonyos vagy-e róla, hogy nem volt 
unitus ? Mert én különben el nem temetem. 

— Ezekből bizony mind semmi sincs. A hajón mi nem 
hordunk gyóntató papot ; meghalt a jámbor csak úgy a 
maga emberségéből, minden segítség nélkül, a hogy a 
hajósok szoktak. Hanem hát ha nem akarja egész szer- 
tartással eltemetni főtisztelendőséged, hát legalább adja 
ki azt nekem írásban, hogy én igazolhassam magam az 
elhunyt rokonai előtt, hogy miért nem adtam meg neki a 
kellő végtisztességet; mi aztán majd eltemetjük magunk 
itt valahol a parton. 

Az esperes kiadta neki a bizonyítványt a temetés meg- 
tagadásáról ; hanem erre meg aztán a cséplő és nyomtató 
parasztok fogtak neszt. 

•Micsoda? eltemetni egy beszenteletlen halottat itt az 
ő határukban ? hisz olyan bizonyos, hogy azt a határt 
elveri akkor a jégeső, mint a tízparancsolat. De iszen 
halottat ne próbáljon valaki más falunak ajándékozni, 
akárhonnan hozta, mert az senkinek sem kell. Először 
jégesőt hoz az idénre, pedig épen most közelget a szüret, 
ez az utolsó reménysége a gazdának; másodszor jövő esz- 
tendőre vampyr lesz az ilymódon eltemetettből, a ki mind 
magához szívja az esőt és a harmatot.* 

De még azzal biztatták Tímárt, hogy agyonverik, ha 
kihozza a halottját abból a hajóból. 

8 nehogy orozva eltemesse valahol a parton, négy 
markos legényt kiválasztottak, hogy üljenek fel a hajó- 
jára s kisérjék el egynapi járó földig, míg a határukon túl 
lesz, ott azután csináljon a maga halottjával, a mit akar. 

Tímár úgy t^tt, mint a ki dühösködik s engedte a négy 
kísérőt hajójára felszállni. 

Az ottmaradt hajóslegények azalatt már összeácsoltak 
egy koporsót, s a halottat belefektették; csak a födelet 
kellett rászegezni. 

Tímárnak első dolga volt Tímeát megtekinteni. Azon 
egészen kitört a láz ; forró volt homloka, de arcza még 
akkor is fehér. Nem volt öntudatánál. Az egész temetke- 
zési előkészületekből nem tudott semmit. 

— így már jól van ! monda Tímár s azzal fogta a 
festékes bögrét és nekiállt a koporsófödélnek, ráfesteni 
Trikalisz Euthym nevét és halála napját szép cyrillbetük- 
kel. A négy szerb legény ott állt a háta mögött és szóta- 
golta, a mit ír. 

— No, fess rá te is egy betűt, mig én dolgom után 
látok ! kinálá Tímár a pamacsot az egyik bámészkodó- 
nak. Az kapott rajta, hogy tudományát bebizonyíthatja, s 
olyan X-et pingált a deszkára, a milyent csak valaha S-nek 
olvastak a szerbek. 

— Látod, milyen szépen tudsz ; magasztala a betűfes- 
tőt Tímár, s aztán egy másikat kínált meg vele. — Derék 
fiu vagy te is. Mi a neved ? 

— Berkics Józó. 

-7- Hát téged hogy hínak ? 

— Jaksics Mirko. 

— No, Isten éltessen sokáig. Igyunk együtt egy pohár 
sligovíczát. 

Az megtörtént akadály nélkül. 

— Engem pedig Mihálynak hínak, a másik nevem 
hozzá « Tímár ». Jó név, ha akarom magyar, ha akarom, 
török, ha akarom, görög. Csak híjatok Mihálynak. 

— Zbogom Mihály I 

Tehát Mihály minden perczben befutott a kajütbe, meg- 
nézni, hogy Tímea hogy van. Annak láza volt, önkívü- 
letien volt. Tímárt ez nem ejté kétségbe ; azt tartá, hogy 
a ki a Dunán jár, az egész patikát magával hordja, mert 

7* 

a hideg víz mindent meggyógyít. Egyszerű tudománya 
abból állt, hogy hidegvizes kendőket rakott a leány hom- 
lokára, s lábszáraira , szorgalmatosan felváltva azokat, 
mikor átmelegedtek. Már Priesnioz előtt tudták azt a 
hajósok. 

A szent Borbála aztán haladt csendesen fölfelé a ma- 
gyar part mentében egész naphoszszant. A szerb legé- 
nyek hamar megbarátkoztak a hajóslegényekkel, segítet- 
tek nekik az evezőt húzni, ezek viszont sütöttek nekik a 
hajó tűzhelyén zsiványpecsenyét. 

A halott kinn feküdt a födözeten, leterítve egy tiszta 
lepedővel ; ez volt a szemfödél. 

Estefelé azt monda Mihály az embereinek, hogy ő most 
feküdni megy, mert már két éjjel nem aludt; a hajót csak 
vontassák, a míg tökéletesen be nem sötétedik, akkor ves- 
senek horgonyt. 

Pedig még ezen az éjszakán sem aludt ; a helyett, hogy 
saját kabinjába ment volna, Timéa lakrekeszébe lopózott, 
s az éji lámpát elrejtve egy üres ládába, hogy a világa ki 
ne lássék, egész éjjel ott ült a leány ágya mellett és leste 
annak láz álmait, s az előre elkészített hideg vízzel bo- 
rongatá forró tagjait. A szemeit le nem hunyta egy 
perezre. 

Jól hallotta, mikor a horgonyt levetették s a hajó meg- 
állt, s azután elkezdett a hullám ismét locsogni a hajó 
párkányai körül. A födélzetén még sokáig dödörögtek a 
férfiak s aztán lassankint lefeküdtek aludni. 

Hanem éjféltájon hallá, mintha valami tompa tárgyat 
ütnének kalapácscsal. 

— Ez egy szeg feje, a mire egy darab posztót tettek ! 
monda magában. 

Aztán egy nehéz zuhanás következett, valami vízbe 
hulló nagy tárgy locscsanása. 

Azután elcsendesült minden. 

Mihály megvárta ébren, míg megreggeledett s a hajó 
ismét megindult. Mikor egy órányira haladtak, akkor 

előjött a kabinból. A leány csendesen aludt, s forrósága 
megszűnt. 

— Hová lett a koporsó ? ez volt Mihály első szava, a 
mint kilépett. 

A szerb legények daczosan léptek eléje. 

— Azt megterheltük kővel s a halottal együtt a vízbe 
dobtuk, hogy nekünk azt sehol a mi partunkon el ne 
temethessétek, senkit szerencsétlenné ne tegyetek. 

— Mit tettetek ? gonosztevők ! Hisz ezért most engemet 
majd előfog a vármegye; számon kérik az eltűnt utazót ; 
még rám fogják, hogy én sikkasztottam el. Most nekem 
erről adjatok irást, hogy ti tettétek. Melyiketek tud irni ? 

Persze, hogy egyik sem tudott irni. 

— Hiszen te Berkics, meg te Jakeics, még segítettetek 
is nekem a koporsófödélre betűket irni. 

Kiderült az önvallomásokból, hogy ki-ki csak épen azt 
az egy betűt tudja leírni, azt is Csak épen . deszkára és 
pamacsGsal. 

— No jól van. Akkor elviszlek benneteket magammal 
Pancsovára, s majd ott az óbester előtt élő szóval tanús- 
kodhattok mellettem. Az majd kivallat, ne féljetek! 

Erre a fenyegetésre rögtön megtanult irni nemcsak ez 
a kettő, de még a másik kettő is. Azt mondták, hogy 
inkább adnak bizonyítványt, csak ne vigye őket Pancso- 
vára. 

Mihály tintát, tollat, papirt hozott elő s a hajófödélnek 
nekihasaltatva az egyik írástudót, tollába mondta a bizo- 
nyítványt, melyben elismerik, hogy ők a meghalt Trikalisz 
Euthymot éjjel, mikor a hajós-személyzet aludt, annak 
tudta éíB hozzájárulása nélkül, a jégesőtől féltükben, a 
Dunába vetették. 

— írjátok alá a neveiteket. S ki hol lakik ? Hogy ha 
bírói vizsgát küldenek ki, rátok találhasson a hadnagy. 

Az egyik tanú odaírta, hogy ő «Karaszalovics Ixa)>, 
lakik «Gunerováczon» ; a másik, hogy ő «Stiriopícza 
Nyego», lakik «Medvelinczen», 

S azzal nagy komolysággal elváltak egymástól ; Mihály 
is megállta, meg az a négy is, hogy egymás szeme közé 
nem nevettek. 

Azzal kitétette őket Mihály a partra. 

Ali Csorbadzsi ott nyugodott már a Duna fenekén, 

a hova maga kivánkozott. 



A NEVETNI VALÓ TRÉFA. 

Reggel, mikor Timéa felébredt, nem érzett az elmnlt 
betegségből semmit. Az ifjú természet győzelmes maradt. 

Felöltözött magában s aztán kijött a kabinból, s Timárt 
ott találva a hajó orrán, azt kérdezé tőle : 

— Hol van az atyám? 

— Kisasszony, önnek az atyja meghalt. 

Timéa rábámult nagy méla szemeivel ; arcza nem lehe- 
tett már fehérebb, mint addig volt. 

— És hová tették ? 

— Kisasszony, önnek az atyja itt fekszik a Duna fe- 
nekén. 

Ekkor Timéa leült a hajómellvéd mellé s elkezdett 
némán a vízbe bámulni. Nem szólt, nem sirt, csak nézett 
mereven a vízbe. 

Tímár azt hitte, hogy jót tesz vele, ha vigasztalja. 

— Míg ön beteg volt, öntudatlanul feküdt, addig önnek 
az atyját hirtelen magához szólítá az Isten. Én voltam 
nála utolsó órájában. Önről beszélt nekem; önnek küldé 
általam utolsó áldását. Az ő kívánatára én önt el fogom 
vinni atyjának egy régi barátjához, ki önhöz anyjáról 
rokon. Az leányának fogadja önt, s lesz önnek atyja. Vaji 
egy szép fiatal leánya, önnél kevéssel idősebb, az lesz 
önnek testvére. Ott igen jól fognak önnel bánni. És a 
mi itt ezen a hajón van, az mind önnek a vagyona, a mit 
az atyja önnek hagyott ; ön gazdag lesz és mindig hála- 

val fog ön emlékezni arról a jó atyáról, a ki önről ilyen 
jól gondoskodott. 

Tímárnak megszorult a torka, mikor arra gondolt : cés 
a ki meghalt azért, hogy téged megszabadítson, a ki balált 
vett magának, hogy teneked odaadhassa az egész életet !» 

És aztán bámulva nézett a leány arczára. Az nem moz- 
dult meg az egész beszéd alatt, még csak egy könyje sem 
fakadt. Mihály azt hitte, hogy szegyei sírni idegen előtt 
B félrevonult tőle ; de a leány azután sem sírt, hogy egye- 
dül maradt. 

Különös ez ! Mikor a fehér macskát a vízbe fulladni 
látta, hogy omlottak utána a könyei, s most, mikor azt 
mondják neki, hogy az apja ott fekszik a Duna fenekén, 
egy könyje sem ered ? 

Vagy tán úgy van az, hogy a kik apró érzékenykedés- 
nél könnyen tudnak sírni, azok valami nagy fájdalomnál 
nem tudnak mást, csak hallgatni és bámulni. 

Meglehet. Tímárnak most más dolga akadt, mint lélek- 
tani feladványokon törni a fejét. Pancsova tornyai kezd- 
tek északnyugat felől kiemelkedni, s a folyamon egy 
cs. kir. sajka úszott alá, egyenesen a Szent Borbála felé, 
rajta nyolcz fegyveres csajkás, meg egy csajkás kapitány 
és egy porkoláb. 

Azok a hajóhoz érve, minden kínálás nélkül csáklyát 
akasztottak a hajópárkányba s felugráltak rá a csónakból. 

A kapitány Tímárhoz sietett, ki a kabinajtó előtt 
várt rá. 

— Ön a hajóbiztos ? 

— Szolgalatjára önnek. 

— E hajón utazik egy Trikalisz Euthym álnév alatt 
menekülő török khazniár basa, lopott kincseivel. 

— E hajón utazott egy Trikalisz Euthym nevű görög 
buzakereskedő, semmi lopott kincsekkel, hanem tiszta 
búzával, a hogy ez Orsován megvizsgáltatott hivatalosan, 
a miről bizonyítványaim szólnak, itt ez az első írás, tes- 
sék elolvasni. Török basáról nem tudok semmit. 

— Hol van ö ? 

— Ha görög volt, Ábrahámnál ; ha török volt, Maho- 
mednél. 

— Csak nem halt meg? 

— Biz azt tette. Itt ez a második irás a végrende- 
lete, melyben utolsó akaratát megírja; dysenteriában 
halt meg. 

A kapitány végig olvasta az irást, oldalpUlantásokat 
vetve Timéára, ki csak ült azon az egy helyen, a hol atyja 
halálhírét meghallá. Nem érté, hogy miről beszélnek ; az 
idegen nyelv volt előtte. 

~ Hat hajós legényem és a kormányosom tanuk rá, 
hogy meghalt. 

— No az baj neki ; de nem nekünk. Ha meghalt, 
eltemettetek. Ön meg fogja mondani, hová ? mi felásat- 
juk a hullái Itt van azon ember, ki rá fog ismerni s az 
azonosságot bebizonyítandja Trikalisz és Ali Csorbadzsi 
között, s legalább a lopott kincseit lefoglalhatjuk. Hová 
temették el őt? 

— A Duna fenekére. 

— Ah ! Ez erős dolog ! És miért oda ? 

— Csak csendesen ! Itt a harmadik irás, ez a pleszko- 
váczai esperestől van, a kinek határában történt Trikalisz 
kimúlása, s a ki nem csak megtagadta a tisztességes 
eltakarítást, de meg is tiltotta a hulla kihozatalát a partra ; 
a nép azt mondta, hogy vessük a vízbe. 

A kapitány mérgesen csapott kardja markolatára. 

— Teringettét ! Átkozott papok ! Ezekkél örökösen baj 
van. De azt legalább tudni fogja ön, hogy mély tájon ve- 
tették a vízbe ? 

— Tartsunk rendet, kapitány úr. A pleszkovácziak négy 
őrt küldtek a hajómra, a kik megakadályozzanak, hogy a 
hullát száraz földre találjam kitenni, s azok éjjel, mikor 
mindnyájan aludtunk, a hajószemélyzet ttidta nélkül a 
Dunába vetek a koporsót, kövekkel megterhelve. Itt van 
az írott bizonyítványuk maguknak a tetteseknek, vegye 

ön át, keresse fel őket, vallassa ki és büntcísse meg, ahogy 
megérdemlik. 

A kapitány toporzékolt és cbolerikus kaczagással köhö- 
gött dühében, mikor azt az irást elolvasta, visszadobva azt 
Timámak. 

— No ez átkozottul szép dolog ! A felfedezett szöke- 
vény meghalt, azzal beszélni nem lehet; a pap nem 
engedi földbe tenni ; a parasztok belelökik a vízbe, s akkor 
adnak egy bizonyítványt, aláírva két olyan nevet, a mit 
soha embert nem viselt, két olyan falu nevével, a mi 
soha nem volt a világon. A szökevény elvész a Duna 
fenekén, s most én akár nekiálljak Fanosovától Szendrőig 
egy gereblyével végigkaparászni az egész Dunát, akár 
elinduljak keresni két gazembert, a kik közül az egyiket 
Earakaszalovicsnak, a másikat Stiriopiczának csúfolnak. 
A hajóterhet pedig a szökevény azonosságának bebizo- 
nyítása nélkül le nem foglalhatom. No, ezt jól adta ön, 
biztos úr ! Ezt jól csinálta ön ki ! És mindenről irást ho- 
zott. Egy, kettő, három, négy. Fogadom, hogy ha annak 
a kisasszonynak a keresztlevelét kérném, még azt is elő 
tudná adni I 

— Ha parancsolni fogja. 

Azt ugyan nem tudta volna előadni Tímár ; de tudott 
egy olyan bamba bírkapofát csinálni a kapitány előtt, 
hogy a kapitány nagyot csóvált a fején ; kegyetlenül fel- 
kaczagott, s aztán megveregette Tímár vállát. 

— Arany ember ön, biztos úr ! Ennek a kisasszonynak 
megmentette a vagyonát; mert az apja nélkül sem öt, 
sem a jószágot le nem tartóztathatom. Mehetnek önök 
útjokra. Arany ember ön ! 

Azzal megfordult, a leghátulsó csajkást, a ki nem for- 
dult eléggé gyorsan, úgy ütötte pofon, hogy majd a 
vízbe esett, s parancsolá, hogy mindenki takarodjék a 
hajóról. 

Hanem a mint a csónakba leszállt, még egyszer vissza- 
tekintett nagy figyelemmel. 

A hajóbiztos még mindig azzal a semmit nem értő birka- 
pofával tekintett utána. 

A szent Borbála hajótérbe most már meg volt mentve. 



A SZENT BOBBÁLA VÉGZETE. 

A szent Borbála most már akadálytalanul haladt a 
maga útján fölfelé, s Timámak nem volt egyéb baja a 
mindennapi vesződségen kivül a vontatókkal. 

A dunai út az alföldi magyar rónán egészen unalmassá 
válik ; nincsenek már sem sziklái, sem vízesései, sem tör- 
ténelmi romjai; semmi egyéb, mint folyton-f oly vast a 
fűzfa-, nyárfalepte partok mind a két oldalon. 

Ezekről nem sok érdekest lehetett mondani Timéának. 

A leány néha egész nap sem jött ki kabinjából, s szavát 
nem lehetett venni. Ott elült egyedül ; s néha az ételt 
olyan érintetlenül hozták ki szobájából, mint a hogy be- 
vitték hozzá. 

Az esték is hosszuk kezdtek már lenni s október vége 
felé a derült őszi idő átcsapott az esősbe ; a leány egészen 
bezárkózott magányos szobájába, s Mihály nem tudott 
róla többet, mint azt, hogy éjszakánként a vékony deszka 
közfalon áthangzik nehéz sóhajtozása. De sirni nem hal- 
lotta soha. 

Az a nagy csapás talán örökre megfagyasztotta szívét. 

Vájjon mekkora melegségnek kellene annak lenni, mely 
azt megolvadásra birja ? 

Ejh, szegény barátom, minek neked arra gondolnod ? 

Mit álmodol ébren és lehunyt szemmel erről a fehér 
arczról ? Ha olyan szép nem volna is, de olyan gazdag ; 
te pedig szegény ördög vagy. Mire való egy ilyen ficzkó- 
nak, mint te vagy, egy olyan gazdag úrleány arczával meg- 
tölteni minden gondolatját? 

Ha mégis megfordítva volna, s te volnál olyan gazdag, 
mint ő, s ő volna szegény. 

— Milyen gazdag lehet Timéa ? számítgatja a hajó- 
biztos, hogy saját magát kétségbeejtse s elszoktassa hiú 
ábrándozásáról. 

Hagyott neki az atyja ezer arany készpénzt és a hajó- 
terhet, a mi megér mostani világban tizezer aranyat. Ta- 
lán ékszerei is vannak, s így a leány váltópénzben értve 
a százezresek közé tartozik. Ezek már a gazdag eladó 
leányok sorába tartoznak magyar kis városban. 

Itt aztán egy talány jött Timár elé, melyet nem tudott 
megfejteni. 

Ha Ali Csorbadzsi megmentett vagyona tizenegyezer 
arany volt, az súlyra nézve nem több hatvanhat fontnál : 
az arany tériméje minden érez között a legkisebb. Hat- 
vanhat font aranyat el lehet dugni egy iszákba, azt egy 
ember a vállára vetve gyalog is elviheti. Mi szükség volt 
Ali Csorbadzsinak ezt búzára felváltani, a minek egy 
egész tölgyfahajó kell s a mivel másfél hónapig kell utazni, 
a mit szél, örvény, szikla, zátony fenyeget ; vesztegzár, 
motozó őrség feltartóztat ; holott ugyanezzel a kincscsel 
egy tarisznyába téve, hegyen, folyón keresztül két hét alatt 
bízvást Magyarországba lehetett volna jutni ? 

Ennek a kérdésnek nem birt a kulcsára akadni. 

Azután ezzel még egy másik talány is függött össze. 

Ha Ali Csorbadzsi kincse (s már akár igaz keresménye 
az, akár nem) mindössze tizenegy-tizenkét ezer aranyat 
tesz, ugyan mit csap abból ilyen nagy hajtóvadászatot a 
török kormány ? hogy nem röstel azért egy huszonnégy 
evezős ágyúnaszádot a Dunán végigfuttatni, kémeket, fu- 
tárokat nyargaltatni a nyomába ? hiszen a mi egy szegény 
hajóbiztosra nézve nagy pénz, az a fényes padisának csak 
alamizsna ; ha azt a tizezer arany értéket mindjárt el- 
kobozták volna is, a míg az a feladók, lefoglalok s min- 
denféle hivatalos zsebmetszők kezén keresztül visszakerül, 
nem marad abból a szultánnak egy pipadohányra való. 

Hogyan nem rösteltek ilyen kevés prédáért olyan nagy 
gépezetet mozgásba hozni ? 

Vagy talán Timéa lett volna a főczél ? Timárban volt. 
annyi hajlam a regényességre, hogy ezt a nézetet elfo- 
gadja ; bár a hajóbiztos kétszer-kettője mindig kimutatta* 
a számtani lehetetlenséget. 

Egy este elverte a szél a felhőket, s a mint Timár ka- 
binja ablakából kitekintett, meglátta a nyugati láthatáron 
az új holdat. 

A « vörös holdat*. 

Az izzó fénysarló a Duna tükrét érte. 

Timámak úgy tetszék, mintha az a hold valóbisin emberi 
arcz volna, mint a hogy a naptárakban festik, s ferde 
szájával valamit beszélne hozzá. 

Csakhogy a hold beszédét még mindig nem lehet érteni ; 
az idegen nyelv. 

A holdkórosak már értik, mert utána mennek, csakhogy 
mikor fölébrednek, ők is elfelejtik, hogy mit beszéltek vele ? 

Timár mintha válaszokat kapna kérdéseire. Melyikre ? 
Valamennyire. A szív dobogására-é, vagy a kiszámítására ? 
Mindenikre. 

Csakhogy nem lehet még a feleleteket kibetűzni. 

A vörös félhold lassankint alámerült a Duna tükrébe, 
egész a hajó orráig elküldve a hullámban tükröző visz- 
fényét, mintha mondaná : még sem értesz ? 

Lassan a Végső fénycsucsát is lehúzta a víz alá, mintha 
mondaná : holnap visszajövök, akkor majd megértész. 

A kormányos azon a véleményen volt, hogy fel kell 
használni a naplement utáni derült időt s előre haladni, 
míg beesteledik. Hiszen Komáromhoz közel jártak már. 
Almáson túl. Ezen a tájon olyan ismerős volt már előtte 
a Duna, hogy bekötött szemmel is elkormányozhatta volna 
a hajót. Egész a «győri Dunao-ágig nincs már semmi fé- 
lelmes tárgy az útban. 

De van ! 

Pűzitőn alul egy gyenge kis roppanás hangzott a víz 
alatt ; de erre a roppanásra rémülten ordítá a kormányos 
a vontatóknak : «megáUj U 

Timár is elhalványodott és megmeredve állt egy per- 
czig. A rémület először tükrözött az útban arczvonásain. 

— Tőkére mentünk ! kiáltá a kormányosnak. 

A nagy erős ember, a kormányos, eszét veszítve hagyta 
ott a kormányt s sírva, mint egy gyermek, futott végig a 
hajófödözeten a kabin felé. 

— Tőkére mentünk I 

Igen is, az történt. A Duna, mikor megárad, elszak- 
gátja a partjait, s az onnan letépett nagy fákat behöm- 
pölygeti a medrébe ; azokat a gyökereikhez tapadt föld- 
tömegek a víz alá húzzák, s a felfelé vontatott terhes 
hajó nekimegy a tuskónak s kilyukasztja a fenekét. 

A szikláktól, a zátonyoktól megőrizheti hajóját a kor- 
mányos ; de a víz alatt ólálkodó tőkétől se tudomány, se 
tapasztalat, se ügyesség meg nem oltalmaz: a legtöbb 
dunai hajó az ilyen lappangó fatuskók miatt vész el. 

— Végünk van ! ordítá kormányos, hajós legény egy- 
szerre valamennyi ; s mindannyi elhagyta a helyét s futott 
batyuját, ládáját a dereglyébe menteni. 

A hajó keresztbe fordult ár ellenében, s elkezdett az 
elejénél lefelé sülyedni. 

Mentésre gondolni sem lehetett. Az tiszta képtelenség. 
A hajó zsákokkal van tele, mire azokat odáig felszednék, 
ür hol a fenekén a lék támadt, hogy azt betömjék, akkorra 
rég elsülyedt az egész. 

Timár felszakítá Timéa kabinjának ajtaját. 

— Kisasszony ! vegye fel gyorsan öltönyét, nyalábolja 
fél azt a ladikot ott az asztalon ; hajónk elsülyed. Mene- 
külni kell. 

Azzal a megrettent leányra maga felsegíté meleg kaf- 
tánját s utasítá, hogy szálljon le a dereglyébe, majd a 
kormányos segélyére leend. 

ö maga futott saját kabinjába, a hajóokmányokat s 
hajópénztárt tartalmazó ládát megmenteni. 

Hanem Fabula János ugyan nem volt segélyére Tímeá- 
nak. Inkább nagyon dühös lett, mikor a leányt meglátta. 

— Mondtam , hogy ez a fehérképü, összenőtt szem- 
öldökű boszorkány hoz ránk minden veszedelmet. Ezt 
kellett volna legelébb is a vízbe dobni. 

Timéa nem értette a kormányos szavait, de annak vér- 
ben forgó szemeitől úgy megrettent, hogy inkább vissza- 
ment a kabinba, s ott felfeküdt az ágyára és nézte, hogy 
jön be a víz a kabin ajtaján, hogy emelkedik lassankint 
ágya széléig s aztán arra gondolt, hogy ha most őt a víz 
innen elviszi, addig viszi majd lefelé, míg oda eljut, a hol 
az atyja fekszik a Duna fenekén, s akkor aztán megint 
együtt lesznek. 

Tímár maga is már térdig gázolta a vizet, mire kabin- 
jából minden szükséges tárgyat egy ládába összeszedett 
8 aztán azt vállára kapva, a dereglyéhez sietett. 

— Hát Timéa hol van ? kiálta, midőn a leány távol- 
létét észrevette. 

— Tudja a pokol ! hörgé a kormányos. Bár a világon 
se lett volna. 

Tímár visszarohant Timéa kabinjához az övig érő víz- 
ben, s felnyalábolta mindenestől az ölébe. 

— Hozza ön a ladikot ? 

— Igen ! rebegé a leány. 

Azzal nem kérdezett tőle többet, hanem rohant vele ki 
a födélzetre, onnan ölébe vitte le a dereglyébe s a közép- 
padra leülteté. 

A Szent Borbála végzete iszonyú gyorsan tölt be. 

A hajó orrával lefelé elmerült, s néhány perez múlva 
csak a födélzete meg az árboczfa a lelankadt vontató kö- 
téllel látszott ki a vízből. 

— Induljunk ! parancsolá Tímár az evezőknek, s a de- 
reglye elkezdett a part felé haladni. 

— Hol van önnek a ládíkója ? kérdé Timár a leánytól, 
mikor már jót haladtak. 

— Itt van I mutatá Timéa a magával hozott dobozt. 

— Szerencsétlen ! Hisz ez a török dulcsászás doboz, 
nem a ládikó. 

Tímea bizony azt a csemegés dobozt mente meg, a mit 
új testvérének, annak a másik leánynak hozott ajándékba 
s otthagyta helyette a ladikot, melyben minden vagyona 
volt. Az ott maradt az elmerült kabinban. 

— Vissza a hajóhoz ! kiálta Timár a kormányosra. 

— Csak nem bolondult meg valaki, hogy a víz alá men- 
jen valamit keresni ? morgá Fabula János. 

— Fordíts ! ne szólj ! én parancsolok. 

A dereglye visszatért az elsülyedt hajóhoz. 

Timár nem biztatgatott senkit, kiugrott maga a hajó- 
födélzetre, s annak hágcsóin lement a víz alá merült 
kajütbe. 

Timéa nagy, sötét szemeit utána mereszté, a mint a 
hullám alatt eltűnt, mintha mondaná : 

— Hát már te is a víz alá mégy előlem ? 

Timár elérte a víz alatt a hajópárkányt, de nagyon vi- 
gyáznia keUett, mert a hajó féloldalt volt dűlve s arra felé 
hajolva, a merre Timéa kabinja nyílt ; kapaszkodnia kel- 
lett a födélzet deszkáiba, hogy le ne csúszszék a sima 
párkányzatról. 

Megtalálta a kabin ajtaját; jó szerencse, hogy nem 
csukta be a hullám, mert kinyitásával sok idő veszett 
volna. 

Benn sötét volt, A víztömeg a padlásig állt. Tapoga- 
tózva közelített az asztalhoz. Ott nem lelte a ládikát. Ta- 
lán az ágyon felejtette azt a leány ? Az ágy fel volt már 
emelve a víz által a padlásig. Azt le kellett húznia. A lá- 
dikó nem volt benne. Talán a hajó félredülésével lecsú- 
szott ? Eezel nem találták meg sehol. Yégre megtalálták 
a lábai. Belebotlott. Csakugyan a földre esett az le. Azt 
nyalábra fogta s igyekezett az ellenkező oldalon a hajó- 
párkányra kerülni, a hol nem keUett megkapaszkodnia. 

Timéa egy örökkévalóságnak hitte azt a perczet, melyet 
Timár a víz alatt töltött. Egy egész perczig volt ott. Ö is 
visszatartá lélekzetét az alatt, mintha meg akarná tudni, 
meddig állhatni ki lélekzetvétel nélkül ? 

Akkor aztán nagyot sóhajtott, mikor Mihály fejét ismét 
kiemelkedni látta a vízből. 

És arcza elmosolyodott, mikor Timár odanyujtá neki a 
megmentett szekrénykét. Nem a szekrénykéért. 

— No biztos úr, kiálta a kormányos, mikor Timárt fel- 
segíté a dereglyébe, ön már háromszor ázott el ezekért az 
összenőtt szemöldekért ! Háromszor ! 

Timéa azt kérdé Mihálytól halkan : mit jelent görögül 
az a szó, « háromszor* ? 

Mihály megmondta neki görögül. 

És akkor Timéa rá nézett hosszasan és ismétlé hal- 
kan e szót : 

« Háromszor)). 

A dereglye haladt a part felé. Almásnak tartva. Az esti 
fénytől aczélszínű folyam tükrén egy hosszú fekete vonal 
látszott; egy jajszó felkiáltó jele! vagy egy élethosszig- 
lan való gondolatjel — az elsülyedt Szent Borbála tető- 
gerincze 

TIMÉA. 



A FOGADOTT APA. 

Este hat óra tájon hagyták el a Szent Borbála hajósai 
az elsülyedt jármüvet, s már félnyolezra Timár Komá- 
romban volt Tímeával. Az almási gyors paraszt jól is- 
merte a Brazovics-házat s kegyetlen ostorpattogással vág- 
tatott végig a rácz-utczán csengős négy lovával a piaczig, 
nagy borravaló levén neki igérve a sietségért. 

Mihály leemelte a leányt a parasztszekérből s monda 
neki, hogy itthon vannak. 

Azzal a pénzes szekrénykét köpenye alá véve, felvezeté 
a leányt a lépcsőkön. 

Brazovics Athanáznak emeletes háza volt ; a mi nagy 
ritkaság Komáromban, hol a múlt századbeli pusztító föld- 
rengés emléke miatt csak földszinti házakat építenek. 

A földszintet egy nagy kávéház foglalta el ; ott volt a 
gyüldéje a helybeli kereskedőknek, az emeletet egészen a 
kereskedő családja lakta ; két külön bejárat volt a lépcső- 
ről, s egy harmadik a konyha felől. 

Brazovics Athanáz ez órában nem szokott otthon lenni, 
a mit Timár jól tudott ; azért Tímeát egyenesen a jobb- 
oldali ajtón vezette be, melyből az úrhölgyek termeibe 
lehetett jutni. 

Ezekben a szobákban mindenütt divatos pompa ural- 
gott, s az előszobában inas ácsorgott. Azt felkérte Tímár, 
hogy híja fel a- nagy urat a kávéházból. 

Tudnivaló, hogy ez a szó : «nagy úr)) czímezésre hasz- 
náltatik Komáromban, valamint hogy Sztambulban. is, 

Jókai : Az arany ember. I. ^ 

csakhogy a míg az utóbbi helyen csak kizárólag a szul- 
tánt részeltetik abban, addig nálunk és a mi időnkben ez 
a kereskedők s mindazon honoratiorok czimzete szokott 
lenni, a kiket a « tekintetes* czim meg nem illet. 

Timár addig bevezette a leányt a hölgyekhez. 

Ö maga ugyan nem volt valami nagyon salonképes öltö- 
zetben, ha elgondoljuk, hogy milyen vizen-sáron gázolt 
keresztül, hanem ő a házhoz tartozó személy volt, a kit 
minden időben és alakban el szoktak fogadni, s nem te- 
kintik másnak, mint fizetett emberüknek. Ennél nem jár- 
ják az etiquette-szabályok. 

A bejelentést pótolja az a jó szokása a házi asszony- 
ságnak, hogy a mint a külső ajtót nyílni hallja, a belső 
szoba ajtaján rögtön kidugja a fejét, megnézni, hogy 
ki jött ? 

Zófia asszony ehhez hozzászokott szobaleány korában. 
(Bocsánat I ez bizony kiszaladt a tollúnkból !) No igen is. 
Öt alacsony sorsból emelte föl magához Áthanáz úr: haj- 
lamházasság volt. Nem kell azért senkit megszólni. 

Nem is emberszólásképen, csak jellemzés végett hozzuk 
fel, hogy Zófia asszony még úrnő korában sem birt ko- 
rábbi modorairól leszokni. A ruhája mindig úgy állt rajta, 
mintha az asszonyától ajándékba kapottat viselne, a ha- 
jából elől is, hátul is lógott ki egy elszabadult tincs, a leg- 
díszesebb ruha mellett is kellett rajta valami gyürődött- 
nek lenni ; s ha egyébbel nem, legalább egy pár rossz pa- 
pucscsal kellett neki hajlamait kielégítve látni. Kíváncsi- 
ság és pletykálkodás volt társalgásának alapja, keverve 
olyan rosszul alkalmazott idegen szavakkal, hogy mikor 
azokat nagy társaságban közrebocsátá, a vendégek majd 
lefordultak székeikről (már a kik t. i. ültek) a nevetés- 
vágytól. S a mellett az a jó szokása volt, hogy nem tudott 
halkan beszélni ; a mit mondott, az nem is kiabálás, de 
folytonos sikoltozás volt, mintha késekkel hasogatnák s 
segítségért kiáltana. 

— Jaj, maga az, Mihály ? sikolta az úrnő, pedig még 

csak a feje volt kinn az ajtón. Há»t azt a szép kisasszonyt 
hol vette ? Hát az a hóna alatt micsoda szekrény ? No, 
jöjjön be a szobába. Nézd, csak nézd, te Athalie, miket 
hozott a Timár ! 

Mihály előrebocsátá Timéát és ő is belépett utána, ille- 
delmesen jó estét kivan va a bennle vöknek. 

Timéa az első találkozás félénk remegésével tekinte 
körül. 

A háziasszonyon kívül volt a szobában még egy leány 
és egy férfi. 

A leány kifejlett idomú büszke szépség, kinek karcsú- 
ságát még előbbre segíti a vállfűző ; magas czipösark és 
haj dísz emelik termetét, kezein félkeztyüket visel, s kör- 
mei hosszúra és hegyesre vannak eresztve. Arcza a rendbe- 
szedett báj, piros, felvetett élveteg ajkak, rózsás arczszín, 
szívesen mutogatott fehér fogsorok, mosolygó gödröcskék 
az állon és orczákon, hajlott finom orr, fekete szemöldök 
és villogó szemek, a miknek ragyogását még emeli az, 
hogy erősen kiülnek, mintegy támadólag. A szép alak oly 
büszkén tudja magát tartani hátravetett fejével s daczoló 
keblével. 

Ez Athalie kisasszony. 

A férfi pedig egy fiatal katonatiszt, a harminczas évek 
elején, vidám, nyílt arczczal, tüzes fekete szemekkel; ak- 
kori katonai szabályzat szerint egész arcza simára borot- 
válva, egy kis félhold alakú pofaszakáll kivételével. A hadfi 
violaszín frakkot visel, rózsaszín bársonygallérral és kar- 
hajtókával. Ez a geniecorps egyenruhája. 

Ezt is ismeri Timár. Kacsuka úr, főhadnagy a fortifica- 
tiónál és élelmezési közeg is egyúttal. Kissé szokatlan 
hybridum, de úgy van. 

A főhadnagy azzal a kellemes mulatsággal foglalkozik, 
hogy az előtte ülő szép kisasszonyt arczképezi pastellrajz- 
ban. Már egy arczképét elkészítette reggeli világításban, 
most lámpafénynél kísérli meg újra. 

Timéa belépte megzavarja a művészi foglalkozást. 

8* 

A karcsú, nyúlánk gyermek arcza és alakja valami lélek- 
jelenésszerű e pillanatban. Mintha valami szellem, valami 
jóslat, valami álomlátás lépett volna elö a sötétből. 

A mint Kacsuka úr hátratekinte rá a rajztáblája mellől, 
a sárkányvér-pastellal oJyat húzott az arezkép homlokán 
keresztül, hogy lesz dolga a lágy kenyérnek, míg azt on- 
nan ki tudja venni. S aztán ő is önkénytelenül felállt 
Timéa előtt. 

Mindenki felállt a leány láttára, még Athalie is. 

De hát ki ez ? 

Timár görögül súgott Timéa fülébe, mire a leány Zófía 
asszonynak készséggel csókolt kezet, s a miért aztán Zófia 
asszony össze-vissza csókolá az arczát. 

Azután ismét mondott neki valamit Timár, mire a leány 
félénk engedelmeskedéssel közelített Athalie felé és figyel- 
mesen tekinte fel annak arczára. Vájjon megcsókolja-e 
azt ? Vájjon nyakába boraljon-e ennek az új testvérnek ? 
Athalie még magasabbra látszott emelni fejét ; Timéa az- 
tán lehajolt kezéhez és megcsókolá azt. Az ellenszenves 
szarvasbört a kezén. Athalie engedé azt, szemei egyet vil- 
lámlottak Timéa arczára, másikat a katonatisztre, s ajkait 
még jobban kipittyeszté. Kacsuka úr egészen elvolt veszve 
Timéa bámulatában. 

Hanem Timéa arcza sem e bámulattól, sem a villámok- 
tól nem lett melegebb. Fehér maradt az, mintha lélek volna. 

Timár volt pedig legjobban megakadva. Hogyan mu- 
tassa most be ezen leányt, s hogy mondja el, miként jutott 
hozzá, ez előtt a katonatiszt előtt ? 

Segített rajta Brazovics úr. 

Nagy robajjal törte magát be a szobába. 

Mert épen akkor olvasta odalenn a kávéházban, fen- 
hangon, valamennyi törzsvendég bámulatára az «Allge- 
meine Zeitung* -ból azt a hírt, miszerint a megszökött Ali 
Csorbadzsi basa és khazniár, leányával együtt á Szent 
Borbála czímű gabonahajóra menekülve kijátszotta a tö- 
>k üldözök figyelmét s bemenekült Magyarországba. 

A Szent Borbála az ő hajója! Ali Csorbadzsi az ő régi 
jó ismerőse ; sőt női ágon rokona. Ez nevezetes esemény 
a világban ! 

El lehet gondolni, hogy rúgta ki maga alul a széket 
Athanáz úr, mikor az inas azzal a jelentéssel jött le hozzá, 
hogy épen most érkezett meg Timár úr egy szép kisasz- 
szonynyal meg egy rézládával. 

— Csakugyan igaz ! rikkantott fel Athanáz úr, s azzal 
rohant haza, egy pár útban eső kártyázót f eldöntve szé- 
kestül. 

Brazovies úr kövér, túlhízott ember volt, potroha min- 
dig előtte járt fél lépéssel ; arcza, mikor halavány volt, 
akkor rézvörös volt, és mikor piros volt, akkor kék volt; 
borotvált szakálla estefelé már borostát vert rajta, bozon- 
tos bajusza pedig nyirkos volt dohánytól, burnóttól és 
változatos spirituosumoktól, szemöldökei kiálló sövényt 
képeztek mindig véres kiülő szemei fölött. (Borzasztó 
gondolat, hogy a szép Athalienek a szemei is épen ilyenek 
lesznek, ha megvénül !) 

Ha aztán Brazovies urat beszélni hallotta az ember, ak- 
kor tökéletesen megértette, hogy miért sikoltoz oly han- 
gosan Zófia asszony. Ez sem tudott másként beszélni, 
mint kiabálva. Csak hogy az ő hangja mély volt, mint a 
víziló szava. Természetes, hogy Zófia asszonynak, ha e 
hang mellett a saját magáét érvényesíteni akarta, a sikol- 
tozásig fel kellett azt fokoznia. Úgy volt ez a két ember 
egymással, mintha fogadást tettek volna, hogy melyik 
birja elébb a másikat gégecsö- sorvadásba belekiabálni, 
vagy a gutával megüttetni ? A harcz kimenetele kétes. 
Hanem Brazovies úr fülei szüntelen be vannak dugva 
gyapottal. Zófia asszony nyaka pedig mindig körül van 
csavarva vászonkendővel. 

Brazovies úr sietségtől lihegve tört be az asszonyok szo- 
bájába s dörgő ordítását messziről küldé előre. 

— Itt van Mihály a kisasszonynyal ? Hol van a kisasz - 
szony ? hol van Mihály ? 

Mihály eléje sietett, hogy feltartóztassa az ajtóban. Ta- 
lán magát Brazovies urat el is foghatta volna ; de azt a 
hast, mely előtte megy, azt lehetetlen feltartóztatni, ha az 
egyszer megindult valahová. 

Mihály aztán a szemével intett neki, hogy itt mások 
is vannak. 

— Ah, nem tesz semmit ! monda Brazovies úr. Az előtt 
beszélhetsz. Mind egy família vagyunk. A főhadnagy úr 
is a családunkhoz tartozik. Hahaha! No ne haragudj, 
Athalie. Hisz tudja már az egész világ. Beszélhetsz Mi- 
hály ! Benne van már az újságban. 

— Mi van benne ? kiálta ingerülten Athalie. 

— No, nem te vagy benne ; hanem az, hogy Ali Csor- 
badzsi basa barátom, testi-lelki atyámfia, a khazniár az én 
hajómon, a Szent Borbálán menekült Magyarországra leá- 
nyával, kincseivel ! Ugy-e, ez a leánya ? Ez a gyönyörű 
teremtés ! 

Azzal Brazovies úr hirtelen átnyalábolva Timéát, két 
csókot nyomott fehér orczáira : hangos, bűzös és nyirkos 
csókot, a min a leány nagyon elcsodálkozott. 

— Derék gyerek vagy, Mihály, hogy el tudtad hozni baj 
nélkül ! Adtatok-e már neki egy pohár bort ? Zófia, sza- 
ladj egy pohár borért ! 

Zófia asszony nem hallotta ezt a parancsot, Brazovies 
úr pedig leveté magát egy karszékbe s odavonta térdei 
közé Timéát, mindig zsíros tenyereivel nyájasan simo- 
gatva ennek haját. 

— Hát az én kedves barátom, a derék Ehazniár basa, 
hol van ? 

— Az meghalt útközben ; felelt halkan Timár. 

— Mi ? Ez már baj ! szólt Brazovies úr s igyekezett 
gömbölyű arczát ötszögletüre húzni s hirtelen levette 
kezét a gyermek fejéről. De csak nem történt valami 
egyéb baja is ? 

Furcsa kérdés ! 

Hanem Timár elértette azt. 

— Vagyonát rám bízta, hogy adjam át önnek leányával 
együtt ; legyen fogadott apja leányának, s gondnoka va- 
gyonának. 

E szóra ismét elérzékenyült Brazovics úr, mindkét ke- 
zével megfogta Timéa fejét és kebléhez szorítá. 

— Mintha saját gyermekem lenne I Tulajdon édes leá- 
nyomnak fogom tekinteni. 

S azzal czupp, czupp ! megint agyba-föbe csókolta az 
ártatlan áldozatot. 

— S mi van abban a szekrényben ? 

— A rám bízott készpénz, a mit át keU adnom. 

— Ah ! Mihály, az nagyon jól van. Mennyi van benne? 

— Ezer arany. 

— Micsoda ? kiálta Brazovics úr s eltolta térdei kö- 
zül Timéát, csak ezer arany ? Mihály, te elloptad a többit ! 

Timár arczán valami vonaglott végig. 

— Itt van a meghalt sajátkezüleg irt végintézkedése. 
Maga megírja, hogy ezel* arany készpénzt ad át, a többi 
vagyona a hajóteherben volt s ez tízezer mérő tiszta búza. 

— Ah ! Az már más ! Tízezer mérő tiszta búza tizenkét 
forint harmincz krajczárjával : százhuszonötezer forint. 
Gyere ide, kis leányom, ülj a térdemre szépen, elfárad- 
tál, ugy-e ? Parancsolt nekem valamit az én kedves, felejt- 
hetetlen jó barátom ? 

— Azt bízta rám, hogy mondjam meg önnek, hogy a 
zsákok kiürítésénél személyesen legyen jelen, hogy el ne 
cseréljék a gabonát, mert ő tiszta búzát hozott. 

— Oh, ott leszek, személyesen ; magam ! Hogy ne len- 
nék ! S hol van a hajó a búzával ? 

— Almás alatt, a Duna fenekén. 

— Micsoda ? Mit beszélsz te? Mihály ! Te ? 

— A hajó tőkére ment, és elsülyedt. 

Most már eltaszítá Timéát magától Brazovics úr s dü- 
hösen ugrott fel a székről. 

— Az én szép hajóm elsülyedt a tízezer mérő tiszta bú- 
zával! Oh! ti akasztófára valók, oh! ti gazemberek! Eé- 

szegek voltatok bizonyosan mind I Elcsaplak benneteket 
mind ! A kormányost vasra veretem ! Benn fogom a bérit 
valamennyinek. Teneked pedig elkobzom a tízezer forint 
biztosítékodat ! nem kapod meg, ha nem perelsz ! 
Tímár nyugodtan felelt neki : 

— Önnek a hajója ugyan csak hatezer forintot ért, s 
teljes értékéig biztosítva volt a trieszti biztosító társulat- 
nál. Ön nem károsult. 

. — Az nem a kutyák gondja ! Azért én mégis kár- 
pótlást követelek rajtad a lucrum cessans miatt ! Tudod, 
mi az a lucrum cessans ? No ha tudod, hát majd meg- 
érted, hogy a tízezer forint biztosítékod egy krajczárig fel- 
megy rá. 

— No, ez hát az én bajom ! szólt Timár nyugodtan. 
Erről majd máskor beszéljünk. Eáérünk vele. De az meg 
sietős dolog, hogy mi történjék az elsülyedt hajóteherrel, 
mert az mentül tovább a víz alatt marad, annál inkább 
semmivé lesz. 

— Hát bánom is én, akármi lesz belőle ! 

— Tehát nem akarja ön átvenni ? Nem akar ön szemé- 
lyesen jelen lenni a kiürítésnél ? 

— Akar az ördög ! Kell a frányának ! Mit csináljak én 
tízezer mérő nedves búzával ! Csak nem áUhatok be ke- 
ményítőt csinálni tízezer mérő búzából, vagy csiramáiét 
köleszteni belőle ! Add az ördögnek, a kinek kell. 

— Annak bajosan kell; hanem a búzát mindenesetre 
el kell árverezni ; a közeli molnárok, gyárosok, hizlalók s 
a parasztok vetőmagnak valami áron csak megveszik, a 
hajót úgy is ki kell üríttetni. S legalább valami pénz haj- 
lik belőle vissza. 

— Pénz ! (Ez a szó mégis csak áthatott a gyapotduga- 
szon a kalmár fülébe.) Jól van. Én adok neked meghatal- 
mazást holnap reggel, hogy árvereztesd el az egészet egy 
csomóban. 

— Még ma keU ; holnapig is romlik az áru. 

— Én este az apád lelkének sem írok. 

— Itt van nálam a kész meghatalmazás ; gondoskod- 
tam előre ; csak alá kell írni. Van nálam tinta is, toll is. 

Ennél a szónál már Zófia asszony is közbesikoltott: 

— Itt az én szobámat be ne tintázzátok ! Itt szőnyeg 
van a padlón ! Eredj a magad szobájába, ha írni akarsz ! 
Az én szobámban ne veszekedjél a cselédeiddel. Én itt 
cselédveszekedést nem tűrök. Ez az én szobám. 

— De ez az én házam ! ordítá rá a nagy úr. «De az én 
szobám !» «Itt én vagyok az úr!)) — «De én vagyok az 
asszony ! » 

Az ordításnak és sikoltozásnak az a haszna lett Timárra 
nézve, hogy Brazovics úr, most dühében, csak azért, hogy 
megmutassa, mennyire ő az úr a háznál, fogta a kalamust 
s aláírta az árverezési meghatalmazást, 

Hanem akkor aztán, mikor ezt megkapta Tímár, mind 
a ketten nekiestek, s egyik mély, a másik magas hangon 
annyi szitkot-mocskot vertek árva fejéhez, hogy akár újra 
visszamehetett a Dunába megmosdani. 

Zófia asszony ugyan csak közvetve szidta Tímárt, mintha 
a férjére perelne, hogyan tud meghatalmazást adni egy 
ilyen piszkos, rongyos embernek ? egy ilyen részegesnek, 
korhelynek, koldusnak ? Miért nem küldi a másik vagy 
harmadik biztosát? Hisz ez elszökik majd a behajtott pénz- 
zel, beiszsza, elkártyázza, hogy tudja rábízni ? 

Timár pedig épen olyan nyugodt arczczal áUt ott e 
zivatar közepett, mint mikor a Vaskapunál daczolt a sikol- 
tozó széllel s a bömbölő hullámmal. 

Egyszer aztán megszólalt ő is : 

— Akarj a-e az úr átvenni a készpénzt, a mi az árva- 
leányt illeti, avagy átadjam a városi gyámhivatalnak ? 
(Ettől megijedt Brazovics úr.) No ha akarja, hát jöjjön 
velem a hivatalszobájába, végezzünk ott ; — mert én sem 
szeretem a cselédveszekedést. 

E százhatvan fontos gorombaságra egyszerre elnémult 
az úr is, meg az asszonyság is. Az ilyen nagyon lármázó 
embereknél rendesen teljes sikerrel működő gyógyhatású 

szer az, ha valami nagyon nagy gorombaságot adnak be 
nekik. Egyszerre elcsendesült mind a kettő. Brazovics 
fogott egy gyertyatartót s azt monda Tímárnak: «No jól 
van, hozd utánam azt a pénzt. » Zófia asszony pedig iigy 
akart tenni, mint a kit nagyon jó kedvében találtak, s 
azt monda Tímárnak: «No hát Mihály, nem iszik elébb 
egy pohár bort ? » 

Tímea ámolyogva nézte ezen jelenetet, melynek társal- 
gási nyelvét nem értette; a hozzávaló taglejtéseket és 
arczkifejezéseket aztán meg épen nem volt képes magá- 
nak megmagyarázni. 

Hogy öleli, csókolja egy perczben fogadott apja őt, az 
árvát ? 8 hogy taszítja el a másik perczben ? hogy vonja 
megint az ölébe ? hogy löki félre ismét ? Hogy ordítanak 
ketten együtt arra az emberre, kit ő vészben- viharban 
épen ily nyugodtan látott állni, s a ki aztán csak egyet 
szól : azt is harag nélkül, csendesen, s a két dühös ember 
egyszerre megszelídül és elhallgat, nem bántja őt, mint 
nem bántották az örvények, a sziklák, s a fegyveres 
katona urak. 

És ő mindabból, a mit beszélnek, nem ért semmit. És 
már most az az ember, a ki hónapok óta oly hű kísérője 
volt, a ki « háromszor » megjárta érte a víz mélyét, a kivel 
egyedül tudott saját nyelvén beszélni, végkép el fog tá- 
vozni, és ö bizonyosan a szavát sem hallja többé. 

De még egyszer meghallotta. 

Tímár, mielőtt az ajtó küszöbét átlépte volna, vissza- 
fordult Tímeához s megszólítá görögül : 

— Tímea kisasszony. Ez még az ön hozománya. 

S azzal köpenye zsebéből elővonta a dulcsászás do- 
bozkát. 

Tímea odafutott hozzá s átvevé a dobozt ; s aztán oda- 
sietett Athaliehoz, kedves mosolygással nyújtva neki az 
ajándékot, mit számára messze földről hozott. 

Athalíe felnyítá a dobozt s azt monda rá : 

— Fi donc ! hisz ennek rózsavíz szaga van; épen olyan 

szagú, mint mikor a szolgálók vasárnap templomba me- 
netelkor a zsebkendőiket megrózsavizezik. 

A szavakat nem értette Timéa ; hanem az ajkpittyesz- 
tést, az orrfintorítást, azt megértette — s aztán nagyon 
elszomorodott. Zófia asszonyt próbálta megkínálni a 
török csemegével. Az meg azt mondta neki, hogy rosszak 
a fogai, nem eheti az édességet. Ekkor aztán egészen 
elszomorodva fordult a főhadnagyhoz a csemegével. Ah : 
az pompásnak találta ezt s három koczkát három falatra 
lenyelt belőle ; a miért aztán Timéa olyan háladatosan 
mosolygott a szemébe. 

Timár pedig ott állt az ajtóban s nézte, hogy Timéa 
hogy mosolyog. 

Egyszer aztán Tímeának eszébe jutott, hogy Tímárt is 
meg kellene kínálnia török édeskéjével. De már akkor 
Timár nem állt többé az ajtóban. 

Azután nemsokára a főhadnagy is búcsút vett és eltá- 
vozott. 

ügyes, udvarias ember lévén, Timéa előtt is meghajtá 
magát, a mi annak nagyon jól esett. 

Nemsokára visszajött Brazovics úr s négyen voltak a 
szobában. 

Brazovics úr Zófia asszonynyal valami görög-forma 
nyelven kezdett el feleselni. Értett abból Timéa néha 
egy-egy szót ; de az egész még idegenebb volt rá nézve, 
mint azok a nyelvek, a miknek egy szavához sem ha- 
jazott. 

Arról beszéltek egymás közt, hogy már most mit csi- 
náljanak ezzel a nyakukra hozott leánynyal ? Az egész 
öröksége tesz tízenkétezer forintot aranyban, meg ha vala- 
mit még a nedves hajóárúért be lehet kapni. Ez nem elég 
an-a, hogy valakit olyan kisasszonynak neveljenek, mint 
Athalie. Zófia asszony azt véleményezte, hogy egészen 
cseléd módjára kell szoktatni; szokjék a konyhához, a 
söpréshez, a mosáshoz, vasaláshoz : annak veszi hasznát. 
Úgy sem veheti el más olyan kevés pénz mellett, mint 

valami «Schreiber», egy hajóbiztos; arra nézve pedig 
sokkal jobb, ha a felesége szolgálónak volt szoktatva, mint 
kisasszonynak. De Brazovics ür ebbe nem egyezett, mert 
mit mondana a világ ? Utoljára megegyeztek abban a 
középútban, hogy Timéa nem fog ugyan közönséges cse- 
lédek sorába számíttatni, hanem megáll a fogadott leány 
ranglépcsőjén. Az asztalnál a családdal fog együtt enni, 
de a felszolgálásnál segíteni fog. Nem állítják oda a mosó- 
teknö mellé, de saját ruháit, meg Athalie finom fehér 
hímzéseit ö fogja gondozni. Varrni fog, a mi a háznál 
szükséges, hanem az uri szobákban, nem a szobaleányé- 
ban. Athalíenek segít a toilettejénél ; hisz azt még mulat- 
ságból is megteheti. És nem fog a cselédszobában hálni, 
hanem Athalieval egy szobában, ügyis szüksége van 
Athalienak valakire, akivel bizalmasabban rendelkezhes- 
sék. Ezért aztán azokat az öltönyöket, a miket nem akar 
már Athalie viselni, Timéa fogja megkapni. 

Tizenkétezer forintos leány bizony adjon hálákat az 
egeknek, ha ilyen jó sorsba juthatott. 

S Timéa meg volt elégedve sorsával. 

Mint magára hagyott gyermek, azon nagy, előtte ért- 
hetetlen catastropha után, mely öt ez idegen földre 
vetette, úgy ragaszkodott mindenkihez, a kinek közelébe 
jutott. Gyanútalan volt és szolgálatkész. A török leányok 
sorsa ez. 

Nagyon meg volt elégedve azzal, hogy a vacsoránál 
Athalie mellé lehetett ülnie s nem volt szükség őt szólí- 
tani : magától is felkelt, hogy tányért váltson, evőeszközt 
tisztogasson ; s tette azt jó kedvvel, nyájas figyelemmel. — 
Tartózkodott tőle fogadott családját valahogy megbántani 
azzal, hogy szomorú arczot mutasson, pedig oka lehetett 
volna rá elég. S különösen igyekezett Athalienak kedvé- 
ben járni. Minden pillantásával elárulta azt az őszinte 
bámulatot, a mivel egy gyermekleány egy kifejlett női 
szépség iránt viseltetni szokott. Hogy ott feledte tekintetét 
Athalie rózsás arczán, ragyogó szemein ! 

Ezek a gyermekleányok azt képzelik, hogy a ki olyan 
nagyon szép, az aztán nagyon jó is. 

Szavait még nem értheté, mert Athalie nem beszélt 
semmiféle görögöt; hanem igyekezett intéséből, szem- 
járásából ellesni, hogy mire van szüksége ? 

A vacsora után, melynél Timéa alig evett egyebet, mint 
kenyeret és gyümölcsöt, a zsíros ételekhez nem volt 
szokva, átmentek a salonba, ott Athalie leült zongorázni. 
Timéa odakuporodott mellé a lábzsámolyra s oly áhitattal 
bámult fel annak sebesen mozgó ujjaira. 

Azután megmutatá neki Athalie az arczképet, melyet 
a főhadnagy festett. Timéa összecsapta kezeit, úgy bámult 
rajta. 

— Te még soha sem láttál ilyet ? 
Brazovics ur felelt rá : 

— Már hogy látott volna ? Törököknek vallásuk tiltja 
valakinek az arczát lefesteni. Hisz épen a miatt lázadtak 
fel most, mert a szultán lefestette magát s arczképet fel- 
akasztatta a divánban. Szegény Ali Csorbadzsi is azért 
keveredett a lázadásba; azért kellett neki megszökni. Hej, 
de nagy bolond voltál, szegény Ali Csorbadzsi ! 

Timéa apja nevét hallva, háladatosan csókolá meg 
Brazovics úr kezét. Azt hitte, valami jámbor búcsúszót 
mondott a megholt után. 

Athalie aztán aludni ment, Timéa vitte előtte a 
gyertyát. 

Athalie leült pipere -asztala elé s tükrébe nézve egy 
nagyot sóhajtott és arcza elkomorult, fáradtan, hanyagul 
dűlt végig karszékében. Timéa úgy szerette volna tudni, 
hogy miért lehet ez a szép arcz szomorú ? 

Kivette Athalie fésűjét a hajából, s haj fonadékait ügyes 
kezekkel szétbontá, s aztán a szétbontott sűrű gesztenye- 
szin hajat egész gyönyörűséggel fonta újra éjszakára hár- 
mas fonadékba. Kikapcsolá füleiből a^fűggőket s közben 
saját arcza oly közel jutott Athalie arczához, hogy annak 
meg kellett látnia a tükörből ezt a két ellentétes képet. 

Az egyik oly ragyogó, oly rózsás, oly hódító ; a másik 
oly halavány, oly szelid. És mégis Athalie boszusan 
ugrott fel székéből s lábával félretaszítá tükrét. « Menjünk 
feküdni ! » — Ez a fehér arez árnyékot vetett az övére. 
Timéa szépen felszedte Athalie leszórt öltönydarabjait és 
ösztönszerű csinnal rendberakta. 

Azután letérdelt eléje, hogy lehúzza a harisnyáit. 

Athalie engedte azt tenni. 

És mikor Timéa a finom selyem harisnyát lefodorította 
8 a szobrász remekének illő hófehér lábat ölében tartá, 
odahajolt hozzá az arczával és megcsókolta ezt a szép 
lábat. 

... És Athalie engedte azt tenni. 



A JO TANÁCS. 

Kaesuka főhadnagy a kávéházon ment keresztül s ott 
találta Tímárt, a mint egy csésze fekete kávét szürcsölt. 

— Át vagyok ázva, fázva, s még ma nsigy utat kell 
tennem ! monda Timár, kezet szorítva a tiszttel, ki 
szívélyesen sietett oda hozzá. 

— Hát jer el hozzám egy j^ohár puncsra. 

— Köszönöm, nem érek rá, mert rögtön sietnem kell 
a biztosító társasághoz, hogy küldjenek segítséget a hajó- 
terhet kihordatnom; mert annál nagyobb az ő káruk, 
mentől tovább van víz alatt a hajó. Onnan el kell szalad- 
nom a főbíróhoz, hogy korán reggel küldjön ki valakit 
Almásra az árverés megtételére, azután szaladhatok a 
dísznókereskedőkhöz, meg a szekeresgazdákhoz, hogy 
jöjjenek el árverezni s még az éjjel gyors paraszttal vág- 
tatok Tatára, a keményítőgyároshoz ; az legtöbb hasznát 
veheti az ázott búzának ; hogy legalább ennek a szegény 
leánynak a vagyonából valami töredéket megmenthessek. 
Neked pedig egy levelet kell átadnom, a mit Orsován adtak 
a kezembe. 

Eacsuka úr átolvasta a levelet s aztán azt monda Tí- 
márnak : 

— Jól van, pajtás ! Hát csak járd el a városban, a mi 
dolgod van ; hanem azért eljöhetsz hozzám egy félórára, 
ha itt elvégeztél mindent; itt lakom az « Anglia » mellett; 
egy nagy kétfejű sas van kifestve a kapumra. A míg a 
gyors paraszt etet, addig iszimk egy pohár puncsot s beszé- 
lünk valami okos dologról ; de okvetlen eljöjj ! 

Tímár megígérte, hogy elmegy hozzá, s aztán sietett 
dolgára. 

Tizenegy óra felé lehetett az idő, mikor a városi séta- 
kert mellett, a mit Komáromban Angliának neveznek, a 
kétfejű sasos kapun benyitott. 

Kacsuka úr várt reá, a privatdieneí vezette egyenesen 
a szobájába. 

— Hát én már azt hittem, hogy te régen el is vetted 
Athalíe kisasszonyt, a míg én odajártam ! kezdé Tímár. 

— Tudja Tiö, pajtás, nem megy össze a dolog. Hol az 
egyikünk, hol a másikunk halasztja. Úgy tetszik, mintha 
valakinek közülünk nem volna egész kedve hozzá. 

— Oh! Athalíe kisasszonynak van, arról bizonyos 
lehetsz. 

— Semmi sem bizonyos a világon, legkevésbbé az 
asszonyszív. Én csak azt mondom, hogy nem jó az ember- 
nek sokáig jegyben járni, mert nem hogy közelednék, 
hanem jobban eltávozik egymástól. Az ember kiismeri 
egymásnak az apró hibáit, a miket ha a házasság után 
ismer meg, azt mondja rá, hogy Isten neki ; már benne 
vagyunk ! Azt tanácsolom, pajtás, hogy ha valaha háza- 
sodni akarsz, s belebotlasz valakibe, ne studirozd sokáig 
a dolgot, mert ha kalkulálni kezdesz, csupa törtszámokon 
végzed. 

— De itt, úgy hiszem, hogy a kalkulálás sem háládat- 
lan dolog, a hol olyan gazdag leányról van szó. 

— Gazdagság, barátom, az egészen relatív dolog. Hidd 
el, hogy minden asszony el tudja költeni annak a kamat- 

ját, a mit a férjéhez hozott. Aztán Brazovics úr gazdag- 
ságával nincsen az ember tisztában. Ö folytonosan olyan 
vállalatokat tart, a mikhez nem ért, s a miknek utána 
nem néz. Iszonyú sok pénz jön a kezébe, hanem hogy ő 
év végén egy rendes kereskedői mérlegben ki tudná 
mutatni, hogy nyert-e vagy vesztett az összes váUalatain ? 
arra nem képes. 

— Én azt hiszem, hogy ő nagyon jól áll. S Athalie igen 
szép és művelt hölgy. 

— Jó, jó ; de mi szükség itt most teneked Athaliet úgy 
rám dicsérned, mint az eladó lovat ? Beszéljünk inkább 
a te dolgodról. 

Hiszen csak láthatott volna Kacsuka úr Timár szivébe; 
majd megtudta volna, hogy ez is az ő dolga. Azért beszélt 
ö Athalieról, mert — Timéa arczárói irigylette azt a mo- 
solyt a tiszt úrtól. Ne mosolyogjon te rád Timéa ! vedd el 
Athaliet, az a tied ! 

— Hanem hát beszéljünk okosabb dologról ! *Nekem azt 
Írja a pajtásom Orsováról, hogy vegyelek pártfogásom alá. 
Jól van. Megkisérlem. Te most meglehetősen kellemetlen 
helyzetben vag}\ A rád bizott hajó elsülyedt; nem a te 
hibád, de a te szerencsétlenséged, mei-t most mindenki 
félni fog más hajót rád bizni. A főnököd lefoglalja a biz- 
tosítékodat, s ki tudja, hogj^an pörölöd ki a kezéből ? 
Ezen a szegény árv^a leányon is szeretnél segíteni. Látom 
a szemedből, hogy azért fáj legjobban a szived, hogy ez 
annyi vagyonát elveszte. No hát hogy lehetne ezen a sok 
bajon egyszerre segíteni ? 

— Azt én nem tudom. 

— De tudom én. Hát ide hallgass. A jövő héten kez- 
dődik a szokott évi hadsereg-összpontosítás itt Komárom 
alatt. Valami húszezer ember tart hadműveleteket három 
hétig. A kenyérszállításra áriejtő csőd van kihirdetve. 
Nagy összegek fizettetnek s okos ember szépen takaríthat 
meg rajtuk valamit. Minden Írásbeli ajánlat az én keze- 
men megy keresztül, s előre meg tudom mondani, hogy 

ki kapja meg a vállalatot ? mert az nem attól függ, a mi 
Írva van, hanem attól, a mi nincs irva. Eddigelé Brazo- 
vicsnak az ajánlata a legkedvesebb, ö ígérkezik a kenyér- 
szállitást elvállalni száznegyvenezer forintért, s az « illető » 
személyzetnek ígér húszezer forintot. 

— Patvar ! Az illető személyzetnek ? 

— No hát természetes. Ilyen nagy vállalatnál, a ki azt 
megkapja, illő, hogy valamit adjon annak, a ki neki meg- 
szerzi. Ez, a mióta a világ áll, mindig így volt. Hát miből 
élnénk ? Tudod te azt jól. 

— Tudom. De magam javára nem próbáltam. 

— Hát hisz ez a bolondság. Te másnak a kedvéért 
feketíted be a körmeidet, holott egyúttal magad számára 
kaparhatnád ki a gesztenyét, ha már az útját tudod. Adj 
be te most egy oflfertet, a melyben vállald el a kenyér- 
szállítást százharmínczezer forintért, s ígérj az « illetőknek 
harmínczezer» forint nyeremény-osztalékot. 

— Azt én több oknál fogva nem tehetem. Először nincs 
sem bánatpénzem, a mit ajánlatomhoz mellékeljek, sem 
tőkém, a min annyi gabonát, lisztet vásároljak, sem ked- 
vem a vesztegetéshez, sem eléggé rossz számító nem 
vagyok, hogy százharmínczezer forintból a felvállalt szál- 
lítást és harmínczezer forintnyi barátságos osztalékot is 
fedezni hihessem. 

Kacsuka úr nevette azt a dolgot. 

— Jaj, Miska, milyen rossz kereskedő lesz belőled ! 
Nem megy az minálunk másképen. Nyomorúság itt úgy 
akarni kereskedni, hogy az ember a maga forintján az 
egy garast megnyerje. Ez csak szatócskodás. Protekczió 
a fődolog, s ez neked lesz. Arról jót állok én. Jó pajtások 
voltunk iskolás diák korunktól fogva. Bízd rám magadat. 
Hogy ne volna bánatpénzed ? Mellékeld a nyugtádat a 
Brazovicsnál letett tízezer forintodról. Az biztosítékul 
elfogadtatik. Azután megmondom, hogy mit csinálj ? 
Nyargalj vissza Almásra, s árverezz magad az elsülyedt 
hajó gabonájára. Az a százezer forint értékű búza bizo- 

Jókai: Az arany ember. L ^ 

nyosan rajtad marad tízezer forintban. Akkor van tízezer 
mérő búzád. Brazovicsot kifizeted azzal a saját letartóz- 
tatott tizezer forintoddal, s ezzel perpatvar nélkül quittel- 
tél vele. Akkor dupla vámot ígérsz az almási, neszmélyí, 
füzitői, izaai molnároknak, hogy a búzádat siessenek meg- 
őrölni rögtön. Azalatt kemenczéket állíttatsz fel, a mikben 
a lisztet azonnal prófuntnak sütik. Három hét alatt elfo- 
gyott az egész, ha itt-ott egy-egy csomó selejtesebb lesz 
a többi között, azt elsimítani jó barátok dolga. S három 
hét múlva hetvenezer forint tiszta nyereséged marad leg- 
alább a vállalaton. Hidd el, hogy ha ezt a főnöködnek 
mondanám el, hát két kézzel kapna rajta. Csodálom, hogy 
magától odáig nem terjedt az esze. 

Tímár elgondolkozott a dolgon. 

Ez bizony kecsegtető egy ajánlat. 

Három hét alatt hatvan-hetvenezer forintot nyerni, 
nagy fáradság nélkül, egész biztossággal. Az első héten 
egy kicsit édesebb volna a prófunt íze, mint a szokotté, 
a másodikon egy kicsit keserűbb, a harmadikon egy kicsit 
dohosabb ; de hát ki veszi azt olyan szigorúan a katonák- 
nál ? Hozzá vannak azok már szokva. 

Mégis csak összerázkódott ettől a keserű pohártól. 

— Oh Imre, szólt, kezét hajdani iskolatársa kezére 
téve. Hol tanultad te. ezt a tudományt? 

— Hm! szólt az elkomolyodva: ott, a hol tanítják. Csu- 
dálkozol rajtam ugy-e? Én már mindent természetesnek 
találok. Mikor a katonai pályára léptem, tele voltam 
ábrándos illúziókkal. Azoknak most hamva sincs már. 
Azt hittem, hog^^ a hős tettek, a lovagiasság pályája az, 
a mi lelkemet fölhevíté ; s aztán láttam, hogy csupa speku- 
láczióból áll a világ, s minden országos dolgot valami 
magánérdek mozgat. A mérnök-karnál végeztem tanul- 
mányaimat, fényes, kitűnő sikerrel. Mikor Komáromba 
áttettek, a keblem dagadt a büszkeségtől, minő tere fog 
itt nyílni hadépítészeti tudományomnak. Az ám : a speku- 
lácziónak. A legelső tervemet, melyet az erődítésre nézve 

felterjesztettem, a szakértők remek műnek mondták, 
hanem azért nem az lett elfogadva, hanem tudtomra ada- 
tott, hogy készítsek olyat, mely a város egyes utczáinak 
kisajátítását igényli. Hát én azt is elkészítettem. Emié- 
kezhetel arra a városrészre, a melyiknek a helyén nagy 
puszta tér van. Az egy fél millióha került. Főnöködnek is 
voltak ott rozzant házai, miket úgy adott el, mintha palo- 
ták lettek volna. S ezt nevezik fortifikácziónak ! Ezért 
tanultam én a hadmérnökséget ! Az ember lassan kiáb- 
rándul s hozzászokik a helyzetéhez. Talán hallottad már 
azt az adomát, közszájon forog, hogy mikor a múlt évben 
ő fensége Ferdinánd trónörökös meglátogatott bennünket, 
azt monda a várkormányzónak : «én azt hittem, hogy ez a 
vár fekete?)) — « Miért kellene ennek a várnak feketének 
lennie, fenség ?» — « Azért, mert a fortificatió költség- 
vetésében évenkint tízezer forint van föltéve — tintára. 
Én azt hittem, hogy tintával meszelik a várfalakat I » — 
Nevetett mindenki. Ez a vége a dolognak. Ha ki nem sül, 
hallgatnak róla; ha kisül, nevetnek rajta. — Hát mért ne 
nevetnék én is ? — Nevess te is I — Vagy jobb szereted 
szidni a. világot a szatócsbolt ajtajából s taplót árulni két 
krajczár nyereségért naponkint ? Én már megjöttem az 
ábrándok világából. Eredj, pajtás, Almásra s vedd meg az 
élsülyedt búzát. Holnap este tíz óráig ráérsz beadni a 
vállalat iránti ajánlatodat. No, a gyors paraszt pattog, 
készülj, eredj. S aztán siess vissza. 

— Majd meggondolom, szólt Timár elgondolkozva. 

— Te ! Lásd, azzal a szegény leánynyal is jót fogsz 
tenni, ha a kárba veszett vagyonáért tízezer forintot for- 
dítasz neki vissza. Máskülönben annyi száz forintja sem 
marad belőle, ha a kihordás költségeit levonják. 

Ez a gondolat megmaradt Timár fülében. 

Valami kéz tolta előre. Fata nolentem trahunt. (A nem 
akarót húzza a végzet.) 

Nem sokára ismét köpenyébe burkoltan ült a paraszt- 
szekeren, melyet sebes vágtatva vitt négy nyerges-ujfalusi 

paripa a döczögős utczán végig. Minden jó lélek aludt 
már a városban. Csak az éji őr kiáltása hangzott a város- 
ház előtt: « nincsen irva homlokodra, mire virradsz fel 
holnapra ! » S a bástyákon kiáltoztak sorban az őszi eső- 
ben előőrsön álló katonák : «Ki vagy ? őrjárat ! Haladj !» 
Vájjon milyen kenyeret kaphattak ma ? 



A VOBOS FELHOLD. 

Másnap Timár csakugyan együtt árverezett az elsülyedt 
gabonára a kupeczekkel és molnárokkal. 

Azok potom árakat Ígértek : néhány garast mérőnként. 
Timár megunta a garasozást, belekiáltott, hogy tízezer 
forintot megad az egész hajóteherért; arra a szóra aztán 
úgy szétfutottak a többi kótyavetyélők, hogy vissza sem 
lehetett volna hivni őket többet. Az árverező biró elütötte 
Tímárra a vételt s átadta neki az egész hajóterhet mint 
tulajdonát. 

Minden ember azt mondta Tímárra, hogy bolond ; mit 
fog ö kezdeni annyi nagy tömeg ázott gabonával. 

Ö pedig aztán két dereglyét egymáshoz köttetve s azo- 
kat az elsülyedt hajó tetőzetéhez kapcsokkal megerősítve, 
hozzá kezdett a hajóteher kihordásához. 

A hajó helyzetében tegnap óta az a változás történt, 
hogy a hátulja lejebb sülyedt s ez által az eleje kiemel- 
kedett a vízből ; a két kabin közül az egyik egészen szá- 
razon állt most. 

Timár beleköltözött abba a kabinba és aztán hozzálátott 
a munkához. 

A hajó födelét felszakíták s az emelő daru segélyével 
egyenkint húzgálták fel a zsákokat, miket elébb a kabin 
mellé leraktak, hogy a víz kicsorogjon belőlük s azután 
onnan egy harmadik dereglyébe rakták azokat, kiszállítot- 
ták a partra, ott gyékényeket terítettek széjjel, azokra a 

búzát kiöntötték, széthárít )tták. Timár azalatt alkudozott 
a molnárokkal a rögtöni őrlés iránt. 

Az idő kedvezett, szél fujt, a búza hamar száradt. Csak 
elég gyorsan menne a munka. 

És azután számolgatott magában. A mi kevés készpénze 
volt, azt most mind abba öli bele, hogy a munkásokat 
fizesse és azután ha nem sikerül a vállalat, akkor igazán 
koldussá van téve. 

Fabula János meg is mondta azt előre, hogy nem vár a 
biztosra egyéb, mint ilyen bolond vásár után az utolsó zsá- 
kot a fejére rántani s aztán beleugrani a Dunába. 

Tímárnak mindenféle gondolatok jártak keresztül-kasul 
az agyában. Ezerféle nyugtalan gondolat, melynek se kez- 
dete, Fe vége. 

Elnézte napestig, hogy egyik zsákot a másik után hogy 
támogatják a kabin falához. Minden zsáknak egyforma 
bélyege van. Egy kerék, öt küllővel, fekete festékkel a 
zsákra nyomva. 

Mégis okosabb lett volna annak a menekvőnek ennyi 
buzaértéket a táskájába rejteni aranyképen. De hát való- 
ban ennjdért üldözték volna őt oly szívósan ? Érdemes 
volt ezért szökni, mérget venni ? 

Késő délutánig folyt így a munka, s még nem volt több 
szárazra mentve háromezer zsáknál. 

Timár kettős bért ígérgetett a munkásoknak, ha meg- 
toldják a napot. A mi búza még éjszaka a víz alatt hál, 
abból már aligha lesz kenyér. Azok megfeszített buzgalom- 
mal láttak a munkához. 

A szél elsöpörte a felhőket, s a félhold megint ott állt 
az álkonyégen. Vörös volt az ég is, a hold is. 

— «Mit kisértesz te engem ?» monda magában Tímár, 
s hátat fordított a holdnak, hogy ne lássa. 

S a mint a holdnak háttal fordulva, a víz alul ki- 
húzott- zsákokat számlálja, ismét megjelenik előtte a vörös 
hold. 

Ezúttal a vörös félhold, egy zsák oldalára festve. 

A hol a többinél az a kerék volt az öt küllővel, ott volt 
ezen a kereskedelmi billeg : a félhold, czinoberrel festve. 

Timárnak egész teste összeborzadt. Lelke, teste, szive 
fázott. 

Ez volt az ! 

Ezt értette a haldokló utolsó szaváyal. 

De nem volt vagy bizalma, vagy ideje végig elmondani, 
a mit akart. 

Mi van hát ez alatt a félhold alatt ? 

Timár, mikor a teherhordók odább mentek, megfogta 
azt a zsákot, s bevitte azt a kabinba. 

Senki sem vette észre. 

És azután bezárta a kabin ajtaját. 

A munkások még két óra hosszat dolgoztak, de már 
akkor ki voltak fáradva, átázva, fázva viztől, széltől ; nem 
győzték tovább a munkát. A többi marad holnapra. 

A fáradt emberek siettek a közelfekvő csárdába, a hol 
meleget és ételt-italt kapni. Timár egyedül maradt a hajón. 
Azt monda, összeszámolja a partra mentett zsákokat ; a 
kis ladikon majd kievez egyedül. 

A hold ismét elérte már a viz színét alsó szarvával, s 
besütött a kabin ablakán. 

Timárnak a keze reszketett a láztól. 

Midőn kését kinyitotta, saját kezét metszette meg vele 
legelőször is, s akkor aztán saját vérével még vörös csilla- 
gokat is festett a vörös félhold mellé a zsákra. 

Felvágta a zsák kötőjét a nyilasnál; — mélyen bele- 
markolt ; szép tiszta búza volt benne. 

Aztán kifejté az alsó szegleteit. Szép tiszta búza ömlött 
ki belőle. Akkor végighasítá az egész zsákot; s a szétömló 
búza közül egy hosszúkás bőrzacskó esett lábai elé. 

A zacskón lakat volt. Azt letörte. 

És aztán kiönté annak tartalmát az ágyra. Ugyanazon 
ágyra, melyen amaz élő alabástromszobor feküdt előtte 
egyszer. 

Minő látvány volt az a hold világossága mellett ! 

Egész füzérek szijjra húzott gyűrűkből, miknek kövei 
brilliantok, zafirok, smaragdok ; — karpereczek opállal, 
türkizzel rakva ; gyöngyfüzérek mogyorónagyságú szemek- 
ből, egy nyakláncz csupa gyémánt-solitairekből, és azután 
egy achatszelencze, melyet midőn felnyitott, egy egész 
halmaz gyémánt és rubin villogott eléje ; boglárok, láncz- 
kötő csatok egész halommal s azokba foglaltan az éksze- 
részet ritkaságai, a miket a műszeretők egymásra árverez- 
nek, a macskaszemfányű syderitek, camaeának faragott 
plasmák, tűzopálok, keleti aquamarinok sötétkék fénynyel, 
vörös topázok, a ritka rózsaszín pyrop, a napkőnek neve- 
zett gyöngyházfényű adulár, a szinváltoztató labrador, a 
karmazsinpiros spinéi, antik remek vésmüvek, korai, 
borostyánkő, s pietra d*Egipto-ból. Fejedelmi gyűjtemény ! 
Egy kristálydobozban voltak példányai azoknak a ritkán 
mutogatott platina talléroknak, miket az orosz czár az 
unkiars skelleszi békekötéskor küldött Stambulba. Végül 
négy tekercs gördült ki a zsák fenekéről ; egyet felnyitott 
Timár ; ötszáz louisdor volt egyben. 

Egy kincs volt ott. Egy milliónyi érték ! 

Ezért már érdemes volt ágyúnaszádokat, szagláló kéme- 
ket utána futtatni a menekvőnek ! Ezért már érdemes volt 
annak a Duna fenekére menekülni, hogy üldözői kezére 
ne jusson az ! 

Ezért lehetett vihar közepett átvándorolni a Vaskapun. 

Egy milliót vitt magával a Szent Borbála. 

Ez üem káprázat, nem álom ; ez való. Ali Csorbadzsi 
kincsei ott hevernek a nedves szőnyegen, melylyel egykor 
Timéa takaródzott. A ki ismeri gyöngynek, drágakőnek 
értékét, az hozzávethet, hogy Ali Csorbadzsi nem volt 
hiába Candia kormányzója s a Khazné őre ! 

Timár elkábultan ült le az ágy szélére, reszkető kezében 
tartva az achátszelenczét, melynek gyémánthalmaza a hold- 
sugárban villogott. 

Mereven bámult ki az ablakon besütő holdra. 

Annak ismét mintha szeme, szája volna, a hogy a nap- 

tárban festik, s mintha beszélgetésbe elegyednék a halandó 
emberrel. 

«Eié most ez a sok kinos ?» 

«Hát kié volna, mint a tied ? Megvetted az elsülyedt 
hajóterhet úgy, a hogy áll, zsákostól, búzástól. Koczkáz- 
tattad, hogy a nyakadon vesz, s lesz belőle rothadt szemét, 
bűzhödt trágya. Lett belőle arany és drágakő. » 

«A mit megvettél, az a tied. Te jóhiszemüleg árvereztél. 
Te nem tudhattad, hogy mit rejt még magában az a hajó. » 

•Beszélt neked ugyan valamit a haldokló a vörös fél- 
holdról, s te találgattad, mi az ? magad is töprengtél rajta, 
hogy mint lehet csak ennyi vagyona az üldözöttnek, a 
mennyi látható ? Most már érted is az összefüggést sejtel- 
meid között; de hisz akkor, mikor a hajóterhet megvetted, 
még nem értetted azt. Egészen más czélból vetted meg azt 
a sok ázott búzát. Szegény katonáknak akartál belőle édes 
és keserű kenyeret süttetni. A sors másra fordította a dol- 
got. Látod, hogy ez a sors intése ? A sors nem akarta 
engedni, hogy húszezer szegény katona rovására nyomorú- 
ságos nyereségen kapkodj ; mást hozott eléd. Tehát a midőn 
a rosszat a sors megakadályozta, akkor okvetlenül jó az, 
a mit előidézett. 

«Kié is lehetnének ezek a kincsek ?» 

«A szultán bizonyosan sanyargató hadjáratokban rabolta 
azokat össze. » 

«A kincstárnok hihetőleg elrabolta azokat a szultántól. » 

((A Duna elrabolta mind a kettőtől.)) 

((Most a « senkié)) azok». 

flA tieid.)) 

((Csak olyan jogon a te kincseid, mint a szultáné, a 
khazniáré, meg a Dunáé.)) 

<(Hát Timéáé?)) 

Ennél a kérdésnél egy fekete hosszú vékony felhő állt a 
hold előtt keresztül, mintha kétfelé vágta volna azt. 

Timár sokáig elgondolkozott. 

A hold kibujt a felhővonal alul. 

« Annál jobb rád nézve. » 

•ügy-e, hogy a szegény ember milyen komisz ember ?» 
wAzt leszidják, ha kötelességét végezte, azt gazembernek 
nevezik, ha szerencsétlenség éri; annak engedik, hogy 
magát a fára kösse, ha élni nem tud ; azt nem gyógyítják 
meg a szép leányok, ha fáj a szive. A szegény ember komisz 
ember. » 

fíS mily dicső a gazdag ember. Hogy áldják ! hogy keresik 

a barátságát ! hogy kérnek tanácsot az eszétől ! hogy biz- 

zák rá az ország sorsát, hogy bolondulnak utána a nők!)» 

«Ugy-e, hogy egy «köszönöm szépen »-t sem hallottál 

az ajkairól soha ? » 

«Mi lenne abból, ha most te ezt a kincset, a hogy meg- 
találtad, odavinnéd, letennéd a lábaihoz s azt mondanád 
neki : ime ez a tied, most hoztam a víz fenekéről neked !» 
« Legelőször is nem értené meg, hogy mi ez ? Mit tud ő 
arról, hogy egy doboz gyémánt ér-e többet, vagy egy doboz 
czukorstitemény ? Hiszen gyermek.* 

« Azután nem is jutna az ő kezébe, mert azt rögtön le- 
foglalná a gyámapja, az majd elharácsolná, elsikkasztaná 
kilencz tizedrészét, hiszen senki sem ellenőrizheti, titok- 
ban értékesíthető kincs ez.» 

«S végre ha mind Timéa kapná is meg, mi lenne a vége ? 
Ö gazdag úrhölgy lenne, a ki téged a maga fényes polczá- 
ról még csak meg sem fog látni soha ; te pedig maradsz 
szegény, kopott hajós-schreiber, a kinek még csak álmod- 
nod is őrültség lenne ő felőle. » 

«Most pedig megfordítva lesz a dolog. Te fogsz gazdag 
ember lenni, és ő lesz a szegény.* 

«Nem így kivántad-e magad is a sorstól ?»> 
«No hát így történt.)) 

«Te hoztad a hajó útjába a veszedelmes tőkét, a mitől 
az elsiilyedt?)> 
«Nem.» 

«Bosszat akarsz -e Tímeával?)) 
«NemI« 

« Hiszen nem akarod te megtartani a kincseket magad- 
nak, a mikre rátaláltál. Értékesíteni akarod azokat, szapo- 
rítani, még többre növelni, s majd mikor ezeknek alapján 
a második, a harmadik milliót is megszerezted, akkor oda- 
lépsz a szegény leányhoz, s azt mondod neki : legyen ez 
mind a tied — és én is vele ! » 

«Hát rosszat akarsz-e te ezel?* 

«Gsak azért akarsz gazdaggá lenni, hogy őt boldoggá 
tehesd.» 

« Alhatol nyugodt lelkiismerettel ezen a jó száíjdékodon. » 

A hold félig elsúlyedt már a Dunába, csak az egyik ága 
állt ki a vízből, mint egy tűztorony ; sugár képe a habok- 
ban egész a hajó orráig elnyúlt s minden sugár, minden 
hullám Tímárhoz beszélt. 

És mind azt beszélte, neki, hogy «itt a szerencse a kezed- 
ben, ragadd meg ; tedd el. Senki nem tud erről semmit. 
A^ egyetlen ember, a ki tudta, fekszik a Duna fenekén. » 

Tímár hallgatá a hold szavait, a habok beszédét s azt a 
titkos szózatot, a mi odabenn dobog, — és homlokán a 
hideg veríték csorgott alá. 

A hold utolsó tűzesucsát is lehúzta a víztükör alá, s vég- 
sugarával ezt monda Tímárnak : 

((Gazdag vagy I Úr vagy !» 

Hanem a mint egészen sötét lett, egy hang a hallgató 
sötétség közepett, egy hang onnan belül e szót súgá fülébe : 

((Tolvaj vagy!» 

Egy óra múlva a négylovas gyorsszekér vágtatott lóha- 
lálában végig a szőnyí országúton s mikor a szent András 
tornya a tízenegyet verte, a gyorsszekér megállt az ((Anglia* 
mellett a kétfejű sasos kapu előtt. Tímár sebesen ugrott le 
róla, s sietett be e házba. 

Várták. 

AZ AEANYBANYA. 

. . . Egyszer voltam a Csetátye Maróban. 

Ha rágondolok e látványra, a keblem elszorul, annál az 
eszménél, hogy leírjam, a mit láttam. A phantasia össze- 
roskad, mikor mindazt fel akarja emelni, a mit élő látás 
hozott eléje, s felakad a kifejezés, mikor érthetődé készül 
tenni azt, a tai valóság. 

Csak egy hasonlatot találok reá a fogalmak terén. 

Képzeljük magunkat egyikébe azoknak az óriási hegy- 
üregeknek, a miket a hold felszine mutat elénk, miknek 
nagy távcsöveken keresztül mély, éles árnyakkal körülgyű- 
rűzött aknáikba betekinthetünk. Ezekbe a kietlen, Jakhat- 
lan éjszakai puszta várakba. Képzeljük, hogy a Plutarch 
fenekén vagyunk, melyről azt hiszik, hogy valaha tűzhányó 
volt. 

A Csetátye Máre egy ilyen óriási üres hegy. Egy rette- 
netes dom, melynek ceak kupolája hiányziL A sziklák, 
mik körfalait képezik, titáni tömegekben egymásnak támo- 
gatva, mintha tornyok volnának keresztül-kasul döntve 
egymásra. Az iszonytató kráter egész fel a száz meg száz 
ölnyi párkányáig, s le az ezer öles kerületű fenekéig egyet- 
len fűnek vagy bokornak nem ad helyet ; nincs ott egyéb, 
mint kő. Koloszok és obeliszkok, gúlák és koczkák. Egy- 
egy kőszál egyenesen függ alá a meredélyről, mintha min- 
den perczben leszakadni készülne ; századok óta függ ott 
már. Egy-egy tátongó szakadék végighasítja a falat, s alant 
mélységes üregben vész el. S az egyik oldalán e szörnyű 
szikladomnak van egy félredült kapunyilás; méltó bejárat 
a gigászok palotatermébe. Ezen a kapun kitekintve látunk 
az alant mélyedő völgyből kiemelkedni egy csúcsos hegyet, 
melyen szinte nincs semmi zöld, csupa kő. De ez a kő 
mind olyan apróra megtörött darabokból áll, hogy legna- 
gyobb közöttük a felcsillámló amethyszt. 

Ez a Csetátye Máre. 

S a tüznélküli vulkán, ez a hold körhegyeit utánzó szikla- 
üreg nem a természet munkája : ez egy emberi alkotás. 
A rómaiak műve ez. Ez a hegy aranyat tartalmazott : a 
római hódítók nekihajták a leigázott dák jobbágyokat s 
ilyen üreggé vágatták ki a hegyet. A bejáratnál még most 
is látszanak a véső és kalapács művei, s látszanak a fala- 
kon a tűz nyomai. Még akkor lőpor nem volt, a sziklákat 
megtüzesítek s aztán eczettel locsolták meg, így repeszték 
széjjel. 

Az a csúcsos hegy, a mi ott a völgyből kiemelkedik, 
mind a széttört kövekből támadt, mikből az aranyat ki- 
szedték. Egy porrá tört hegy. 

Egyszer aztán beszakadt a Csetátye Máre csúcsa s elte- 
mette a bányát. Azt mondják, hogy alant még egyszer 
olyan mélyre terjed az, mint a mennyit a napvilág bejár 
belőle. 

Az eltemetett sziklafolyosókban most is találnak római 
emlékeket. Az aranyásó rabszolga szabadonbocsátásáról 
szóló tabula ceramicát, melynek két viaszlapja közé oda-' 
szorítva volt még a rabszolga kedvesének hat ágra font 
emlékhaj fürtje. 

A körül lakó nép most is aranyat ás, aranyat tör a 
kőből. 

Rettenetes munka az ! 

Az arany : király! nagyon megszolgáltatja magát. A szikla 
maga ősüket kő», s csak egyes rétegét híják «émek» ; ab- 
ban az arany úgy van beszórva, mint a porszem, níint a 
csillám. Néha évekig kell a süket kőben vágni, míg az ér 
fel hagyja magát találni, s néha elvész az, nincsen folyta- 
tása, s újra kell kezdeni a munkát. Az arany bújósdit ját- 
szik : a kereső törhet utána — a sziklán keresztül. 

Az ér kövét aztán különválogatják, osztályozzák, a 
dúsabb a száraz kallóba kerül, a soványabb a nedves kal- 
lóba ; azt lisztté törik, rostálják; szitálják; egész Veres- 
patak hosszában ott kótognak a vizhajtotta gépek, mik az 
aranyat a kőtől elválasztják ; hosszú teknők, válúk fenekén 

marad lenn a drága érez, a tört iszapot vermekbe csalo- 
gatják ; «csapda», «tűzhely», «szmpad» a neveik, a miken 
keresztül kell mennie ; még ekkor sem hisznek neki, higany 
közé bocsátják, nagy hordókban arany-őrlőmalmok azt a 
higanynyal összekeverik, míg a higany az utolsó aranypor- 
szemet is felveszi magába. Akkor a higanyt nagy szarvas- 
bőr-zacskóba töltik, kipréselik, a higany keresztülhatol a 
bőr pórusain s az arány ott marad a zacskó fenekén, mint 
fénytelen sárga por. Azt viszi minden szombaton beváltani 
Gyula-Fehérvárra a Csetátye Máre körül aranyásó munkás. 

Ezt nevezik tehát aranybányának. 

De ne higyjetek a szónak! Nem aranybánya; az éhség 
tornya ez. A kik itt törik az aranyért a követ, rongy darócz- 
ban járnak, málékenyeret esznek, fakunyhókban laknak, 
korán elhalnak ; a világ legszegényebb emberei azok. 

Másutt van az arany bánya ! 

A komáromi hadseregösszpontosítás után Timár egy- 
szerre tehetős ember lett, házat is vett a komáromi keres- 
kedők cityében, a rácz-utczában. 

Senki sem találta ezt különösnek. 

Dicsőült 1. Feren^z császárnak arany szavai, úgy hiszem, 
minden liferáns emlékkönyvébe fel lesznek jegyezve, 
miket ő felsé'ge egy szegényen maradt élelmezési biztosnak 
mondott: «az ökör a jászolhoz volt kötve, miért nem 
evett ?» 

Hogy mennyit nyert Timár az élelmezésen ? azt nem 
tudhatni, hanem hogy egyszerre nagy úrrá lett, azt látni 
rajta. Mindenhez hozzáfog s van pénze elég. 

Kereskedőnél, vállalkozónál ez nem tűnik fel. Itt csak 
az első alapkő letétele nehéz. Az első százezer forintot 
nehéz megszerezni, ha az megvan, a többi önkényt kínál- 
kozik. Van hitele. 

Hanem Brazovics úr egy dologban mégis hitetlen volt. 

Azt jól sejté, hogy Timár busásabb osztalékot adott a 
nyereményből az « illetőknek)), mint a mennyit ő szokott, 

azért nyerte el a szállítmányi kövér vállalatot, a min ren- 
desen ő szokott gazdagodni. De'olyan nagyon sokat mégis 
hogy nyerhetett ? 

Brazovics iir azóta, hogy Timár felkapott s önálló úr 
lett, kereste hajdani hajóbiztosa barátságát, elhívta magá- 
hoz estélyekre, miken Timár igen szívesen szokott meg- 
jelenni. Olyankor láthatta Timéát is, ki már néhány szót 
értett a társalgási nyelvből. 

Most már Zófia asszony is szívesen látta Tímárt, sőt 
egyszer félig súgva, félig sikoltva azt monda Athalíenak, 
hogy bizony nem ártana, ha ő is nyájasabb arczot fintor- 
gatna Tímárra ; mert ez most már gazdag úr, nem megve- 
tendő partié ; többet ér három katonatisztnél, a kinek sem- 
mije egyebe, mint a czifra uniformisa meg az adóssága. 
A mire aztán Athalíe kisasszony azt felelte, hogy 
«... még nem következik, hogy az apám szolgájához men- 
jek férjhez.)* Érthette belőle Zófia asszony a mondat elejét : 
« abból, hogy az apám a szolgálóját vette el!» a mi jól 
megérdemlett szemrehányás volt Zófia asszonyra nézve : 
hogj^an mert ilyen előkelő kisasszony édes anyjává felto- 
lakodní ? 

Brazovics úr aztán vacsora végén, mikor egyedül ma- 
radtak az asztalnál, elkezdett Tímárral poharazgatni. Bra- 
zovics úr virtuóz volt az ivásban, ez a szegény ficzkó pedig 
soha sem látott még eleget a borból. 

Mikor aztán jól benne voltak a barátkozásban, akkor 
előhozta neki a dolgot nagy mulatságosan. 

— Ugyan te, Miska, csak mondd meg igaz lelkedre, 
hogy tudtál annyit nyerni ezen aprófuntszállításon ? hiszen 
én is csak próbáltam és tudom, hogy mit lehet belőle kifa- 
csarni ? Én is közé kevertettem a lisztnek a dercsjét^ kor- 
pát, malomport ; magam is tudom, hogyan kell az ocsút 
tiszta búza helyett megőröltetni ; azt is értem, hogy mi 
különbség van a rozsliszt meg a búzaliszt között, hanem 
ennyit, mint te, még sem tudtam nyerni soha. Micsoda 
ördögséged volt ? valld meg ! Hiszen már megvan. 

Tímár mélyeket pislantott, mint mikor már az ittas em- 
bernek hat lóerő kell, hogy a szemepilláit fel tudja emelni 
s tréfásan, akadozó nyelvvel válaszolt : 

— Hát tudja az úr . . . 

— Tegezz már, ha mondom, híjj a keresztnevemen. 

— Hát, tudod Tanaszi, a bizony nem volt örfiögség. 
Emlékezel rá, hogy megvettem a Szent Borbála ázott bnza- 
terhét, potom áron, egy forintért mérőjét. Azt biz én akkor 
nem osztottam szét garasos nyereséggel molnároknak, híz^ 
lalóknak, parasztoknak, a hogy a világ hitte, hanem meg- 
őröltettem hirtelen, kisüttettem hirtelen, nem került fele 
pénzembe, mintha a legolcsóbb, legkomiszabb gabonát 
használtam volna fel hozzá. 

— Ejnye, de derék ! Mit nem tanulok vénségemre tőled ! 
Te Miska I De hát aztán nem volt rossz az a prófunt a 
katonáknak ? 

Mihály nevetett, majd szétprüsszentette a szájába 
vett bort. 

— Hát persze, hogy rossz volt, mint a vesztés ! Az bizony 
átkozott rossz volt, 

— Hát aztán nem tettek panaszt a Verpflegscommis- 
siónál ? 

— Mi haszna tettek ? Az egész Verpflegscommissio mind 
a zsebemben volt. 

— • Hát a várkommendánsnál, a Feldzeugmeisternél ? 

— Az is mind a zsebemben volt, szólt Mihály, kevé- 
lyen ütve zsebeire, a mikben annyi nagy úr elfér. 

Brazovics úr szemei különös módon szikráztak. Mintha 
most még véresebbek volnának, mint máskor. 

— S az ázott búzából készült kenyeret megetetted a 
katonákkal ? 

— Az ám. S a lenyelt kenyér nem beszél ! 

— Jól van, Miska, jól van ; hanem már most te se 
beszélj ám ; mert még én nekem csak elmondhattad ezt a 
dolgot, én jóakaród vagyok, hanem ha valami ellenséged 
meg találja tudni, ugyan megütheted a talpadat érette. 

utána megy annak a rácz-utczai házad is. Hát erről senki 
másnak ne beszélj ! 

Erre Timár, mint a hirtelen " felijedt részeg ember, 
elkezdett rimánkodni BrazoTics úrnak, még a kezét is 
csókolta, hogy el ne árulja a titkát, ne tegye szerencsét- 
lenné. Brazovics megnyugtatta szépen, ő nem fog szólni 
senkinek, felőle nyugodt lehet, csak másnak is el ne 
mondja a titkát. 

Azután előhívta az inasát, rábízta, hogy Timár urat 
vezesse haza lámpással ; ügyeljen rá, hogy valami baja 
ne történjék az úton, fogja meg a karját, ha szédülni talál. 

Az inas azzal jött vissza, hogy Timár urat alig tudta 
haza vinni, minden házba be akart menni, nem ismert rá 
a maga ajtajára, egy kicsit danolni is kezdett az úton. 
Otthon aztán lefektették szépen az ágyába s rögtön 
elaludt a jó úr. 

Timár pedig, a mint Brazovics inasa elhagyta, felkelt 
az ágyból s egész reggelig leveleket irt. Nem volt ő ittas. 
Olyan bizonyos volt a felől Timár, mint a Kalendáriom- 
ban következő napról, hogy Brazovics nyomban fel fogja 
adni ezt az egész történetet, s azt is előre tudta, hogy 
kinek ? 

Abban az időben, talán most már nem, az volt az 
államgazdászati főelv, hogy «stehlen und stehl^n lassen.» 
Lopni és lopni hagyni. 

Nyugodalmas, békeszerető irányelv. 

Hanem ennek a jó systemának is volt egy ellensége, 
egy franczia irányelv. Hiába, az a franczia csak minden- 
ben ellensége a németnek. 

Ez pedig az, hogy «ote toi, que je m'y met.)) 

Szabadon fordítva : « eredj onnan, hadd lopok már én is ! » 

Az egyes kormányzati udvari rangok versenytársai 

voltak egymásnak, s a szerint, a mint egyik-másik a fejős 

tehenet maga felé fordítá, iparkodtak annak a szarvaival 

a fejőt megökleltetni s visszavitatni a bona vaccat a maguk 

ressortjának. 

Ott volt a három udvari kanczellária, — azután az 
allgemeine Hofkammer für Fínanz und Handelsange- 
legenheiten, azután az oberste Justizstelle, azután a Hof- 
kriegsrath, azután a Censur und Polizeihofstelle, azután a 
geheime Haus, Hof- und Staatskanzlei, végül a General- 
rechnungsdirectorium. 

Már most azután csak az volt a bölcsek köve, kitudni, 
hogy az egymásba bonyolult maschineriának melyik 
kerekét kell megmozdítani, hogy az a láda felnyiljék, a 
melyikbe bele szabad markolni a becsületes állam- 
polgárnak? Mi van kapni való ? és hol ? és kinél ? és mi 
segítséggel, és mi oknál fogva, és mi módon és mikor? 
És hogy ki barátja és ki ellensége ott a másiknak ? és 
hogy kinek mi szenvedélye van ? és hogy ki az, a kin 
egyben meg másban minden megfordul. 

Ez a fő-főtudomány. 

Az sem volt tehát Tímárra nézve meglepetés, midőn 
néhány nap múlva a Brazovicsnál töltött estélyezés után 
felhivatták a várba s ott egy úr, a ki magát Oberstfinanz- 
geheimrathnak czimezte, azt adta tudtára, hogy itt fog 
maradni, egyelőre szigorú vizsgálati fogságban, a kulcsait 
pedig adja át, hogy iratai és könyvei lefoglaltassanak. 

Nagy esemény lett ebből. 

Tímár titka az allgemeine Hofkammer für Finanzen- 
nek lett beárulva. Ez mindig versenygésben volt a Hof- 
kriegsrath vezetőível. Most csatányos alkalom kínálkozott 
felderíteni a titkos borzalmakat, a mik e testület keblében 
elkövettetnek s elragadni tőle az egész katonaélelmezési 
ressortot. Pártolta a támadást a három udvari kanczel- 
lária is, a Hofkriegsrathot csak a Polizeihofstelle védel- 
mezte, végre eldönté ellene az ügyet a Staatskanzlei, s 
rögtön ki lett küldve egy commissio, melynek utasításul 
adatott, senkit nem kímélni, az egész Verpflegscommíssiót • 
felfüggeszteni, kommendánst, tábornagyot maga elé 
idézni, liferánst elfogatni, krimínál-ínquírální és mindent 
kideríteni. Hiszen a följelentésben olyan világosan ada- 

Jókai: Ab arany ember. I. 1" 

tolva volt minden körülmény. Ha csak egy harapás dohos 
kenyér kisül Timárra, jaj neki örökre. 

De nem sült ám ki semmi. 

Nyolcz napig dolgozott a commissio éjjelnappal. Tanu- 
kat hallgattak ki, esküdtettek, vallattak, segítségül hivták 
a vármegyét ; senki sem vallott Timár ellen. 

Minden vizsgálatból az derült ki, hogy Timár az egész 
ázott hajóterhet szétosztotta a molnároknak, a földé- 
szeknek, gyárosoknak, hizlalóknak; hogy egy kanálnyi 
abból a katonák számára készült kenyérbe nem keveredett. 
Elővették magukat a katonákat, azok is mind azt vallot- 
ták, hogy soha jobb kenyeret nem kaptak, mint a mivel 
Timár tartotta őket két hétig. Egyetlenegy vádolp, egy 
terhelő tanú nem állt elő ellene, annál kevésbbé lehetett 
azután a katonai hatóságokat megvesztegetéssel gyanú- 
sítani. Hisz ők annak adták a vállalatot, ki legolcsóbb 
áron legjobbat adott. Utóbb még ezeknek állt följebb. 
Sértve érezték magukat e vizsgálat által, fenyegetőztek, 
kardjaikkal csörömpöltek, utoljára a kelepczébe jutott 
commissio ijedtében revocált, rehabilitált, és szökve 
szökött Komáromból; Timárt pedig nagy bocsánatkéréssel 
ereszték szabadon s kimondták rá, hogy hiszen ez arany 
ember I 

Mikor szabadon bocsáták, Kacsuka úr volt a legelső, a 
ki sietett őt üdvözölni s mindenki előtt nagy tüntetéssel 
szoríta vele kezet. 

— Barátom ! Most ezt a dolgot nem szabad abba hagy- 
nod ! Ezért neked fényes elégtételt kell nyerned. Képzeld, 
még engem is gyanúsítottak, hogy meg voltam veszte- 
getve. Eredj fel Bécsbe s követelj elégtételt. A feladót 
példásan meg kell büntetni. — S ezentúl (ezt már súgva 
monda) biztos lehetsz felőle, hogy minálunk ugyan senki 
többet ki nem fog ütni a nyeregből. Most üsd a vasat ! 

Timár azt mondta, hogy fogja tenni. 

És mikor Brazovics úrral összejött, annak is azt mondta. 

Brazovics úr szörnyen sopánkodott azon a méltatlan- 

ságon, a mi Miska barátját érte. Ugyan ki lehetett az a 
gonosz ember, a ki őt így bevádolta ? 

— Már hiszen akárki volt, — fenyegetözék Timár, 
az meg fogja ütni a talpát! S fogadom, hogy ha háza van 
Komáromban, az utána megy ennek a tréfának. Hol- 
napután megyek fel magam Bécsbe s elégtételt követelek az 
udvari kanczelláriánál. 

— Eredj, eredj ! — monda neki Brazovics s utána 
gondola : — én is ott leszek I 

S egy nappal hamarább felment Bécsbe, mint Timár. 
S ott aztán régi összeköttetéseinél fogva úgy elkészítette 
számára az utat, (igaz, hogy pogány pénzébe került !) hogy 
Tímárnak csak bele kellett lépni a labyrinthusba, és soha 
ki nem találni belőle többet. Az udvari kanczelláriától 
fogják utasítani a Hofkammerbe, onnan átteszik a dolgát 
az oberste Justizstelle-hez, az belekeveri aPolizeihofstelle-t, 
az belekergeti a geheime Staatskanzlei-ba; a vigyázatlan 
ember lassankint dühbe jön, meggondolatlan szavakat 
ejteget el ; még majd talán ki is nyomatja az esetet, akkor 
nyakon csipi a Hof-Censurstelle ; elvégre ő fog könyö- 
rögni, hogy ereszszék el, és soha többet egyik Hofstelle- 
nek is az ajtókilíncséhez ez életben hozzá nem nyúl. 

Hát csak hadd menjen a maga igazságát keresni, ha 
bolond. De Timár nem volt már bolond. 

Kég túljárt ö már tanácsadóinak az eszén. Mind a ket- 
tőén. 

Az első lépéssel fel volt szabadítva a kedélyében rejlő 
furfang. 

Bavasz lett, a mióta azt az első lépést magára hagyta 
erőltetni, s tudta már, hogy sohasem azt kell mondania, a 
mit tenni akár. 

Olyan az, mint a női szemérem. Az első bukásig tiszta, 
tudatlan, ártatlan az egész kedélye mind fenékig; hanem 
a mint azon általesett, akkor egyszerre megele vénül benne 
a kristály átlátszó kedély s nem kell többé neki tanító ; 
tud már mindent; sőt ujakat is tud kitalálni. 

10* 

Tímár akkor is engedé már sejtetni, hogy milyen 
talentum lakik a kedélyében, midőn a hivatalos üldözést 
kijátszotta Pancsovánál ; csakhogy ez még akkor egy más 
ember érdekében történt ; neki semmi haszna nem kínál- 
kozott abból. Tette, a mi rá volt bízva. Bászedte az üldö- 
zőket. 

Most már saját érdekében tett. 

A talált kincsek birtokában, kellett magának jog- 
czimeket szereznie, a mik mellett a világ előtt mint gazdag 
ember megjelenhessen. Azt kellett színlelnie, hogy ő 
szerencsés vállalkozó. 

Az első vállalatnál már roppant pénzösszeget nyert. 

Ha a világ azt hiszi, hogy csempészet volt a nyeresége : 
az a kisebbik baj. Bebizonyítani nem lehet, mert nem 
igaz. Ö annyit költött az élelmezési vállalatra, hogy alig 
maradt rajta haszna. De házakat, hajókat vehetett s arany- 
nyal fizethetett: és mindenki azt hitte, a vállalatén nyeré 
azokat. 

Neki ürügy, czím, látszat kellett arra, hogy Ali Csor- 
badzsi kincseivel lassanként világ elé jöhessen. 

Mit tett tehát, mikor Bécsbe felment ? 

Tímárnak elégtételt kellé követelni a Hofkammer-en ; s 
e tekintetben számíthatott a Hofkríegsrath gyámolítására. 
Komáromi pártfogóitól voltak ajánló levelei a legbefolyá- 
sosabb urakhoz. 

Ö tehát azt tette, hogy a ládája fenekén hagyta az 
ajánló leveleket mind s elment egyenesen a Hofkammer 
főnökéhez, attól kért kihallgattatást. 

A miniszternek tetszett az, hogy ez az ember nem kerül 
az ablakra, hanem mindjárt az ajtón jön be. Bebocsáttatá. 

A miniszter úr simára borotvált arczú magas férfi volt, 
tiszteletgerjesztő kettős állal, szigorú szemöldökkel és 
kopasz tarkóval; mellén nagyszámú érdemjelek voltak; 
két kezét hátratette a frakkja szárnya alá, mikor azt a 
halandó embert azzal a hosszú bajuszszal maga elé 
bocsátá. Tímár egyszerű fekete magyar ruhát viselt. 

Az első kérdéBe ö excelkntiájának Tímárhoz ez volt : 

— Miért nem köt az úr kardot, mikor audientiára jön ? 
- — Nem vagyok nemes ember, kegyelmes uram. - 

— ügy ? — ön azért jött hoz^zám úgy-e bár, hogy az 
ön ellen elrendelt befogatás és vizsgálat miatt elégtételt 
kérjen ! 

— Távol van tőlem, kegyelmes uram, — felelt Timár. 
A kormány kötelességét teljesítette, a midőn egy alaposnak 
látszó feladás miatt egész szigorával lépett fel nemcsak 
én ellenem, hanem nálamnál nagyobb urak ellen is. 
Minthogy nemes ember nem vagyok, még a primae Bbnus 
megsértése miatt sincs okom gravaminálni. Ellenben nagy 
köszönettel tartozom mind a feladónak, mind a vizsgáló 
bíróságnak azért, hogy e szigorú vizsgálat által kiderítette 
azt, hogy tiszta kézzel bántam a rám bízott vállalattal. 

— Ah ! tehát ön nem szándékozik elégtételt keresni 
feladója ellenében ? 

— Sőt károsnak tartanám azt, mert ez által élriasz- 
tatnék más igaz ember is, ki valódi visszaéléseket jelent 
föl. Az én becsületem helyre van állítva ; a boszuállás 
nem természetem. Azonfelül is se időm, se kedvem hozzá. 
A mi megtörtént, az legyen elfeledve. 

.Már erre a szóra az egyik kezét elővette az excellen- 
tiás úr A frakkszárny alul, hogy Timár vállát megveregesse 
vele. 

— No, hallja ön, ez öntől igen praktikus nézet. Ön azt 
tartja, hogy nincs ideje megtorlási processusokban ide- 
oda szaladgálni. Egészen okos felfogás. Tehát mi czélból 
jött ön hozzám ? 

— Egy ajánlattal. 

— Ab, egy ajánlattal? 

— Melyhez kegyelmes uram pártfogása szükséges rám 
nézve. 

A kegyelmes úr ismét eldugta a kezét a frakkszárny alá. 

— Van a koronának egy uradalma az illyr határőr- 
vidéken, Levetinczen. 

— Ah, hum ! — hápogott a magas úr s nagyon össze- 
ráüczolta a homlokát. Mit akar ön ezzel ? 

— Azon a tájon szoktam járni, mint gabonabevásárló- 
biztos, s igy jutottam a helyzet ismeretéhez. Az uradalom 
áll 30 ezer holdból, melyet holdankint 40 krajczár haszon- 
bérért Silbermann bécsi bankár bérelt ki a kormánytól. 
A szerződés kötése a Hofkammer jogaihoz tartozik, a 
befolyó haszonbérrel pedig a Hofkriegsrath rendelkezik. 
Ez húszezer forint. Silbermann az ^uradalmat három 
részre osztva albérlőknek adta ki, a kik holdankint egy 
forintot fizettek neki. 

— No igen. Hiszen ő neki is kellett nyerni valamit. 

— Természetes. Az albérlők viszont a környékbeli 
lakosoknak osztották ki apróbb részletekben a földeket 
természetben fizetett osztalékért. Most azonban két egy- 
más után következett rósz évben, különösen az ideiben a 
nagy aszály miatt a bánáti föld nem adta meg a vető- 
magot. A földészeknek nem termett semmi ; azok az albér- 
lőknek nem adhattak semmit; az albérlők a főbérlőnek 
nem fizettek semmit, s a főbérlő, hogy szerződésétől 
meneküljön, kridát mondott, s az idei bérlettel adós 
maradt. 

Már erre a szóra mind a két keze előjött a kegyelmes 
úrnak a frakkszámyak alul, elkezdett magyarázni a tíz 
ujján. 

— Igen, mert olyan fényt űzött, mind egy fejedelem, a 
semmirekellő ! Kérem, nyolczezer forintos lovakat tartott, 
azokon kucsirozott. Most hezitálják őket. Én exceUentiás 
úr vagyok, de nem vagyok képes nyolczezer forintos lova- 
kat tartani. 

Timár úgy tett, mintha nem jegyzett volna meg semmit. 
Folytatá: 

— A Hofkammer most nem kapja meg a haszonbért, 
mert nincs miből exequálni ; bérlőknek, albérlőknek fele- 
ségeik vannak s minden vagyonuk az asszonyuk hozo- 
mánya. A hiányzó húszezer forint pedig a Hofkriegsrath 

péiMstárából hiányzik. S úgy tudom, hogy a Hofkriegsrath 
most azt a Hofkammerrel akarja megfizettetni. 

Ö excellentiája most a burnótszelenczéjét nyitá fel, s a 
míg két ujja hegyével belenyúlt, félszemmel a beszélőn 
igyekezett keresztül nézni. 

— Az én legalázatosabb ajánlatom tehát ez, — foly- 
tatá Timár, elővonva zsebéből egy összehajtott iratot, 
én kibérlem tíz évre a levetinczi uradalmat azért az árért, 
a mit az albérlők fizettek a főbérlőnek, tehát egy forintért 
holdanként. 

— Hm 1 Ez szép. 

-^ Az új bérlet, mivelhogy most november végén 
vagyunk, már egy évet elvesztett ; a földek mind ugaron 
maradtak. En azonban ajánlkozom nemcsak azt a kárba- 
veszett évet felvenni a bérletidőbe, hanem kötelezem 
magamat az elmúlt év behajthatlan bérletösszegét is meg- 
téríteni. 

A kegyelmes úr kettőt pecczentett két ujjával arany 
bumótszelenczéje födelére s ajkait erősen összeszorítá. 

«Hm! — gondola magában, — ez arany ember! Ez 
többet tud, mint a mennyit az ostoba képe elárul. Ez sejti 
azt, hogy a Hofkammer ki akarja venni a Hofkriegsrath 
kezéből a katona^élelmezés ressortját, s a komáromi vizs- 
gálat erre volt czélozva. Hogy az csúful megbukott, a 
Hofkriegsrath s annak a kardcsörtető úri pártfogói kerültek 
felül s most meg azok akaqák a Hofkammer kezéből 
kiásni a katonai határőrvidéki haszonbérletek kezelését. 
Az is bona vacca ! S erre ismét igen jó ürügy a levetinczi 
uradalom bukott haszonbérlője által okozott hiány. — És 
most ez az ember, a ki a Hofkammer által üldöztetett, 
aztán megmenekült, nem a Hofkammer ellenségéhez 
szegődik, hanem épen ahhoz fordul, hogy kisegítse azt a 
zavarból s megerősítse a helyzetét. Arany ember! Ezt 
meg kell becsülni!)) 

— Jól van ! monda a kegyelmes úr. Ön derék ember, azt 
látom^ ön meg volt általunk sértv^^ sérelmét feláldozta; 

tapasztalni fogja, hogy ez a helyes út, melyet egy okos 
állampolgárnak követnie kell. Csupán azért, hogy meg- 
mutassam, miszerint az állam az ilyen józan eszű állam- 
polgárait meg tudja jutalmazni, biztosítom önt, hogy 
ajánlata el lesz fogadva. Jöjjön ön vissza még ma este a 
hivatalomba. Biztosítom önt az eredmény felől. 

Timár átadta a kegyelmes úrnak az irott ajánlatot s 
mély főhajtással ajánlá magát és eltávozott. 

A kegyelmes úrnak megtetszett ez ember. 

Legelőször is egy nagy méltatlanságot, a mi nagy kelle- 
metlenkedést vonhatott volna maga után, ha tovább űzik- 
fűzik, odaajándékoz és megbocsát a kormánynak. Másod- 
szor az államnak előnyös szerződést ajánl, mely ötven 
százalékkal jobb az eddiginél. Harmadszor nagylelkű 
áldozattal segítségére jön a zavarba hozott Hofkammernek 
s képessé teszi azt a Hofkríegsrath támadását diadalmasan 
visszautasítani. Háromszor arany ember ! 

De még negyedszer is az I Ezt nem tudhatá a kegyelmes 
úr. Ezt csak akkor tudta meg, mikor palotájába hazatért 
ebédelni s a lovásza tudósitá, hogy az a bizonyos magyar 
ember, a kire ő kegyelmessége rábízta, hogy Silbermann 
nyolczezer forintos lovaira árverezzen ő helyette, a lovakat 
elhozta s az ár iránt majd személyesén fog előterjesztést 
tenni. 

Négyszeresen arany ember ! 

Mikor estefelé Timár a kegyelmes urat hivatalszobá- 
jában felkereste, már minden szemközt jövő arczán észre- 
veheté a nyájas mosolygást. Az arany viszfénye az ! 

S ő kegyelmessége az ajtóig eléje jött és ott fogadta. 

íróasztalához vezeté. Ott volt kiterítve a szerződés, 
készen, minden aláírással, hivatalbélyeggel, nagy pecséttel 
ellátva. 

— Olvassa el ön, hogy tetszeni fog-e önnek? 

Az első, a mi meglepé Tímárt, az volt, hogy nem tíz 
évre, de húszra volt téve a szerződés ideje. 

— Tetszik önnek ez az időtartam ? 

Hogycie tetszett volna? 

A másik, a mi meglepte Timárt, a saját neve volt, mely 
ekként hangzott: ((Nemes Levetínczy Timár Mihály ». 

— Tetszik önnek ez a praedicatum ? 

((Nemes Levetinczy Timár Mihály ». Ez bizony elég 
szépen hangzik. 

— Az armális majd utána fog önnek küldetni ! szólt 
kegyragyogású aTCzczal a magas úr. 

Timár a prsedicatnmmal együtt jegyzé alá a nevét a 
szerződésnek. 

— Ne siessen ön még, szólt az excellentiás úr, midőn 
az is megvolt, még egyet akarok önnek mondani. A kor- 
mánynak kötelessége az oly derék polgárokat, kik magukat 
a haza iránti kötelességek teljesítésében érdemesekké 
tették, kitüntetni. Főfigyelem fordíttatik e tekintetben 
azokra^ kik nemzetgazdászati és kereskedelmi téren a 
közbecsülést kivívták. Nem tudna-e ön nekem valakit 
megnevezni, a kit például a vaskoronarend általi fel- 
diszíttetésre legmagasabb helyen felterjeszthetnék? 

Ö excellénttája semmit sem tartott bizonyosabbnak, 
mint azt a feleletet, hogy: (átt a saját gomblyukam, 
kegyelmes uram, nem találsz annál jobb helyet az érdem- 
rended számára. Ha csak derék ember kell, az vagyok én». 

Hát hiszen így is volt értve a felszólítás. 

Annál nagyobb volt tehát a magas úr bámulata, midőn 
Levetinczy Timár Mihály rövid gondolkozás után ezt feleié 
kérdésére : 

— Igen is, kegyelmes uram, bátor leszek egy ilyen 
derék emberre ujjal mutatni, ki régóta köztiszteletben 
részesül, ki titokban jóltevője a környékbeli népnek, — ez 
pedig a pleszkováczi esperes, Sándorovics Cyrill, a ki 
fölöttébb megérdemelné e kitüntetést. 

A miniszter hátrahőkölt. Még ilyen ember nem került 
a szeme elé, a ki arra a kérdésre, hogy «kinek adjuk ezt 
az érdemrendet ? » ne a tükörnek forduljon s rámutasson 
saját magára: « ennek a derék embernek ni!» — hanem a 

helyett lemenjen a mappa szélére 3 ott a legszélső faluban 
fedezzen fel egy papot, ki neki se sógora, se komája, még 
csak nem is hitebeK papja, s azt mondja, hogy «ezt tartom 
én még magamnál is derekabb embernek ». 

No ez már nagyon is arany ember ! E közé legalább is 
három karát ezüstöt kell vegyíteni az ötvösnek, hogy 
feldolgozható legyen. 

Hanem a felszólítás már meg volt téve s azt komolyan 
kellett venni. 

— Jó, jó : monda a magas úr, csakhogy az érdemrenddel 
való feldiszíttetésnek némi szertartásos előzményei vannak. 
A korona nem teheti ki magát a visszautasítás esélyének; 
annálfogva annak, a ki ily kitüntetésben részesittetik, 
előleges formalitásból sajátkezüleg kell azért folyamodnia. 

— A főtisztelendő úr fölöttébb szerény ember, ő azt 
csak akkor fogná tenni, ha magasabb helyről buzdítást 
kap rá. 

— Úgy ? értem. Tehát néhány sor sajátkezüleg tőlem 
kielégítő lenne. Jól van. Minthogy ön ajánlotta, meg- 
teszem. Az államnak fel kell ismerni a titokban rejtező 
érdemet. 

S a főúr sajátkezüleg megírta a néhány buzdító sort 
Sándorovics Cyrill esperes úrnak, biztosítva őt arról, hogy 
eddigi kitűnő érdemeiért, ha kívánni fogja, a vaskorona- 
renddel fog feldiszíttetni. 

Tímár mélyen megköszönte a kegyet a magas úrnak, ki 
viszont biztosítá őt mindenkorra kiterjedő magas párt- 
fogása felől. 

És végig valamennyi hiyatalszobán, a hol még tízféle 
expeditionalis tortura várakozik a halandó emberre, 
mindenki sietett Tímárnak azonnal szolgálatára lenni, s a 
mit más hetekig nem bírna keresztül kergetni a hivatal- 
labyrinthon : ő átrepült vele egy óra alatt. 

Az orsovai tisztító vizeskorsó ott volt láthatatlan alakban. 

Este volt, mire a rendbehozott szerződési okiratokat 
miftd a bőrtáskájába csomagolta. 

És akkor sietett. 

De nem vacsorálni, se nem aludni ; hanem vágtatott az 
« aranybárány* -hoz, a hol a nyerges-ujfalusi gyors szeke- 
részek szoktak állomásozni. A korcsmában vett. egy zsem- 
lyét, meg egy knakkwurstot, s azt a zsebébe dugta; majd 
előveszi az úton. 

8 azzal előkiáltá a fuvarost. 

— Eögtön indulunk. Nem kimélsz se ostort, se lovat. 
Egy forint borravaló minden mértföldre. Dupla fuvarbér 
a sietésért. 

A fuvaros értette a többit. 

Két perez múlva nagy ofitorcsattogással vágtatott végig 
a szekér Bécs utczáin. Kiabálhatott utána a policzei, hogy 
nem szabad Bécsben az ostorral pattogni ! 

A gyors közlekedést akkoriban a gyors parasztok rend- 
szere tartá fenn, mely lánczolatot képezett Bécstől 
Zimonyig. A fuvaros gazdák lovai éjjel, nrippal készen 
álltak a befogásra s mikor a falu végén hangzott az ostor- 
kongás, már hozta ki a pihent négy lovat a felváltó gazda 
s két perez alatt a megérkező szekér elé új fogat lett csa- 
tolva s robogott a vonat tovább, esőben-sárban egyformán 
vágtatva, hegynek fel, hegynek alá, soha sem lassítva ; ha 
két gyors szekér összetalálkozott az út felén, mind a kettő 
kifogott, lovaikat átcserélték, s így csak fele utat tett 
mindegyik. A gyorsaság minőségét a fizetés mennyisége 
határozta meg. 

Timár két nap két éjjel ült a szekéren, soha enni sem 
szállt le, 8 aludni lehetett a kocsiban is, akárhogy verte 
a fejét a saraglyához, lőcshöz, szekér oldalához. Megszokta 
ő azt már. 

A másodnap estéjén már Zimonyban volt Timár, onnan 
éjszaka áthajtatott a levetinczi uradalom legelső falujába. 

Szép enyhe idők jártak. És az nap már deczember el- 
seje volt. 

Timár a helység házához hajtatott s oda hivatta a birót. 
Elmondta neki, hogy ő az uradalom új bérlője, megbízta, 

hogy hirdesse ki a gí^zdák között, hogy a földeket jövő évre 
is megkapják felébe. Két éven át nem volt termés : annyi, 
mintha ugarolt volna a föld; jövő évre dús aratásnak kell 
következni. Az idő kedvez, az ősz hosszura nyúlik, még 
ellehet szántani vetni, ha szorgalmasan hozzá látnak. — 
Ez mind jó volna, mondák neki, a szántással csak elké- 
szülnének, de a fődolog az, hogy nincsen vetőmag. Drá^a 
pénzért sincsen. A gazdanép a saját földeit is tiltul vetette 
el őszivel. A köznép málén fog az idén kitelelni. — Lesz 
vetőmag is, biztatá a földészeket Timár, ő fog gondoskodni 
arról. — S így járta végig a többi falvakat is, a mikben 
a felesgazdák laktak, s biztatására rögtön neki akasztották 
az ekét az ugarnak s elkezdték széltében-hosszában szán- 
tani a roppant területet, mely már arra volt szánva, hogy 
egy egész évig parlagon maradjon s ne teremjen mást, 
mint bogácskórót. 

De hát a vetőmag honnan kerül elő? Oláhországból ha- 
jóval fölhozni már késő ; itt a közelben nem kapható. 

De Timár tudta azt, hogy kapható az valahol. 

Deczember másodikán este érkezett meg Pieskováczra, 
a hol kora őszszel még agyon akarták verni. Ott felkereste 
főtisztelendő Sándorovics Cyrill urat, a ki ugyanakkor ki- 
kergette a házából. 

— No, fiam, hát megint itt vagy? e szókkal fogadá őt a 
főtisztelendő úr, ki olyan nagy barátja és jóltevője á nép- 
nek, hogy rég megérdemlette volna a vaskoronarendet, 
ha olyan szerény nem volna. Mit akarsz megint ? Búzát 
akarsz tőlem venni ? Mondtam már ez előtt két hónappal, 
hogy nincs; nem adok; mit akarsz mondani ? Ne hazudj, 
mert nem hiszek semmit. Görög neved van, hosszú baju- 
szod van ; nem hiszek a pofádnak. 

Timár mosolygott. 

— No, ezúttal igazmondással jövök. 

— Nem lehet az ! ti felsővidéki kereskedők mindig meg- 
csaltok bennünket, elhitetitek, hogy bő termés volt oda- 
fenn, hogy a búza árát leverjétek. Mikor zabot akartok 

venni tőlünk, elhires2itelitek, hogy a kormány minden 
lovát eladja. Hamis a lelketek. 

— Most pedig igazat mondok. Én a kormány megbizá- 
sából jöttem, s annak a nevében instálom meg főtiszte- 
lendőségedet, hogy nyissa meg számunkra magtárát. A kor- 
mány megtudva, hogy a vidékbeli népnek nincsen vető- 
magja, kölcsönkép akar azt neki kiosztatni. Szent czél és 
nagy jótékonyság a népre nézve s jó szolgálat a kormány 
előtt, a ki abban segítségére lesz. A búzát nem én veszem 
által, hanem maguk a parasztgazdák, a kik azt vetőmag- 
nak kapják. 

— Hja, fiam, ez mind igaz, én magam is sajnálom a 
szegény népet, de hát nekem sincs. Honnan vettem volna ? 
Magamnak sem termett. Itt a nagy bolond kontignácziós 
magazin, de üres mind a. három emelete. 

— Nem üres az, főtisztelendő atyám, tudom én hogy 
még a harmadévi termés is mind benne van, kapok én ott 
még legalább tízezer mérő búzát. 

— Kapsz kutyát ! Biz oda nem mégy. Öt forintért sem 
adom. Tavaszra hét forint lesz az ára, akkor majd oda- 
dom. Hazudsz, nem a kormány keresteti. Te akarod ma- 
gad elcsípni. Egy szemet sem adok. Tud is a kormány 
arról valamit, hogy te vagy a világon, meg hogy én 
vagyok a világon. Békák vagyunk mi annak mind a 
ketten. 

A bástya állta keményen a kis ágyútüzet. Tímár a zse- 
bébe nyúlt 8 előhúzta a huszonnégyfontost, a miniszter 
levelét. 

A főtisztelendő úr, mikor azt a levelet elolvasá, nem 
tudta hirtelen, hogy szemeinek ne higyjen-e, vagy Tímár- 
nak? 

Azonban a nagy kétfejű sasos pecsét kívül, belül pedig 
a Hofkammer hivatalos stampigliája tökéletesen meg- 
győzték a felől, hogy ez nem csalás, ez élő valóság. 

Ez volt pedig az ő álmainak netovábbja. Egy olyan 
fényes keresztet viselhetni a mellén. Ismerte ezt az ő gyen- 

géjét Timár jól ; mert sokszor hallotta tőle, mikor megkö- 
tött alku után együtt maradtak poharazgatni, azokat a ke- 
serves panaszokat, hogy milyen helytlenül cselekszik a 
kormány, midőn a karlóczai patriarcha mellére annyi ér- 
demrendet felaggat ; minek egy embernek olyan sok, má- 
siknak meg semmi ? 

Ez volt a főtisztelendő úr legmagasabb vágya. Feltűz- 
hetni azt az érdemrendet, hadd bámuljon el rajta a pa- 
raszt, s hadd irigykedjék a csajkás őrnagy, kinek még olyan 
nincsen, a patriarcha is mindjárt egy fokkal nyájasabb 
leend iránta. 

De egészen át is változott egyszerre minden indulata 
Timár iránt. 

— Ülj le, kedves öcsém ! (Eddig még székkel sem ki- 
nálta). Hát mondd meg, hogy jutottál te ilyen excellentiás 
úrnak az ismeretségéhez ? Hogy bizták rád ezt a levelet ? 

Timár aztán mondott neki egy mesét, mintha nyomta- 
tásból olvasta volna. Hogy ő elhagyta Brazovicsot s kor- 
mányszolgálatba állott, a miniszter úrnál nagy befolyása 
van ; e kitüntetésre is ő ajánlotta régi derék ismerősét a 
főtisztelendő urat. 

— Mingyárt tudtam én, hogy nem vagy te olyan bolond 
ember, mint a milyennek látszol ! Ezért szerettelek mindig 
olyan nagyon. No fiam, minthogy olyan görögforma ne- 
ved van, meg hogy olyan jó, becsületes képed van, hát 
adok búzát. Mennyi kell? Tízezer, tizenkétezer mérő? 
A mennyi van, mind odaadom. Nem a miniszternek a 
kedvéért, azt ne hidd, hanem a te jó képedért ; meg hogy 
a szegény néppel jót tegyek. Mit mondtam ? Öt forintért 
adom ? No teneked odaadom négy forintért és tizenkilencz 
garasért. De kifizeted mingyárt? Vagy fölmenjek érte 
Bécsbe ? Egyúttal azt is elvégezhetem. Mert magam is fel- 
megyek, személyesen megköszönöm ezt a grácziát ő excel- 
lentiájának. Te is eljösz velem, úgy-e ? elviszesz odáig. 
No te kívül maradsz a pitvarban. Mondsza csak, milyen 
ember a miniszter úr? Magas ? Alacsony ? Nyájas ? Ha- 

ragos ? Mingyárt ide adja azt a keresztet ? szereti-e a jó 
karlóczai ürmös bort ? No azt te is megkóstolod mingyárt. 

Hasztalan volt Tímárnak minden szabadkozása, hogy 
ő még az éjjel vissza akar menni Levetinczre, utasítani a 
sáfárokat, hogy küldjék a felesbérlőket a vetőmagért rög- 
tön ; nem eresztette a szives házi gazda, inkább maga állí- 
tott elé lovas legényeket, kik által Timár mindenfelé elkül- 
dözte az üzeneteket, s Miskának ott kellett nála maradni 
éjszakára. 

A főtisztelendő úrnak voltak olyan gömbölyű, talpatlan 
poharai, a miket nem lehet a kézből letenni, ha csak ki 
nem itta belőlük az ember a bort, mert feldűlnek. Azokból 
egyet odaadott Timár kezébe, másikat fogta a magáéba s 
reggelig elbeszélgettek ilyen formán. Tímáron meg sem 
látszott, hogy bort ivott. Tudott ő már ahhoz. Sokat járt 
ő Bácskában. 

Másnap már jöttek a parasztgazdák szekereikkel az es- 
peres udvarára. 

Mikor meglátták, hogy csak ugyan ki vannak nyitva a 
háromemeletes gabnatár kapui, akkor azt mondták Tí- 
márnak, hogy de már ezentúl ő lesz a csodatevő szent. 
Volt abban a magtárban annyi harmadévi gabona, a meny- 
nyit csak őszi alá el bírtak vetni. 

Timár addig el nem mozdult a bérlett uradalomból, míg 
a kemény fagyok be nem következtek, a mik az őszi buza- 
vetésnek aztán határt szabtak. De elég volt ez az idénre. 
A többi marad tavaszi alá, vagy ugarnak, kaszálónak. 
A harminczezer holdas birtokban alig volt néhány száz 
hold legelő, a többi mind első osztályú búzatermő tele- 
vény sík föld. Ha itt a jövő év áldást hoz, irtóztató lesz a 
termés. A vetés pedig épen jókor történt. Az egész ősz ok- 
tóber végéig száraz Vblt és szeles ; a kik azalatt vetettek, 
azoknak megint rossz termésük lesz jövő évre is, mert a 
százezernyi vándor hörcsök kiette a ki nem kelt gabonát. 
A kik novemberben vetettek, sárba, azoknak viszont ártott 
a korán leesett hó, mert a kikelt vetés kipállott a hó alatt 

a lágy földben ; hanem a mint ez a hó hirtelen elolvadt, 
hoszú enyhe idő jött, a mi eltartott egész karácsonyig, a 
kik azalatt vetettek, igen jól jártak : a hörcsök elpusztult 
már, a fagy elébb jött, mint a hó, s ez a szép fehér takaró 
aztán elfödte a kincseiket minden pusztító ellenség elöl a 
tavaszig. 

Nagy hazárdjáték a földmivelés I Vagy hatot, vagy vakot. 

Timámak hatot vetett. 

Olyan áldott év következett, hogy a ki szerencsésen 
vethetett el, annak a Bánátban húsz magot fizetett az 
aratás. 

A levetinczi földészek áldották az új bérlőt, a ki nem 
engedte elveszteni ezt az évet. A saját földeik rossz, gazos, 
üszögös terményt adtak, a feles földek pedig ontották a 
tiszta búzát. 

És abban az évben Timár harmincz hajóval vontatta 
fel Komáromba, Győrbe a legszebb gabonanemüket, s a 
harmincz hajó terhe annyi pénzében volt neki, mint más- 
nak három. 

Tőle függött meghatározni, hogy félmilliót nyerjen-e 
abban az egy évben, vagy megtoldja azt még százezerrel? 
vagy leengedjen egy százezerét abból a félmillióból ? ta- 
lán azért, hogy a szegény népnek olcsóbbá tegye a kenye- 
ret ? vagy talán azért, hogy a szegény versenytársaknak a 
torkukra tegye a kést ? 

Hiszen úgy játszhatott velük, mint a macska az egérrel. 
Ügy lenyomhatta a gabona árát, a hogy neki tetszett. 

A Brazovics- kávéházban minden este dühös jelenetek 
folytak az egybegyűlt gabonakereskedők között. Ez az egy 
év óta felcseperedett Timár minden kereskedőt letipor. 
Nincs mód mellette megállhatni a piaczon. Annyi a pénze, 
mint a polyva, s úgy vesztegeti az áruját, mintha lopta 
volna. Bizony torkon ragadnák, ha odamenne közéjük. 

De soha sem megy. 

Nem látja azt soha senki, hogy valakivel ismeretség- 
kötés végett szóba állna. Senkivel sem közU, a mihez kez* 

deni akar. És akármihez kezd, az mind aranynyá válik a 
kezében. Új meg új vállalatok indulnak meg általa, a miket 
más ember is kitalálhatott volna ; a mik ott feküdtek a te- 
nyerén minden embernek, csak a markát kellett volna 
összeszorítania ; de csak akkor vették észre, mikor már ez 
az ember felmarkolta előlük. És soha sem nyugszik; min- 
dig kocsin ül, utazik, jön-megy; az a csoda, hogy minek 
lakik még ebben a városban ? miért nem megy Bécsbe ? 
minek ilyen gazdag embernek Komáromban tartani főüz- 
letét ? (Bárha akkor fontos kereskedelmi piacz volt az.) 

Timár tudta, hogy mi köti őt oda. tudta, hogy miért 
lakik abban a városban, a hol minden kereskedötársa ha- 
lálos ellensége, a hol a Brazovics-kávéház ajtaja előtt, mi- 
kor végighajtat, mindig az az áldás hangzik utána : ((tör- 
jön ki a nyakad !» Ennek a háznak is az ő markába kell 
még kerülni minden bennelevővel együtt ! 

Ez tartotta őt Komáromhoz kötve, mikor már másfél 
milliomos volt ; mégis ott maradt, a hol őt még mindig 
Timárnak hittak, s nehezen akartak hozzászokni az új ne- 
mesi névhez: «Levetinczy». 

Pedig a nemesi névhez nemesi tetteket is tudott csa- 
tolni. A város szegényei számára kórházat alapított, a 
protestáns tanodában ösztöndíjakat tűzött ki, még az ál- 
dozó kehely iö aranynyá vált a kezében ; a régi ezüst 
helyett aranyat csináltatott az egyháznak. Kapuja mindig 
nyitva volt a szegénynek s péntek napon utczahosszat állt 
házáig a koldusnép, aki a maga pénzeért jött, a legnagyobb 
rézpénzért a világon, a mit vargatallérnak neveznek. 
Snagy hire járt, hogy a mely hajóslegénye a vízbe fulladt, 
annak az árváit ő nevelteti fel s özvegyének évdíjt fizet. 
Arany ember ! arany ember ! 

Csak egy hang odabenn mondta mindig: acz nem igaz I 
ez mind nem igaz ! » 

LEÁNYTRÉPA. 

Brazovics úr ebéd után a fekete kávéját a felesége szo- 
bájában szokta meginni, irgalmatlan latakia-dohányfüstöt 
árasztva maga körül. 

Eacsuka úr Athalieval sugdosott egy kis asztal mellett 
ülve, melynek egyik szögleténél Zófia asszony tett úgy, 
mintha varrna valamit. (Már egy év óta folyvást nagy tün- 
tetéssel volt annál a kis asztalnál varrás, himzés kiterítve, 
hogy lássa minden látogató, hogy a stafifirungot készítik.) 

Eacsuka úr most már csaknem ott lakott a háznál ; 
délelőtt jött, ebédre ott marasztották, s a késő est vetette 
haza. 

ügy látszik, hogy nagyon meg lehetett már erősítve 
Komárom vára, hogy a mérnöktisztnek egész nap Athalie 
kisasszonynyal lehetett foglalkozni. 

Hanem annál inkább roskadoztak Eacsuka úr saját 
várának erődítményei. Itt volt az idő, hogy megházasod- 
jék. Pedig úgy védte magát, mint egy Zrínyi. Ha elősán-. 
czaiból kiszorították, bevonult a fellegvárba. Mindig volt 
valami elfogadható ürügye, a mivel a házasságot elnapolja 
De már az utolsó aknákat is felrobbantották ellene ; már 
a cautiót is betábláztatták a Brazovics-házra s a Hofkriegs- 
rath elfogadta azt készpénz helyett : már szállást is találtak 
az új pár számára s jött az utolsó csapás : Eacsuka úr meg- 
kapta a kapitányi előléptetést. Ez volt a véghatár. Az 
utolsó mentség tölténye is ki volt lőve, nem volt hátra 
más, mint kapitulálni s elvenni a szép, gazdag leányt. 

Brazovics úr pedig napról-napra mérgesebb lett, mikor 
a féket kávéját itta a nők szobájában, és a ki ezt a mérget 
itatta vele, az mindig Tímár volt. 

Ez volt az ő mindennapi Carthagója ! 

— Már micsoda istentelenséget gondol ki megint ez az 

ember ? Más becsületes gabonakereskedő, ha beáll a tél, 
örül, hogy megpihenhet : ez meg nekifog olyan dolognak, 
a minek soha más ember nem hallotta a hirét. Eibérli a 
Balatont s télen a jég alatt halásztat benne ! A múltkor 
egyetlenegy fogásra háromszáz mázsa halat húztak ki 
neki a kenései foknál. Hisz ez valóságos rablás ! Tavaszra 
úgy kipusztítja a Balatont, hogy nem marad abban egy 
bökle, egy babaj, egy sügér, egy garda, egy ön, egy küsz 
sem, nem hogy fogas. S aztán mind viszi fel Bécsbe. Hát 
azért terem a Balaton fogast, hogy azt a német egye meg ? 
Átkozott veszekedett ember ! Ezt igazán közköltségen kel- 
lene elpusztíttatni. Én előbb-utóbb is megölöm ezt az 
embert, az bizonyos. Mikor a hídon átjön, megfogatom 
két hajóslegénynyel s beledobatom a Dunába. Adok egy 
silbaknak száz forintot, hogy mikor éjjel elmegy a várta 
előtt, véletlenségből lőjje agyon. — Bedobok az udva- 
rára egy veszett kutyát, hogy mikor reggel kijön, harapja 
meg. — Hiszen megérdemli az, hogy fölakaszszák ! Jobban 
megérdelmi, mint Angyal Bandi, meg Zöld Marczi. Mert 
Zöld Marczi csak azt a pénzt veszi el tőlem, a mit nálam 
talál, de ez a tolvaj még a házamat is ellopja a fejem 
fölül. Eágyujtatom egyszer a házát, hogy beleégjen ! — 
S még nemes emberré teszik ! S még a vármegyegyülésen 
kinevezik assessornak s ott ül a gézengúz velem egy 
sorban. Vfelem, a kinek tősgyökeres magyar nemes volt az 
öregapám is, egy ilyen jöttment! De iszen jöjjön csak 
Diég egyszer a restauratio s merje odahozni a pofáját, 
felbiztatok egy csoport gibernyiízi nemest, kidobatom 
velük az ablakon, hogy a nyaka kitörik I Csak egyszer 
valami ebéden összejönnék vele, tudom, hogy megpapri- 
káznám a levesét úgy gebulával, hogy hanyatt fordulna 
tőle, mint a döglött hal. — S még azt hallom, hogy úri 
kisasszonyokhoz is eljár látogatóba a semmiházi. Ez a 
Tímár ! Ez a hajós-schreiber 1 A kinek csak « iszaptaposó » 
a czíme. Ej, de szeretném, ha egyszer valami olyan ház- 
hoz vetődnék, a hová valami derék vitéz katonatiszt jár, 

11* 

s az kihíná duellumra s aztán felspékelné, mint a békát, 
igy ni ! 

Brazovics úr világos czélzással tekintett Kacsuka úrra, 
az azonban úgy tett, mintha nem is hallgatott volna rá. 

Hallgatott biz az ; de a mit Brazovics úr beszédéből 
megértett, az volt, hogy ez a felcseperedett milliomos itt 
a városban Brazovics úr gazdaságán aligha nagy csorbát 
nem ejtett, s ez a düh ellene nem csak Brazovics urat, 
hanem emeletes házát is rázkódtatja, s ennek a meggon- 
dolása nem igen szaporítá Kacsuka örömét a közeledő 
menyegzői nap vártában. 

— Dejszen nem várom én azt, hogy valaki más ölje meg 
ezt a ficzkót! szólt végre Brazovics úr, fölkelve kávéja 
mellől s letéve a csibukját, s előkeresve czukornádbotját 
a szegletből. Van nekem egy stilétes botom. Azóta vettem, 
hogy ez az ember itten graszszál ; egyenesen ő érte vet- 
tem. (S hogy valóban elhigyjék, ki is húzta a czukomád- 
ból a hegyes pálczatőrt.) Itt van ni ! A mint egyszer össze- 
találkozom vele, csak egyszer magunk legyünk ketten ! 
Ezt a gyilkot idáig verem a testébe, ni ! Odaszegezem 
vele a falhoz, mint a bőregeret, azt fogadom I 

S fogadását véres szemei forgatásával igyekezett nyoma- 
tékossá tenni. 

Azután kiitta a kávémaradékot s felöltve téli kabátját, 
azt monda, hogy már most megy a gscháftbe. Igen : ferb- 
lizni. Majd megjön jókor. Azaz, hogy jókoi" reggel. 

Hagyta menni mindenki. 

A mint aztán Brazovics úr házának szűk csigalépcsőjén 
alá lépegetne : nagy óvatossággal, mert nehéz termetének 
nem volt rendeltetése a lépcsőn alá szaladva sietni, ki jön 
rá alulról szemközt ? Timár . . . 

No most itt van a keze között ! Egy késdőfésnyire egymás 
közelében. Egy szűk, sötét helyen, a hol senki sem látja 
őket. A legtöbb orgyilkosságot lépcsőkön hajtották véghez. 
Timámál semmi fegyver, még csak egy pálcza sincs, 
Athanáz úrnál pedig két láb hosszú pálczakard. 

Athanáz úr, a mint Timárt megpillantja, a jobbjában 
levő tőrbotot csapja hóna alá s nagy lármás hangon kiált 
eléje kalapját levéve : «Alászszolgája, jó napot kívánok, 
tekintetes Levetinczy úr !» 

Mire Timár azzal viszonz, hogy: « szervusz, Tanaszi! 
hát már mégy a gscháftbe ?» 

— Hehehe ! nevet kedélyesen Athanáz úr, mint a tré- 
fás csinyen kapott gyermek. Hát te Miska, nem jösz egy- 
szer oda közénk ? 

— Nem biz én. Ha parancsoljátok, hogy egy pár száz 
forintot elveszítsek, azt inkább előre kifizetem : de hogy 
én egész éjjel ott lessem a «sántát») s izzadjak mellette, az 
nem nekem való mulatság. 

— Hehehe I No hát csak eredj fel az asszonyokhoz, 
odafenn vannak. Jó mulatást ! Én niár nem látlak ma. 

Azzal szívélyes kézszorítással elváltak egymástól. 

Mert nem kell ám Athanáz úr fenyegetéseit komolyan 
venni. Csak a hangja rettenetes annak, meg a termete. 
Nem is igen fél tőle senki. Még a felesége sem. Az meg 
épen nem. 

Tudja azt Athanáz úr nagyon jól, hogy Mihály sokat jár 
az ő házához ; és úgy csinálja ki a dolgot, hogy olyankor ő 
már ne legyen otthon. Azt is sejteti vele Zófia asz- 
szony, hogy alighanem Athalie szép szemeiért jár oda. Ez 
Kacsuka úr dolga. Ha Kacsuka úr nem spékeli fel Timárt, 
mint a békát, ez az ő hibája. Az ávisót megkapta rá. És 
úgy látszik, hogy még sem spékeli fel ! pedig Tímárral 
elégszer találkozik Athalienál. 

Dehogy hítta párbajra Tímárt a kapitány ! Olyan jó 
barátok voltak, mint valaha. 

Soha olyan egymást szerető társaságot világ nem látott, 
mint ennek a háznak a lakói és látogatói. 

Brazovics úr sejtette azt, sőt összekötetéseinél fogva 
bizonyos lehetett felőle, hogy a ki Tímárnak a legelső 
ajtót kinyitotta a mostani nagy uraságához, az senki sem 
más, mint Kacsuka kapitány. Azt is kieszelhette, hogy ezt 

miért teve ? Mert menekülni szeretne Athalieval kötött 
viszonyától. Milyen jó volna neki, ha Brazovics úr bele- 
veszne 8 kitiltaná a házából. Már most hát csak azért is 
szereti a kapitányt, mint édes fiát, egész atyai szivével ; 
most már el kell annak venni Athaliet ; nincs menekülése. 

Kacsuka kapitány régi vőlegénye Athalie kisasszony- 
nak, s a hogy mindennap látja, annak egy veszélyes ve- 
télytárs udvarol. Egy gazdag ember, a kit neki már azért 
is gyűlölnie kellene, mert jól tudja, hogy a Hofkriegsrath 
vitájában a Hofkammerrel hogyan hagyta cserben előbbi 
pártolóit, és azért mégis úgy szereti a kapitány régi jó 
pajtását, hogy képes volna neki megbocsátani, ha az a 
menyasszonyát elhódítaná a kezéről. 

Athalie lenézi Timárt, apjának hajdani Írnokát, hanem 
azért nyájasan bánik vele; a kapitányt szenvedélyesen 
szereti, hanem azért az ő jelenlétében Timárt tünteti ki, 
hogy kedvesét féltékenynyé tegye. 

Zófia asszony gyűlöli Timárt s azért oly édeskés arcz- 
czal fogadja, mintha azt kivánná, hogy bár csak napa- 
asszonya lehetne neki egyszer, s aztán laknának csak egy 
födél alatt I 

Timár pedig vesztére esküdt mind valamenyinek. Nagy 
urat, vén asszonyt, szép leányt, vőlegényt, mind ki akarja 
tenni ebből a házból ; mégis ellátogat oda, kezet csókol a 
hölgyeknek, kezet szorít a férfiakkal és igyekezik kelle- 
mes lenni. 

Azok is mind igen szívesen fogadják ; Athalie kisasszony 
zongorához ül a kedvéért, Zófia aszony pedig ozsonnára 
marasztja; kávé és befőtt gyümölcs járja. És Timár meg- 
iszsza a kávét azzal a gondolattal, hogy ebben patkány- 
méreg is lehet. 

Mikor az ozsonnaasztalt terítik, olyankor Timéa is meg- 
jelenik és segít a rendezésnél. Olyankor aztán Tímár nem 
hallja, hogy Athalie kisasszony miről beszél, mi nótát 
ver ? csak őt látja. 

De van is rajta mit megnézni. 

A leány már a tizenötödik évében jár s egész kifejlett 
hajadon. Hanem tekintete, naiv ügyetlensége még a gyer- 
mekről tanúskodik. 

Beszél már magyarul, hanem idegenszerű kiejtéssel, s 
néha elferdíti vagy rosszul alkalmazza a szót, a miért 
nálunk rettenesen kinövetik az embert. (Még az ország- 
gyűlésen is, a legkomolyabb viták alkalmával.) 

Athalie jól járt Timéával nagyon. Van neki, a kiből 
bolondot űzzön. 

Szegény gyermek egész tréfa tárgya rá nójve. 

Athalie odaadja neki viselni saját ruháit, a mik négy 
év előtt voltak divatban. S a divatnak minálunk, müveit 
nemzeteknél őrült változandósága van; milyen kaczaj 
támadna ma az utczán, ha valaki egy terjedelmes krino- 
línban jelenne meg fényes nappal ; pedig az nem rég ural- 
kodó divat volt. 

Egy időben pedig a krinolint nem a csípőre, hanem a 
vállra kötötték. A szoknyaujjak voltak olyan bőre szabva, 
hogy azokat széles abroncsok tartották széjjel, mint a kast, 
s hogy az öltöny ránczot ne vessen, kitöltötték azt fosz- 
tott tollal, mint a vánkost ; a ruha pedig bokán felül ért, 
fodrokkal szegélyezve ; s kiegészíté e divatot egy magasra 
felnyúló s onnan megint aláhajló fésű, melyre a hajat fel- 
feszítették s a kontyra óriási széles szalagcsokrot tűztek. 

Az ilyen viselet nagyon szép volt, a mikor divat volt, 
hanem négy év múlva, a mikor már senki sem viselte, 
tiszta maskara volt, a ki még felvette. 

Hát Athalienek tetszett az, hogy ő ilyen maskarát csi- 
náljon Tímeából. 

Ez a szegény leány, ki soha európai divatot nem látott, 
úgy volt a piperével, mint minden vad nép nőneme : a 
felötlő tetszett neki. Úgy megörült, mikor Athalie felöl- 
tözteté divatból kiment rikító selyemruháiba ; hát még, 
mikor azt a nagy fésűt a hajába dugta, s a tarka szalag- 
csokrot a kontyába tűzte. Azt hitte, hogy ő most attól 
nagyon szép lett. S mikor minden ember mosolygott rá, 

a ki meglátta, azt annak vette, hogy őt most minden em- 
ber nagyon csodálja; aztán úgy futott az utczán, hogy ne 
csodálják. Nem is hittak másnak, mint « a bolond török 
leány »-nak. 

Aztán minden bolondot lehetett vele csinálni, nem ne- 
heztelt érte. Nagyon gyermeteg volt még arra, hogy észre- 
vegye, a miért neheztelni kell. A legérthetőbb gúnyt is 
komolyan vette. 

És Athalie különösen szerette gúny tárgyává tenni a 
gyermeket, kivált férfiak előtt. Ha fiatal látogatók voltak 
a háznál, azokat biztatta, hogy udvaroljanak Timéának. 
Nagyon mulattatta őt az, hogy Timéa az udvarlást milyen 
komolyan veszi, hogy tetszik neki az, ha őt kisasszony- 
nak nézik ; ha tánczestélyek alkalmával őt is előkeresik 
valahonnan s a tánczba beviszik ; ha bohó udvarlók óriási 
virágcsokrokat nyújtanak neki összeválogatott, de nem 
viselni való kerti virágokból, s ha aztán valami furcsát 
mondatnak vele, a min az egész társaság kaczajra fakad. 
Ah ! hogy hangzik ki a kaczagás közül magasan Afchalié 
gyönyörű csengő hangja. 

Zófia asszony pedig komolyabb szempontból indul ki 
Timéa irányában. mindig szidja. 

Akármit tesz-vesz a leány, azért megkorholja. Az pedig, 
növendék leánykák szokása szerint, már magától is ügyet- 
len, s mentül jobban szidják, annál több ügyetlenséget 
követ el. 

— így kell ezt a csészét feladni, felfordítva ? Te bár- 
gyú ! Még most sem ismered meg Athalie kanalát ? Hát 
ebből a czukorsüteményből ki torkoskodott? Nem te? 
Csak próbálj nyalánkodni ! Mivel piszkoltad már megint 
össze a ruhádat? Azt gondolod, mindennap ujat kapsz ? 
így kellett ezt a kést megtörülgetni, he ? Ki törte le en- 
nek az ibriknek a fülét? Teugy-e? Csak azért mondod 
magadra, hogy le ne húzzam a cselédnek a béréből ; a tied- 
ből meg nem húzhatom le, mert neked nincs béred. 

Athalie kisasszony aztán védelmére kél Timéának. 

— De ugyan, mama, ne veszekedjél mindig azzal a le- 
ánynyal ! Te úgy bánsz vele, mintha cseléd volna ; tudod 
pedig, hogy Timéa nem cseléd ; azt én nem szeretem, 
hogy így lármazál reá. 

Timéa aztán kezet csókol Zófia asszonynak, hogy ne 
haragudjék rá s Athalienek, a miért védelmébe vette, az- 
után ismét mind a kettőnek, hogy ő miatta össze ne vesz- 
szenek. 

Olyan alázatos, olyan háládatos kedély. 

Zófia. asszony pedig csak azt várja, hogy Timéa egy 
perezre kimenjen a szobából, s ő elmondhassa, a mi a 
nyelvén van, leányának; de hogy a vendégek is hallják: 
Timár és Kacsuka kapitány. 

— De bizony jó lesz őtet úgy szoktatni, mintha cseléd 
volna. Tudod, hogy milyen szerencsétlenség érte. A mi 
pénzt Timár .... akarom mondani Levetinczy úr meg- 
mentett a számára, kivette kamatra egy földesuraság, áz 
pedig megbukott, minden pénze odaveszett ; most egyebe 
sincs, mint a rajtavalója. 

(Ah! tehát már egészen szegénynyé tették! gondola 
utána Timár, s olyan könnyebbülést érzett, mintha egy 
esztendei tanfolyamot elengedtek volna a tanpályából.) 

— Engem csak az boszant, monda Athalie, hogy min- 
denre olyan érzéketlen marad. Ha szidják, ha kinevetik, 
az arcza el nem pirulna soha. 

— Ez a görög fajnak a sajátsága ! jegyzé meg Timár. 

— Ah ! bizony nem az ! szólt fitymálva Athalie. Az be- 
tegség jele. Ilyen erőtetett fehér arczszínt, mikor a neve- 
lőben voltunk, akárhány leány tudott produkálni, a ki 
krétát evett és nyers pörkölt kávét. 

Athalie Timárhoz beszélt, de szemeivel Kacsuka úrra 
nézett. 

Kacsuka úr pedig egy nagy fali tükörbe nézett, a hon- 
nan meg lehetett látni, mikor Timéa ismét bejön az ajtón. 
Athalie észrevette azt. 

És Timár is azt vette észre. 

Timéa iijra bejött, egy tálczát hozva tele csörömpölő 
poharakkal, s egész figyelme arra volt fordítva, hogy vala- 
hogy azokból egyet le ne ejtsen. Minélfogva aztán, a mint 
Zófia asszony rásikoltott: « vigyázz, el ne ejts valamit !» 
csakugyan kiejtette a kezéből az egész tálczát; szeren- 
csére puha szőnyegre estek a poharak, egy sem törött el, 
de mind szétgurult. 

Zófia asszony sárkánykigyóvá akart lenni rögtön ; de 
Athalie bevágta az útját; «most ennek te vagy az oka! 
minek kiáltottál rá? Timéa idebenn marad nálam; hordja 
fel az ozsonnát a cseléd !» 

Ezért aztán Zófia asszony elkeseredett, kiment maga a 
konyhába, s ő maga hordott fel azután mindent. 

Kacsuka úr abban a pillanatban, a midőn Timéa elejté 
a poharakat, katonai ügyességgel szökött oda s egy perez 
alatt összeszedte a poharakat s felrakta a tálczára, mit 
Timéa reszkető kezeiben tartott. 

A leány nagy sötét szemeinek hálás tekintete nem ke- 
rülé ki sem Athalie, sem Timár figyelmét. 

— Ugyan, kapitány úr, sugá Athalie vőlegényének ; 
csináljon egy kis tréfát; bolondítsa el egy kicsit ezt a gye- 
reket. Kezdjen el neki udvarolni. Az sok mulatságra fog 
alkalmat adni nekünk. Timéa, te velünk ozsonázol ; ide 
ülsz a kapitány úr mellé. 

Ez lehetett keserű tréfa, lehetett gúnyos kötődés, lehe- 
tett hiú féltékenység, lehetett gonoszság. Meglátjuk, mi 
lesz belőle? 

Lázas f élénkséggel s rosszul rejtett örömmel ült le az 
asztalhoz a gyermek szemközt a hódító szép Athalieval, 
ki, midőn azt monda vőlegényének, hogy vessen oda egy 
bókot Tímeának is, úgy tett, mint mikor egy királynő egy 
koldusgyermeknek egy aranyat ád. Ez boldog lesz vele — 
egy napra, ő pedig meg sem érzi. 

A kapitány czukorral kínálta Tímeát ; az ezüst csíptető 
nem akart szót fogadni Timéa kezében. 

— Vegyen szép kis fehér kezével ! bíztatá őt a kapitány. 

Mire aztán Timéa olyan zavarba jött, hogy a kivett 
czukrot a kávésfindzsa helyett a vizes poharába tette. 

Azt még soha sem mondta neki senki, hogy szép fehér 
keze van. 

Pedig meglehet, hogy nem is udvarlási szándékból 
mondta neki azt a kapitány, csak hogy épen felszabadítsa 
rá, hogy vegyen az ujjaival a czukorból, hiszen nem 
ansesthetikus dolog az, ha ilyen tiszta gyermekkéz nyúl 
hozzá. 

Hanem a gyermek fejében megmaradt ez a szó, s gyak- 
ran nézegetett lopva a kezeire; ha csakugyan olyan szépek 
és fehérek- e azok ? 

Athalie alig tudta visszafojtani nevetését. Élvezetet ta- 
lált benne, a kötődést folytatni a gyermekkel. 

— Timéa, kináld meg a kapitány urat azzal a czukor- 
süteménynyel. 

A leány leemelte az ezüst állványról a kristálytálczát s 
odanyujtá azt Kacsuka úrnak. 

— No, válaszsz ki a számára valamit. 

Timéa történetesen valami szívalaku czukorsüteményt 
választott. Ez a gyermek bizony még azt sem tudta, hogy 
azt szívnek hívják, sem azt, hogy hát mi az a szív való- 
sággal ? 

— Ah! ez nekem nagyon sok lesz! tréfálózók a ka-pi- 
tány, hanem ha ön, szép Timéa kisasszony, meg akarja 
azt velem osztani ? 

S azzal kétfelé törte a czukorszívet s felét visszanyujtá 
Tímeának. 

A gyermek otthagyta azt a tányérján s a világért meg 
nem ette volna. Ott őrzé féltékenyen a szemeivel s nem 
várt, míg Zófia asszony vagy a szobaleány bejön tányért 
váltani ; ő maga sietett összeszedni a csemegés tányérká- 
kat s eltűnni velük a szobából. Azt a fél szivet bizonyosan 
meg fogják nála találni. Milyen nagy nevetés lesz abból ! 

Hiszen semmi sem könnyebb, mint egy tizenöt éves 
leányt elbolondítaní. 

Az még mindent elhisz, és hisz a legelső embernek, a ki 
azt mondja neki : de szép fehér kezei vannak ! 

Kacsuka úr pedig épen az az ember volt, a ki nem bo- 
csáthatná meg magának, hogy ha egy szép leány közelébe 
jut, annak valami bókot ne mondana. Még az öreg asszony- 
ságoknak is szokott udvarolni. No hisz azoknak már ud- 
varolhat. De nem engedi el magának, hogy még a lépcsőn 
levilágító szobaleánynak is ne mondjon valami leköte- 
lezőt. Ambiczióját találja benne, hogy az ő kék egyen- 
ruhájának láttára minden leányszív sebesebben dobogjon. 
Azért Athalie bizonyos lehet felőle, hogy ő az uralkodó 
planéta. Hanem Tímeával foglalkozni sem kárbaveszett 
fáradság. Most még gyermek ugyan, de előreláthatólag igen 
szép alak lesz belőle. Aztán árva gyermek, aztán török 
leány, még meg sincs keresztelve, aztán egy kicsit hóbor- 
tos is ; a mi mind ok arra, hogy az ember lelkiismeret 
mardosás nélkül mondjon neki szépeket. 

Kacsuka úr nem mulasztott el semmi alkalmat. S meny- 
asszonyának nagy gyönyörűséget okozott vele. 

Egyszer azt monda Athalie Tímeának, mikor aludni 
akart menni : 

— Te Tímea, tégedet a kapitány megkért nőül. Hozzá- 
mégy-e? 

A gyermek ijedten tekinte Athaliera, s azzal az ágyá- 
hoz futott és takaróját a fejére rántá; úgy elbujt, hogy ne 
lássa senki. 

Athalie aztán sokáig gyönyörködött benne, hogy a gyer- 
mek nem tud elaludni attól a szótól, a mit neki mon- 
dott, hogy forog nyugtalanul fekhelyén és sóhaj toz fél 
éjen át. 

Ez a leánytréfa sikerült. 

Másnap Tímea szokatlanul komoly volt, a gyermeteg 
szeleskedést elhagyta modorából ; valami gondolkodó 
mélaság látszott meg arczán s egyszerre nagyon kevés 
szavú lett. 

Az arcanum jól hatott. 

/ 

Athalie az egész háznépet beavatta a tréfába. Tímeával 
úgy bánjanak ezentúl, mint leendő menyasszonynyal, 
Kacsuka úr jegyesével. A cselédek, nagyasszony mind ke- 
zére játszottak. 

De ne mondja senki, hogy ez pogány tréfa volt. Ellen- 
kezőleg. Ez keresztyén tréfa volt. 

Athalie aztán azt monda Timéának : 

— No lássad, a jegygyűrűt is elküldé számodra a kapi- 
tány. De ezt nem húzhatod az ujjadra, míg pogány vagy. 
Elébb keresztyénné kell lenned. Akarod, hogy megkeresz- 
teljenek ? 

Tímea keblére tette kezeit és lehajtá fejét. 

— Tehát meg fognak elébb keresztelni ? 

— Hanem ahoz megint szükséges, hogy elébb meg kell 
tanulnod a vallás hitágazatait, a katechizmust és a bibliai 
történeteket meg a zsoltárokat és az imádságokat; el 
kell járnod a paphoz meg a kántorhoz, a ki tanítani fog. 
Akarod-e ? 

Tímea csak a fejével ínte. 

És azután eljárt mindennap a paphoz meg a kántor- 
hoz, és hordta a hóna alutt az énekes és imádságos köny- 
veket, mint a kis iskolás leányok s este későn, mikor már 
mindenki lefeküdt, kivette magát az üres előszobába, ott 
tanulta féléjszakákon át az egyptomi tíz csapás, a Sám- 
son és Delila, a József és Putifárné istendicsérő és szív- 
nemesítő történeteit fenhangon. Nehezen tanult, mert 
soha sem volt hozzászoktatva. Eettenetes munka volt neki 
az abstract érthetetlen katecheticus tételeket betanulnia. 
De hát mit meg nem tett volna azért, hogy meg lehessen 
keresztelve. 

— No lássák ! monda Athalie, olyankor, mikor Tímár 
is ott volt. E nélkül a bíztatás nélkül soha rá nem lehe- 
tett volna venni, hogy megtérjen s tanuljon valamit, s hogy 
megkeresztelhessék. így pedig hogy iparkodik mentül ha- 
marább készen lenni. 

Tehát még egészen kegyes munka volt a gyermek fejét 

így elkábítani azzal, hogy ő már menyasszony. És Tímár 
látta azt, hogy milyen kegyetlen játékot űznek a szegény 
gyermekből, és nem szólhatott neki. Mit is mondhatott 
volna ? Nem értette volna az azt meg. 

Még rontott a dolgán az, hogy ő a házhoz járt, mert 
Tímea előtt kiegészíté a mesét. A gyermek mindenkitől 
azt hallá, még a komoly öreg Athanáz úr is elejtett néha 
egy olyan példálózást, hogy ez a gazdag Levetinczy úr 
Athalíe miatt jár a házhoz. És azt igen természetesnek 
is találta. A gazdag úr gazdag leányt keres. Hozzá is illik 
mindkettő egymáshoz. Hát akkor a szegény magyar ka- 
tonatiszthez ki illenék más jobban, mint egy épen olyan 
szegény leánya egy török katonának ? Ezt így tartotta ő 
legtermészetesebbnek. 

Tehát tanult éjjel-nappal. 

Káté, zsoltár, biblia végét járta már ; ekkor egy új tréfát 
találtak ki számára. Elmondták neki, hogy ki van tűzve 
már a menyegző napja ; hanena addig a napig el kell ké- 
szülni sok-sok köntösnek. A sok fehérnemű, a sok pipere, 
cziczoma hátráltatja a napokat. Hát még a menyasszonyi 
köntös, a miben esküvőre fog menni! Azt magának a 
menyasszonynak kell sajátkezüleg kihímezni. Ezt már ér- 
tette Timéa : ez törökül is így van. És gyönyörűen tudott 
hímzeni selyemmel, ezüsttel és aranynyal. Arra tanítot- 
ták meg otthon a háremben legjobban. 

Hát aztán odaadták Athalie meny asszonyruháját, hogy 
varrjon rá oly pompás hímet, a minőre otthon tanították. 
Azt mondták, hogy ez az ő saját menyasszonyi köntöse 
lesz. Timéa telides tele rajzolta annak uszályát, széleit 
gyönyörű arabeszkekkel, s aztán hozzáfogott azoknak ki- 
himezéséhez. Eemekmű készült ujjai alatt. Korán reg- 
geltől késő estig dolgozott rajta; mikor a látogatók jöttek 
is, nem tette le a kezéből a munkát ; dolgozva beszélgetett 
velük, s jó volt, hogy szemeit örökösen a hímzésre lesütve 
tarthatá ; nem kellett senkinek a szemébe néznie. 

És azért is jó volt, hogy nem láthatta, hogy kigunyol- 

ják a háta mögött. A némberek integetnek egymásnak s a 
látogatóba jött férfiaknak, hogy ez most azért siet oly szor- 
galmasan a hímzéssel, mert azt hiszi, hogy a saját kön- 
tösét varrja. A kis bolond ! Timár látta ezt mind. 

Oh ! hányszor távozott el e háztól oly keserűséggel szi- 
vében, hogy mikor a lépcső alján azt a két márványosz- 
lopot két kezével megfogta, Sámson jutott eszébe, a ki 
magára dönti a filiszteusok házát. 

Mikor dönti hát már? 

Az a nap pedig, melynek közeledtét oly titokteljes reme- 
géssel várta Timéa, csakugyan Kacsaka úr esküvőjének 
napja volt, de Athalie kisasszonynyal. 

Hanem annak a napnak sajátságos akadályai voltak 
még a világon. Nem az égi aspectusokban, nem is a sze- 
retők sziveiben (mert hiszen szeretik egymást, a meny- 
nyire épen szükséges), hanem — Brazovics úr pénzviszo- 
nyaiban. 

Kacsuka úr, mikor Brazovics úr leánya kezét megkérte, 
igen őszintén feltárta előtt a sorsát. Ö szegény legény, a 
mi jövedelme van, az épen arra elég, hogy mint magános 
ember, katonai rangjához illően megjelenhessen a világ 
előtt ; de egy nőt abból eltartani nem lehet, s különösen 
egy nőt, a ki minden kényelemhez s fényűzéshez van 
szokva ; azért tisztán és világosan megmondta az apának, 
hogy ő csak azon esetben nősülhet, ha feleségének hozo- 
mánya azt képessé teszi a háztartás fedezésére. No, ez 
ellen Brazovics úrnak sem volt semmi kifogása. Ö nem 
fukarkodik ily kérdésben. Ö leányával a menyegző napján 
százezer forintot ád készpénzben nászhozományul s azzal 
tehetnek, a mit akarnak. 

És akkor, a mikor ezt megigérte Brazovics úr, képes is 
volt azt teljesíteni. Hanem azóta közbejött ez a Timár. 
Ez mindenféle hallatlan utakon és módokon annyi zavart 
csinált Brazovics úr spekuláczióiban, úgy megrontotta leg- 
biztosabb számításait, úgy megtörte a gabnapiaczon, úgy 
kitúrta a versenyzéseknél, úgy betette előtte az ajtót a haj- 

dani befolyásos köröknél, hogy Brazovics úr ez idő sze- 
rint lehetetlenségnek találta akárhonnan is százezer fo- 
rintot előteremteni. 

Az is igaz volt, a mit Kacsuka úr Tímárnak mondott, 
hogy Brazovics úr maga soha nem tudja, hogyan áll az 
üzlete ? vájjon víz fölött uszik-e, vagy víz alatt ? Úgy 
össze vannak abban bonyolítva új vállalatok a régiekkel, 
hasznosak a károsakkal, úgy másznak egymás hátára ab- 
ban a képzelt nyereségek, behajthatlan követelések az ön- 
magától eltitkolt tartozásokkal, a lerázhatlan szerződé- 
sekkel, per alatt levő kétséges ügyekkel, hogy Brazovics 
úrról senki sem tudhatja, ő maga legkevésbé, hogy mikor 
Croesus, mikor Irus ? Azért a kinek igénybevehető száz- 
ezer forintja van nála, az okos ember lesz, ha ezt inkább 
ma akarja látni, mint holnap. 

Es Kacsuka úr volt ennyire okos ember. 

Athanáz úr egy párszor elővette, hogy megközelítse a 
hadmérnök sánczait; tett neki kedvezőbb ajánlatokat; 
minek az ő kezébe az a százezer forint ? az asszony majd 
eltékozolja azt; annak a kamatja csak hatezer forint. 
Nem jobb lenne-e, ha Athanáz úr évenkinti nyolczezer 
forint segélylyel váltaná fel azt s a tőke maradna nála ? 
Nem jobb lenne-e, ha egy fekvő birtokát engedné át az új 
párnak, mely hétezer forintot jövedelmez ? De a had- 
mérnök nem engedte az utolsó redoutját bevétetni. Eög- 
tön betömte a viárkokat s azzal fenyegetőzött, hogy a le- 
vegőbe röpíti az egész házassági citadellát, ha ő neki a 
százezer forintot esküvő előtt le nem fizetik. 

Brazovics úr tehát nagyon meg volt akadva, s ha volt 
valaki, a ki még nagyobb elkeseredéssel nézte a Timéa 
ujjai alatt készülő nászruhát, mint Tímár, úgy az bizo- 
nyosan Brazovics úr volt. 

De ad vocem Tímár ! Egy mentő gondolat támadt Bra- 
zovics úr fejében. Ezt a Tímárt ő gyülöli'nagyon. Elvesz- 
tené egy kanál vízben. Vájjon nem jó volna, ha a leányát 
hozzá adná feleségül ? 

Hiszen nincsen ö Kacsuka úrhoz hozzávarrva. Ha nem 
akar a kapitány házasodni, hát menjen sánczot ásatni ; itt 
az a kérdés, hogy Athalie féqhez menjen. 

És a csere nem volna rossz. Ez a Timár ugyan egy meg- 
vetésre méltó gézengúz, egy felakasztani való rabló, de 
mindjárt nem lenne az, jnihelyt Athaliet nőül venné. 
Lám, még az is egyszerre becsületes emberré lenne általa. 
Megszűnnék az ellenségeskedés, a versenyzés ; társ lenne 
az üzletben ; minden újra rendben lenne. 

És a dolog egészen valószínű. Timár sokat jár a ház- 
hoz. Csak nem a szolgálók kedvéért jár ? Csak az a hiba 
nála, hogy olyan szemérmetes. Nem mer nyilatkozni, hogy 
hajdani főnöke kisasszonyáig merte légyen emelni a sze- 
meit. Meg ettől a katonatiszttől is tart ; fél, hogy levágja 
a nyakát. No, ezen a félénk emberen segíteni kell. 

Egy délután Athanáz úr dupla porczió ánizs-szeszt töl- 
tött a fekete kávéja közé (a mi a bátorságot növeli), azt 
saját szobájába vitette, meghagyva az asszonyoknak, hogy 
ha Timár jön, küldjék át hozzá egy szóra. 

Azzal rágyújtott szobájában a török dohányra, s olyan 
ötödik elementumot csinált maga körül füstből, hogy a 
mint abban alá s fel járkált, el-eltünt benne s megint úgy 
merült ki belőle kiülő nagy vörös szemeivel, mint az óriás 
tintahal, a ki lesi a tengerbe eső prédát, hogy kiszíjja 
a vérét. 

Nem sokára jött a préda. 

Timár, a mint megérté Zófia asszonytól, hogy Athanáz 
úr akar vele beszélni, sietett át hozzá. 

A nagy tintahal odauszott eléje a füsttengeren keresz- 
tül, rámeresztve polypusi két ijesztő szemét s tengerbeli 
szörnyeteg módjára rögtön megrohanta ragadmányát s 
egyenesen a szájába kiáltott: 

— Hallja az úri Miért jár az úr ehhez a házhoz? Mi 
czélja van az úrnak az én leányommal ? 

Ez a legjobb mód az ilyen gyáva legényt nyilatkozatra 
bírni. Az ilyen szótól az ember megijed; forogni kezd 

Jókai: Az arany ember. I. 1-^ 

vele a világ ; mire észreveszi, elesett, s hova esett ? bele 
a szent házasságba I 
Borzasztó dolog az ilyen kérdésre megfelelni. 
Timár legelőször is azt tudta meg Athanáz úr szavá- 
ból, hogy az most nagyon sok anisettet ivott. Attól ilyen 
vitéz. 

— Uram, monda neki nyugodt hangon, én nekem az 
ön kisasszonyával semmi czélom nincsen. S annál ke- 
vésbbé is lehetne, minthogy a kisasszonynak már vőlegé- 
nye van, s az nekem jó barátom. Hogy miért járok én 
önnek a házához? azt megmondom. Ha nem kérdezte 
volna ön, nem szóltam volna ; de mert kérdezte, hát tudja 
meg. Én azért járok ide, mert megfogadtam az ön sze- 
rencsétlenül elhalt barátjának és rokonának, hogy árva 
gyermekére ügyelni fogok. Én jártam ide azért, hogy 
meglássam, mint bánnak önök a kezükre bízott szegény 
gyermekkel ? Czudarul bánnak önök vele, Brazovics uram, 
czudarull Ezt én önnek szemébe mondom, és a saját 
házánál. Ön elsinkófálta az árvának minden vagyonát í 
Igen is ! elsinkófálta : ez rá az igazi szó. S önnek az 
egész családja átkozott gúnyt űz a szegény gyermekből. 
Megmérgezik a lelkét egész életére. Megveri önöket az 
Isten ! És most utoljára találkoztunk ketten együtt ennél 
a háznál, Brazovics uram, s ne kívánja ön megérni azt 
az órát, a mikor még egyszer ide visszajövök I 

Timár megfordult a sarkán s becsapta az ajtót. A tinta- 
hal pedig visszasülyedt dohányfüst iszapja homályos mé- 
lyébe s kihörpentve a harmadik pohár anisettet, gondola 
magában, hogy erre ugyan kellett volna valamit mondani, 
de mit ? 

Timár pedig visszament a látogatási terembe. Nemcsak 
a kalapjáért, a mit otthagyott, hanem egyébért is. 

A teremben nem volt más, mint Tímea. Athalie és vő- 
legénye a mellékszobában voltak. 

Timár kigyuladt arczán Timéa észrevette a nagy vál- 
tozást. A mindig szelíd, alázatos arcz most büszke volt 

és indulattól átszellemült, a ml a2t egyszerre széppé 
tette. Sok arez megszépül, ha a szenvedély átlobog rajta. 

Egyenesen odament Tímeához, ki a nászruhára arany 
rózsákat hímzett ezüst levelekkel. 

— Tímea kisasszony ! szólt forró mély hangon. Én most 
kegyedtől búcsút veszek. Legyen ön boldog : legyen ön 
még sokáig gyermek. De, ha egyszer eljön egy olyan óra, 
a melyben ön boldogtalannak fogja magát érezni, gon- 
doljon rá, hogy van egy jó ember, a ki önért. . . . 

Nem tudta tovább kimondani. Hangja elakadt, szíve 
elszorult. 

Tímea kiegészíté az elakadt szót. 

« Háromszor. .. .» 

Tímár megszorítá Tímea kezét s súgva rebegé: 

« Örökké ». 

Azzal meghajtá magát s eltávozott, a nélkül, hogy a mel- 
lékszobában levőknek alkalmatlankodott volna. 

Nem jött ki a száján a szó, hogy <(Isten önökkel lo Oh ! 
hisz e perczben arra gondolt : hogy Isten elvegye kezét 
erről a házról. 

Tímea kiejté kezéből a hímzést s mereven nézett maga 
elé, még egyszer sóhajtva: « háromszor », Az aranyfonál 
kicsúszott a tű fokából. 

Mikor Tímár lement a lépcsőn, megint elhaladt ama 
két márvány oszlop mellett, a mik a lépcsőpadmalyt tar- 
tották. 

Minő dühvel ütött rá az oszlopra öklével ! 

Vájjon megérezték-e azok odafenn azt az ütést ? Nem 
mondta meg nekik a megrázkódó épület, hogy siessenek 
imádkozni, mert a fejükre szakad a tető ? Azok nevetnek 
a megtréfált gyermek fölött, ki oly sietve himzi meny- 
asszonyi köntösét. 

EZ IS EGY TREPA 

Az új nemes Levetinczynek nagy hire volt már nem- 
csak Magyarországon, de Bécsben is.. 

Azt mondták róla, hogy « arany ember ! » a mihez hozzá- 
nyúl, az aranynyá válik ! a mit ő megkezd, az aranybánya. 
Itt van az aranybánya, nem a Csetátye Maréban, nem 
Selmecz alatt, nem Vöröspatakon. 

Főtudomány az, hogy « előbb)) megtudja az arany- 
bányász, mint üzlettársai, hogy a magas kormány minő 
nagy vállalathoz szándékozik hozzákezdeni. Ebben a 
tudományban volt Timár tökéletes* 

Ha Timár valami vállalkozáshoz kezdett, mint a raj, 
tódult utána az üzérek serege, azt tudta mindenki, hogy 
ott arany van, csak fel kell venni. 

De nemcsak ezért hittak Timárt arany einbernek, ha- 
nem még másért is. 

Azért, hogy soha sem csalt, nem csempészett. 

Nagy vállalatoknál elég nagy a tisztességes nyereség 
is ; a ki lop, csal még azon felül, az bolond ember, mert 
bevágja az aranytermő bánya útját, s elveszti a kirabolt 
eret. A ki egy garas nyereséggel beéri egy forint után, az 
derék, becsületes ember; de egy milliónál az ötvenezer 
forint, s hozza maga után a másik milliót. Csak nem 
kell vele csúnyául bánni. A szerencse istennője úgyis 
elég decoUetirozva jön elénk, nem kell még az utolsó 
kis tuniquet is lehúzni akarni róla, mert akkor megappre- 
hendál. 

S ebben volt Timárnak a helyes tapintata. Nagy pén- 
zeket nyert, mert nagyokra vállalkozott ; de nem csalt, 
nem lopott soha, mert nem is koczkáztatott soha. Nyere- 
ségéből azoknak is bő részt juttatott, a kiktől függött, 
hogy egy vállalatot megkapjon és jutányos föltételeket 

kapjon, s ez által njátva tartá maga előtt folytonosan az 
arany bányát. 

Sőt néha valóságos nyereséget is hozott az államnak 
olyan eselszövények fölfedése által, mikben az állam 
pénztára ellen összeesküvő versenytársai lettek kijátszva. 
Ebben aztán a versenytársak romlása is egyik haszon 
volt. No azok nem is mondták arany embernek; de a 
kormánykörökben az volt a neve, s a szegény köznépnél 
szintén. 

Egyszer elkezdett szőlőket vásárolni a Monostoron. 

A Monostor egy magas domb Üj-Szőny fölött, melyet 
az ujabbkori német hadászok «Sandhügel»-nek nevez- 
nek: homokdomb. Innen is sejtheti mindenki, hogy nem 
valami pompás bor teremhet rajta. Valami közönséges 
bort termő szőlő pedig úrfélének nem való, mert nem 
fizeti ki a munkáltatást. És Timár mégis összevásárolt 
valami tiz holdat. \ 

Az üzletvilágban ez szemet szúrt. Mit akar ez ott ? ott 
valami aranybánya lesz ? 

Brazovics úr azt hitte, hogy helyes nyomra akadt; meg- 
rohanta Kacsuka urat saját odújában. 

— No, fiamuram, most mutassa meg, hogy igazán hű 
emberem, hogy igazán apjának tekint. Vallja meg, hogy 
a kormány a Monostoron várat akar épiteni. No, ne ellen-, 
kezzék. Én tudom, hogy ön a hivatalát koczkáztatja, ha ilyen 
titkokat elárul. Én tudom, hogy ez becsületbeli dolog. De én 
becsületem szentségére esküszöm, hogy el nem árulok 
senkinek semmit. Csak nekem mondja meg igazán. Tüzes 
harapófogóval sem hagyom kicsikartatni magamból a tit- 
kot. Látja, ez a gazember Timár most ott vásárol telke- 
ket nyakra-főre, ennek már elárulta valaki. Ne engedjük 
neki oda egészen a kövér falatot. No ugy-e, hogy várat 
fognak épiteni a Monostorra? 

Kacsuka úr aztán csak ki hagyta magából szorongat- 
tatni, hogy hát igen. El van határozva a Hofkriegsrath- 
ban, hogy Komárom erődítéseit odáig kiterjesztik. 

Oh ! be kedves tudomány volt ez Athanáz nrnak. De 
sok szép százezer forintot besöpört ő hasonló alkalommal, 
mikor előre összevásárolta a kisajátítandó vityillókat s 
eladta őket a kormánynak, mint palotákat. 

Csak még az erődítési tervet szerette volna látni ; azért 
könyörgött nagyon szépen leendő veje urának, csak azt 
mutassa meg, csak egy pillanatra. 

No hát meg hagyta neki nézni azt is Kacsuka úr. 

Athanáz úr mindent megtudott aztán abból. Milyen 
darabot fog kisajátítani a kormány ? mely telkek esnek 
az erődítési vonalba ? Ez a gézengúz Tímár csakugyan 
kikereste magának azt a helyet, a hová a fellegvár jön. 

«Es minő kulcs van megállapítva a kisajátítási árra 
. nézve?)) Ez ám afökérdés. 

De már ennek az elárulása Kacsuka úrtól csakugyan 
kriminalitás volt. Azt is elmondta Athanáz urnák. 

Az van megállapítva kulcs gyanánt, hogy a legutolsó 
vételárnak kétszeres összegét fizeti a kormány. 

— Elég ! kiáltá Athanáz úr, megcsókolva leendő veje 
urát. Elég! A többi az én dolgom! A százezer forint itt 
lesz az asztalodon esküvő napján. Elég ! 

Azzal rohant a munkának. 

Pedig nem volt «elég», a mit meg tudott, még valamit 
jó lett volna megtudakolnia Kacsuka urfcól ; s azt a vala- 
mit Kacsuka úr el is mondta volna neki, ha már ennyit 
elmondott ; de hát Athanáz úr nem kérdezte tőle s így 
tudatlan maradt felöle, s aztán úgy járt, mint a vak légy, 
a mel3dk az ablaknak repül. Kacsuka úr pedig nem kí- 
vánta már a százezer forintot sem, és a mi vele jár sem. 
Ha meglesz, nem bánja, de ha nem lesz, sem bánja. 

Brazovics úr azonnal vágtatott Uj-Szőnybe s járta 
sorba a szőlős gazdákat, hogy ki adja el a szőlőjét ? Vette 
tőlük, a hogy adták, a ki nem akarta adni, annak három- 
szoros árakat ígért. Hiszen annál jobb rá nézve, mentül 
drágábban veszi; a kisajátítási kulcs szerint ugyanannyi 
a saját nyeresége. 

Hanem ez azután a többi spekulánsok figyelmét is 
megragadta. Jöttek a versenytársak is a szőlőkért árve- 
rezni; a szegény monostori sárfehér és juhfarku soha el 
nem tudta gondolni, hogy lett ő belőle olyan hires bor, 
hogy még szüret előtt lefoglalózzák ? A szőlőárfolyam 
végre ott állt meg, hogy a mely telkekért a terv elárulása 
előtt legfeljebb százezer forintot fizetett volna a kor- 
mány, az új bevásárlók kezéből azokat most már ötszáz- 
ezerért kaphatta meg. Maga Brazovics úr százezer forintig 
vásárolt belőle, pedig ugyan nagy kínnal szerezte a pénzt : 
potom árért adta a gabonáját; hajóin túladott, nagy ka- 
matot fizetett, rábízott idegen pénzekhez hozzányúlt. Ha- 
nem hiszen ezúttal bizonyosra játszott. Timár is benne 
van a dologban ! Az ugyan legroszabbul járt, mert még 
ő nagyon olcsón vásárolt ; keveset fog nyerni. De mivel 
ő is benne van, a dolog bizoiiyos, s a spekulánsok még ez 
évben megkapják az egész nyereséget. Hisz az állam 
fizeti, annak pedig mi adjuk a pénzt ; tehát tulajdonképen 
csak a magunk pénzét veszszük \ issza. 

Timár pedig ezúttal is ravaszkodott. Ez egy kimért 
csapás volt tőle Brazovics Athanáz fejére. 

Timár azt is tudta, a mit Athanáz úr elmulasztott Ka- 
csuka úrtól megkérdezni. 

Mert az mind igaz volt, hogy a kormány a komáromi 
várerődítést nagy mérvben szándékozik kiterjeszteni s 
ahoz még ez évben hozzáfognak. Csak az volt a nagy kér- 
dés, hogy hol kezdik el ? 

Mert az harmincz évi munka. 

Timár nagyon gonoszul tréfálta fel a versenytársait. 
Azok ugyan meg fogják átkozni. 

Hanem mint jó kereskedőnek mindig gondja volt rá, 
hogy mikor valami olyan dolgot mivel, a miért sokan 
elátkozzák, ugyanakkor egy másik olyant kövessen el, a 
miért még többen áldani fogják, úgy, hogy az átok és 
áldás mérlegének egyenlősítése után még mindig maradjon 
a részére egy kis «Saldo-Vortrag» az « áldás » táblázatra. 

Timár oda hivatta magához Fabula Jánost. 

— János ! monda neki, kend öreg legény már, meg van 
törve a sok fáradságtól ; nem jó völna-e már valami pihe- 
nésre gondolni ? 

Fabula János egészen rekedt volt már, úgy beszélt, 
mintha a sugólj'ukból valami darabot súgna a sziné- 
szeknek. 

— Bizony, nagy uram, magam is azon gondolkozom 
már, hogy odahagyom a vizet s valami földi foglalatos- 
sághoz látok. Nem jók már a szenieim. Legjobb szeret- 
ném, ha betenne nagy uram uradalmába valami sáfárnak 
vagy kulcsárnak. 

— Én jobbat tudok annál kend részére, János! nem él 
kend meg niár abban a rácz világban odalenn. Itt meg hozzá 
van szokva a komáromi fehér czipóhoz. Legyen kend sze- 
keres gazda. ^ 

— Az volna nekem jó ; hanem hát kettő hiányzik be- 
lőle : a szekér meg a gazdaság. 

— Majd megjön mind a kettő. Valami jutott eszembe. 
A város most árverezteti a Vág-Duna melletti régi 
marhalegelőt. Menjen oda kend, és vegye meg az egészet. 

— Hohó ! nagy uram ! szólt rekedt nevetéssel Fabula 
János. Hiszen ha én azt megvenném, soha akkora két- 
szarvú állat azon a legelőn nem járt, mint a mekkora én 
lennék. Hiszen puszta föld az, nem terem azon más, mint 
széki fű, herbaté ; én pedig aet a patikában nem áru- 
lom ; aztán meg iszonyú darab föld az ; sok ezer forint 
kell ahhoz. 

— No csak ne okoskodjék kend, hanem tegye azt, a 
mit Qn mondok. Menjen oda.. Itt van kétezer forint bánat- 
pénz ; ezt tegye le az árverésnél ; aztán Ígérjen rá, míg 
rajta marad ; de senkinek másnak azt a darab földet át 
ne engedje ; a mennyiért rajta hagyják, annyiért tartsa 
meg; senkivel meg ne oszsza, akárki ajánljiozik hozzá 
társnak. A mit majd fizetni kell érte, azt én kölcsön adom 
kendnek; megadhatja nekem, majd ha lesz^ nem kér^k 

tőle kamatot, sem a kölcsönről nem kérek írást ; becsü- 
letre megy az egész alku. No hát csapjon a tenyerembe. 
Fabula János nagyon csóválta a fejét. 

— Semmi kamat ; semmi irás ; tenger sok pénz, rósz 
parlag föld ! Mégis csak az lesz ennek a vége, hogy engem 
elébb -utóbb becsuknak, s lehúzzák a lábamról a csizmát. 

— Ne féljen kend semmit, János. Egy esztendeig kendé 
lesz az a föld, a mi haszon le&z rajta azalatt, az minden 
bizonynyal a kendé marad. 

— De hát mivel szántsam fel, s mit vessek bele ? 

— Sehogy sem szántja fel s nem vet bele semmit; ha- 
nem most menjen és végezze, a mit mondtam. Azért lesz 
azon aratás. De ezt ne mondja senkinek. 

Fabula János hozzá volt szokva, hogy Timárnak min- 
den tettét és mondását a legnagyobb ostobaságnak tartsa 
a priori; de a mellett mindent végrehajtson föltétlen 
engedelmeskedéssel, mivel hogy a posteriori arról kell 
meggyőződnie, hogy ezek a hallatlan ostobaságok mind 
válogatott bölcseség következményeit szülik magukból. 
Azért ugyan ostobaságok maradnak; hanem hát ennek 
az embernek valami spiritusa van. 

Annálfogva cselekedett úgy, a hogy Timár tanácsolta. 

S már most nyissunk tért e sajátságos eljárás magya- 
rázatának. 

Az egész erődítési terv a komáromi vár körül igaz és 
való volt. 

Az udvari hadi tanács elhatározá e várnak nagyszerű 
táborhelylyó átalakítását. S e czélból kimerítő tervek ké- 
szültek, a mik magukban foglalák a monostori fellegvár 
építését s azt a hosszú erödvonalat, mely a Vág-Dunát a 
győri Dunaággal összekötendő volt, a mit most Nádor- 
vonalnak hínak, s melynek homlokzata a monostori kö- 
rönd ágyúival összeműködve, az egész várat és várost egy 
erődített gyűrűbe foglalná bele. 

A munka bevégzése harmincz-negyven évi időre lett 
kiszámítva. A költség ugyanannyi millióra. 

A terv létesítése minden bizonynyal el lett már hatá- 
rozva az összes kormánytanácsban. Erre föltétlenül lehe- 
tett már számítani. 

Csak egy esély forgott fenn, a mit a Hofkammernek 
adott a szájába valami besúgó. 

Az, hogy ha nem egyszerre fognak hozzá az erődítés 
minden szakaszához, akkor fölösleges lesz egyszerre ki- 
sajátítani a tervbe eső valamennyi telket. Elég lesz egy- 
előre a két Dunaág közötti Nádorvonal számára szük- 
séges helyek kisajátítása, a monostori kisajátítás marad- 
hat még húsz esztendeig is. 

Csakhogy az üzérek, a kik ez új erődítéseknek neszét 
vették, épen a monostori homokdombra vetették minden 
iparkodásukat, a két Duna közötti térre nem gondolt 
senki ; ott egy roppant területet, melyet a város árverez- 
tétett. Fabula János uram vehetett meg húszezer fo- 
rintért. 

Már most, ha a monostori kisajátítás elmarad, akkor 
majd csak húsz év múlva kerül rá a sor, s ez idő alatt a 
semmi hasznot nem hajtó szőlőkbe vert pénzük a speku- 
lálóknak másfélszer föleszi magát kárba veszett kama- 
tokban. 

Ezt a tréfát szerezte meg Tímár versenytársainak s 
azok között a legdühösebbnek, Brazovics Athanáznak ; 
mert a mint ő a monostori telkeket megvette, azonnal 
elkezdett minden eszközt megmozgatni, hogy a bécsi 
kormányban érvényre ne jusson a Hofkriegsrathnak áz a 
szándoka, hogy az erődítési tervet egyszerre minden pon- 
ton megkezdjék. 

így állt ez az ügy három nappal Athalie menyegzőjének 
határnapja előtt. 

Két nappal a menyegzői nap előtt Fabula János uram 
röpült be Tímár úr folyosójára. 

Igen is, röpült. Köpönyeg volt rajta, a mi röptében be- 
illett neki szárnynak. 

« Tízezer! Húszezer! Negyvenezer! Commissió ! Fize- 
tés! A császár, a király! Puszta legelő! Aratás!)) 

Ez igy dűlt belőle ; összefüggés nélküli szavak, miket 
végre Timár ekként szedett neki rendbe : 

— Jól van, János. Tudom, mit akar mondani. Ma volt 
kinn a bizottság megszabni a földek értékét, a mik az új 
erődítési vonalba esnek. A kend birtokát, a mit vett 
húszezer forinton, kisajátították negyvenezer forintért. 
Most a fölösleg a kend haszna. Ez volt az aratás, ügy^-e, 
így mondtam ? 

— így mondtad, uram, eszem azt az « aranyszájú szent 
Jánosi » beszélődet. Hiszen így van ez, már most látom. 
Húszezer forintot kapok most ingyen, azt is látom ; soha 
életemben annyi pénzt nem kerestem a két tenyeremmel. 
Húszezer forint ! Meg vagyok bolondulva 1 Az eszem tótá- 
gast áll bennem. Engedje meg nagy uram, hogy egy czi- 
gánykereket vessek. 

Timár megengedte. 

Fabula János vetett aztán nem egy czigánykereket, 
hanem hármat, végig a folyosón. Aztán vissza megint 
három czigánykereket, mely után ismét talpra állt egye- 
nesen Timár előtt. 

— így ni ! Már most értem a dolgot. Tehát az a sok 
pénz most az enyim ! Megyek. Megveszem a zsidó tem- 
plomot. 

(S ne hogy valaki azt higyje, hogy ez utóbbi mondat 
valami rósz élez volt Fabula Jánostól, meg kell monda- 
nunk, hogy az akkori viszonyok között az Izrael vallását 
követő lakosok egy új imaházat kényszerülvén építeni a 
gróf Zichy- féle nemesi telken, a régibb héber imaház csak- 
ugyan árverés alá volt bocsátva, s az Fabula Jánosnak 
különösen megtetszett.) 

De minekelőtte azt megvette volna, még az nap hat- 
szor ellátogatott Timár úrhoz ; egyszer á feleségét hozta 
el, másodszor az eladó leányát, harmadszor a menyecske 
leányát, negyedszer a? iskolából kikerült fiát, ötödszöy 

az iskolába járó fiát; a felesége hozott Timár urnák pom- 
pás domború, barna-piros hátú komáromi fehér czipót, 
mosolygó aranyszin gyürkével az oldalán, a menyecske- 
leánya hozott neki egy tál felséges méz édes csiramáiét ; 
az eladó leánya egy mézeskalácsból, piros tojásból, arany- 
füstös diókból s különféle czifra papirosokból mester- 
ségesen összeállított « mátkatálat » ; a nagy suhancz hires 
madarász volt, az hozott neki égy kaliczkát, tele stiglicz- 
czel meg vörösbegygyei, az iskolás gyerek pedig hozott 
neki egy verses köszöntőt. Egész nap ott hálálkodtak 
neki, 's este későn mind a hatan odajöttek az ablaka alá 
elénekelni: «oh! mely boldog az oly ember éltében !» 

... De hát még majd a versenytársak, és azok közt 
Brazovics úr, mit fognak neki hozni és énekelni, ha meg- 
tudják, hogy mibe mártotta őket bele a monostori vásár- 
lással ! 



A MENYASSZONY-KONTOS. 

Csak három nap volt még hátra a menyegzőig. 

Vasárnap délután Athalie kisasszony elment sorba láto- 
gatni leánykori barátnőit. Ilyenkor az a kiváltságuk van 
a kisasszonyoknak, hogy egyedül tehetnek látogatást, 
anyai kiséret nélkül ; hisz annyi titkos mondanivalójuk 
lehet egymás között, utoljára leány korukban. 

Tehát Zófia asszony is otthon maradhatott. Ö örült 
annak legjobban, hogy van valahára egy nap az eszten- 
dőben, a mikor nem kell látogatóba menni, látogatást 
várni, leányt strázsálni, német társalgást hallgatni, 
a miből ő egy szót sem értett, hanem otthon lehet 
maradni, s visszagondolni boldog szobaleánykorára, mi- 
kor egy ilyen szabad vasárnapi délután teleszedte köté- 
nyét főtt kukoriczával, aztán kiült a lóczára s egész estig 
hámozta a kukoriezát és eszegette szemenkint s közben 
pletykázott vidám cselédpajtásnőkkeh 

A szabad nap, a főtt kukoricza most is csak megvolna, 
csupán a cselédpajtás hiányzik a konyhalóczáról. Zófia 
asszony még a szobaleányt és a szakácsnőt is elbocsá- 
totta sétálni, hogy egyedül maradhasson a konyhában ; 
mert főtt kukoriczát szobában enni nem lehet, az elszó- 
randó héjak miatt. 

Aztán csak került rangjához illő társaság is. Odasom- 
polygott hozzá Timéa. Annak sem volt már semmi 
dolga ; a himzet elkészült a menyasszonyi ruhán, niost 
már a szabónál van az, a ki azt bizonyosan el fogja kér 
sziteni az utolsó napnak az utolsó órájára. 

Tímea épen odaillett Zófia asszony mellé a lóczára. Ez 
is olyan eltűrt lény a háznál, mint ő. A különbség ket- 
tőjük között csak az, hogy Timéa azt hiszi magáról, hogy 
ő kisasszony, míg mindenki tudja róla, hogy ő csak cse- 
léd; Zófia asszonyról pedig mindenki tudja, hogy ő. 
úrasszony ; de ő maga azt hiszi magáról, hogy ő csak 
cseléd. 

Tehát Timéa odabujt Zófia asszony mellé a kis padra, 
mint a hogy szoktak pesztonka és szakácsnő, a kik egész 
héten mindig teszik és tűrik a veszekedést, vasárnap aztán 
egymásmellé ülnek és pletykáznak. 

Csak három nap volt még hátra a menyegzőig. 

Timéa szóttekintett félénk figyelemmel, ha nem hall- 
gatódzik-e valaki? s aztán azt kérdé súgva Zófia asz- 
szonytól : 

— Zófia mama, mondja meg nekem : milyen az az 
esküvő ? 

Zófia asszony vállai közé húzta a fejét, dönczölő rázo- 
gatással, mint mikor valaki befelé nevet, s ravasz sze- 
meivel a kérdő gyermekre sandított. Igazi vén cselédi 
rosszalkodással kapott a kis cseléd nevetséges gyöngéjén, 
hogy azt azután megtódítsa. 

— Hjaj, te Timéa, kezdé mesemondó ájtatossággal, az 
nagyon szép dolog; hiszen majd meglátod. 

— Egyszer már meg akartam lesni a templomajtóból. 

gyóná meg őszintén a leány, odalopóztam, mikor egy 
olyan esküvő készült odabenn ; de nem láthattam többet, 
mint mikor a vőlegény meg a menyasszony odamentek 
egy szép aranyos almárium elé. 

— Az az oltár ! 

— Akkor egy rossz gyerek észrevett s kikergetett a tem- 
plomból : «Kimégy innen, te török leány ! » Én aztán elsza- 
ladtam. 

— Hát tudod, kezdé a magyarázatot Zófia asszony, sze- 
menkint hámozgatva s rakva a szájába a főtt kukoriczát, 
azután azt csinálják, hogy előjön a tisztelendő úr, a pópa, 
a fején van egy arany süveg, a vállán nagy arany csattos 
hímzett köpönyeg selyemből ; kezében egy nagy kapcsos 
könyv. Abból olvas és énekel gyönyörűségesen A vő- 
legény meg a menyasszony letérdelnek az oltár zsámo- 
lyára. Akkor aztán meglíérdi a vőlegénytől meg a meny- 
asszonytól, hogy szeretik-e egymást? 

— S azután felelni kell ? 

— Hát persze ! nem csak azt kell megmondani, hogy 
szeretem, hanem azután még abból a könyvből felolvassa 
a pap először a vőlegény előtt, azután a menyasszony 
előtt az esküvést, hogy ők egymást ezután is mindig sze- 
retni fogják, soha el nem hagyják, holtig egymáséi ma- 
radnak, s megesküsznek az atya, fiu, szent lélekre, a bol- 
dogságos szűzre és minden szentekre, örökkön örökké 
Ámen. Az egész khórus énekli utána az Áment. 

Timéa fázósan borzongott össze. 

— Akkor azután a pap előveszi egy ezüst tálczáról a 
két jegygyűrűt s az egyiket a menyasszonynak, a mási- 
kat a vőlegénynek az ujjára húzza, s azután a kezeiket 
egymásba teszi, azokat egy aranyos övvel bepólálja. Az- 
alatt a kántor meg a khórus orgonaszó mellett énekelik, 
hogy «Goszpodi Pomüuj, Goszpodi Pomiluj». 

Ah ! milyen bűbájosán hangzó szónak tetszett ez Timéa 
előtt! Goszpodi Pomiluj I ez bizonyosan valami áldásthozó 
bűvige lehet. 

— Azután leterítik a vőlegényt is, a menyasszonyt is 
egy vég nehéz virágos selyemmel, tetőtől-talpig, s azalatt, 
míg a pap rájuk olvassa az áldást, a két násznagy két 
ezüstkoronát tart a fejük fölött. 

— Ah! 

Zófia asszony kapott a gyermek érdekeltségén s hozzá- 
látott annak a képzeletét felgyújtogatni az oltári gyer- 
tyákkal. 

— Ezalatt folyvást énekli a khórus a «Goszpodi Pomi- 
luj)>-t. Akkor a pópa a kezébe veszi az egyik ezűstkoro- 
nát s odanyújtja azt a vőlegénynek, hogy csókolja meg. 
Mikor az megcsókolta, szépen a fejére teszi s ezt mondja 
hozzá: «Én tégedet. Istennek szolgáját megkoronázlak 
ezen Isten szolgálójának urával* Azután pedig veszi a 
másik ezüst koronát, s azt megcsókoltatja a menyasszony- 
nyal. 

- — Azt is megkoronázza ? 

— Azt is. 

— Hát annak mit mond ? 

— Annák meg azt mondja : «Én tégedet, Istennek szol- 
gálóját megkoronázlak ezen Isten szolgájának asszo- 
nyává. » 

— Nagyon szép ! Az igen szép ! 

— Akkor azután a diakónus elkezd imádkozni az új 
párért, s azalatt a pópa megfogja a kezeiket s három- 
szor körülkerüli velük az oltárt. Mikor az megvan, akkor 
a násznagyok leveszik róluk a selyemterítöt, a mivel le 
voltak takarva mind a ketten. A tenger sokaság ott a 
templomban ezt mind nézi s úgy suttogják az emberek : 
«Jaj, de drágalátos szép menyasszony! Jaj de gyönyörű 
egy pár 1» 

Timéa szűzies ábránddal bólintgatta fejét, mintha úgy 
találná, hogy ez jól is van így s nagyon szép lehet. 

Zófia asszony nagy lélekzetet vett a tovább mondan- 
dókhoz. 

— Akkor aztán a pópa egy arany poharat hoz elő, 

abban bor van. A vőlegény és a menyasszany isznak abból 
egymásután. 

— Igazi bor van abban ? kérdé Timéa ijedten. A haja- 
doni ii-tózat a bortól, összekerült a mohamedán bortila- 
lom emlékével egyszerre. 

— Hát persze, igazi bor. Azt ki kell nekik inniok. 
A vőfélyek és nyoszolyólányok azalatt mézben főtt búzát 
hintenek reájuk. Abban van az áldás. Jaj, hallod -e, na- 
gyon szép ez ! 

Timéa szemei a delejes álom látnoki tüzével ragyog" 
tak. Végigképzelte ezt a titokteljes jelenetet, mely félig 
vallási mysterium, félig szívbeli talány, s egész alakja 
remegett tőle. 

Zófia asszony pedig úgy nevetett magába befelé, s fojto- 
gatta a nevetés vágyát főtt kukoriczával. 

Jó mulatság volt ez nagyon. 

Kár, hogy félbeszakítást szenvedett. A konyhaajtóhoz 
férfiléptek közeledtek, s egyenesen benyitott valaki. 

Minő rémület ! Ez a valaki Kaesuka úr volt. 

Huh, be megijedt Zófia asszony. Mert, hogy csak papucs 
volt a lábán, s a köténye tele kukoriczával. Mit rejtsen el 
hamarább ? De jobban megijedt Timéa : pedig neki nem 
kellett semmit elrejteni, 

— Bocsánat ! szólt Kaesuka úr családias otthonosság- 
gal, odaelől minden ajtót zárva találtam, azért kerültem 
a konyha felé. 

— Igen ám ! sikoltozok Zófia asszony, a leányom el- 
ment vizitába a barátnéihoz. A cselédeket eleresztettem 
a templomba ; csak magunk vagyunk itthon ketten. Azért 
ülünk itt a konyhában, a míg a cselédek visszajönnek. 
Engedelmet kérünk a kapitány úrtól, hogy ilyen neglizsé- 
ben vagyunk. 

— Nem tesz semmit Zófi mama, szólt a kapitány nyá- 
jasan, hát akkor én is itt maradok a konyhában. 

— Oh ! kérem, azt meg nem engedhetem. Itt a kony- 
hában ! Az sincs, a hová leültessük a kapitány urat. . . . 

Zófia asszony igazán zavarban volt. A vizitszobába 
nem vezetheti a kapitányt, mert ő maga nagyon konyhá- 
hoz van öltözve, Timóát nem küldheti be vele, a míg 
maga átöltözködik, mert az nem illenék ; hanem a kapi- 
tány ügyes hadfi volt, minden helyzetbe beletalálta magát. 

— Soha se czeremóniázzon velem Zófi mama, itt van, 
leülök erre a kannára, nagyon jó hely ez. 

S leült a fa-kannára Tiraéával szemközt. 
De már most még a kukoricza volt a nagy baj. Abból is 
kisegítette Zófia asszonyt a kapitány. 

— Zófi mama tán bizony kukoriczát majszol ? Soh se 
restelje. Jó az vasárnap 'délután. Adjon nekem is ide a 
sipkámba egy marokkal, én is szeretem. 

Zófia asszony tökéletesen le volt főzve a kapitány által, 
mikor azt látta, hogy ez a sipkájába töltött népies cse- 
megét csakugj^an megeszi, még pedig hámozatlan és egész 
marokszámra. Ez egészen népszerűvé tette a kapitányt 
a nagyasszony előtt. 

— Hát épen arról beszéltem Timéának, kezdé a tár- 
salgást Zófia asszony, hogy Timéa azt akarta tőlem meg- 
tudni, hogy vájjon milyen lehet az a keresztelés ? 

Timéa már futni akart, ha Zófia asszony az igazat 
megmondja; hanem Zófia asszony nem azért volt eladó 
leány mamája, hogy a véletlenül belépő látogató előtt 
extempore másra ne birja fordítani a beszédet. 

— Azt magyaráztam neki, hogy milyen az a keresz- 
telés. Attól ijedt meg. Nézze, hogy remeg ! Mert 
azzal ijesztgettem, hogy bepólálják őtet is egészen, 
mint a kis babákat, mikor keresztelni viszik, s azután 
sirni kell neki is. No ne félj no, nem úgy lesz. Csak 
tréfából mondtam. Azért van legjobban megijedve, mert 
azt tudja, hogy a kereszteléssel egészen elrontják a frizu- 
ráját. 

Jó lesz egy szóval megemlékezni Timéa frizurájá- 
ról is. 

Gyönyörű haja volt, hosszú és tömött. Athalienak az a 

Jókai : Az arany ember. I. ^^ 

tréfás mulatsága volt ezzel a szép hajjal, hogy a fodrász- 
nőjével mindenféle csodásnál csodásabb , csavarítmányo- 
kat készíttetett belőle. Egyszer magasra felfeszítette az 
egész haját Tímeának, simára kent halántékokkal, s felül 
tornyot építtetett belőle ; másszor széthúzatta kétfelöl, 
szárnyformára, denevér alakra, majd meg kétfelől kos- 
szarvakat csavartatott a hajából, hátul kuszán hagyva a 
fejét s minden haját füleire tapasztva; hordatott a gyer- 
mekkel olyan haj divatokat, a minőket soha senki sem 
viselt, nevetséges, furcsa, felötlő ékítményeket, és ezek- 
nek létrehozásában nem kímélték a forró vasat, a sodrony- 
tekercset, a papillotokat, a kefét, a viaszkenőcsöt. Ez 
mind rokoni szeretet fejében ment, s a gyermek nem tudta 
azt, hogy ez neki mind rosszul illik. 

Kacsuka úr felvilágosította őt róla. 

— Ugyan, Timéa kisasszony, ne féltse olyan nagyon 
ezt a frizurát. Sokkal szebben illenék kegyednek, ha 
egészen egj^szerűen viselné a haját. Kegyednek olyan 
szép haja van, hogy Isten ellen való vétek azt vassal 
sütögetni, viaszszal feldudorítani. Ne engedje azt töb- 
bet. Kár ennek a szép hajnak minden száláért, a mi el- 
vész. Pedig ettől a hajkinzástól, a mit kegyetek piperé- 
nek neveznek, csak romlik a haj. Elveszti a fényét, a haj 
a hegyén meghasadozik, könnyen elszakad és hamar 
hullani kezd. Mind erre a mesterséges fonadékra kegyed- 
nek nincs szüksége. Hisz olyan gyönyörű tömött haj- 
zata van, hogy ha azt egész egyszerű fonadékban tűzi 
föl a fejére, annál szebb fejdíszt nem kívánhat ma- 



Meglehet, hogy Kacsuka úr mindezt csupán egy kín- 
zott szép hajzat iránti emberbaráti rokonszenvből mondta, 
s semmi egyéb szándoka nem volt vele, mint Timéa gyö- 
nyörű haját megszabadítani a ráerőszakolt furcsaságok- 
tól, hanem a hatás, a mit szavai előidéztek, mélyebb volt, 
mint ő maga hitte. 

E percztől fogva Timéa úgy érezte, mintha ez a fe- 

jébe dugott fésű az egész -fejét akarná kiszakítani a he- 
lyéből, 8 alig váxhatta, hogy Kacsuka úr eltávozzék. 

A kapitány nem is időzött ott sokáig; könyörületes volt 
Zófia asszony iránt, ki ottléte alatt folyvást küzdött azzal 
a nehéz feladattal, hogy rongyos papucsokba bujtatott 
lábait ide-amoda eldugdossa ; Kacsuka úr megígérte, hogy 
még ma egyszer el fog jönni, és aztán búcsút vett és eltá- 
vozott. Zófi mamának kezet csókolt, Timéa előtt pedig 
mélyen meghajtá magát. 

Alig húzta ki lábát a kapitány a konyhából, Timéa 
leszakítá fejéről a magas fésűt, letépte a feltornyozott 
haj fonadékokat, egy perez alatt szétbontotta egész frizurá- 
ját, s azzal nekiállt a vizes dézsának s elkezdte haját és 
egész fejét tisztára mosni. 

— Mit csinálsz, te leány? sikoltozott rá Zófia asszony. 
Abbahagyod mingyárt. Úgy hagyod a hajadat, a hogy 
van ! Hogy meg fog haragudni Athalie, ha hazajön és 
meglátja. 

— Hát haragudjék! szólt a gyermek daczosan, kifa- 
csarva áztatott haját, s azután leült a padra Zófia asszony 
mögé s elkezdte szétzilált hajzatát egyszerű hárjnas fonatba 
idomítani. 

A dacz már megszületett szivében. Kezdett nem félni. 
A kapitány szavai erőt költöttek lelkében. Az ő kíván- 
sága, az ő Ízlése törvény volt ránézve. Összefonta egy- 
szerű tekercsbe a haját, s úgy akasztotta azt fel természe- 
tes kontyban a fejére, a hogy az mondta. 

Zófia asszony kaczagott magában, befelé fordított neve- 
téssel. Ez a leánygyermek egészen bolonddá van téve ! 

A míg az a haját fonta, Zófia asszony közelebb simult 
^ hozzája, s iparkodott kedvét keresni. 

— No hát hadd mondom el végig, milyen az az esküvő ? 
Hol szakította félbe az a bohó Kacsuka? Hej, ha tudná, 
hogy miről beszéltünk ! No hát ott hagytam el, hogy a 
menyasszony és a vőlegény egy pohárból isznak. A khórus 
meg a diakón ezalatt folyvást éneklik, hogy «Goszpodi 

13* 

Pomiluj !» Akkor a pópa felolvassa az evangéliumot, s 
azalatt a násznagyok tartják a koronát az új házaspár 
feje fölött. Akkor azután a pópa átveszi a koronákat, 
visszateszi az ezüst tálczára s így szól a vőlegényhez : 
öLégy dicsőítve, mint Ábrahám, megáldva, mint Izsák, és 
megszaporodva, mint* Jákob !» Azután a menyasszonyhoz' 
fordul s azt mondja: «Légy magasztalva, mint Sára, 
örvendj, mint Kebeka, és szaporodjál, mint Kachel!» 
S ez áldás után a menyasszony és a vőlegény egymást a 
násznép előtt s az oltár előtt háromszor megcsókoljá-k . . . 
Timéa lehunyta szemeit, hogy ne lássa azt a jelenetet. 

AtHalie esak elbámult, mikor hazaérkezett s meglátta 
Timéát lebontott hajával. 

' — Hát teneked ki engedte meg, hogy a hajadat le- 
bontsd ? Hol a girafif fésűd ? hol a csokrod ? Feltűzöd 
mindjárt! 

Timéa összeszorítá az ajkait s megrázta a fejét. 

— Teszed mindjárt, a mit mondok ? 

— Nem ! 

Athalie elbámult e szokatlan makacsságon. Ez valami 
hallatlan volt előtte, hogy ellent merjen valaki neki 
mondani ! És még hozzá ez a kegyelemkenyérre fogadott 
gyermek, a ki olyan alázatos volt mindig, a ki a lábát 
csókolta egyszer. 

— Nem ? kérdezé odalépve Timéa elé s dühtől kikelt 
arczát annak fehér arczához közelítve, mintha el akarná 
azt égetni. 

Zófia asszony egy szögletből nézte azt nagy kárörömmel. 

— Mondtam ugy-e, hogy majd kikapsz , ha Athalie 
megjön ? 

Timéa pedig odanézett Athalie szikrázó szemeibe s még 
egyszer ismétlé : 

— Nem ! 

— Miért nem ? kiáltá Athalie (most már az anyjáéhoz 
hasonlított a hangja, s az apjáéhoz a szemei.) 

— Mert így szebb vagyok ! felelt Timéa. 

— Ki mondta azt nöked ? 

-ö... 

Athalie két kezének minden újjá saskörömmé görbült, 
összeszorított fogai kivillantak szép ajkai közül. Most 
mindjárt széttépi ezt a leápyt! 

Akkor aztán elnevette magát. 

Gúnyos kaczajba csapott át féktelen dühe. Ottiiagyta 
Tímeát s eltávozott a szobájába. 

Még az nap este ellátogatott a házhoz Kacsuka úr. Ott 
maraszták vacsorára. Az asztalnál Athalie szokatlan nyá- 
jassággal halmozta el Tímeát. 

— Nem látja, kapitány úr, mennyivel szebb így lebon- 
tott hajjal Timéa *? 

— Igaz ! erősíté a kapitány. 
Athalie mosolygott. 

Most már nem tréfa, de fenyítés volt az, a mit a gyer- 
meken ki kellett elégítenie. 

Csak két nap volt még hátra a menyegzőig. 

E két nap alatt Athalie csupa figyelem és gyöngédség 
volt Timéa irányában. Nem bocsátotta ki a cselédekhez, 
s a szolgálóknak meg volt hagyva, hogy mikor bejönnek 
a szobába, Tímeának is kezet csókoljanak. 

Zófia asszony többször nevezte őt úgy, hogy kis meny- 
asszony. 

A szabó is haza hozta a menyasszonyi köntöst. 

Minő gyermekes öröme volt Tímeának, mikor azt meg- 
látta ! 

Hogy tánczolt, hogy tapsolt a tenyereivel ! 

— No jer, próbáld fel a menyasszonyi köntösödet ! 
monda Athalie kegyetlen mosolygással. 

A lányka fel hagyta magára adni a pompás menyasszo- 
nyi köntöst, saját keze hímezte azt. nem viselt váll- 
füzöt, s termete korához képest eléggé ki volt fejlődve ; 
az öltöny egészen ráillett. 

Minő szemérmes önelégültséggel nézte magát körül a 

nagy álló tükörben. Ah! minő szép fog lenni a meny- 
asszony-ruhában. Talán még arra is a gondolt, hogy sze- 
retni fogják ? Talán dobogott is szive. Talán égett is ott 
valami láng, a mi kéjt és fájdalmat ád ? 

Óh! erre nem gondoltak azok, a kik játékot űztek 
vele. 

A szobaleány, a ki öltöztette, az ajkát harapta, hogy el 
ne nevesse magát. 

Athalie pedig kegyetlen színleléssel piperézte az örö- 
mét rejteni nem tudó gyermeket, ki meg volt lepve 
új érzelmektől, s azok meglátszottak márványfehér ar- 
czán. 

Athalie előhozta a menyasszonykoszorut is, felpróbálta 
Timéa fejére. A myrtus és a fehér jázmin olyan szépen 
illett arra. 

— Ah be szép fogsz lenni holnapután ! 

Aztán levettették Timéával a menyasszonyruhát. 

— Most már én próbálom fel, szólt Athalie, hát én rám 
hogyan illenék. 

Nála már vállfűző segélyével ment a vállderék felillesz- 
tése, s büszke szép alakján határozottabb kifejezést nyert 
az öltönyidom. Az ő fejére is feltették a menyasszony- 
koszorut ; ő is körülnézte magát az álló tükör előtt. 

Timéa nagyot sóhajtott és hazudatlan bámtdat hangján 
súgá Athalienak : 

— Oh ! te nagyon szép vagy ! Igen szép vagy ! 
Talán be is lehetett volna már fejezni a tréfát ? 
Nem! Egészen meg kell neki lakolnia; azért, hogy 

olyan vakmerő, azért hogy olyan ostoba, meg kell neki 
büntetve lennie. 

A gúnyos ámitást egész nap folytatta vele mindenki. 
A gyermek egészen meg volt már háborodva a sok pél- 
dálózás által. Az ajtóban leste Kacsuka urat, s elfutott 
előle, ha jönni látta. Eeszketett, ha a nevét kimondták 
előtte, s visszás feleleteket adott a kérdésekre. Mindenki 
jntdatott rovására. 

Sejtett ebből Kacsuka úr valamit ? 

Talán sejtett. 

Bánta azt ? Talán nem is bánta. 

Talán sejtett ő még olyan dolgokat is, a miket a neve- 
tők nem álmodtak meg, s nagyon hidegvérrel várta azt a 
végzetes napot. 

Az utolsó napon, mely a menyegzőt megelőzte, azt 
monda Athalie Timéának : 

— A mai napon böjtöt kell tartanod. Holnap ^szent és 
ünnepélyes napod lesz. Oltár elé visznek ; megkeresztel- 
nek, aztán megesketnek. Azért előtte való nap böjtöt kell 
tartanod, hogy tisztán lépj az oltár elé. 

Timéa megfogadta az utasítást s egész nap nem evett 
egy falatot. 

Pedig az ilyen növendék leánynak igen jó étvágya 
van. A működő természet követeli jogait : a jól evés nála 
az egyedüli ismeretes vágy, a minek kielégítéséről tud 
már valamit. És Timéa leküzdte azt a vágyat. Végig- 
nézte az asztalnál az ebédet, vacsorát. Pedig szándékosan 
olyan ételeket hordtak fel, a miket ő nagyon szeretett. 
Az előszobában a szolgálók, a szakácsnő ingerelték, hogy 
titokban egyék a számára félretett jókból; hiszen meg 
szabad csalni a böjtöt; nem tudja azt meg senki. Nem 
engedte magát megejtetni; kiállta a koplalást. A hol- 
napi lakodalomra ott segíté ő is készíteni a tortákat, kocso- 
nyákat, az étvágy-ingerlő, csábító csemegék egész hal- 
maza hevert előtte, bele sem kóstolt egybe is. Pedig 
láthatta Athalieról, ki maga is részt vett a lakoma elő- 
készületeiben, hogy ilyenkor nyalánkodni szabad. Neki 
böjtölni kellett! Este jókor lefeküdt, azt mondta, hogy 
fázik. Igaz volt. Eeszketett, didergett a takaró alatt is 
s nem birt elaludni. Athalie hallá, mikor aludni ment, 
mint remeg, mint vaczognak össze a fogai s még elég ke- 
gyetlen volt azt súgni fülébe : « Holnap ilyenkor hol fogsz 
már lenni ». 

Szegény gyermek ! Hogy tudott volna elaludni, mikor 

minden alvó érzés, a mi ily időben még bábálmát 
aluszsza, idő előtti ébredésre volt .felriasztva gyermek- 
szivében ? 

Órahosszat nem találta nyugtát fekhelyén ; félelmek, a 
mik hasonlítanak az örömhöz ; vágyak, melyek a. titkos 
irtózat álarczát hordónak, kísértének lehunyt szemei 
előtt. Imádko^ini akart s kétségbeestében a sok szent 
könyvből nem tudta kiválasztani, hogy melyik az igazi 
imádság? mert arról senki sem világosította fel (hisz ez 
is csak tréfa volt), hanem elkezdte fenhangon mondani 
az egyptomi tíz istencsapásról irott verset, mely rettentő 
költemény kezdődik azon, hogy « Elsőben a vizek vérré 
változának», s végződik azzal; hogy « Végre mind meg- 
hala, ki elől született !» 

És Athalie elég szívtelen volt magában kaczagni a gyer- 
meken; és elég szívtelen volt nem igazítani helyre tévedé- 
sét, hogy megmondta volna neki: ((nem ez az imádság, 
hanem az a másik, mely e szóval kezdődik: «Mi Atyánk », 
imádkozzuk el azt együtt ! » és imádkozta volna azt végig 
a gyermekkel együtt, odáig, hogy ((szabadíts meg a gonosz- 
tól ». Mert bizonyára az wőo menyegzőjének előestéje volt 
ma, és olyankor elfér az imádság, ha még olyan szép ós 
gazdag menyasszony is valaki. 

Tímeának egész hajnalig lázban volt minden idege; 
nem jött szemére álom ; hajnal felé aztán annál mélyeb- 
ben elaludt, dermesztő mély álom szállt idegeire ; nem 
ébredt fel a reggeli neszre sem, mely körüle támadt. 

Pedig ez volt a menyegző napja ! 

Athalie azt parancsolá a cselédeknek, hogy hagyják 
Tímeát aludni, még a függönyöket is lehuzatá az ablakra, 
hogy a hálószobában sötét legyen ; ne ébreszszék fel őt 
hamarább, mint mikor már Athalie készen lesz a meny- 
asszonyi öltözékével. 

Az pedig jó időt vett igénybe. Athalie ma szépsége 
egész hadfelszerelésével akart megjelenni. Erre a napra 
messze földről jött össze a tömérdek rokon, üzletbarát, 

hogy a gazdag Brazovics egyetlen leányának esküvőjén 
együtt ünnepeljen : a legszebb leányén hét vármegyében. 

A násznép seregleni kezdett már a lakodalmas házhoz. 
Az örömanya, Zófia asszony is új ruhába volt már pré- 
selve, 8 a mi nagyobb baj, új czipökbe is, a mik növelték 
azt az óhajtását, hogy bár csak vége volna már ennek a 
mai napnak ! 

A vőlegény is előjött már; derült arczczal, udvariasan, 
mint mindig, de a mely derült arcz soha sem tanúsított 
semmit; s az udvariasság csak kifejezési modor volt 
nála* 

Elhoztál magával a menyasszonyi virágbokrétát is. Még 
akkor a kamélia nem volt ismeretes: a menyasszonyi 
bokréta sokszinű rózsákból volt összeállítva. Kacsuka úr 
azt monda, hogy rózsákat hozott a rózsának ; miért jutal- 
mul egy büszke mosolyt kapott e ragyogó arcztól. 

Csak ketten hiányzottak még : Timéa és Brazovics úr. 

Timéát senki sem sürgette, utána nem kérdezősködtek ; 
de annál nyugtalanabbul várta mindenki Brazovics urat. 

Azt mondták, hogy a várba kocsizptt a kormányzóhoz, 
még korán reggel, s türelmetlenül várták visszatértét. 
Még a menyasszony is többször az ablakhoz lépett, kitekin- 
teni, ha nem jön-e még a hintó az atyjával ? 

Csak a vőlegény nem látszott nyugtalannak. 

De hová is lehetett Brazovics úr ? 

Tegnap este igen jó kedve volt. Együtt mulatott bará- 
taival, s minden ismerősét meghítta a lakodalomra ; még 
késő este bezörgetett Kacsuka úr ablakán s azt kiáltotta 
be neki az üvegen át «jó éjszaka » fejében: wa százezer 
forint holnap készen áll!» 

És nem volt jó kedve alaptalan. 

A várkormányzó tudata vele, hogy az erődítési terv a 
minisztertanács által egészben elfogadtatott, a kisajátí- 
tások el vannak rendelve ; sőt a csallóközi részre esőkért 
már ki is vannak fizetve az összegek ; a többi is utalvá- 
nyozva van már, slz éjjel vissza kel] érkezni az utalvá- 

nyoknak a miniszter aláirásával. Ez sinnyi, mintha zseb- 
ben volna a pénz. 

Reggel Brazovics úr alig várhatta a szabályszerű láto- 
gatási órát, még valamivel korábban is megjelent a kor- 
mányzó, előszobájában, nehogy mások lefoglalják annak 
idejét. 

A kormányzó nem váratta sokáig, azonnal maga elé 
hivatta. 

— Egy kis baj van, monda a belépőnek. 

— No csak nagy ne legyen. 

— Hallotta ön valaha hirét a Staatsrathnak ? 

— Nem én soha. 

— Magam sem. Tizenöt év óta nem hallottam, hogy 
beszélt volna róla valaki. Hanem hát ez a valami mind- 
ennek a daczára létezik, és épen most adja lételének 
jelét. Mint mondám, a minisztertanács már elhatározá az 
összes erődítések foganatba vételét s a vele együtt járó 
kisajátításokat. Ekkor egy feljelentés érkezett ismeretlen 
kútfőből, mely az államra nézve káros körülményeket 
fedezett fel. A minisztertanácsot már compromittálni nem 
lehetett. Tehát összehivatott a Staatsrath, a miről már 
tizenöt év óta nem tudott senki többet, mint hogy tagjai 
megkapják az évdijukat s az irodai átalányt. Éhez lett 
utasítva a kérdéses ügy. S az olyan bölcsen oldá azt meg, 
hogy elvben meghagyta a kormány határozatát, hanem 
gyakorlatban kétfelé osztá azt. A csallóközi erődítmények 
telkei rögtön kisajátíttatnak, a monostori erődítmények 
telkei pedig csak akkor, ha az az első elkészül ; az pedig 
18 — 20 évig eltart. Tehát a birtokosok addig várhatnak 
az utalványaikra. Jó reggelt, Brazovics úr. 

Brazovics úr egy szót sem tudott szólni erre. Ugyan 
kinek jutott volna eszébe, hogy mikor már minden mi- 
niszter meg van hódítva, még egy Staatsrath is legyen a 
világon ; s mikor mindenkinek érdekében van az államon 
eret vágni, egy valaki lehessen, a ki a saját érdeke ellen 
vádaskodjék ? 

Ez ellen nem volt semmi segedelem ! 

A bizonyosra várt százezer forint oda van ; de oda még 
azon kívül a másik százezer forint is, a mely haszontalan, 
keresetlen parlag szőlőföldekbe lett belepocsékolva, a mik 
ez órában értéktelenné váltak. S e remény füstté váltára 
Brazovics úr minden fellegépitményét összeroskadni látta. 
A pompás emeletes úri lak, a Dunán evező terhes hajók, 
a kivilágított templom a fényes násznéppel, mind, mind 
délibáb csak, mely a monostori vár ködképével együtt 
csak egy szellőre vár, mely azt szétfújja, csak egy felhőre, 
mely a napot eltakarja s semmi sincs belőle többé ! 

Brazovics úrnak úgy tetszett, mikor a kormányzó szo- 
bájából kilépett, mintha az őrt álló subáknak két csákó 
volna a fejében, két puska a karján, mintha a pavillon 
ablakai tánczolnának, s az a hosszú folyó ott meredek 
hegyi lejtőnek magasodnék fel előtte, s a falak rá akarná- 
nak dűlni .... 

Ah I itt jön Timéa ! 

Végre-valahára kialudta magát ; a lefüggönyözött szoba 
félhomályában nagysokára fölébredt, s mint a ki mély 
lázálomtól ittas még, gondatlanul felszedte ruháit, s az- 
után, hogy senkit nem talált a közellevő szobákban, 
kitámolygott abba a terembe, a hol Athaliet öltöztették. 

Mikor a fényes szobába belépett, mely teli volt virág- 
edényekkel, nászajándékokkal, akkor tért egyszerre magá- 
hoz, hogy hisz ma van az esküvő napja. 

Mikor Kacsuka urat megpillantá a menyasszonyi bok- 
rétával kezében, akkor villant át szivén, hogy hisz ez a 
vőlegény. 

És a^tán mikor Athaliera tekintett, azt gondola, hogy 
ime ez az ő menyasszonyi köntöse. 

Elbámulásában, nyitva feledt szemei, ajkai kifejezésé- 
ben volt valami kinevetni s valami megsiratni való. 

A cselédek, a vendégek, Zófia asszony nem bírták visz- 
szafojtani jó kedvüket. 



Digitized by VjOOQIC 



204 . 

Athalie pedig tündérnői fölénynyel lépett eléje s a kis 
leány finom állát megfogva fehér keztyüs kezével, azt 
monda neki mosolyogva : 

— ^ Már mai nap, kedves kicsikém, majd csak én leszek 
az, a ki az esküvőre megy, te pedig még járhatsz iskolába 
8 várhatsz még öt esztendeig s akkor majd férjhez me- 
hetsz, ha valaki elvesz. 

De már e szónál a nők nem birták visszatartani a ka- 
czajt. Hogy vihogott ifja, véne a rászedett bohó gyerme- 
ken, ki így meghagyta tréfálni magát ! 

Timéa pedig ott állt elzsibbadtan, s két kezét össze- 
fonva ölébe csüggeszté. Se nem pirult, se halaványabb 
nem lett. Nevét sem tudta annak, a mit most érez. 

Athalie érzett olyasmit, hogy nem válik szépségének 
emelésére ez a kegyetlen tréfa; most már enyhíteni 
akarta azt. 

— No jer ide, Timéa ! szólt a gyermekhez. Látod, rád 
vártam. Jer, tűzd fel a fátyolomat a fejemre. 

A menyasszonyi fátyol ! 

Timéa megfogá zsibbatag kezével a fátyolt, s oda lépett 
vele Athaliehez. Egy arany nyillal kellett azt odatüzni 
Athalie kontyán keresztül. 

Timéának reszketett a keze : a nyíl maga is ügyetlen 
szerszám volt. Nem akart a kontyon kérész tülmenni. Egy 
türelmetlen mozdulatánál Athalienak a nyíl tompa hegyé- 
vel könnyedén megtalálta szúrni Timéa a szép menyasz- 
szony fejét. 

— Ejh, te ügyetlen I kiáltott izgatott kedélylyel Athalie 
s hirtelenkedő kézzel ráütött Timéa kezére. 

Timéa szemöldei e perczben összehúzódtak. Megszi- 
datni, megüttetni ezen a mai napon, és épen ez előtt az 
ember előtt ! Két nehéz könycsepp tolult szemébe. A köny- 
csepp végig gördült fehér arczán. 

És bizonyára ez a két csepp köny alányomta azt a 
mérlegserpenyőt, melyet egy igazságosztó kéz tart és méri 
rajta a boldogságot és a szerencsétlenséget. 

Athalie heveskedését lázas izgatottságával akarta ért- 
hetővé tenni. Az utolsó órában a menyasszony lehet sze- 
szélyes, ingerült. íme a násznagyok, a nyoszolyók már 
itt vannak, és az örömapa még késik. 

Mindenki nyugtalan már, csak a vőlegény bir elég ön- 
mérséklettel. 

A templomból is ideüzentek már, hogy a pópa készen 
várja az esküvőket ; be is harangoztak már, mint szokták 
nagy patrónus tiszteletére. Athalie keble liheg az ingerült- 
ségtől, hogy atyja mégsem érkezik. Egyik futárt a másik 
után küldik a várba Brazovics úrért. 

Végre meglátják az ablakból közeledni üveges hintaját. 
Itt van végre. 

A menyasszony még egyszer a tükör elé áll, megtekin- 
teni, jól állanak-e fátyola redői? megigazítja karpere- 
czeit, a gyöngysorokat junói nyakán. Azalatt a lépcsőkön 
sajátszerű dübörgés támad, mintha sok ember jönne fel 
egyszerre nehéz tappogással. Arra odakinn a teremben 
ijedelmes hangok hallatszanak, minőkben az elfojtott 
szörnyedés hal el, mielőtt kitört volna; az emberek nyug- 
talanul tódulnak kifelé. 

Athalie szobájából is kisietnek a nyoszolyók, a barátnők, 
megtekinteni, mi van odakünn ? És csodálatos, hogy egy 
sem jön vissza hírt mondani. 

Athalie sikoltozni hallja Zófia asszon}^; odakünn. No 
de hisz ez mindig sikoltozik, mikor csendesen beszél is. 

— Nézze meg ön, mi baj van ? szól Athalie vőlegé- 
nyének. 

A kapitány is kimegy, s a menyasszony egyedül marad 
a szobában Tímeával. 

A titkolt, fojtott rémsuttogás odakinn egyre növekedik. 
Athaliet nyugtalanltja ez már. 

A vőlegény visszaérkezik. 

A kinyitott ajtóban megáll és onnan szól menyasszo- 
nyának : 

— Brazovics úr meghalt ! . . . 

A menyasszony rémülten kap kezeivel a légbe, s azzal 
eszméletlenül vágja magát hanyatt. Ha Timéa fel nena 
fogja estében, fejét szétzúzza a márvány mozaik asztalon. 

A büszke szép menyasszony arcza most fehérebb, mint 
Timéáé. 

És Timéa, midőn Athalie fejét ölében tartja, azt gon- 
dolja: «No lám, a menyasszonyköntös hogy hever a 
porban !» 

A vőlegény ott marad az ajtóban állva és nézi sokáig 
Timéa arczát, s aztán megfordul s a támadt zűrzavarban 
elhagyja a házat. 

Még csak fel sem emelte menyasszonyát a földről. 



TÍMEA. 

flHogy hever a porban a menyasszonyi köntös ! » 

A menyegző helyett következett a halotti tor. 

S a menyasszonyi himzett öltöny helyett jött a gyász- 
ruha. 

Az a fekete szín, a miben a szegény és a gazdag egyen- 
lővé lesz. Athalie és Timéa egyforma ruhát kapnak: 
feketét. 

S ha még a fekete ruha viseléséből állna a gyász! 

De Athanáz rögtöni halálával a balsors egész vész- 
madár-serege lepte meg a házat, mint a hogy nagy téli 
zivatar előestéjén végig ülnek a háztetőn a fekete varjak . . . 

A legelső hollókárogás az volt, hogy a vőlegény visz- 
szaküldte a jegygyűrűt; még csak a temetési szertartáson 
sem jelent meg, hogy az ájuldozó menyasszonynak karját 
nyújtotta volna, mikor az a koporsót a temetőig kiséri ; 
mert ebben a kis városban megkívánják a gyászolóktól, 
hogy akár úr, akár szegény : alázatos, fedetlen fővel kisérje 
gyalog a temetőig a maga halottját. 

Akadtak is, a kik ezért Kacsuka urat nagyon megrótták 
és nem tartották golyómentes mentségnek azt a praktikus 

indokolást, miszerint Brazovics úr nem tartván meg a 
maga feltételét, a százezer forintnyi hozomány előre át- 
adását, a vőlegény is jogosan föloldva érezheté magát 
kötelezettségei alul. Az emberek elég szűklelküek ilyen 
visszalépésre nem fogadni el semminemű mentséget. 

A hollók pedig egyre jöttek a Brazovics-ház tetejére. 
Hitelezők követelték vissza kölcsöneiket. 

S akkor az egész kártyavár összeomlott. 

A legelső hitelező szavára, a ki a per útjára vetemedett, 
semmivé volt téve az egész Brazovics-ház. A hógörgeteg 
megindult és meg nem állt a lejtő aljáig. Kiderült, hogy 
igaz volt, a mit a menekülő vőlegény sejtett: Brazovics 
úr üzlete úgy össze volt bonyolitva hasznosnak látszó s 
kárt vető vállalatokkal, hibás számításokkal, titkolt tarto- 
zásokkal és képzelt nyereségekkel, hogy a rendbeszedés 
alkalmával nemcsak elégtelen volt az összes vagyona az 
igények kielégítésére, de kiderült, hogy még olyan össze- 
geket is elköltött, a mik hitbuzgalmára, becsületére voltak 
bizva: árvák vagyonát, eklézsia alapítvány tőkéit, kór- 
házak pénzét, biztosai cautióösszegét, községi hitbizomá- 
nyokat; még a ház tetején is túlcsapott az ár, s ez az ár 
tele volt sárral, iszappal — gyalázattal. 

Timéa is elveszte minden vagyonát. Az árva bizománya 
nem volt betáblázva semmi fekvő birtokra. 

Akkor aztán jöttek mindennap a prókátorok, a senáto- 
rok, a foglaló birák ; lepecsételtek minden szekrényt, bú- 
tort a háznál és nem kérdezősködtek a finnyás úrhölgyek- 
től, mikor szabad látogatást tenni, hanem berontottak a 
napnak minden órájában, keresztül-kasul gázoltak a szo- 
bában, és szidták, átkozták az elhunytat a gyászoló höl- 
gyek hallatára, nem kérdezve, hogy szabad-e itt fenhangon 
beszélni ? És sorba vették, a mit a háznál találtak, becsül- 
gették, mit ér ez meg amaz ? a képek rámástól vagy ráma 
nélkül, 8 a menyasszonyruha a menyasszony nélkül. 

És aztán kitűzték a határidőt, még a kapura is kiragasz- 
ták, a mikor hatóságilag el fognak árverezni mindent, 

ruhát is. És aztán a házat magát, s mikor az el lesz adva, 
akkor az eddigi lakók mehetnek, a merre látnak és a szép 
Athalie nézhet fel az égre, és kérdezheti, hogy hová fogja 
ő ezentúl a fejét lehajtani ? 

De hová is hajtsa le a fejét Athalie ? 

Egy bukott csalónak az árva leánya, a kinek mindenét 
elvették, még a jó hirnevét is, s a kinek nem marad egy 
jóakarója a világon ; még saját maga sem. . 

Mindabból, a mi kincse volt, csak két becses értéke 
maradt meg, miket elrejtett a lefoglalás elől : egy chal- 
cedon-szelencze és a visszaküldött jegygyűrű. 

Azt a chalcedon-szelenczét eldugta öltönye zsebébe s 
aztán éjszaka, mikor egyedül maradt, elővette azt és néze- 
gette a benne levő kincseket. 

Azok a kincsek mindenféle mérgek voltak. Az egész 
gyűjteményt egyszer olaszországi útjában szerezte Athalie, 
bizarr szeszélyből. E kincB birtokában daczos lett. Azt 
képzelte magában, hogy a legkisebb naegkeserítésre képes 
volna magát megölni. Ez a képzelet zsarnokká tette szülői 
és szeretője irányában. Ha mindent kedvére nem tesznek, 
itt a méregszelencze, csak válogatni kell belőle, melyik öl 
hamarább; őt halva fogják találni. 

Most azután itt volt a nagy kisértet ! Előtte állt a két- 
ségbeejtő élet egész vigasztalan sivatagával. Az apa kol- 
dússá tette gyermekét s a szerető elhagyá menyasszonyát. 

Athalie ágyából fölkelve, nézegeté a fölnyitott szelen- 
czét s válogatott a különféle mérgekben. 

És akkor tudta meg ma'gáról, hogy fél meghalni! 

Nincs meg szivében az az erő, a mi a sirba elvezet. 

Elnézi magát merengve a tükörben. Milyen szép ! Nin- 
csen bátorsága annyi szépséget elpusztítani. 

Becsukja a szelenczét, s eldugja újra. Nem képes ö azon 
mérgek közül egyet is bevenni. 

Előveszi a másik drágaságot: a jegygyűrűt. És abban 
is méreg van. 

Még pusztítóbb méreg. Ez lelkét öli meg. És azt a mér- 
get az ittasságig merte felszívni. Ö szerette azt az embert^ 
a kinek ezt a gyűrűt adta. Nemcsak szerette : szerelmes 
volt bele. 

A méregszelencze rossz tanácsokat ád, a gyűrű még 
rosszabbakat. 

Athalie elkezdi öltönyeit fölszedni. Senki sincs már, a 
ki segítsen öltözködésében, minden cseléd ott hagyta már 
a bázat. Zófia asszony és Tímea a cselédszobában alusz- 
nak; a dísztermek ajtaján a bíróság pecsétje van. Az alvó- 
kat nem költi fel Athalie, hanem felöltözik egyedül. 

Mennyire haladhatott az éj ? nem tudja : a pompás 
állóórákat senki sem húzza már fel, a mióta tudva van, 
hogy azokat is árverezni fogják. Ki reggelt, ki délutánt 
mutat. 

Mindegy, akárhány az óra, Athalie megkeresi a kapu- 
kulcsot, s kilopózik egyedül a házból; nyitva hagy maga 
után minden ajtót. Kit lopnak meg? 

És azután neki indul egyedül a sötét utczának. Pedig a 
komáromi utcza akkori időben becsületesen sötét utcza. 
A szentháromság szobra előtt pislog egy lámpa, a másik 
meg a városháza kapujában, harmadik a főőrhelyen : több 
nincs. 

Athalie az « Anglia » felé siet. Az pedig rossz hirben 
álló hely. Egy setét liget a város és a vár között, hol 
éjente a hajléktalan némberek, festett arczczal, kuszált ♦ 
hajjal bujdokolnak, ha a «kis piaczi» lebujokból kiverték 
őket. Athalie bizonyosan fog ilyen némberekkel talál- 
kozni, ha az « Anglia » mellett elhalad. Nem irtózik ő most 
azoktól. Az a méreg, a mit abból az aranykarikából át- 
szítt, félelmetlenné tette a találkozást e tisztátalan ala- 
kokkal. A sártól csak addig fél az ember, a míg egyszer 
bele nem lépett. 

Az « Anglia* szögleténél katona őr áll. Annak a figyel- 
mét ki kell kerülni, hogy rá ne kiáltson a közeledőre : ki 
vagy? 

Jókai : Az arany ember. I. ^^ 

A Bzögletháznak oszlopos folyosója vana piacz felöl; 
az ott nappal a kenyéráruló kofák helye. E folyosó oltal- 
mában haladt végig Athalie. Siettében megbotlott valami- 
ben. Egy rongyos némber feküdt keresztben a folyosón : 
részeg volt. A megrúgott félállat csúnya káromkodással 
fogadta Athaliet. pedig keresztül lépett rajta s nem 
törődött vele. 

Könnyebben érezte magát, mikor a szögleten bekanya- 
rodott az « Anglia »-ba, s eltűnt előle a főőrhely lámpája 
is s a fák sötétjében találta magát. 

Az orgonabokrok közül egy ablak világa csillámlott elő. 
Athaliet e csillám vezette. Az volt a kapitány lakása. 

Athalie megragadta az oroszlánfejü kopogtatót a két- 
fejű sasos kapu kis ajtaján; reszketett a keze, mielőtt 
halk koczintást tett volna vele. Megtette. 
A zörgetésre előjött a tiszt szolgája s kinyitá az ajtót. 
— Itthon a kapitány? kérdé Athalie. 
A ficzkó vigyorogva inte, hogy odabenn van. Sokszor 
látta ö Athaliet. Sok szép húszas érte a tenyerét e szép 
kezekből, mikor ura nevében virágcsokrot, korai gyümöl- 
csöt vitt ajándékba a szép kisasszonynak.^ 
A kapitány fenn volt még és dolgozott. 
Szerény bútorzatú szobája volt, semmi fényűzés benne. 
A falakon térképek, asztalain könyvek és mérnöki eszkö- 
zök; rideg katonás egyszerűség lepi meg a belépőt s 
azonfelül az a pipafüst-illat, a mi bevette már magát bú- 
torba, könyvekbe, még a padlóba is, s akkor is kesereg, 
mikor már nem pipáznak. 

Athalie soha sem látta még a kapitány szobáját. Az a 
szállás, a melybe a menyegző napján kellett volna őt a 
vőlegénynek vinnie, az bizony másképen volt berendezve, 
de azt még az nap lefoglalták a benne levő bútorral 
együtt a hitelezők. Ide csak néha az ablakon át tekintett 
be Athalie, mikor délutánonkint a Platzmusik alatt anyja 
kíséretében ezen végig sétált. 

Kacsuka úr nagj^on meg volt lépetve. Nem várt női 

látogatást ; ibolyaszín egyenruháján fölül három gomb a 
katonai szabályok ellenére ki volt gombolva, söt még ló- 
szőr kravátliját is levetette, úgy dolgozott. 

Athalie megállt az ajtóban és lecsüggeszté karjait és 
aláhajtá fejét. 

A kapitány odasietett hozzá. 

— Az Istenért, kisasszony ! Mit tesz ön ? Hogy jön ide ? 
Athalie nem tudott szólni ; hanem odaborult a keblére 

és zokogott keservesen. 

A kapitány pedig nem ölelte őt meg. 

— Üljön le, kisasszony, szólt, Athaliet az egyszerű bőr- 
pamlaghoz vezetve, s azután legelső gondja volt a kapi- 
tánynak, a levetett lószőrkravátlit felkötni a nyakára, s a 
nyitva maradt egyenruhát állig begombolni. Azután egy 
széket vont a pamlag elé, arra ült le Athalievel szemközt. 

— Mit tesz ön, kisasszony ? 

Athalie letörlé könyeit s ragyogó szemeivel hosszasan 
nézett a kapitány szemeibe, mintha előbb azt kisérlené 
meg, hogy szemeivel mondja el neki, miért jött ide ? Váj- 
jon nem érti-e meg. 

Nem, az nem értette meg? 

S mikor aztán meg kellett szólalnia, olyan reszketés 
fogta elő, hogy alig lehetett megkülönböztetni a hangján, 
mi a nyögés, mi a szó ? 

— Uram ! Míg boldog voltam, ön nagyon jó volt hoz- 
zám. Maradt még önnél e jóságból valami ? 

— Igen, kisasszony, szólt Kacsuka hideg udvariasság- 
gal. En önnek örökké tisztelője, barátja maradok. A sze- 
rencsétlenség, mely önt érte, engem is ért, mert együtt 
vesztettünk el mindent. Én is kétségbe vagyok esve a 
miatt, mert nem találok egy mentő gondolatot, mely porrá 
lett reményeim újra megvalósultához elvezessen. Élet- 
pályám, melyen előmenetelemet várom, olyan szigorú föl- 
tételeket ír elém, a miket teljesíteni nem tudok. Nálunk 
szegény embereknek nősülni nem szabad. 

— Tudom, szólt Athalie ; nem is arra akai-tam önt em- 

lékeztetni. Mi most nagyon szegények vagyunk, de sor- 
sunk- fordulhat még jobbra. Atyámnak van egy gazdag 
nagybátyja Belgrádban, a kit örökölni fogunk, s akkor 
isniét gazdagok leszünk, Én várni fogok önre addig, vár- 
jon ön is én rám. Vegye vissza jegygyűrűjét, vigyen el az 
anyjához, hagyjon nála, mint jegyesét; én várni fogok 
önre, a míg ön értem jöhet, s addig engedelmes leánya 
leszek az ön anyjának. 

Kaesuka úr akkorát fohászkodott, majd elfújta a gyer- 
tyát s az asztalra letett czirkalmot vette kezébe. 

— Hja, kisasszony, az lehetetlen. Ön az én anyámat 
nem ismeri. Az egy nagyravágyó nő, összeférhetlen ter- 
mészet. Maga is szűk nyugdijából él, és nem szeret senkit. 
Ön nem is sejti, mennyi viszálkodásom volt nekem az 
anyámmal szivviszonyom miatt. Ö egy született baro- 
nesse, 8 ez összeköttetésbe nem egyezett soha. Esküvőnk 
napjára sem jött el. Ö hozzá én kegyedet nem vihetem. 
Én kegyed miatt daczoltam az anyámmaJ. 

Athalie keble lázasan lihegett ; arcza ki volt gyuladva ; 
most mindkét kezével megragadá hűtlen vőlegénye bal- 
kezét, melyről a jegygyűrű hiányzott s ezt sugá neki, ne- 
hogy a falak meghallják s a könyvek tovább susogják: 

— Ha ön daczolt én miattam az anyjával, daczolok én 
ön miatt az egész világgal. 

Kaesuka úr nem nézett a szép hölgy mindentmondó 
szemeibe ; hanem a kezébe vett czirkalommal csinált mér- 
tani ábrákat az asztalon, mintha a sinusok és cosinusok 
feladványaiból akarná megtudni, mi különbség van az 
őrültség és a szerelem között ? A leány tovább suttogott : 

— Én már oly mélyen vagyok megalázva, hogy semmi 
gyalázat nem sülyeszthet alább. Nincs semmi veszteni va- 
lóm többé a világon, eg^^edül ön. Már megöltem volna 
magamat, ha ön nem volna. Nem vagyok a magamé, az 
öné vagyok. Parancsoljon velem, hogy mi legyek önre 
nézve. Elvesztettem az eszemet, és nem bánom. Öljön 
meg, ha akar, és én nem fogok sziszszenni. 

Kacsuka úr e szenvedélyes szavak alatt kiczirkalmozta, 
hogy mit feleljen ? 

— Athalie kisasszony, én egy őszinte szót fogok kegyed- 
nek mondani. Ön tudja, hogy becsületes ember vagyok. 

• Ezt nem kérdezte tőle Athalie. 

— Becsületes, lovagias ember egy hölgy balsorsát nem 
használhatja fel alacsony szenvedélyek kielégítésére. Én 
kész vagyok kegyednek egy jó tanácsot adni, mint jó ba- 
rátja, mint véghetetlen tisztelője. Kegyed azt monda,, 
hogy van Belgrádban egy nagybátyja. Menjen le ahoz. 
Az vérszerinti rokona, kell, hogy szívesen fogadja. Én 
lovagi szavamat adom, hogy nősülni nem fogok, s ha is- 
mét találkozni fogok kegyeddel, mindig azt az érzelmet 
fogom kegyed iránt táplálni keblemben, a mit most és 
évek óta. 

Kacsuka úr nem hazudott, a mikor ezt a fogadást 
tette. 

Hanem abból, a mit arcza mutatott e perczben, Athalie 
azt olvasá ki, a mit nem mondott el : azt, hogy most és 
évek óta nem szereti öt a kapitány, hanem valaki mást 
szeret ; s ha az a más is szegény koldussá tett leány, ak- 
kor a kapitánynak elég oka van lovagi szavát adni, hogy 
nem nősül meg. 

Ezt olvasá ki Athalie egykori vőlegénye hideg tekin- 
tetéből. 

És akkor valami villant át agyán. A szemei is villám- 
lottak hozzá. Azt kérdezé a férfitől : 

— El fog ön holnap jönni hozzám, hogy elkísérjen Bel- 
grádig nagybátyámhoz ? 

Kacsuka úr sietett válaszolni : 

— Elmegyek. De most távozzék ön haza. Kisérte önt 
idáig valaki ? 

— Egyedül jöttem. 

— Minő merészség ! Ki fogja visszakísérni ? 

— On nem teheti azt ! szólt Athalie keserűen. Ha va- 
laki meglátna bennünket ez órában együtt, minő gyalázat 

volna az — önre nézve ! Nem félek. Hiszen nincs már 
semmim, a mit elvegyenek tőlem. 

— Inasom fogja követni. 

— Ne tegye. Az őrjárat elfoghatná szegényt, közkatona 
nem járhat a takarodó után az utczán. Majd hazatalálok 
egyedül. Tehát holnap ! 

— Reggel nyolcz órakor ott leszek. 

Athalie magára burkolta fekete köpenyét s elsietett, mi- 
előtt Kacsuka úr kinyithatta volna előtte az ajtót. 

Úgy tetszett neki, mintha a kapitány, azután, hogy ő az 
ajtón kilépett, kardját felkötni sietett volna; talán mesz- 
sziről akarja kisérni ? Az Anglia szögletén megállt ; nem 
jött utána senki. 

Sietett a sötétben hazafelé. 

És siettében egy tervet főzött agyában. Csak egyszer a 
kocsin üljön vele a kapitány, csak egyszer Belgrádig el- 
menjen vele, akkor aztán látni fogja, hogy semmi hata- 
lom meg nem szabadítja át többé. 

Az oszlopos ház hosszú folyosóján végighaladva, ismét 
megbotlott abT)an a nómberben, a ki ott feküdt a kövön. 
Most már fel sem ébredt az rá, nem is káromkodott. 
Milyen jó álma van a nyomorultnak. 

Hanem a mint házuk ajtajához ért Athalie, ott az a 
gondolat zsibbasztá meg egyszerre lángoló lelkét, hogy hát 
ha a kapitány csak azért sietett megigérni a Belgrádba 
kisérést, hogy meneküljön jelenlététől ; hát ha el sem fog 
jönni holnap, se nyolcz órakor, se később ? 

E gondolat denevérei röpködtek feje körül, a mint a 
sötét lépcsőn felbotorkázott, a mint a sötét tornáczon 
végig tapogatózott. «Hát ha nem jön el!» 

Kínzó féltés izgatta idegeit. 

Az előszobába érve, keresé a sötétben az asztalon ha- 
gyott gyertyát és gyujtószert. A helyett egy kés akadt a 
kezébe. 

Egy csontnyelű éles konyhakés. 

Az is jó világosság a sötétben. 

' A kést szorította marokrík s úgy ment végig a sötét szo- 
. bakban. 

Fogai összeverődtek. 

Az járt a fejében, hogy ha ő most azt a kést annak a 
fehér arczu leánynak, a mint az ott alszik mellette a má- 
sik ágyban^ a szivébe vemé, akkor aztán otthon volnának 
mind a ketten. Öt is kivégeznék, s megtalálná a kijárást 
a világból. 

Ah! csak egy döfés kellene azzal a késsel, oda/ a hol az 
a fehér alak azon a fehér vánkoson alszik. 

Csak hogy az nem alszik ott. 

Athalie akkor tért magához, mikor hálószobájába lépve, 
Timéa ágyához lépett s eszébe jutott, hogy hisz az kinn 
alszik most a cselédszobában Zófia asszonynyal együtt. 

Ekkor aztán kiejté a kést a kezéből és utóiérte a ret- 
tegés. 

Most kezdé érezni, hogy milyen egyedül van ; és a milyen 
sötét volt köröskörül, és lelkében is olyan a sötétség. 

Leveté magát ruhástól az ágyára és azt akarta, hogy 
imádkozzék. 

De az imádság helyett az az egyiptomi istencsapások- 
ról irt vers jutott eszébe, melyet a gyermek mondott el 
félelmében a menyegző nap előtti éjszakáján, s melyért 
őt úgy kinevette. Annak versei csengtek fülében : vértavak, 
hideg békák, sáskasereg, kőeső, dögvész, fekélyek ! 

«Sűrű sötétséggel ég, föld befedetett. » 

« Végre mind meghala, ki elől született.* 

S ha behunyta is a szemeit, ugyanazok a képek jöttek 
eléje, s mikor elnyomta is a kábító álom, ugyanazok az 
álomképek gomolyogtak körülötte : vértavak, hideg békák, 
sáskafelhők, kőeső, dögvész, fekélyek, nyúló, tapadó, ólom- 
nehéz sötétség, első szülöttek legjdlkoltatása ! 

A mély, bágyasztó álomból dobpörgés ébreszté fel 
Athaliet. 

Épen az volt az álma, hogy egy ifjú hölgyet, ki vágy- 
társnőjét meggyilkolta, a vesztőhelyre visznek, ott térdel 

már a vérpadon, a pallos ki van már húzva ellene, a biró 
az ítéletet olvassa fel: « Istennél a kegyelem !» s aztán 
pördül a dob .... Erre fölébredt. 

Az árverési dobszó volt az. 

Kezdődött a hivatalos kótyavetye. 

Ah! ez még a pallostitésre jelt adó hangnál is szo- 
morúbb. 

Hallani azt, hogy kiáltják ki utczahallatára egymás 
után az ismerős, a megszokott, a megszeretett tárgyakat, 
miket még tegnap sajátjának nevezett: « először, másod- 
szor! ki ád többet érte?» S aztán öhai'madszor !» a dob 
rápördül s már leütött a pallos ! 

S újra következik a másik: « először, másodszer! ki ád 
többet érte ?» 

Athalie felvette gyászruháját, csak azt az egyet hagyták 
meg neki, s ment — valakit keresni. Az egész háznál csak 
anyja és Timéa voltak még, a kiket felkereshetett. Azok a 
konyhában lehettek most. 

Azok rég ébren voltak, rég felöltöztek már. 

Zófia asszony vastag volt, mint egy kád. 

Azt tudva, hogy a rajtalevő ruháját senkitől sem koboz- 
zák el, felvett magára vagy tizenkét öltözetet, egynéhány 
szalvétát és ezüst kanalat is eldugott a zsebébe. Alig tudott 
tőle mozogni. Timéa mindennapos öltözetében volt, egy- 
szerű, de szegényes viseletben. Tejet és kávét forralt a 
tűzhelyen a család számára. 

Zófia asszony, mikor meglátta Athaliet, nagy sikolto- 
zásra fakadt és nyakába borult. 

— Jaj, édes kedves szép leányom I Mivé lettünk, mi 
lesz belőlünk ! Bár csak soha meg ne értük volna ezt a 
napot ! Ugy-e, erre a csúnya dobszóra ébredtél fel ? 

— Nincs még nyolcz óra ? kérdezé Athalie. A konyha- 
óra még járt. 

— Dehogy nincs, dehogy nincs ! Hiszen kilencz órakor 
kezdődik a liczitáczió ; hát nem hallod ? 

— Nem keresett bennünket valaki ? 

— Dehogy keresett, dehogy keresett ! Ugyan ki keresne 
bennünket ilyenkor ? 

Akkor aztán Athalie leült a konyhapadra. Ugyanarra a 
kis falóczára, a melyiken Zófia asszony mesélt Timéának 
a szép menyegzői szertartásról. 

Timéa elkészítette a reggelit, megpirította parázsnál a 
zsemlyeszeletkéket s megterített a konyhaasztalon a két 
úrnő számára. 

Athalie rá sem hallgatott a kínálásra, pedig Zófia asz- 
szony ugyan szívesen kínálta. 

— Igyál, kedves egyetlen szép leányom ! Ki tudja, hol- 
nap ki ád nekünk kávét ! Minden ember ellenségünk lett ! 
minden ismerősünk szid, átkoz bennünket. Hová leszünk, 
hová leszünk ? 

Hanem azért ö csak megitta a maga csésze kávéját. 

Athalie pedig a belgrádi útra gondolt s a várt útitársra. 

Zófia .asszonynak sajátszerű öngyilkolási és könnyen 
meghalási gondolatai voltak. 

«Bár csak ennek a kávénak a fenekén egy gombostű 
volna, az a torkomon fennakadna s megfulladnék bele.)) 

Majd meg az a kívánsága jött, hogy bár csak az a va- 
saló onnan a polczról leesnék, mikor ő épen alatta megy 
s épen az ő feje búbjára esnék. Azt is igen szívesen vette 
volna, ha most jönne az a híres földindulás, hogy a ház 
összeomlana s minden embert, a kit ott kap, agyoncsapna. 

De miután ezek a halál nemei nem következtek be s 
Athalie sem volt megszólamlásra bírható, kénytelen volt 
abban állapodni meg, hogy Tímeán töltse ki boszúságát. 

— Ez csak könnyen veszi a dolgot! A háládatlan. Még 
csak nem is sír. Persze, neki könnyű. Elmehet szolgálni, 
s abból megél. Be is állhat masamódnénak. Még örül 
neki, hogy innen megszabadul, maga kényére jut, s vígan 
élheti világát ! No, no ! Majd megemlegetsz te még min- 
ket, csak várj ! Majd megbánod te még azt. Majd meg- 
bánod te még azt egytül egyig. 

Timéa ugyan még semmit sem tett, a mit meg kellene 

bánnia, hanem Zófia asszony előre látta azt már mind, s 
ezen való elbúsulását csak Athalie fölötti keserve multa 
fölül. 

— De mi lesz te belőled, édes gyönyörű szép leányom ? 
Ki fog téged pártul ? Mi lesz a te szép fehér kezeidből? 

— Eredj, hagyj békét ! szólt Athalie, lerázva a nyaká- 
ról sopánkodó anyját. Nézz ki inkább az ablakon, nem 
keres-e bennünket valaki ? 

— Senki, senki, ugyan ki keresne minket ? 

Az idő pedig egyre telt, és a dobszó és a kikiáltás egy- 
mást váltogatták ; a konyhaóra minden ütésénél felrezzent 
Athalie, s aztán ismét tenyerébe hajtá arczát és a sem- 
mibe bámult. A szép arez pirja szederjesre vált és ajkai 
elkékültek; zöldes, ónfakó, epés szín homályosítá el ra- 
gyogó szépségét, a merev szemek ónkarikáikkal, a duz- 
zadt ajkak, a kigyóvá görbülő szemöldök, mik mély rán- 
czokat vontak a sápadt homlokon, fenyegető torzképpé 
ferdítek az eszményi szépet. Úgy ült ott, mint egy bukott 
angyal, kit az égből a pusztába kiűztek. 

Az idő délfelé járt már és a kit várt, még sem jött el. 

A szomorú kótyavetyélő hangok pedig egyre közelebb 
jöttek. Az árverezés szobáról szobára ment. Elkezdték az 
utczai szobákon s úgy jöttek az udvari szobák felé, a mik- 
nek a sorát bezárta a konyha. 

Zófia asszonynak minden kétségbeesése mellett volt 
annyi figyelő érzéke, hogy észrevegye, milyen gyorsan 
megy az árverezés. Alig kiáltanak ki valamit, már ráütik 
a dobot : « senki többet ?» Az árverezésre csődült emberek 
csoportokba állva lármáznak: «hisz itt nem lehet semmit 
venni, hisz ez bolond ember!)) 

De ki lehet az a bolond ember ? 

Most már csak a konyhafelszerelés van hátra ; oda be 
sem nyitnak. Az előszobában ráütik a dobot. « Senki töb- 
bet?)) Azt megvette látatlanban — valami bolond ember. 

És az is felötlik Zófia asszonynak, hogy a megvett tár- 
gyakat nem sietnek a szobákból elvitetni, a hogy az más 

árverésnél szokás, hogy a mint egy ágyat megvett valaki, 
rögtön szedik széjjel s futnak vele odább. Itt semmi sem 
mozdul meg a helyéből. 

Most következik a fődolog. Lemennek az udvarra mind. 
A házat árverezik. A venni kivánók oda tolongnak az ár- 
verező tanácsnok asztalához. A kikiáltási ár hangzik. Arra 
valaki csendesen egy ajánlatot mond. Arra a tömeg között 
szörnyűködés, kaczagás, szitkozódás zűrzavaros zsibaja 
támad ; az emberek futnak széjjel, s megint azt kiabálják : 
«hisz ez bolond ember !» s azzal menekül mind.enki nagy 
zúgolódások közt. « Először I Másodszor! Senki többet? 
Harmadszor !» A dob rápördül utoljára; a ház is vevő- 
jére akadt. 

— No édeB szép leányom, most már mehetünk innen. 
Nézzünk ki utoljára az ablakunkból, mert soha sem né- 
zünk ki innen többet. Bár csak a szent János templomá- 
nak a tornya most épen ledülne s idecsapna mindnyá- 
junkat, a míg itt vagyunk. 

Athalie pedig csak ott ült a falóczán és még várt és 
nézte a fali órát. Pedig az már tizenkettőt mutatott. 

Még egy halavány reménysugár csábította az egyiptomi 
sötétségben. 

Lehet, hogy a kapitány nem akart, szégyenlett az ár- 
verező tömeg között átfurakodni ; megvárta, míg vége lesz 
a szomorú temetkezésnek ; az talán most jön majd, mi- 
kor kiürült az udvar. 

— Nem hallod, hogy valaki közelít ? 

— Nem hallok én semmit, édes szép leányom. 

— De igen. A folyosó felől. Csendesen, lábhegyen lépve 
jön valaki, én hallom. 

Csakugyan halk léptek közelednek s valaki kopogtatni 
kezd a konyhaajtón, udvariasan, a hogy vendég szokta, a 
ki engedelmet kér a bennlevőktől jeladásával s megvárja, 
míg odabenn azt mondják neki, hogy « tessék !» s csak az- 
után nyit ajtót csendesen s belép, előre levett kalappal és 
tiszteletadó főhajtással — Levetinczy Timár Mihály. 

Tímár Mihály tisztelettel hajtá meg magát a hölgyek 
előtt s az ajtónál megállt. 

Athalie a csalódás és a gyűlölet rossz tekintetével állt 
fel előtte, Zófia asszony kezeit tördelve nézett rá félelem- 
mel és tétova reménykedéssel, Timéa nyugodtan, szelíden 
tekinte szemébe. 

— Én, kezdéTimár, előre bocsátva az «én»-t, mint va- 
lami római pápa a bullában, én most a bírói árverésen 
megvettem ezt a házat és mindent, a mi benne eladó volt. 
Nem azért vettem, hogy magamnak tartsam, hanem azért, 
hogy odaadjam annak, a ki e házban egyedül nem meg- 
vehető, nekem pedig egyedüli kincs a világon. Timéa kis- 
asszony, kegyed mától fogva ennek a háznak az úrnője. 
Minden az öné, a hogy áll. Euhák, ékszerek a szekrények- 
ben, a lovak az istállóban, értékpapírok a pénztárban, a 
hogy a bírói lefoglalás itt találta. Minden az ön nevére 
van írva, s a Brazovics-ház hitelezői ki vannak elégítve 
mind. Mától fogva ön e ház úrnője. Fogadja el ön azt 
tőlem .... S ha volna e házban egy kicsiny kis hely, a 
melyben egy olyan csendes ember, mint én, elfér, ki ön- 
nek csak bámulatával, csak tiszteletével alkalmatlankodik, 
s azt a helyet ön nekem engedné ; s ha volna az ön szivé- 
ben számomra egy kis menedék, s ha kezemet ön meg 
nem vetné, úgy én végtelenül boldog lennék, s fogadom, 
hogy egész életemnek nem volna más czélja, mint hogy 
önt boldoggá tegyem, mint ön engem. 

Timéa arcza e szavak alatt sugárzott a szűzi dics- 
fénytől. A mondhatatlan fájdalom, a hajadoni szemérem, 
a nemes hálaérzet, a szentséges áldozatra készség minden 
szép sugara egyesült ez arczon. 

((Háromszor , . . háromszor ...» rebegek ajkai, de hang- , 
talanúl, csak belül értették meg azt a visszhangzó idegek, 
mit mondott magában. Ez az ember volt annyiszor meg- 
szabadítója. Ez mindig olyan jó volt hozzá. Ez nem űzött 
belőle csúfot soha. Nem is hízelgett soha. És most min- 
dent odaad neki, a mit a szív óhajt. 

— Mindent ? Oh ! csak egyet nem. 

De hisz az úgy is el van veszve. Az a másé. 
Timár nyugodtan várt szavai után, Timéa hosszasan 
hallgatott. 

— Ne siessen ön válaszával, Timéa kisasszony ! monda 
Timár. Én várni fogok, míg ön elhatározza magát. Eljövök 
holnap, vagy egy hét múlva, a mikor ön megengedi, hogy 
kérésemre választ nyerjek. Ön úrnője marad mindannak, 
a mit önnek átadtam ; nem kötöttem hozzá semmi fölté- 
telt, már' az mind az ön nevére van átírva. Ön szabad, és 
senkitől nem függ többé. Ha nem akar engem e házban 
többé látni, csak egy szavába kerül. Gondolja ön meg, ha 
kívánja, egy hétig, egy hónapig, vagy akár egy évig, hogy 
mit válaszoljon nekem? 

Most Timéa határozott tekintettel előlépett a tűzhely 
mellől, hová eddig a másik két nő szorította, s közelebb 
jött Mihályhoz. Tekintetében volt valami érett komolyság, 
mely arczának női méltóságot adott. Ama végzetes me- 
nyegzői nap óta megszűnt gyermek lenni. Komoly és hall- 
gatag lett, odanézett nyugodtan Mihály szemébe és azt 
monda : 

— Már meggondoltam. 

Zófia asszony irigy kárvágygyal leste Timéa szavait. 
Hejh, ha azt mondaná Tímárnak: « nem kellesz, elme- 
hetsz ! » Pedig kitelik az ilyen szó az efféle bolond leány- 
tól, a kinek egy más szép férfival telebeszélték a fejét ! 
S ha akkor Timár egyszerre azt mondaná boszuból: «no 
hát akkor maradj magadnak, se a ház, se a kezem, nem a 
tied; udom mind a kettőt Athalie kisasszonynak !» S nőül 
venné Athaliet. Hiszen történt ilyen eset akárhányszor, 
hogy a derék kérőt elutasítá a fenhéjázó kisasszony s arra 
az boszuból rögtön megkérte a gouvernante vagy a ko- 
moma kezét, s azt vette nőül. 

Ez a reménye azonban nem teljesült Zófia asszonynak. 

Timéa odanyujtá Mihálynak a kezét és ezt monda hal- 
kan^ de biztos hangon : 

— Én nőül megyek önhöz. 

Mihály megragadd a neki nyújtott kezet, nem egy ífju 
szerelmes hevével, hanem egy férfi hódolatával, és hosz- 
szasan nézett a leány túlvilágian szép szemeibe. A leány 
engedé öt lelkébe nézni. Timéa ismétlé szavait : 

— Én nőül megyek önhöz, és leszek önnek hűséges, 
engedelmes félesége. Csupán egyet kérek öntől. Igen ké- 
rem, ne tagadja azt meg. 

Mihályt önfeledtté tette a boldogság ; elfeledé, hogy ke- 
reskedőnek nem szabad fehér papiron aláírni a nevét. 

— Oh szóljon ön ! A mit kigondolt, már teljesítve van. 

— Én arra kérem önt, szólt Timéa, hogy ha engemet 
elvesz ön nejének, s ez lesz az ön háza, s én leszek az ön 
házában a nő : engedje ön, hogy az én nevelő -anyám, ki 
engem, árvát, eddig ápolt, és fogadott testvérem, ki mel- 
lett felnőttem, itt maradjanak mi velünk. Tekintse ön 
őket az én anyámnak és az én testvéremnek, s bánjék 
velük jól ... . 

Tímárnak önkénytelenül szemébe szökött a köny erre 
a szóra. 

Timéa észrevette az áruló könyet s mindkét kezével 
megfogva Tímár kezét, hevesen ostromolta annak meg- 
lepett szivét. 

— ügy-e ön megteszi azt, a mire kértem ? És vissza- 
adja Athalienak azt, a mi az övé ? A szép ruhákat, az ék- 
szereket ! És együtt fog ő velünk lakni, és ön olyan jó 
lesz ő hozzá, mint édes testvéremhez ?\És Zófia mamát is 
úgy fogja ön nevezni, a hogy én ? 

Zófia asszony erre a szóra el kezdett hangosan sival- 
kodni, s térdre borulva Timéa előtt, megakadályozhatat- 
lanul végig csókolá annak ruháját, térdeit, le egészen a 
lábáig, érthetlen, szótagolatlan kiabálással. 

Tímár letörlé szeméből a könyet s a másik perczben már 
helyén volt józan esze, az a messze belátó, előre vigyázó, 
óvakodó tekintet, mely őt minden válságos fordulatnál 
vezérelte és versenjrtársai fölé emelte. Segélyére jött a 

gyors leleményesség, mely egy pillanat alatt megsúgja, 
mit kell tenni messze idők megelőzésére ? 
Összefogta két kezével Timéa két kezét. 

— Ön nemes szívű, Timéa ! Engedje, hogy röviden ne- 
vén híjam ezentúl ; jó lesz ? És én nem akarok az ön 
szivének szégyenére válni. Keljen fel, Zófia mama; ne 
sírjon ; szóljon Athalienak, hogy jöjjön hozzám közelebb. 
Én még többet akarok tenni, mint a mit Timéa kívánt, ő 
értté és önökért. Én nem menedéket, de boldog otthont 
akarok szerezni Athalienak. Én leteszem a házassági biz- 
tosítékot vőlegénye számára, s a mit néhai atyja nász- 
hozományul ígért neki, én megadom. Legyenek egjmaással 
boldogok ! 

Tímár a láthatáron is alul eső tájakat látott be tekin- 
tetével és arra gondolt, hogj^ semmi áldozat nem lesz ré- 
széről elég nagy azért, hogy ez a két némber házától és 
Tímeától eltávozzék, s hogy a daliás-kapitány a szép Atha- 
liet nőül vegye ! 

Most azután ő rajta volt a sor, hogy Zófia asszony tető- 
től talpig végig árassza hálakitörése csókjaival. 

— Oh ! Levetinczy úr, oh ! drága kedves, nagylelkű Le- 
vetinezy úr, hadd csókoljam meg a kezét, a lábát, azt az 
okos fejét ! És meg is tette, a mit programmjában ígért, 
még a vállát, a gallérját, a hátát is megcsókolá Tímárnak, 
utoljára egymáshoz ölelte Mihályt és Tímeát, rájuk adva 
forró áldását: « legyetek boldogok!* 

Lehetetlen volt el nem mosolyodni szegény asszony 
örömkitörésein. 

Hanem Athalie elrontotta valamennyinek az örömét. 

Büszkén, mint egy megtérésre hívott rossz angyal, a ki 
inkább választja a kárhozatot, mint büszkesége megtöré- 
sét, fordult el Tímártól, s indulattól elfojtott hangon 
így szólt : 

— Köszönöm, uram. De én nekem Eacsuka úr sem ez 
életben, sem a más világon nem kell többé ! Én hozzá nőül 
nem megyek; hanem itt maradok Tímeánál — cselédnek ! 

A SENKI SZIGETE. 



AZ ALABÁSTROM SZOBOR MENYEGZŐJE. 

Timár túlboldog volt, hogy Timéát eljegyezheté. 

A leány tündéri szépsége az első találkozás óta meghó- 
dítva tartá lelkét. Bámulta őt. A szelid kedély, melyet 
később ismerni tanult nála, megnyerte tiszteletét. A gúnyos 
játék, melyet Brazovicsék űztek a leány szivével, lovagias 
rokonszenvét költé fel. S a szép kapitánynak könnyelmű 
udvarlása szította féltékenységét. Ez mind hozzátartozik 
a szerelemhez. 

Most végre eljutott vágyai czéljához. A szép leány az 
övé. Neje lesz. 

És még egy nagy tehertől menekül meg lelke : az ön- 
vádtól. 

Mert attól a naptól kezdve, a midőn Timár az elsülyedt 
hajóban megtalálta Ali Csorbadzsi kincseit, oda volt lel- 
kének nyugalma ; minden fényes siker után, mely vállala- 
tait kisérte, felemelte szavát a belső vádló : ez mind nem 
a tied ! ez egy árva leánynak a vagyona volt, a mit te bito- 
rolsz. Szerencsés ember YSLgy ? nem igaz ! Szegények jói- 
tevője vagy ? nem igaz ! Arany ember vagy ? nem igaz ! — 
Tolvaj vagy ! 

Most ez a per el van döntve. A belső bíró kimondja fel- 
mentő ítéletét. A meglopott árva visszakapja vagyonát. 
Megkétszerezve kapja vissza. A mi férjéé, az az övé is. 
Nem fogja soha megtudni, hogy ennek Or nagy vagyonnak 
az alapja valaha az övé volt; csak azt tudja, hogy most 
már az övé. És ezzel ki van engesztelve a fátum. 

De vájjon ki van-e engesztelve ? 

A sophismara nem gondolt Timár. Hogy a Tímeának 
visszaadott kincsekre ráadást is kínált : saját magát ; s 
cserét kért értük: a leány szivét. S hogy ez csalás, ez 
erőszak. 

Timár siettetni akarta az összekelést. Nála nem volt azon 
időfogyasztó akadály, Eiogy még a kiházasítási készleteket 
kell beszerezni. Ö készen vett mindent Bécsben, s Timéa 
menyasszonyi köntösét a leghíresebb párisi divatművész 
állítá ki, nem kellett azon magának a menyasszonynak 
hat hétig himezni, — mint azon a másikon. — Az a másik, 
kétszeresen szerencsétlen araköntös el lett téve egy 
olyan falszekrénybe, a melyet soha sem nyitogat senki. 
Azt onnan soha sem fogja elővenni senki. 

Hanem más szent akadályok álltak megint elő. 

Timéa még mindig nem volt megkeresztelve. 

Timár igen természetesen kivánta, hogy ha már Timéa 
a török vallásból a keresztyénbe tér át, hát egyúttal legyen 
protestáns, mint férje, hogy egy templomba járjanak. 

Hanem most meg a protestáns lelkész állt elő, hogy az 
áttéréshez mulhatlamil megkívántatik, hogy a neoj)hita 
megismerkedjék azzal a cenfessioval, a melynek kebelébe 
felvétetni óhajt. S miután itt nem elég, mint a görög egy- 
háznál, a látás és hallás, hanem ezt meg is kell érteni, 
mert ez a vallás az értelmen, az okoskodáson alapul, tehát 
szükségképen kell a hajadonnak egy ideig tanításokat 
kapni a megismerendő tanokból : hogy meggyőződhessék 
felőle, mennyivel okosabb, rationabilisabb és elfogadha- 
tóbb dogmák azok, a miket ezentúl fog követni, mint a 
minőkön eddig tévedezett. 

Hanem itt egy nagy baj volt. Az, hogy a mohamedán 
vallás a nők számára semmiféle dogmákat nem készített. 
A mohamedán nők nem tagjai az ecclesiának ; jelen sem 
szabad lenniök a férfiak istentiszteletén, számukra nincs 
értelme a Mekkát mutató Mehráb táblának, őket nem 
kötelezik sem az «Abdésztán)), sem a «Güzül», sem a 

Jókai: Az arany ember. I. ^^ 

«Thüharet» mosakodásai ; sem a Eamazan-bőjt, sem a 
Bejrám-ünnep ; ők nem zarándokolnak Mekkába a Kábá- 
hoz, nem csókolják a bűnbocsátó követ, nem isznak a 
Zenzemet-kútból, őket a pap nem esketi, nem tanitja, nem 
confirmálja, nem gyóntatja, nekik még csak lélek sincsen 
adva ; számukra nincsen másvilág; ő értük nem jön el a 
halál óráján a leiket a testtől elválasztó Azrael angyal, 
őket nem vallatja ki a halál után a Monkár és Nakir 
angyal, mi jót, mi rosszat tettek e testi életben ? őket nem 
fürösztik meg az Izmail kútjában, nem lökik be a Morhut 
vermébe, őket nem támasztja fel a halálból az Izrafil angyal 
trombitája ; az ő homlokukra nincsen irva e szó : «múmem» 
(hivő), ők nem futnak át az Alsirát-hidon, nem is esnek le 
róla a hétféle pokolba, mik közül legemberségesebb tem- 
peraturáju pokol még a « Gyehenna)), az utána következők 
pedig : a Ladhána, Hotáma, Száir, Szakár, Jahim és 
Al-Haviját fokozatosan melegebbek. Ettől a nőknek mind 
nincs miért félni, de viszont nem is jutnak el a paradi- 
csomba a nagy Tubafa árnyéka alá, mert ott a férfiaknak 
ő reájuk semmi szükségük nincs ; azokra ott az örökifju- 
ságu. « hurik)) várnak, minden férfira hetvenhét. — A moha- 
medán nő semmi sem, csak egy virág, lehull és elmúlik, 
lelke virágillat, elfújja a szél és nincs többé. 

Azért a nagytiszteletü úrnak fölöttébb megnehezült a 
feladata, a midőn Timéát az észszerű vallás felfogására 
akarta birni. Zsidót, pápistát eleget convertált ő már, de 
török leánynyal még nem próbálkozott. 

Az első nap, mikor a másvilág gyönyörűségét magya- 
rázta a nagytiszteletű úr Tímeának, elmondva, hogy ott az 
égben majdan mindazok, kik egymáséi voltak és egymást 
szerették ide alant, ismét találkozni fognak s egymáséi 
lesznek, — a leány ezt a kérdést intézte hozzá : 

— Vájjon azt fogja-e a másvilágon minden ember újra 
feltalálni, a kit szeretett, vagy azt, a kivel a pap össze- 
eskette ? 

Ez fogas kérdés volt ; de a nagytiszteletű úr puritán 

állást foglalván el, igen jól megfelelt rá: « miután nem 
lehető, hogy valaki mást szeressen, mint a kivel a pap 
összeeskette, s viszont nem lehető, hogy a kivel a pap 
összeeskette, azt ne szeresse, annálfogva az igéret tana 
egészen correctw. 

Hanem ezt a kérdést nem közölte a nagytiszteletü ur 
Timárral. 

A másodnapi tanitáson megint azt kérdezte tőle Timéa, 
vájjon Ali Csorbadzsi, az ő apja, szinte oda jut-e a más- 
világon, a hova ő ? 

A nagytiszteletű úr erre a kényes kérdésre bizony nem 
birt kielégítő választ adni. 

— De ugy-e, én ott megint Levetinczy úr neje leszek ? 
kérdezé Timéa mohó kiváncsisággal. 

Már erre a kérdésre kegyes örvendezéssel viszonzá az 
esperes úr, hogy minden bizonynyal úgy lesz. 

— Akkor én meg fogom kérni Levetinczy urat, hogyha 
együtt leszünk a mennyországban, akkor az én szegény 
apámnak is adjon egy kis helyet, hogy az is velünk legyen ; 
s ő azt nekem nem fogja megtagadhatni, ugy-e ? 

Az esperes úr szörnyen vakarta a füle környékét erre a 
kérdésre s azt mondta, hogy ezt a scrupulosus dolgot az 
egyetemes egyházi zsinat elé fogja terjesztetni. 

Harmadnap azután azt mondta Timárnak, hogy jó lesz 
már a kisasszonyt megkeresztelni s megesketni, a további 
dogmákról világosítsa fel majd a férje. 

Végbe is ment a legközelebbi vasárnapon a szent szer- 
szertartás. Timéa akkor került először protestáns tem- 
plomba. 

Ez az egyszerű épület, fehérre meszelt falaival, aranyo- 
zatlan szószékével, egészen más hatást gyakorolt kedélyére, 
mint az a másik templom, melyből a rossz gyerekek kiker- 
gették, mikor egyszer beleskelődött. Ott aranyos oltár volt, 
nagy viaszgyertyák égtek ezüst kartartókban, képekkel 
voltak tele a falak, tömjénillat párolgott, titokteljes éneklés 
hangzott, csengetyü szóra térdre hullott a nép ; képzelmet 

izgató képek és hangok. Itt pedig leülnek hosszú padokba, 
külön* a férfiak, külön az asszonyok, zsoltárt vesz kiki 
maga elé, s mikor a kántor elkezdi, ráriad az egész gyüle- 
kezet és végig énekli az egész zsoltárt. 

És akkor elhallgat minden ember ; a magas szószékre 
fellépdel a lelkész és elkezd beszélni minden czeremonia 
nélkül, sem énekel, sem iszik, se nem mutogat semmit, 
csak egyre beszél. Timéa nem ért abból semmit. Csak azon 
bámul, hogy a mint abban a templomban három sűrű 
padnégyszög tömve van asszonynéppel, az az ezernyi asz- 
szonynép két óra hosszat meg nem szólal, ki nem nyitja 
a száját, még csak szomszédjához suttogni sem fordul. 
Rettenetes szertartás ! Három légió asszony, a ki két óráig 
meg van némulva. Bár csak legalább egy « ámen »-t_ volna 
szabad kiáltaniok, mikor a prédikácziónak vége van. 

Timéa a szószék melletti első sorban ül a főkurátorné 
mellett, ki neki keresztanyja fog lenni ; az vezeti őt ki a 
keresztelő medenczéig, keresztapa pedig a főkurátor úr. 

Ismét semmi képzelemizgató szertartás : a nagytiszteletű 
úr beszél okos dolgokat a vízmedencze előtt; egyszer 
annak is végeszakad; a neophita meghajtja a fejét a víz- 
medencze előtt, a lelkész a szentháromság nevében meg- 
kereszteli őt wSusánnának)). — Ezt a nevet választották 
neki a keresztszülők. 

Azután tart egy intést az esperes úr a keresztszülőknek, 
elszámlálva az ö kötelességeiket, s akkor a keresztanya 
ismét visszavezeti a felavatott hajadont a padjába, akkor 
minden ember feláll és imádkozik ; de csak a pap fenhan- 
gon, a többi némán, Timéa pedig azon gondolkozik, hogy 
miért keresztelték őtet épen Susánnának, mikor az eddigi 
nevével úgy meg volt elégedve ? 

Az imádkozás után megint leülnek s a kántor ez alka- 
lomra neki zendíti a LXXXIIL zsoltárt: oÓh! Izraelnek 
Istene ! » a miből Tímeának az a gyenge kétsége támad, 
hogy őtet most talán izraelitának keresztelték meg. 

Minden aggodalmát eloszlatja végre az a másik tiszte- 

letes úr ; ez már fiatalabb, a ki másodiknak jő fel a kathed- 
rába s igen szép szónoklatot tartván, elvégre egy irást vesz 
ki a könyvéből s abból felolvassa, hogy ezennel kihirdette- 
tik, miszerint tekintetes, nemes, nemzetes és vitézlő Leve- 
tinczy Timár Mihály úr, helvécziai hitvallású keresztyén 
atyánkfia eljegyezte magának hitvestársul néhai tekintetes, 
nemes, nemzetes és vitézlett Csorbaflfy Ali úrnak árva haja- 
don leányát, nemes Csorbaffy Timéa Susánna kisasszonyt, 
helvécziai hitvallású keresztyén leányzót. 
-- És ez a három légió asszony még erre sem szólt egy 
szót is. 

Timéá megnyugodott a történtekben. 

Az első kihirdetéstől a menyegzőig két hetet kellett 
elvárni, azalatt Mihály mindennapos volt Tímeánál. A leány 
őszinte nyájassággal fogadta mindig. Mihály boldog volt 
a jövendő előérzetében. 

Valahányszor Timéát látogatni jött, menyasszonyát 
Athalie társaságában lelte. Athalie rendesen ürügyet talált, 
hogy a szobát elhagyhassa, s ő helyette azután Zófia asz- 
szony jelent meg. 

Zófi mama aztán. tartotta Mihályt válogatott magaszta- 
lásokkal, hogy milyen kedves leány az ő menyasszonya, 
hogy mennyit emlegeti a kedves jó Mihályt, a ki ő róla 
olyan jól gondoskodott, niikor a Szent Borbálán jöttek, 
hogy mentette meg a hajótöréstől, a török általi elfogatás- 
tól ; hogy esett miatca a vízbe, hogy vitte ki a sülyedő hajó- 
ból, hogy ment vissza a víz alá az ott feledt vagyonáért ; 
hog3' tartotta tündér mesemondással, mikor a veszélyes 
helyeken jártak, s hogy keresett számára nyughelyet egy 
puszta szigeten. Aztán hogy ápolta betegségében a hajón? 
Nélküle bizonyosan meghalt volna. 

Zófi mama a legapróbb körülményekről is értesülve volt, 
miket nem tudhatott más, csak Timéa, s Mihály boldog 
volt, hogy Timéa azokra még emlékezik. Hitte, hogy a 
leány, ki ezeket Zófia asszonynak elmondja, ez által tanú- 
sítja, hogy őt mégis szereti. 

— Oh! ha tudná, kedves Levetinczy, mennyire ragasz- 
kodik önhöz ez a leány I 

S Timéa nem jött zavarba, mikor ezt hallá mondani. 
Nem szenvelgett szemermetes tiltakozással, de nem 
is bizonyított az állítás mellett szemérmes elpirulással. 
Szerény, komoly és engedelmes volt Mihály iránt. Engedte 
kezét kezébe venni ; engedte hosszasan szemeibe nézni, s 
ha jött, ha távozott, megszorítá kezét és mosolygott rá. 

És Zófi asszony mindennap tudott valami új dolgot mon- 
dani Mihálynak, a mit Timéa regélt el neki felöle. 

Tímár elhitte, hogy ő az a boldog ember, a kit e nő sze- 
retni fog. 

A menyegzői nap is eljött. 

Messzeföldröl összecsődült vendégsereg hosszú hintósora 
állt végig az utczán, miként ama boldogtalan napon ; de 
ezúttal semmi szerencsétlenség nem történt. 

A menyasszonyt a hajdani Brazovics-háztól, mely most 
már sajátja volt, vitte el a vőlegény a templomba; a 
menyegzői lakoma pedig a vőlegény házánál volt rendezve. 
Zófi mama el nem engedé, hogy a lakoma rendezésére ö 
ügyeljen fel. Athalie pedig otthon maradt, egyedül, a haj- 
dani apai háznál, s ugyanabból az ablakból nézte, elrej- 
tőzve egy függöny mögé, hogy indul meg a hintók hosszú 
sora a nyoszolyókkal, násznagyokkal, a vőfélyekkel, a 
menyasszonynyal, a vőlegénynyel egymás után, a mely- 
ablakból ama végzetes napon várta saját vőlegénye meg- 
érkeztét. 

És azután ott várt, míg a hintók újra visszarobogtak, el 
a Brazovics-ház előtt, most már vőlegény és menyasszony 
egy kocsiban, s nézett utánuk. S ha imádkozott ez idő alatt 
az új párért az egész gyülekezet, oh I bizonyosan ő is imád- 
kozott valamit rájuk! 

Timéa nem találta olyan gyönyörűségesnek az esküvőt, 
mint a hogy azt Zófi mama leírta előtte. A lelkészen nem 
volt semmi aranyköntös, aranysüveg ; nem is hozott az új 
pár elé ezüst koronákat, hogy megkoronázza őket egymás 

urává, asszonyává; nem is énekeltek nekik semmit. 
A vőlegény nemesi bársonyruhát viselt boglárokkal, hattyu- 
prémmel, s elég délczeg alak volt, csak hogy a fejét mindig 
meghajtva tartá ; nem tudta azt olyan büszkén fenhordani, 
a hogy kell a nemesi díszruha mellé. 

Az a bűbájos szertartás sem következett be, mikor a 
vőlegényt és menyasszonyt letakarják együtt egy selyem 
lepellel, s legelőször e szentséges árnyban találkoznak 
egyedül, s a pap magfogja kezeiket és az oltár körül vezeti 
őket háromszor. Ez is elmaradt most. El a közös pohárból 
ivás és a szent csók az oltár előtt : oltár sincs itt. Semmi 
sincs itt, csak egy feketeruhás pap, a ki beszél igen okos dol- 
gokat, de miknél mind igézetesebben hangzik az, hogy 
((goszpodi pomiluj ! » — Még csak le sem térdepelnek egymás 
mellé, úgy esküsznek. A felizgatott keleti képzelmet nagyon 
hidegen hagyta a szertartás nélküli protestáns esküvő. 
Hiszen Timéa az egészből nem értett meg egyebet, mint 
a szertartást. 

Talán idővel ? 

A fényes lakodalom véget ért, a vendégek hazamentek, 
a menyasszony ott maradt vőlegénye házánál. 

Mikor Mihály végre egyedül maradt Timéával, mikor 
leült melléje és kezét kezébe vette, úgy érzé, hogy szive 
reszket s ez a remegés elterjed egész valóján. 

Az a véghetetlen kincs, a mit bírni úgy óhajtott, most 
már birtokában van. Csak karját kell kitárni, hogy őt keb- 
lére vonja. — Nem meri. Varázs alatt van. 

A nő, a feleség — nem tud az ő közellétéről semmit. 
Nem remeg és nem hevül. 

Ha csak egyszer lesütné szemeit ijedten, midőn Mihály 
ujjai vállát érintik, ha egy szemérmes elpirulás tűzárnya 
futna egyszer végig fehér arczán, meg volna törve a varázs, 
mely a közeledőt megdermeszti ; de ő hideg marad és nyu- 
godt és Szenvtelen, mint egy álomjáró. 

Mihály ugyanazt az alakot látja maga előtt, a kit ama 
végzetes éjszakán a halálból felébresztett, a ki ott ült előtte 

ágya szélén, mint egy oltárkép, melyről a ránézőre hideg 
sugárzik ; a kinek arc2a nem változik el sem akkor, midőn 
éji öltönye válláról lecsúszik, sem akkor, inidőn azt mond- 
ják neki, hogy atyja meghalt. 

És most sem, midőn azt súgják fülébe : «kedvesem !» 
Egy alabástrom-szobor az. Egy szobor, mely hajlik, 
simul, enged, denemél. Néz, denembiztat esnem tilt. Teheti 
vele, a mit akar, tűr mindent. Lebonthatja szép fényes 
haját s elszórhatja vállain ; megközelítheti ajkaival fehér 
arczát s tüzet lehelhet rá, nem gyújtja meg vele. 

Mihály azt hiszi, hogy ha keblére fogja vonni e jéghideg 
alakot, akkor meg lesz törve a varázs ; de akkor még 
nagyobb reszketés fogja el. Úgy rémlik, miutha valami 
bűnt követne el, a mely ellen természet, őrangyal, és min- 
den érző ideg fellázad. 

— Timéa ! szól hozzá hízelgő suttogással. Tudod-e, 
hogy te az én nőm vagy ? . 

Timéa szemébe néz és nyugodtan felel : 

— Az vagyok 

— Szeretsz-e engem ? 

Ekkor bámulva nyitja fel nagy, sötétkék szemeit reá a 
hölgy s e szemek tekintetéből annyit tanul meg a kérdező, 
mintha a csillagos ég minden titkaiba adatott volna meg 
egy pillanatot vethetnie. Azután bezárja szemeit hosszú 
selyem szempilláival a hölgy. 

— Nem érzesz hozzám szerelmet ? eseng a férj epedő 
sóhajjal. 

Még egyszer e tekintet ! A fehér arczú nő azt kérdezi : 

— ((Mi az?» 

Mi az ? Mi az ? Világ minden bölcse meg nem tudja azt 
magyarázni annak, a ki azt nem érti. 

Mi az ? Mi az ? Egy szó nem kell annak ahhoz, a ki ázt 
meg tudja magyarázni. 

— Oh te gyermek ! sóhaj tá Timár, felállva neje mellől. 
Timéa is felállt. 

— Nem, uram, én nem vagyok gyermek. Én tudom. 

hogy mi vagyok : önnek neje. Önnek fogadtam ezt, s Isten- 
nek megesküdtem rá. Hűséges, engedelmes neje leszek 
önnek. Ez a sorsom. Ön velem annyi jót tett, hogy egész 
életem önnek van lekötve. Ön nekem uram. És én mindig 
tenni fogom azt, a mit ön kíyán, a mit ön parancsol. 

Mihály félrefordult és eltakarta arczát. 

Ez a minden fájdalmát eltagadó, lemondásteljes tekintet 
megfagyasztá vérének minden vágyát. Kinek volna bátor- 
sága megölelni egy martyrnőt ? a szent kép szobrát a 
pálmaággal és a töviskoszorúval ? kinek a vére forrna fel 
~ egy visszatérő halott menyasszonyért ? 

« Tenni fogom, a mit ön parancsol !» 

Mihály most kezdé sejteni, hogy minő rossz diadalt 
szerzett I 

Nőül vett egy csodaszép alabástrom-szobrot. 



A VEDORDOa 

Talán máskor is megtörtént az, hogy egy férj nem ta- 
lálta meg a neje szivét ? 

És talán más is úgy tett azzal, hogy bízta az időre az 
orvoslatot. Mit lehet tenni a tél ellen ? várni kell a tavaszt. 

A mohamedán szülők leánya úgy volt már nevelve 
odahaza, hogy a ki nőül fogja venni, annak az arczát se 
lássa a menyegző napig. Azt nem is kérdezik tőle : szeret-e, 
nem szeret- e? Se szülők, se pap, se férj. Engedelmeskedés 
a dolga. A férj meg fogja becsülni, s ha hűtlenségen 
kapja, megöli. Fődolog, hogy szép arcza, eleven szemei, 
tömött haja s egészséges lehellete legyen ; a szive után 
nem kérdezősködik senki. 

Fogadott apja házánál aztán mást tanult a leány. Azt, 
hogy a keresztyéneknél az ábrándozás meg van ugyan en- 
gedve, sőt arra minden alkalom meg van adva ; hanem 
azért a ki abba beleesik, azt nem úgy gyógyítják, mini 

egy beteget, de úgy büntetik, mint egy bűnöst. kiszen- 
vedett ezért. 

Timea úgy ment nőül Timárhoz, mint a ki minden 
csepp vérét tilalom alá vetette, hogy másról beszéljen 
neki, mint a női kötelességekről; mert ha megengedte 
volna, hogy ábrándjairól beszéljen, akkor minden csepp 
vére azt mondta volna, hogy — azon az úton menjen, a 
melyen az a másik leány sötét éjjel kétszer megbotlott az 
útjában alvó örömleány testén, — s az ő botlása halála 
lett volna lelkének. Eltemette, megfagyasztá azt az érzést. 
S nőül ment egy férjhez, kit tisztelt, kinek hálával tarto- 
zott, B kinek hű társa akart maradni. 

Mindennapi történet ez. S a kiken megtörténik, azzal 
bíztatják magukat, hogy majd jön a tavasz, s az a szive- 
ket átmelegíti. 

Mihály a menyegzői nap után elvitte ifjú nejét magával 
utazni. Bejárták Schweiczot, Olaszországot. Úgy jöttek 
vissza, a hogy elmentek. Se Helvetia andalító völgyei, se 
Itália fűszeres ligetei nem termettek az ö számára írt. 

Elhalmozá ifjú nejét mindazzal, a min asszonyok kapni 
szoktak, piperével, ékszerekkel; megismerteté a nagy 
városok mulatságaival. Hatástalan volt rá minden. 
A holdsugár nem ad meleget a gyújtó tükörben sem. 

A nő szelíd volt, gyöngéd, figyelmes, háládatos, enge- 
delmes, de szivét nem találta sehol ; se otthon, se útban, 
se örömben, se szomorúságban. A szive el volt temetve. 

Tímár egy holt nőt vett feleségül. 

Ezzel a tudattal jött vissza külföldi útjából. 

Egy ideig azon gondolkozott, hogy Komáromot végkép 
elhagyja, s elköltözzék Bécsbe. Talán ott más élet kez- 
dődik. 

Hanem azután mást gondolt. 

Elhatárzá, hogy ott fog maradni Komáromban s laká- 
sul a Brazovics-házat rendezi be. Ott fog nejével együtt 
lakni. Saját házát pedig berendezi üzleti ügyei számára, 
hogy abba a házba, hol neje lakik, semmi se jöjjön azok- 

ból. így azután egész nap távol lehet hazulról s nem tű- 
nik fel senkinek, hogy neje egyedül van. 

A világ előtt mindig együtt jelennek meg. Társaságokba 
a nő férjével együtt jár; ö figyelmezteti férjét, ha már itt 
az idő, hogy haza kell menni, s karjába öltve kezét, távo- 
zik el. Mindenki magasztalja a férj sorsát, milyen boldog 
ember ! Mi szép és mi hű neje van ! 

S bár olyan hű ne volna, bár olyan jó ne volna. Bár 
csak gyűlölni lehetne ! 

De nem férhet hozzá semmi rágalom. 

Es a tavasz még sem olvasztja fel a szív jegeit. A napok 
csak magasabbra emelik a jéghegyeket. 

Mihály átkozza a sorsoti 

Minden kincseinek árán nem képes megvenni saját neje 
szerelmét. Még rosszabb rá nézve, hogy gazdag. A pompa, 
a birtok még tágítja a távolt közöttük. A szegény ember 
szűk négy fala jobban összeszorítja azokat, a kik egymás- 
hoz tartoznak. A napszámos, a hajóslegény, a kinek egy 
szobája, egy ágya, egy asztala van: boldogabb ember. 
A favágó, a ki mikor fürészel, az egyik végét a fürésznek 
a felesége fogja, az boldog ember ; azok, mikor elvégezték 
a munkát, leülnek a földre s esznek egy szilkéböl bab- 
levest s megcsókolják egymást utána. 

Tehát legyünk szegény emberek. 

Timár meggyülölte a gazdagságát s hozzá fogott, Jiogy 
túladjon rajta. Ha szerencsétlen lesz, ha elszegényül, ak- 
kor közelebb fog jutni nejéhez. Azt képzelte. 

Nem sikerült neki az elszegényedés. A szerencse hódol 
annak, a ki őt megveti. Akármihez fogott hozzá, a mibe 
más ember bizton belebukott volna, az fényes siker- 
rel végződött; minden képtelenség lehetővé és valóvá 
lett a kezében : a koczka mindig hatot fordult ; s ha sze- 
rencsejátékban akarta elveszteni a pénzét, szétrobbantotta 
a bankot. A pénz özönlött oda, a hol ő megállt, s ha el- 
futott, ha elbujt előle, utána ment és fölkereste. 

És azt mind odaadta volna nejének egy édes csókjáért. 

Pedig hiszen a pénz mindenható. Mennyi szerelmet 
lehetne kapni értté! Hamis, hazudott szerelmet, mosolygó 
arczok ragyogását, kik azt nem érzik; tiltott, bűnös sze- 
relmet, kik azt titkolják ; csak ennek az egynek a szerel- 
mét nem, a ki igazán, hiven, boldogan szerethet. 
. Timár óhajtotta volna már, ha gyűlölhetné inkább 
nejét. Ha elhitetné szivével, hogy az mást szeret, hogy 
hűtelen, hogy női kötelességeit megtöri. 

De nem talál a gyűlöletre okot. Soha senki sem látja 
a nőt másként, mint férje kaiján megjelenni. Társaságok- 
ban öly méltóságteljes állást tud foglalni, mely minden 
merész kpzeledést visszatilt. Vigalmakban nem tánczol. 
Meg is mondja az okát, miért nem ? Nem tanították tán- 
czolni s asszonyfejjel már nem akar tanulni. Csak az 
éltes asszonyságok társaságát keresi. S ha férje egy hétig 
távol van a várostól, akkor ő egy hétig nem hagyja el a 
házat. 

Igen, de benn a házban ? Mert hisz a világ átlátszó, de 
a ház falai nem ! 

Oh ! erre a kérdésre volt még Mihálynak legsúlyosabb 
felelete. 

Abban a házban együtt lakott Timéával Athalie. 

Athalie, az ö becsületének nem védangyala, hanem 
védördöge. 

Hiszen annak a nőnek minden léptét, szavát, tettét, 
minden gondolatját, minden sóhajtását, minden köny- 
huUatását, de még álomlátásainak téveteg hangjait . is 
folyton kiséri egy másik nő, a ki gyűlöli a férjet is, a nőt 
is, s a ki bizony sietne mind a kettőt szerencsétlenné 
tenni, ha egy árnyékát a bűnnek elleshetné e falak között. 

Ha Timéa abban a perczben, a midőn Mihályt felkérte, 
hogy engedje Athaliet és Zófiát vele ezentúl is együtt 
egy házban lakni, az érzelmes jó szív sugallatán kívül 
még egyébre is hallgathatott volna : akkor sem gondolha- * 
tott volna ki önvédelmére tökéletesebbet, mint azt, hogy 
maga mellett tartá azt a leányt, a ki menyasszonya volt 



Digitized by VjOOQIC 



237 

annak a férfinak, a kivel ő neki találkozni sem szabad 
soha. 

Ez a két kegyetlen gyűlölő szem öt mindenüvé kiséri. 

A míg a védördög hallgat, addig Timéát az Isten sem 
Ítéli meg. 

Athalie pedig hallgat. 

Athalie valódi házi ördöge volt Tímeának neín csak 
nagyban, hanem kicsinyben is. 

Semmi aprólékos körülmény ki nem kerülte figyelmét, 
hogy a kínálkozó alkalmat felhasználja Tímeának valamit 
ellenére tehetni. 

Kitalálta, hogy Tímea ragyogni akar azzal a nagylelkű- 
ségével, hogy ő a ház egykori kisasszonyát most is testvé- 
reként, mint úrhölgyet tartja a háznál. Athalie csak azért 
is azt akarta mindenki . előtt kitüntetni, hogy ő csak 
cseléd. 

Tímea mindennap erővel vette ki a kezéből a seprőt, 
mikor szobáját takarítani jött, s mire körülnézett, már 
megint azon kapta, hogy az úrnő ruháit tisztogatja, s 
különösen ha vendégek jöttek a házhoz ebédre, nem győzte 
őt a konyhából előidézni. 

Athalie minden piperéhez és öltözékhez tartozó egész 
hajdani arzenálját visszakapta Tímeától; voltak thübet, 
merino, gros de Naples ruhái szekrényszámra, hanem ő 
azok közül kiválasztotta a legkopottabb, a legpiszkosabb 
öltözékét, a mit hajdan csak fésülködéshez vett fel s abban 
járt; s azon is, könnyebb volt a lelkének, mikor egy lyu- 
kat égethetett a konyhában, vagy egy olajpecsétet ejt- 
hetett a lámpaelkészítésnél. Tudta, hogy Tímea mennyire 
boszankodik ezért. Visszakapta ékszereit is, a mik ezreket 
értek ; de ő azokat nem viselte, hanem vett magának tíz 
krajczárért egy üveg mellboglárt, azt tűzte fel. 

Tímea aztán azt tette, hogy ellopta tőle a boglárt, üveg 
helyett nemes opált tétetett bele ; a piszkos, kopott öltö- 
zeteket pedig egyszer mind a tűzbe dobta, s ugyanazon 
kelméből varratott öltönyt Athalíenak, a mit maga viselt. 

OhlTiméát lehetett megkeseríteni, de haragba hozni 
nem. És társalgási modorában is valami olyan kiállhatat- 
lan alázatosságot tüntetett Timéa előtt A.thalie, a melyről 
tudta, hogy azt bántani fogja. Ha az valamit kért tőle, 
oly szolgálatkészséggel ugrott a parancsot teljesíteni, mint 
egy néger rabnő, a kit korbácscsal kergetnek. Még a 
hangját is elváltoztatta, mikor Tímeával beszélt. Nem szólt 
a maga természetes hangján soha ; hanem valami vékony 
magas kappanhanggal, mely mindig tele van alázatosság- 
gal és hízelkedéssel, kínozta Tímeát, s kényeztető gyön- 
gédséggel selypített, mikor Tímeával beszélt: «s»-nek 
ejtve az «sz» betűt, ((Sép Tímea !» « Serelmem Tímea. » 
«Sivem Tímea!)) . 
Arra nem volt rávehető, hogy tegezzé valaha Tímeát. 
S a mi legfinomultabb neme volt a boszantásnak, az, 
hogy kifogyhatatlan volt a házastársaknak egymás előtt 
való magasztalásában. 

Mikor Tímeával volt egyedül, nagyokat sóhajtott : «oh ! 
milyen boldog ön, Timéa ; milyen derék férje van ; meny- 
nyire szereti önt». Ha pedig Tímár jött meg, annak tett 
naiv szemrehányásokat: « olyan soká el kell maradni? 
Timéa már kétségbe van esve, oh ! milyen epedve várja 
önt. Lassan menjen be hozzá, lepje meg. Fogja be a sze- 
mét kezével, vájjon kitalálja-e, ki jött ?» 

És azoknak türniök kellett e gúnyt, mely alázatosság, 
hízelkedés, gyöngédség álarcza alatt sérté őket szívig. 
Hisz ők nem voltak boldogok. És Athalíenak tudnia kel- 
lett azt legjobban. 

Ez a szembe hízelgő arcz mint egy élő irónia találkozott 
velük saját házukban mindenütt s odalépett eléjük leg- 
bensőbb rejtekükbe, tolakodó hízelkedéssel, boszantó alá- 
zatossággal, gúnyolódó szolgálatkészséggel. 
És ők tűrték azt. 

Mikor pedig aztán magára maradt Athalíe, mikor lete- 
hette a magát és másokat kínzó álarczot, hah ! minő elég- 
tételt engedett visszafojtott dühének ! 

Mikor egyedül maradt saját szobájában, hogy verte a 
földhöz azt a seprőt, a mit Timéától engedett kivenni a 
kezéből ; s aztán neki állt a seprű nyelével ütni a széke- 
ket és pamlagokat ; azt mondta, porol, pedig a dühét töl- 
tötte rajtuk. Mikor valami ajtón ki- vagy bement, vagy az 
uszálya szorult az ajtó alá, vagy a ruhaujja akadt a 
kilincsbe, akkor fogcsikorgatva rántott egyet rajta, s vagy 
ruha szakadt, vagy kilincs törött bele, s az neki jól esett. 
Tört edények, csorba poharak, sánta bútorok seregestől 
tanúskodtak azon szerencsétlen órákról, a melyekben egye- 
dül találkoztak össze Athalieval. 

S volt különösen egy néma tárgya, kire cseppenkint 
összegyűjtött dühét egyszerre kiszokta önteni ; nem azért 
néma, mintha nem tudna beszélni, hanem azért, mert 
édes anyja. Szegény Zófi mama bujt a leánya elől s ret- 
tegett négyszem közt maradni vele. Egyedül ő volt az, a 
ki x\thalienak igazi hangját hallá a háznál, a kinek Athalie 
mindennap meg merte mutatni, -mily feneketlen örvény 
az, a mit az ő gyűlölete képez. Zófi asszony rettegett egy 
szobában hálni a leányával s a hűséges szakácsnőnek egy 
bizalmas órában megmutogatá a kék és. zöld foltokat kar- 
jain, a mik a szép Athalie kezének a nyomai. Mikor 
Athalie elfojtott dühével estenden Zófi asszonyhoz került, 
nagyokat csipett rajta, fülébe súgva: « Miért szültél a 
világra!)) 

Hah! milyen jól esett neki, ha egy kutyát megrúgha- 
tott, a mi assszonyának kedvencze volt ! 

És milyen jól esett neki, ha Timéának hirt hordhatott, 
milyen rosszak a cselédei, mi kárt tettek ma megint, mi 
pletykát csináltak újra? Ebből Timéa mindennap kapott. 

És aztán, mikor a napot bevég2;é Athalie nyilt hízel- 
kedéssel, titkos dühöngéssel, végre aludni ment; nem 
kellett neki, hogy segítsen valaki a vetköztetésnél, letépte 
magáról a ruhákat ; csombókra akadt zsinórnak szakadni 
kellett, szétbontott haj fonadékainak szenvedni kellettj 
tépte fésűvel, czibálta marokkal a szegény hajat, mintha 

másé volna, vagy mintha oka volna ez valaminek ; aztán 
nagyot rágott földrevetett ruháin ; elfújta a gyertyáját, 
büzölni hagyva az izzó fagygyus kanóczot, hadd töltse be 
az fojtó zsirfüsttel az egész szobáját, s aztán ágyába vetve 
magát, beleharapott a vánkosába, azt tépte a fogaival és 
gondolkozott pokolbeli kínszenvedésekről. S csak akkor 
érte utói az álom, mikor az éj csendében egy ajtót hallott 
csukódni a háznál. A férj megy magányos szobájába 
aludni. Ennek örült. Ezen elaludt. 

Neki tudnia kellett azt jól, hogy az ifjú férj s az ifjú 
nő — nem boldogok. 

Várta kárörömmel, mi fejlődik ki e boldogtalanságból. 

Egyik fél sem árulja el magát. 

Nincsenek közöttük heves szóváltások ; semmi czivódás. 
Még csak egy meg nem óvott sóhaj sem hangzik el. 

Timéa állandóan az, a ki volt: csupán a férj kezd nap- 
ról-napra jobban elkomorodni. Órahosszant elül neje 
mellett, néha a kezét is kezében tartja ; de szemébe nem 
néz, s fölkel, eltávozik a nélkül, hogy valamit szólt volna. 
A férfiak utoljára is nem tudnak annyira uralkodni titkaik 
fölött, mint a nők. 

Egy időben Timár azt a szokást veszi fel, hogy útra 
távozik, megmondja, mikorra várják, és aztán a mondott 
napnál hamarább hazajön. Máskor szokatlan órákban lepi 
meg nejét, mikor épen nem várt rá senki. Úgy tesz, 
mintha a véletlen hozta volna haza s nem akarja mu- 
tatni, mit keres ? De a homlokára van irva. Gyanakodik. 
Félt. 

Egy napon azt mondta Mihály odahaza, hogy le kell 
mennie Levetinczre, a honnan csak egy hónap múlva 
kerül majd elő. Mindeii úti készület úgy volt intézve, hogy 
hosszú időre távol marad. 

Mikor a házastársak bucsúcsókot váltottak egymással : 
hideg, látszólagos, szerződéses csókot, Athalie is jelen volt. 

Athalie mosolygott. 

Más talán észre sem vette volna e mosolyt, más talán 

nem is érezte volna ki belőle azt a gúnyt, a mit Mihály 
megérzett. 

A káröröm, a bolondul járt embert lenéző gúny volt 
abban. 

Ez a mosoly volt az, mely azt mondja : «c8ak te eredj I» 

Mihály magával vitte e kárvágyó gúnymosoly fulánkját 
az útra. 

Délig utazott e fulánkkal Levetincz felé, délben vissza- 
forditá a kocsiját s éjszakára haza került Komáromba. 

Lakásának kűlöh bejárása volt az ő szobájába, s annak 
a kulcsát mindig zsebében horda. Bemehet a nélkül, hogy 
valakivel tudatta volna visszaérkeztét. Saját szobájából 
aztán egy közös előszobán keresztül eljuthatott Timéa 
hálószobájába. 

Neje soha sem szokta zárva tartani hálószobája ajtaját. 
Sokáig szokott olvasni lefekvés után s a komomának 
rendesen be kellett hozzá nézni, hogy nem maradt-e égve 
a gyertyája ? 

Timéa hálószobáján tul volt Athalie és Zófia asszonyé. 

Mihály nesztelenül közelített az ajtóhoz s óvatosan 
nyitá fel azt. 

Csend volt, aludtak. 

Az éji lámpa tejfehér ernyője mögül halavány világot 
derengetett a szobában. 

Mihály félrevonta az ágy függönyét : ugyanaz az alvó 
szent szobra feküdt előtte, a kit a Szent Borbála kajütjé- 
ben oly nehéz szívdobogások között keltett életre egykor. 
Most is olyan mélyen látszott aludni. Nem érezte meg, 
hogy Mihály közel van ; nem látta őt meg lecsukott szem- 
pilláin keresztül. Pedig az alvó nő meglátja álmában is, 
zárt szemmel is azt, a kit szeret. 

Mihály odahajolt keble fölé, s számlálta szívdobbaná- 
sait. Nyugodtan, rendesen vert a szív. 

Semmi áruló jelenség . . . Semmi tápszer annak az éhes 
szörnyetegnek, a ki martalékát keresi. 

Sokáig állt ott és nézte az alvó alakot. 

Jókfti: Az arany ember. I. *^ 

Egyszer aztán felrezzent — s Athaliet látta maga előtt* 
Athalíe fel volt öltözve s egy viasztekercs volt a ke- 
zében. 

Megint az a bántó gánymosoly az arczán. 

— Ön itthon feledt valamit ? kérdé suttogva Miháljrtól. 
Mihály reszketett, mint a tetten kapott tolvaj. 

— Pszt! inte Athalienak, az alvóra mutatva, s elsietett 
az ágy mellől. Irataimat feledtem itthon. 

— Felköltsem Timéát, hogy adja elő ? 

Timár boszus volt, hogy először életében rajta hagyta 
magát kapatni alakoskodáson. Hiszen iratai nem álltak 
Timéánál, hanem saját szobájában. 

— Ne költse fel. Nálam vannak. Csak kulcsaimat ke- 
restem itt. 

— S már megtalálta? kérdé gúnyosan Athalie, s aztán 
meggyujtá a viasztekereset s szolgálatkészen világított 
Mihálynak a szobájáig, ott letette a viasztekereset az asz- 
talra és — nem távozott el. 

Mihály zavarodott tekintettel hányt-vetett iratai között, 
nem találta, a mit keresett ; — hiszen nem is tudta, hogy 
mit keres? Utoljára bezárta Íróasztalát, a nélkül, hogy 
kivett volna belőle valamit. 

Isifiét találkozott azzal a gúnymosolylyal, mely Athalie 
ajkain koronkint elvonaglott. 

— Parancsol ön valamit ? kérdezé Athalie, felfogva a 
rászögezett kérdő tekintetet. 

. Mihály nem szólt semmit. 

— Akarja ön, hogy beszéljek valamit ? 

Mihály körül zúgott a világ erre a szóra. Nem tudott 
szólni. 

— Akarja ön, hogy Timéáról beszéljek? sugá Athalie, 
közelebb hajolva hozzá, szép kigyószemeivel igézete bűv- 
körébe hódítva a kábult férfit. 

— Mit tud ön ? kérdé hevesen Mihály. 

— Mindent. Akarja ön, hogy beszéljek? 
Mihály habozott. 

— De előre mondom, hogy ön akkor nagyon szeren- 
csétlen lesz, ha azt megtudja, a mit én tudok. 

— Beszéljen ! 

— Jó. Tehát hallja meg tőlem. Én olyan jól tudom, 
mint ön maga, hogy Timéa önt nem szereti. S ön olyan 
jól tudja, mint én, hogy Timéa kit szeret ? De egyet nem 
tud ön, csupán én : azt, hogy Timéa olyan hű önhöz, mint 
egy angyal. 

Timár összerezzent e szóra. 

— Ugy-e, mást várt ön tőlem? Ugy-e, jól esett volna 
hallania tőlem, hogy neje megvetésre méltó, hogy azt 
gyűlölheti, eltaszíthatja magától? Nem, uram. Ön egy 
alabástrom-szobrot vett el, a ki önt nem szereti, de a ki 
önt meg nem csalja. Ezt csak én tudom, de én jól tudom. 
Oh I önnek a férji becsülete jól meg van őrizve. Ha a 
mesék százszemű Árgusát fogadta volna ön meg, nem 
volna jobban megőrizve, mint általam. A mit ez a nő 
tesz, szól, kigondol ; én mind megtudom azt, és nem érez- 
het a szíve mélységében olyan titkos érzést, a mit én ott 
meg ne találjak. Ön jót tett a becsületével, mikor engem 
a házához fogadott. És ön nem fog innen engem elűzni, 
pedig gyűlöl, mert jól tudja, hogy a míg én itt vagyok, az 
az ember, a ki önre nézve rettegés, az ön családi kincsei- 
hez nem fog közelíthetni. Én vagyok a gyómántzár az ön 
házán. Tudjon ön meg mindent. Mikor ön elmegy a város- 
ból, addig az ideig, a míg ön ismét visszatér, az ön háza 
egy kolostor. Semmi látogatást itt el nem fogadnak, se 
férfit, se asszonyt. A mi levelek az asszonyhoz érkeznek, 
azokat ön ott találhatja íróasztalán — felbontatlanul. 
Elolvashatja vagy tűzbe vetheti a hogy tetszik. Önnek 
neje az utczára ki nem megy az alatt, míg ön távol van, 
csupán kocsin és velem. Egyedüli sétája a sziget, s ott 
én mindig vele vagyok. Én látom őt szenvedni, de nem 
hallom panaszkodni. Hogy is panaszkodhatnék nekem ? 
Nekem, a ki ugyanazt a poklot szenvedem, a mit ő. És ő 
miatta szenvedem. Mert a mióta az ö szellemarcza e ház- 

ban megjelent, azóta vagyok szerencsétlen. . Addig boldog 
voltam. Szerettek. Ne féljen ön, nem fakadok sírva. Nem 
szeretek már, csak gyűlölök, nagyon gyűlölök. Bám bíz- 
hatja a házát. És ön járhat e világban szerteszét és nyu- 
godt lehet : itthon hagyott engem. És a míg ön visszatér- 
tében nejét élve találja, addig tudhatja, hogy az önhöz 
hű maradt. Mert én, uram, ha azzal az emberrel csak egy 
édes szót váltana valaha, ha csak egy nyájas mosolygást 
viszonozna neki, ha csak egy levelét elolvasná : nem vár- 
nék önre, hanem megölném őt magam, s ön csak a teme- 
tésére jönne haza. Már most tudja ön, hogy mit hagy 
idehaza ? A kifent gyilkot, melyet a szerelemféltő düh az 
ön felesége szivének tart szegezve. S ön e gyiloknak az 
árnyékában fogja mégis mindennap a fejét nyugalomra 
hajtani, s ugyanakkor, mikor irtózik tőlem, kénytelen 
hozzám kétségbeesetten ragaszkodni. . 

Tímár lelkének minden erélyét zsibbadni érzé e baljós- 
latú szenvedély kitörése alatt. 

— Én elmondtam önnek mindent, a mit Tímeáról és 
önről és magamról tudok. Még egyszer elmondom. Ön 
nőül vett egy leányt, a ki mást szeret ; az a más az enyém 
volt. Ön elvette tőlem ezt a házat, apám, vagyonom mind 
az ön keze alatt hullott a porba; s aztán úrnővé tette ön 
e házban Tímeát. És most láthatja, hogy mit tett ? önnek 
a neje nem nő, hanem martyr. És önnek nem elég az, 
hogy maga szenved, hanem még a mellett azt is kell tud- 
nia, hogy a kinek elnyeréseért annyit küzdött, azt is 
szerencsétlenné tette, hogy Timéa boldogtalan fog lenni 
addig, a míg ön él. Ezzel a fulánkkal hagyhatja ön el a 
házát, Levetinczy úr, és nem fog e fájdalmára írt találni 
sehol és ennek én örülök, szívemből örülök. 

A hölgy lángoló arczczal, csikorgatott fogakkal, villogó 
szemekkel hajolt a férfi fölé, ki lankadtan roskadt egy 
karszékbe, s a leány összeszorított ökle mintha egy lát- 
hatlan tört döfne annak szivébe. 

— És most . . . űzzön el ön házából, ha tud. 

A leány arczárói eltűnt minden nőiség. Az álczázott 
alázatosság helyett a féktelen indulat kihivó dölyfe ural- 
gott azon. 

« Űzzön el innen, ha tud !» 

S büszkén, mint egy győzelmes dsemon, hagyta el 
Mihály szobáját. Még az égő viasztekercset is fölvette az 
asztalról és elvitte magával, otthagyva a sötétben a lesúj- 
tott férjet. Hiszen megmondta már neki, hogy ő nem alá- 
zatos szolgálója, hanem védördöge ennek a háznak. 

És Mihálynak úgy súgta valami, mikor azt a leányt az 
égő viasztekercscsel kezében Timéa hálószobájának ajtaja 
felé közelíteni látta, hogy felugorjék helyéből, megragadja 
a hölgy karját, keresztbe tegye a lábát azon ajtó előtt és 
azt mondja neki : 

« Tehát maradjon ön magára itt ez elátkozott házban, a 
hogy Ígéretem kötelez ; de nem együtt velünk ! » 

S aztán berohanjon Timéához, miként ama végzetes 
estén, midőn a hajó elsülyedt, s felkarolva őt fekhelyéről 
e rémkiáltással : ((sülyed a ház! meneküljünk!*) fusson 
vele ki e házból és vigye őt olyan helyre, a hol nem őrzi 
senki . . . 

Ez a gondolat zúgott agyában . . . így kellene most 
tenni. 

A hálószoba ajtaja most felnyílt, Athalie még egyszer 
visszatekintett reá ; ezután belépett a hálószobába, az ajtó 
bezárult, s Mihály ott maradt a sötétben. 
Oh milyen nagy sötétben ! 

Aztán hallá, hogy a hálószoba zárában kettőt fordul a 
kulcs. Az ő sorsa el volt ítélve. 

A sötétben fölállt. Tapogatózva kereste össze útiszereit, 
nem gyújtott világot, nem csinált nagy neszezést, hogy 
föl ne ébreszszen még valakit a háznál, meg ne tudják, 
hogy itthon járt. Mikor a sötétben mindent összeszedett, 
csendesen kilopózott az ajtaján, halkan zárt a kulcscsal, 
mint a tolvaj, mint a szökevény, s nesztelenül osonva 
hagyta el a házat. Kiűzte őt abból az a leány I 

Eűnn az utczán az áprilisi zivatar hózáporral fogadta. 
Jó idő az olyan embernek, a ki nem akar észre vétetni. 

A szél süvöltött az utczákon, a hó szemközt vágott, 
s Timár Mihály útra kelt egy födetlen szekéren, olyan 
időben, a mikor egy jó kutyát nem keUene kiverni a 
házból. 



TAVASZVIRANY. 

A zord utótéli idő egész Bajáig kisérte az utazót. Néhol 
még frissen hullott hó lepte a mezőket, s az erdők még 
kopárak voltak. 

A viharos hideg időhöz hozzáillett az is, a miről gon- 
dolkozott. 

Annak a kegyetlen leánynak igaza volt. 

Nem csak a férj szerencsétlen, hanem az asszony is. 

Csak hogy a férj kétszeresen az, mert ő szerezte azt a 
balsorsot mindkettőjüknek. 

Az első megbotlás követeli a bűnhődését. 

Mikor ő Tímea kincseit meglelte, azzal a szándékkal 
tartotta azokat magánál, hogy majd egyszer megnyeri 
velük Timéát. 

Megnyerte, s most abban bűnhődik. 

A szegény ember komisz ember ; hanem azért a szegény 
ember lehet boldog ; a gazdag ember dicső ember, hanem 
azért a gazdag ember boldogtalan. 

De hát miért kell neki boldogtalannak lenni ? 

Hát nincs ő rajta mit szeretni ? Nincsenek meg azok a 
nemes tulajdonok benne, a mikért egy férfit szerethet a 
nő ? Arczának összhangzatos vonásai, kifejezésteljes sze- 
mei, ép, erőteljes termete, egészséges vére, szeretni képes 
szíve? Nem szerethetné-e őt egy asszony még akkor is, 
ha földhöz ragadt szegény volna, egyedül önmagáért ? 

Még sem szereti. 

Ez az örökké visszatérő válasz. 

A legkeserűbb önvád egy férfi lelkében, még a bűn- 
tudatnál is súlyosabb: « engem nem tud a nő szeretni !»> 

De hát mire való akkor az élet ? Mi czélja van a napok 
sorának még azután ? 

Szántani, vetni, üzérkedni, pénzt halomra gyűjteni? 
S aztán megint újra kezdeni szántást, vetést, üzérkedést, 
pénzgarmadolást ? 

Talán emberekkel is jót tenni ? 

Hm ! Ez az utolsó menedék. 

A kit nem szeretnek otthon, az keresi, hogy szeressék 
az utczán. * 

A kit már nem szeretnek otthon, az fákat ültet, pomo- 
log lesz. Ez az első stádium. 

A második stádium aztán, hogy tyúkot, baromfit 
nemesit. 

Az utolsó stádium pedig, hogy emberbaráti, jótékony- 
sági vállalatokba mélyed. 

S mit nyer vele ? Érdemes valakivel jót tenni ? 

Egész Bajáig e keserű, e sivár, ez önkínzó gondolatok 
üldözték Mihályt, ott pihenőt tartott. 

Baján is volt üzleti állomása, s mikor az alföldön járt, 
leveleit ide utasíttatá a kereskedelmi telepére. Már ott 
várt reá egy csomó. 

Nagy fásultan bontotta fel azokat ; bizony bánta is ő, 
ha kifagyott vagy nem fagyott a repcze ; ha fölemelték 
is a vámot az angol ^határon ; ha emelkedtek is a metal- 
liqueok. 

De talált mégis az érkezett levelek között kettőt, a mi 
megörvendezteté. Egyiket bécsi, másikat sztambuli ügy- 
nöke küldé. 

E levelek tartalmának nagyon megörült. Mind a kettőt 
zsebébe tette, s azontúl idáig hozott szenvtelensége múlni 
kezdett. Ismét szokott gyors erélyességével adta ki ren- 
deleteit ügynökeinek, figyelemmel jegyezte fel a tudósí- 
tásokat, s a mint végezett, sietett tovább utazni. 

Volt már valami czélja az útjának. 

Csekély czél ; nem is Yalami magas, de legalább czéL 
Egy pár szegény embernek az öröme. De igazi öröm. 

Az idő megváltozott, egyszerre derált ég jött, meleg 
nappal^ a hogy nálnnk szokott, a hol a telet mindjárt a 
nyár váltja fel. S Baján alól megváltozott már a táj is. 

A mint Mihály váltott gyorslovakon haladt dél irányá- 
ban, mintha ^y nap alatt heteket sietett volna a termé- 
szet, már Mohácsnál világos-zöld erd^ fogadták, Zombor 
körül már sötét-zöld bársonynyal volt bevonva a mező ; 
Újvidéknél már tarka volt a vidék a tavasz virágaitól, s 
Pancsova tájékán a repczevetések arany táblái mosolyog- 
tak a síkon, s a hahnokat mintha rózsaszinü hó fedné, a 
mandula és baraczk virágzik. Olyan az a két napi út, mint 
egy álomkép. Még tegnapelőtt Komáromban a hófehér 
mező, s ma már az al-Dunán a virágzó erdők i 

Mihály éjszakára levetinczí kastélyában szállt meg, a 
hol még az nap kiadta rendeleteit tibzttartójánaks másnap 
korán hajnalban fölkelt, kocsira ült, hogy a Dunán rakodó 
hajóit megtekintse. 

Ott mindent rendben talált. Fabula János uram volt 
az összes hajóraj felügyelője; nem volt ott semmi baj. 

— Mehet a tekintetes úr kacsázni ! 

El is ment Levetínczy úr kacsázni, a hogy Fabula uram 
utasítá. Előhozatá a kis ladikot, belerakatott egy hétre 
való eleséget; egy kétcsövű puskát, elégséges lőszert; 
senki sem fogja megcsodálni, ha egy hétig elő nem kerül 
a nádasból, a mi tele van ilyenkor drága szárnyas vaddal ; 
seregestől jár a vadrucza, kapóra jön a mocsári szalonka, 
a gójzer szalonka, a kócsag, a mit csak a tolláért lőnek ; 
még pelikán is akad, sőt egyptomi ibist is lőttek már e 
nádasban ; hát ha flamingó is akad benne ! Szenvedélyes 
vadász ha egyszer oda beveheti magát, ugyan várhatnak 
rá, a míg visszakerül ! S Timár Mihály szeretett vadászni, 
hajós embernek ez a mulatsága. 

Hanem Mihály ezúttal meg sem töltötte azt a puskát. 

Csendesen leeresztette a ladikját vízmentében, míg az 

Osztrovai sziget farkáig elért; ott aztán marokra kapta a 
kettős evezőt s átvágott a Dunán. 

A mint a sziget végét megkerülte, gyorsan tájékozta 
magát. 

A délnek elterülő nádas közepéből magasan tűntek ki 
az ismerős nyárfák hegyei, arra tartott. 

A nádas között járt út volt már törve, girbe-gurba, a 
hogy szükséges ; de hozzáértő embernek az a jó. A hol 
egyszer már volt Mihály, sötétben is oda talál. 

. . . Vájjon mit csinál most Almira és Narcziszsza? 

Hát mit csinálnának ilyen szép tavaszi időben ? A ki 
úr, az vadászik. 

Csak hogy a vadászatnak korlátai is vannak. Az egér 
éjszakai vadászatra való, s abban Almira nem vehet részt; 
a madarakra vadászni szigorúan meg van tiltva Narczisz- 
szának ; viszont Almirára nézve a marmoták vannak tila- 
lom alá vetve, mik harmadéve honosultak meg a szigeten, 
mikor a Duna befagyott s a jégen átjöttek. Azokra nem 
szabad vadászni. 

No hát vadásznak a vízi állatokra. Az is szép sport ! 

Almira begázol a szép tiszta vizbe a halomban fekvő 
nagy kavicsok közé s nagy óvatosan bedugja az egyik 
lábát egy olyan üregbe, a hol valami sötétlik. Egyszer 
aztán nagyot ugrik, kikapja a bedugott lábát, s három 
lábon, szűkölve, nyihogva ugrál ki a vizből, a negyedik 
lábára egy fekete rák csimpaj kőzik keményen odacsipve 
ollójánál fogva. Almira kétségbeesetten szűköl, míg kinn 
a parton le tudja rázni a lábáról a félelmes szörnyeteget, 
akkor aztán közre kapják ketten Narcziszszával s elkez- 
dik a rákot vallatni, hogy mennyiért engedné acsontjábul 
kiszedetni a húsát? A retrográd fenevad persze nem 
alkuszik, hanem minden áron vissza akar hátrálni a vízbe. 
A két vadász aztán előre-hátra pofozza a talpaival, míg 
egyszer hányat fordítják, s akkor aztán mind a hárman 
megvannak akadva, hogy mit csináljanak már most? 
Almira is^ Narcziszsza is, meg a rák is, 

Most Almira figyelme egyszerre más felé fordul, valami 
neszt hall, s valakit érez. Imerős közelit a vizén. 

Nem ugat eléje, csak mélyen dörmög. Valami kedé- 
lyes, öreg uras kaczagás forma az nála. Megismeri a 
csónakászt. 

Mihály kiszökik csónakából a partra s megköti a fűz- 
czölöphöz a csónakot, azután megczirógatja Almira fejét, 
s azt kérdi tőle : « no hát hogy vagytok ide haza? nincs 
semmi baj ?» 

Felel neki arra a kutya mindenfélét, csakhogy persze 
newfoundlandi kutyanyelven. A hangzásból Ítélve a válasz 
megnyugtató. 

Most egyszerre rémületes jajveszékelés zavarja meg a 
kedélyes találkozási jelenetet. Az előre látható katasztrófa 
bekövetkezett. Narczissza olyan közel ment a hanyatt 
fekve kalimpázó szörnyeteghez, hogy az az egyik ollójával 
bekapott a fülébe, aztán a hat horgas lábával meg a 
pofájába. 

Timár rögtön a vész szinhelyén termett, s szokott 
lélekjelenlétével azonnal felfogva a veszély nagyságát, 
ott ragadá meg a pánczélos gonosztevőt, a hová annak 
fegyverei el nem érnek, s erős ujjaival összenyomva annak 
a fejét, kény szeri té őt áldozatának szabadon bocsátására, 
azután pedig úgy vágta a szörnyet a parthoz, hogy rögtön 
elterült, átadva fekete lelkét a pokolnak. Mire Nar- 
czissza hálateljesen szökött fel lovagias megmentőjének 
vállára, még onnan is mérgesen kurrogva le megölt 
ellenfelére. 

E bevezető hőstett után, mely úgy hiszem, minden 
regényben előfordul, Timár hozzálátott, hogy a ladikban 
hozott holmikat kiszállítsa. 

Hiszen az mind tarisznyába van csomagolva. Könnyen 
vállára veheti. De a puska, a puska ! Azt Almira nem 
szereti a kézben látni. Itt hagyni pedig nem lehet, mert 
valaki erre jár s elviszi. 

Hát a puskával azt gondolta ki Timár, hogy odaadta 

Almira szájába, s az azután keresztbe fogva azt oroszláni 
nagy állkapczájával, vitte előre, mint valami diadaljelt, 
mint a kis pudli a gazdája pálczáját. 

A Narczissza csak maradt Mihály vállán, s dorombolt 
a fülébe. 

Mihály haladt Almira vezetése után. 
Mintha kicserélték volna lelkét, mikor e sziget pázsitos 
útjára lépett! Méla nyugalom van itt, andalító egye- 
düUét. 

A paradicsom gyümölcsfái most virágoznak, fehér és 
rózsaszín virágpyramidok, köztük virágbarlangok, földig 
hajló csipkerózsákból, s a fűszönyeg pompás zöldje kihi- 
mezve ibolyakékkel, szironták aranynyal ; az arany nap- 
sugár kihívja a virág szerelmét, az illatot, attól terhes a 
lég; az ember minden lélekzetvételnél aranyat és sze- 
relmet lehel be. A virágok erdejét mély zsongás zúgja át, 
s e titokszerű zsongásban, a virágok szemeiben Isten 
beszél. Isten néz . . . 
Templom ez . . . 

S hogy énekese is legyen a templomnak, a fülemile 
énekli szent Dávid zsoltáraiból a panaszt, a pacsirta a 
dicséretet ; csak hogy szebben, mint Dávid király ! 

Mikor a sűrű orgonabokrok lilaszinnel koszorúzott 
lombjai egy helyütt szétnyílnak s meglátszik a kis szigeti 
lak, Mihály önkénytelenül megáll, mintegy leigézve. 

A kis lak lángban áll; de nem tűzlángban, hanem 
rózsalángban ; felfutó rózsa borítja egész tetejéig, s körü- 
lötte két holdnyi területen csupa rózsa minden. Ezernyi 
bokor, öles fa, gúla, sövény, lugas, csupa rózsából. Liget 
az, berek, labyrinth rózsafákból, miknek pompája elvakít, 
s már messziről terjed üdítő illatárja, mint egy túlvilági 
légkör. 

Alig lépett be e rózsaliget tekervényes útjába Mihály, 
midőn egy hangos örömkiáltás hangzott eléje; nevét 
kiálták. 

— Ah, Tímár úr! 

S a ki a nevét kiáltá, eléje futott. Timár a hangjáról is 
ráismere : Noémi volt az. 

A kis Noémi, a kit már harmadfél év óta nem látott. 

Azóta milyen szépen megnőtt, kifejlett, átalakult. 
Arczán egészséges pír ragyog át, szemei mélyében szelid 
oltártűz lobog. Viselete nem pongyola többé, de otthono- 
san csinos ; aranyszínű gazdag hajzatába egy fejlő rózsa- 
bimbó tűzve. 

— Ah, Timár úr ! kiált a lányka az érkező elé sza- 
ladva, s messziről nyújtja eléje kezét, és aztán őszintén, 
igazán, meleg kézszorítással üdvözli az érkezőt. 

Mihály viszonozza a kézszorítást, és szemeit egy perczig 
ott feledi a leány arczán. 

íme egy arcz, a melyen öröm sugárzik akkor, ha őt 
jönni látja. 

— Milyen régen láttuk önt; szól a leány. 

— Mint megszépült ön azóta ! szól Timár, s nyilatko- 
zatában ép oly természetes a gyöngédség, mint a dur- 
vaság. 

A leány valóban sokat nyert az elmúlt évek alatt. 

Sajátszerű physiologiája az a leányarczoknak, hogy 
némely ideálszép gyermeknek, mikor a hajadoni átala- 
kuláson átmegy, vonásai elszélesednek, elvastagodnak, 
tömör kifejezést nyernek, míg más arcz ugyanazon idö 
alatt az észrevétlen bájakat nem sejtett tökélyre fejti s 
ideálszéppé lesz. 

Talán van ennek egy természetes magyarázata? Talán 
a fejlő érzelmek idomítják át a fejlő arczot, s a tartós jó 
és rossz indulat, a bánat és az öröm, a nyugtalanság és a 
béke idomítja át a vonásokat, mint a tengeri csiga a 
csigaházat. 

Noémi arczárói sugárzott a rokonszenv. 

— Hát emlékezik ön még rám ? kérdezé Timár, kezében 
felejtve az odanyújtott kis kezet. 

— Mi önt nagyon sokat emlegettük. 

— Teréza mama egészséges ? 

— Ott jön elénk. 

Teréza asszonyt Almira idézte elő a házikóból, hová 
előre szaladt a rábizott puskával, a miről Teréza meg- 
tudta azt, hogy valami kedves vendég érkezett, s aztán ő 
is elősietett a házból. 

A mint Mihályt meglátta, kettőzteté sietését, messzi- 
ről rái&mert a hajdani hajóbiztosra, ki most is egy szürke 
kabátban, vállára vetett tarisznyával közelitett kunyhó- 
jához, miként hajdan. 

— Hozta Isten ! De rég vártuk ! kiálta a nő vendége 
elé. Mégis megemlékezett ön rólunk! S azzal minden 
czeremónia nélkül megölelte Mihályt, miközben szemébe 
tűnt a dobasz tarisznya. « Almira !» kiálta az utána som- 
polygó kutyának, fogd ezt a táskát és vidd be a házba. 

— Holmi sültféle van benne ! jegyzé meg Mihály. 

— Az-é ? Hát akkor jól vigyázz rá, Almira, hogy a 
Narcziszsza ne bántsa. 

Ezért megint Noémi duzmadt fel. 

— Ah bizony, Narcziszsza nem oly neveletlen. 
Teréza asszony aztán megcsókolgatta a leányát, hogy 

megengesztelje. Az meg hagyta magát engesztelni. 

— No már most j erünk be hozzánk ! monda Teréza 
bizalmasan megfogva Mihály karját. Jöjj Noémi te is. 

— Mindjárt, a kosaramat is beviszem, már teli van. 
Egy óriási nagy csónaknyi fehér vesszőkosár volt az 

útban, fehér lepedővel leterítve az, a mi benne tetézve 
állt. Noémi annak állt neki, hogy majd két fülénél fogva 
fölemeli. 

Mihály odaugrott hozzá. 

— Majd én segítek bevinni, hisz az nehéz lesz. 
Noémi kaczagott; vidám, gj^ermeteg, csattogó kaezaj 

volt az, s aztán felhajtá afehérlepelt a kosár tartalmáról. 
Tele volt az rózsalevéllel. 

Hanem azért Mihály mégis csak megfogta a kosár egyik 
fülét 8 iigy vitték együtt a nagy kosarat, tetézve rózsa- 
levéllel, a levendulával szegélyzett úton végig. 

— Önök rózsavizet főznek ebből ? kérdé Timár. 
Teréza odavágott a szemével Noémi szemébe. 

— Lám, hogy kitalál mindent. 

— Nálunk Komáromban is nagy divatja van a rózsa- 
vizfőzésnek. Sok szegény asszonynak az a keresete. 

— No ugy-e ? Hát másutt is Isten áldása a rózsa? Ez 
a drága szép virág, a mi maga elég arra, hogy az ember- 
rel a világot megszerettesse. Aztán nem csak gyönyörű- 
séget ád, hanem még kenyeret is. Lássa ön, tavaly rossz 
esztendőnk volt ; a késői fagy elvett gyümölcsöt, szőlőt, 
mindent ; a nedves, hideg nyár megrontotta a méheket ; 
baromfi, lábas jószág elhullott; a kész megtakarítotthoz 
kellett volna nyúlnunk, ha ki nem segített volna bennün- 
ket a rózsa. De a rózsa minden évben virágzik, az mindig 
hű marad hozzánk. Nekünk tavaly a rózsafáink adtak 
enni. Háromszáz itcze rózsavizet főztünk, mind elvitték 
Szerbiába, búzát adtak érte. Oh ti áldott szép rózsáim, 
életadó virágaim ! 

A kis házikó megszaporodott azóta, hogy Timár utoljára 
itt járt, egy aszaló lett hozzá toldva, azután meg egy 
rózsavízfőző konyha. Abban volt a tűzhely a rézüsttel, 
melyből csendesen hullott cseppenkint az első főzet, a 
tűzhely mellett nagy kádban a már összecsomaszolt rózsa- 
törköly, egy széles padon pedig a friss rózsaszüret, mely- 
nek elébb meg kell fülledni ott. 

Mihály segíté Noéminak kidönteni a nagy öblös kosár 
tartalmát a padra ; ah az részegeskedés, az dobzódás volt 
az illatárban. 

Noémi letette a fejét e puha rózsahalomra s azt 
monda : 

— Ah! milyen jó volna egy ilyen rózsalevél-ágyban 
aludni. 

— Te bohó ! feddé őt Teréza : soha sem ébrednél fel 
többé, a rózsaillat megölne. 

— Hát az szép halál volna. 

Erre aztán Teréza szemrehányást tett neki. 

— Hát te meg akarnál halni ? Hát te itt hagynál engem, 
te rossz leány ! 

Akkor aztán Noémi átkarolta az anyját és csókolá, 
kérlelé. 

— Nem, nem, te drágám, te szerelmem. Nem téged 
soha. Te egyetlenem ! 

— No hát minek tréfálsz velem így ? ügy-e Timár úr, 
nem illik egy kis leánynak igy tréfálni az anyjával ? Egy 
ilyen kicsi kis leánynak, a ki még tegnap bubával 
játszott. 

' Mihály igazat adott Terézának, hogy az bizony semmi 
körülmény között sem menthető, ha egy fiatal leány azt 
mondja az anyjának, hogy valami halál nemét szépnek 
találja. 

— No már most te maradj itten és őrizd a lombikot ; 
vigyázz szépen, hogy kozmát ne kapjon a zucsma; én 
megyek a konyhába vendégünknek jó lakomát főzni, 
ügy-e, itt marad ön nálunk ma egész nap ? 

— Itt maradok ma is, holnap is, ha adnak valami 
dolgot, a miben segítsek. A míg dolgot adnak, addig itt 
maradok. 

— Oh ! akkor itt marad ön egy hétig, — szólt bele 
Noémi, — mert én önnek annyi dolgot adok. 

— Oh ! ugyan mi dolgot tudnál te adni Timár úrnak, 
te bohó? — szólt nevetve Teréza asszony. 

— Hát a rózsaleveleket összetörni a kölyüben ! 

— Ah ! Talán nem is tudja, hogyan kell ? 

— Hogyne tudnám ? — monda Timár ; — sokszor 
végeztem azt odahaza az anyám házánál. 

— Úgy-e, az ön anyja is olyan jóasszony volt? — 
kérdé Noémi. 

— Nagyon jó. 

— On is nagyon szerette ? 
-_ — Igen nagyon. 

— Él még ? 

— Eégen meghalt. 

— Hát már most önnek senkije sincs ? 

Tímár elgondolkozott s aztán szomorúan lecsüggeszté 
fejét. 

— Senkim . . . 

. . . Igazat mondott ... 

Noémi részvevő szánalommal tekinte Mihály szemébe 
e szókra: « senkim sincs ». — Veszedelmes szó az ! 

Mihály észrevette , hogy Teréza asszony megáll az 
ajtóban s látszik rajta, hogy menne is, nem is. — Valamit 
gondolt ki hirtelen. 

— Tudja mit, Teréza mama ? Ne menjen most a kony- 
hába az én kedvemért friss estebédet főzni ; hoztam én a 
tarisznyámban annyi mindenfélét, hogy csak fel kell hozzá 
teríteni, mindannyian megelégszünk vele. 

— De hát ki gondoskodott önről? kérdezé Noémi; ki 
látta el útravalóval ? 

— Fabula János uram biz az. 

— Ah ! az a derék kormányos ? Ö iö itt van ? 
• — A hajót tölteti a túlsó parton. 

Teréza asszony is észrevette, hová gondolt Tímár ; de ő 
sem maradt mögötte a jó szív kimutatásában. Be akarta 
bizonyítani, hogy ő meg nem félti tőle Noémit. 

— Nem úgy lesz az. Majd én ügyelek a konyhárp, is a ka- 
zánra is, te pedig, Noémi, addig vezesd körül a szigeten 
Tímár urat, hadd lássa meg, minő változások történtek 
azóta itten ? 

Noémi szófogadó leány volt, ellenmondás nélkül szokta 
tenni, a mit az anyja mondott neki. Feje körül köté tarka 
török selyemkendőjét, a mi olyan kedves keretül szolgált 
az arczának. Timár megismerte benne egykori ajándékát. 

— A viszontlátásig, kedves ! A viszontlátásig ; mon- 
dák egymásnak az anya és leány, egymást megcsókolva. 
Úgy látszik, hogy ők, valahányszor valamelyik a házból 
kimegy, mindig úgy szoktak egymástól búcsút venni, mint 
a kik messze földre távoznak, s mikor egy óra múlva 
összejönnek, megint úgy ölelkeznek, csókolóznak, mint a 

kik esztendők óta nem látták egymást. De hisszen sze- 
gényeknek senkijük sincsen, csak ők ketten egymásnak. 

Noémi még egy kérdő tekintetet vetett anyjára, Teréza 
a fejével inte neki, a mivel azt mondta, hogy wmenj !» 

Azzal megindult Noémi és Timár a szigetet végigjárni. 

Az út olyan szűk, hogy közel kellett egymáshoz marad- 
niok ; hanem Almirának volt annyi esze, hogy a nagy 
fejével oda furakodjék közéjtik, s természetes válaszfalat 
képezzen közöttük. A kis szigeten három év óta ismét 
nagyot haladt a tenyészet. A mivelő kéz nyomai végig 
terjedtek egész a csúcsáig. Járható út volt vágva a sűrű 
geszten keresztül ; az ősbozót ki volt irtva a szálas pagony 
alul, melynek jegenyés fái oly vastagra nőttek már, hogy 
két ember át nem érte; a vad csemeték mind be voltak 
már ojtogatva nemes gyümölcsökkel; a törpe alanyból 
mesterséges sövényeket alakított a műértő kéz ; a hol a 
gyümölcsös végződött, összefont eleven sövény zárta el a 
ligetet, s azon túl volt elkerítve a füves rét, hol kecskék 
és bárányok legelésztek ; egy kis fehér báránykának piros 
szalag volt a nyakára kötve, az bizonyosan a Noémi 
választottja. 

Mikor meglátták a legelésző állatok a leányt, oda- 
szaladtak eléje s valami üdvözlést bégettek, a mit ő meg- 
értett ; s aztán elkísérték, míg a mező túlsó széléig haladt 
Tímárral, hol egy másik eleven sövény következett. 

Azon túl látszott egy gyöngy örü diófaliget, roppant vastag, 
ép terebély fákból, miknek fél öles átmérőjük mellett oly 
sima volt a héjuk, mint a selyem. 

— Nézze ön, szólt Noémi, ezek a diófák anyámnak 
legnagyobb büszkesége. Csak tizenöt évesek. Egy évvel 
fiatalabbak, mint én. 

És az oly természetesen volt mondva. 

A diófa-pagonytól jobbra süppedékes volt a sziget talaja 
Emlékezett arra Timár, hogy mikor legelőször itt járt. 
ezen törtetett keresztül ; most vízi növények, sárga liliom 
8 nagy gyöngyvirágalakú fehér virágok lepték el azt a 

Jókai : Az arany ember. I. ^ ' 

lapályt, s a közepén két gólya állt csendesen elmerülve a 
természet szemléletében. 

Tímár kinyitá a sövényen túl vezető ajtót is ; kedves 
emlék volt neki a félvadont újra láthatni. Azonban úgy 
vette észre, mintha vezetőnője valami félelmet árulna el e 
helyen. 

— Önök is oly egyedül vannak még mindig e szigeten ? 
kérdé Tímár. 

— Ketten egyedül. Rendes időkben, vásárok alkalmával 
eljönnek, a kik cserélni akarnak; s télen át favágók jönnek 
ide, kik nekünk az irtásnál segítnek; fizetésbe veszik át 
azt a fát, a mit kivágnak. Más egyéb munkát könnyen 
meggyőzünk magunk. 

— Pedig a gyüniölcstermelés sok fáradsággal jár, külö- 
nösen a hernyók miatt. 

— Oh ! azzal minekünk nincsen nagy bajunk, azt a 
munkát megkönnyítik nekünk ezek a mi barátaink, a kik 
idefenn énekelnek a fákon. Látja ön a bokrokban azt 
a sok fészket ? Azok mind a mi napszámosainkkal vannak 
tele. Itt nem bántja őket senki, s ők azt nekünk nagyon 
jól megszolgálják. Hallja ön, hogy énekelnek ? 

A liget valóban zengett a paradicsomi versenytől : este- 
felé minden madár siet a fészkére s akkor legbeszédesebb ; 
közbe a kakuk nem győzi az erdők óráját verni, s a rigó 
görög verseket fütyöl. 

Egyszerre nagyot sikoltott Noémi, s ideges rémülettel 
kapott a szivéhez : elsápadva tántorodott vissza, úgy hogy 
Tímár kötelességének tartotta kezét megfogni, hogy el ne 
essék. 

— Mi az ? 

Noémi eltakarta az arczát, s mint egy gyermek, félig 
nevetve, félig sírva az undor és a panasz hangján monda : 

— Nézze ön, ott jön ... 

— Mi jön? 

— Az ott ni ! 

Hát biz az egy tekintélyes nagy varangyos béka volt, a 

ki csendesen lépegetve mászott végig a fűben ; félszemével 
a közeledőket kémlelve, s készen tartva magát akkorát 
ugrani szükség esetén, hogy a legközelebb levő vízárokban 
eltűnhessen. 

Noémi szaladni sem birt előle, úgy meg volt rémülve. 

— Hát ön fél a békától ? kérdezé tőle Timár. 

— Irtózom tőle. Meghalok, ha egy rám talál ugrani. 

— Ilyenek a leányok. A cziczát szeretik, mert az szépen 
tud hízelkedni, a békától pedig irtóznak, mert az olyan 
rút. Pedig lássa ön, ezek mi nekünk épen olyan jó bará- 
taink, mint a madarak. Ez a megvetett, ez az irtózott állat 
a kertészeknek a legfőbb szövetségese. Ön tudja azt, hogy 
olyan lepkék, bogarak, hernyók is vannak, a mik éjjel 
jönnek elő. Éjjel minden énekes madár alszik, s nem véd 
minket. De előjön földhasadékaiból az undok béka, s a 
sötétben harczol a mi ellenségeinkkel. Ez emészti el az 
éjjeljáró hernyókat, lepkéket, az esőférget, a cserebogár 
bábjait, a gyümölcsfapusztító csigákat. Gyöngyörű azt el- 
nézni, a hogy a béka vadászik a bogarakra. Maradjon ön 
csöndesen, — nézze csak, ez a rút varangy nem azért 
csúszik ott a fűben, hogy önt megrémítse. Távol van tőle. 
Szelíd, jó lelkiismeretű állat ez, a ki önt nem tekinti ellen- 
ségének. Nézze ön, amott legyez a szárnyaival egy kék 
bogár, a legveszedelmesebb rovar a pagonyban, ez a fafuró, 
a minek egyetlen hernyója elég egy fiatal fát megölni. Ez 
a mi ripacsos barátunk azt szemelte ki magának. Ne 
zavarjuk meg. Nézze, most összehúzza magát, ugráshoz 
készül ; vig}'ázzon oda. Most nagyot ugrik, hosszú nyelvét 
sebesen kiölti : a fadarázs el van nyelve, csak a szárnyai 
állanak ki a varangy szájából. No úgy-e, hogy nem meg- 
utálni való állat ez a mi jó barátunk azért, hogy a csuhája 
olyan kopott ? 

Noémi kedvtelten csapta össze a kezeit s már nem bor- 
zadt a varangytól annyira. Engedte Mihálynak, hogy meg- 
fogja a kezét, s oda vezesse a vízpai-tra és magyarázza 
- neki, milyen elmés állatok azok a békák, mennyi tréfa 

lakik bennük, milyen rendkivüliségeik vannak. Beszélt 
neki az égszínkék szurinámi békáról, minőt a porosz ki- 
rály egyet 4500 talléron vett meg; azután a világító bé- 
káról, mely éjjel villó fényt terjeszt maga körül, szeret a 
házakba belopózni, a gerendák közé elbújik s éjjel kegyet- 
lenül énekel; Braziliában sokszor az operaházban el- 
nyomja az énekeseket és a zenekart, mikor rákezdi a sok 
világító béka a színházban a maga nótáját. 

Noémi most már nevetett a borzasztó ellenség fö- 
lött. A nevetés már fele út a gyülölés és megszeretés 
között. 

— Csak olyan rútul ne kiáltanának ! 

— De lássa ön, ez az ö kiáltásuk az ö hízelkedő szavuk 
hölgyeikhez: a békának csak a hímje tud szólni, a nője 
néma. A békahím egész éjen át azt mondja a maga pár- 
jának : oh! mi szép vagy! oh! mi bájos vagy! Hát lehet-e 
gyöngédebb lényt képzelni a világon, mint a béka? 

Noémi már kezdte érzékenyül venni a dolgot. 

— Azután a béka tudós állat is. Lássa ön, a leveli béka 
megérzi az időjárást; mikor esős idő jön, azt előre sejti; 
olyjankor hangot ád s feljön a vízből; ha szárazságot érez, 
akkor lemegy a vízbe. 

— Ah ! Noémi kíváncsi kezdett lenni. 

— Mindjárt fogok egyet ! ajánlkozók Tímár. Itt hallok . 
egyet brekegni a mogyoróbokron. S nemsokára visszatért 
két tenyere között hozva a foglyul esett martalékot. 

Noémi reszketett és hevült; arcza hol elpirult, hol 
elhalványult. 

— No nézzen ön ide! szólt hozzá Tímár, tenyereit félig 
szétnyitva. Hát lehet ennél kedvesebb állatot képzelni ? 
Olyan szép zöld mind a fű, apró lábacskái olyanok, mint 
egy miniatűr emberkéz. — Hogy piheg a szíve ! Hogy néz 
ránk azokkal az okos fekete szép szemeivel, a miket arany 
karika fog körül. Ö nem fél tőlünk. 

Noémi a kíváncsiság és félelem tétovázásával nyujtá 
felé repeső kezét s meg csak visszakapta. 

— No fogja meg ön. Nyúljon hozzá. Ez a legártatla- 
nabb lény a világon. Tartsa a tenyerét. 

Noémi félve is, nevetve is tartá oda a tenyerét, de nem 
a békára nézett, hanem Mihály szemeibe s megrezzent, 
midőn az a hideg állat legelőször érintkezett visszaborzadó 
idegeivel. Hanem azután egyszerre jókedvűen nevetett, 
mint a gyermek a ki sokáig fél a vízbe menni. S aztán 
úgy örül, ha benne van. 

— No lássa ön, hogy meg sem mozdul a kezében : 
egészen jól találja ott magát. Majd elvigyük haza, egy 
befőttes üvegbe vizet teszünk, abba kis lajtorját faragunk, 
a fogoly békát beleeresztjük s az feljön a létrafokon, ha 
esőt érez. Adja ide, majd én viszem. 

— Nem, nem! monda Noémi. Nálam marad. Én viszem 
haza. 

— De hát akkor szorítsa össze a markát, hogy el ne 
ugorjék. Hanem gyöngéden. S már most térjünk vissza, 
mert harmatos kezd lenni a fű. 

Azzal visszatértek a házhoz; Noémi előreszaladt s 
messziről kiabált az anyjának : 

— Anyám, anyám ! Nézd, mit fogtunk. Szép madarat. 
Teréza mama bölcs szigorral feddé a lányt. 

— - Te tudod, hogy a madarat nem szabad elfogni. 

— De ez igen szép madár; Tímár úr fogta; nekem adta; 
nézd csak, nézz csak ide a markomba. 

Teréza asszony összecsapta a kezeit, mikor a zöld leveli 
békát meglátta Noémi kezében. 

— Nézd, hogy pislog a szép szemeivel ! szólt Noémi 
ragyogó arczczal. Elteszszűk üvegbe, majd fogunk neki 
legyeket, s ő nekünk időt fog jóslani. Oh! te kedves, oh! 
te kedves kis jószágom ! 

S gyöngéden arczához simogatá a kis leveli bókát. 
Teréza ámulva fordult Tímárhoz. 

— Uram, ön bűvész. Még tegnap ezt a leányt ki lehetett 
volna kergetni a világból egy ilyen állattal . . . 

Noémi pedig egészen enthuziálva volt a békák iránt ; a 

míg az asztalt a verandán az estebédhez megteríté, egész 
batrachologiai értekezést tarfcott Teréza mamának azokból 
a tudományokból^ a miket Tímártól hallott, hogy a békák 
milyen hasznos állatok ; milyen okos, tréfás, mulatságos 
teremtések ; nem igaz, a mit rájuk fognak, hogy mérget 
fecskendenék magukból, hogy az alvó embernek a szájába 
másznak, hogy a teheneket kiszopják, hogy ha pókot tar- 
tanak föléjük, mérgükben szétpukkadnak: ez mind paraszt 
rágalom, ők a mi leghívebb barátaink, a kik éjszaka 
körülöttünk virasztanak; azok a sűrű apró lábnyomoeskák, 
a mikkel tele van a simára sepert porond a ház körül, 
mind az ö éjjeli patrolirozásuknak megnyugatató tanujelei ; 
azoktól hát félni hálátlanság. 

Timár azalatt füzvesszökböl piczi hágcsót faragott a zöld- 
hátú meteorolog számára; a kit egy széles szájú, félig 
vízzel telt üvegbe helyezett el, felül lekötve papírral az 
üveg száját, s a papíron egy szellentyüt szakítva, a min 
keresztül legyeket lehessen bebocsátani a fogoly próféta 
számára. Az természetesen lehúzta magát a víz fenekére s 
nem kellett neki se légy, se énekszó ; Noémi pedig örült 
neki, hogy e szerint tartós jó idő lesz. 

— No uram, monda Teréza asszony, midőn az est- 
ebédet kihozta a kis asztalkára, mely mellett hárman helyet 
foglaltak, — ön nem csak nagy csodát követett el Noémi- 
vel, hanem nagy jót is tett vele. Paradicsom volna a szi- 
getünk, ha Noémi úgy nem félt volna a békáktól ; de ha 
egyet meglátott, elsápadt s a hideg lelte féltében. Arra 
pedig, hogy a kerített sövényen túl menjen, a hol az 
ingoványban az a tömérdek béka kuruttyol, semmi emberi 
hatalom rá nem bírta volna venni. Most ön új embert 
csinált belőle, s visszaadta őt az otthonának. 

— Kedves otthon, jegyzé meg Timár. 
Teréza nagyot sóhajtott. 

— Miért sóhajtottál olyan nagyot? kérdezé Noémi. 

— Tudod te azt jól. 

Tudta azt Timár is jól, kinek szólt az a sóhaj ? 

Noémi vissza akarta vinni a beszélgetést a mulatságo- 
sabb tárgyra. 

— Azóta borzadtam én oly nagyon a békáktól, a mikor 
egy rettenetes nagy kenyérhéj színű békát vert föl egyszer 
előttem egy rossz fiu. Aztán azt mondta, hogy ezt ökör- 
békának híjják ; ha ennek árva csalánnal megverik a hátát, 
úgy bömböl, mint az ökör. És aztán megverte árvacsa- 
lánnal azt a szegény állatot ; és arra az elkezdett oly 
kínosan bőgni, hogy én azt soha el nem felejtem, mintha 
egész nemzetségét boszura hívta volna fel ellenünk és 
egész alakját belepte a fehér tajték. Azóta azt képzeltem 
mindik, hogy az egész nemzetsége azért csúsz mász, ólál- 
kodig körülöttem, hogy mérgével lefecskendjen. Az a rossz 
fiu pedig úgy nevetett, mikor az állat ezt a kísértetes jaj- 
gatást hallata. 

— Ki volt az a rossz fiu ? kérdezé Mihály. 

Noémi némán intett a kezével elvetőleg. Timár kitalálta 
a nevet; Teréza asszonyra nézett; az helyeslőleg inte 
fejével. Ok már ki tudták találni egymás gondolatait. 

— Nem volt itt azóta ? kérdezé Mihály. 

— Oh ! Minden évben eljön, és egyre gyötör. Most már 
kitalálta a módját, hogyan fosztogasson ki. Dereglyét hoz 
magával, s hogy pénzt nem tudok neki adni, elvisz mézet, 
viaszkot, gyapjút, aztán eladja. En odaadom neki, csak 
hogy meneküljek tőle. 

— Az idén még nem volt itt, monda Noémi. 

— Oh ! ez az ember nem vész el. Mindennap várom, 
hogy itt lesz. 

— Bár csak most jönne el ! monda Noémi. 

— Miért ? te kis bohó. 

Noémi arcza egy perezre kígyuladt. 

— Csak. Én szeretném. 

Timár pedig azt gondola magában, hogy ezt a két 
embert milyen boldoggá lehetne tenni egyetlenegy szóval. 

Ö még fösvénykedett azzal a szóval, mint a gyermek, a 
ki valami kedvencz ételéhez jutott, s elébb csak a morzsákat 

szedegeti fel belőle. Valami arra ösztönzé, hogy egészen 
élje bele magát ezeknek a szigetlakóknak az örömeibe és 
bajaiba. 

Az estebéd el lettköltve, a nap lealkonyodott, gyönyörű, 
csendes, meleg tavaszi est szállt alá. Az egész ég egy át- 
látszó arany harang. Egy levél sem mozdul a fákon. 

A két hölgy vendégével egy falépcsőn fölment a téveteg 
szikla tetejére. Onnan messze el lehetett látni : a fák tete- 
jén, a nádason túl, ki a Dunára. 

A sziget úgy terült el alant, mint egy tündér tengerfolt, 
melynek minden hulláma más színű: rózsapiros az 
almafa, vérvörös a baraczk új sarjaitól, aranysárga a nyár-, 
fehér a körte- és rézzöld a szilvafák hullámzó teteje ; 
közülök, mint egy égő kúp, emelkedik ki a lángrózsával 
befuttatott szikla, melynek tetején sűrű bozótot képezett 
a cserjévé agott levendula. 

— Gyönyörű! szólt Timár elragadtatva a méla táj- 
képtől. 

— De akkor lássa ön majd meg, szólt Noémi hévvel, 
mikor nyáron a rózsa helyett a sarkantyuvirág futja be 
végig ezt a sziklát, mintha aranyba lenne öltöztetve ; ez a 
levendula pedig itt fenn virágzik fölötte, mint egy kék 
koszorú. 

— Eljövök, és látni fogom I monda Timár. 

— Igazán? A leány örömtelten nyujtá kezét Mihálynak 
s ez érezé a forró szorítást, minőt még nő kezétől soha 
-nem érzett. 

Azután odaborult Noémi Teréza vállára, karjait nyaka 
körül fonva. 

Mély emberhangtalan nyugalom volt a természetben. 
Csak a millió béka egyhangú zenéje tartá ébren a leszálló 
árnyékos éjt. Az eget két keletről szétsugárzó küllő két 
részre osztá. Az egyik része mély kék volt, a másik opál- 
színü. Még a derült ég is meg tud hasonlani önmagával. 

— Hallod, mit zengenek a békák ? suttogá Noémi Te- 
rézának. Tudod mit mondanak ilyenkor ? «0h mi kedves 

vagy ! oh mi édes vagy !» Ezt mondják egész éjjel. Oh te 
kedves ! oh te édes ! 

És ugyanannyiszor megcsókold anyját. 

Mihály elfeledve önmagát és az egész világot, állt ott 
a sziklatetőn, két kezét egymásba fogva. Az áj hold ott 
csillámlott a jegenyefák rezgő levelei között. Most tiszta 
ezüst volt a színe. 

Valami csodaszerű új érzés lepte el a férfi szivét. Vágy 
volt-e az, vagy félelem ? emlékezés-e, mely riaszt, vagy 
remény, mely csalogat? Keletkező öröm, vagy haldokló 
bánat ? Istenhez, emberhez, vagy állathoz közelítő érzés ? 
Ösztön vagy sejtelem ? Holdkór vagy tavaszi gerjelem, a 
mi meglep fát, füvet, meleg és hidegvérű állatot ? 

így bámult akkor is a lehanyatló holdba, mikor az az 
elsülyedt hajóig veté hullámzó viszfényét. Öntudatlan gon- 
dolatai beszéltek a delej árasztó kisértet fénynyel és az 
vissza hozzájuk. 

«Még sem értesz? Majd holnap visszajövök, akkor 
megértesz ! » 



A PÓK A RÓZSÁK KÖZÖTT. 

Hanem hát dolog után élő embereknek nem sok idejük 
van onnan a sziklatetőről a holdvilágba bámulni s a ter- 
mészet szépségeiről elmélkedni ; hazatérő birkák, kecskék 
várják, hogy tejüket átadják a gazdaasszonynak; a fejés 
Teréza asszony dolga ; füvet sarlózni a tejelőknek Noémi 
kötelessége. Tímár aztán az akolajtónak vetve vállát, 
folytatja a beszélgetést, rágyújtva a pipára, mint mikor 
parasztlegény udvarol a parasztleánynak. 

Végre még éjszakára egyszer feltöltik a lefőtt rózsavizet 
az üstbe ; s azután nyugodni mennek. 

Tímár a méhest kérte magának alvóhelyül, oda Teréza 
asszony friss szénából vetett neki fekhelyet, Noémi igazí- 
totta a feje alját, nem is kellett neki sok ringatás. A mint 

letette a fejét, elnyomta az álom s egész éjjel arról ál- 
modott, hogy kertéHzlegéoynek állt be s rózsavizet főz 
tengerszámra. 

Mikor fölébredt, már bizony magasan járt a nap. Jól 
elalhatott. A méhek teljes munkájukban zsongtak már 
körülötte. Hogy valaki járt itt már reggel, azt tapasztala 
abból, hogy fekhelye mellé oda volt készítve a reggeli férfi- 
toil^ttehez való minden szerszám, a mit táskájában magá- 
val hozott. Mert a szegény szánandó férfi, ki az állát 
borotválni szokta, szerencsétlenné van téve arra a napra, 
a melyen nem borotválkozhatott meg. Azért nagy figyelem, 
ha rossz sorsát gyöngéd godoskodással enyhíteni törekesz- 
nek, mikor idegen háznál száll meg, s aztán reggelre kelve, 
nyugtalanul keresi, hogy hol kaphatna egy falatnyi szap- 
pant, egy maroknyi meleg vizet, meg egy csipetnyi tükröt, 
a miből saját magára torzképeket hunyorgasson; mert 
az az átkozott szakáll-tarló, mint ezer lelkiismeretszurás, 
nyugtalanítja a kedélyét. Milyen boldog aztán, ha átes- 
hetett rajta s állát gyöngéden végigsimíthatja. 

Mire elkészült, a hölgyek már kész reggelivel várták, 
friss tejjel és vajjal, s azután kezdődött a napi munka, a 
rózsaszüret. 

Mihály kívánságához képest a rózsátörö kölyühöz jutott^ 
Noémi a letépett rózsafejekről szedte le a leveleket, Teréza 
asszony az üsttel foglalkozott. 

Tímár beszélt Noéminak a rózsákról. Nem azt beszélte 
neki a rózsákról, hogy azok milyen nagyon hasonlítanak 
az ő piros orczáihoz, a miért Noémi bizonyosan kinevette 
-'^olna, hanem elmondta neki, a mit utazásaiban tapasztalt 

, rózsák felől ; tanulságos dolgokat, a mikre Noémi nagyon 

Lgyelt, s a mikért Tímárt még magasabbra kezdte becsülni. 

i^íatal ártatlan lányoknál még a tudós, okos embernek 

lagy előnye van. 
— Törökországban a rózsavizet az ételhez, italhoz is 

lasználják. Ott is egész erdőszámra termesztik a rózsát. 

)lvasót is készítenek belőle. Az összetört leveleket golyó- 

mintában összesajtolják. Ezért nevezik az olvasót rózsa- 
koszorúnak. De van a keleten egy igen szép rózsafaj, a 
miből a rózsaolajat nyerik : ez a balzsamrózsa ; magas két 
öles fának nevelik ott, a minek ágait egész csoportokban 
vonják alá a hófehér virágok. Ezeknek az illata felülmúlja 
minden rózsáét; mikor a leveleit vízbe vetik, s a napra 
kiteszik, rövid idő múlva a víz szine szivárványos lesz az 
olajtól, a mit a levelek kibocsátottak. Épen ilyen az örök- 
zöld rózsa is, mely télen át sem hullatja el a leveleit. 
A ceyloni rózsa, a roza del Eio sárgára festi a hajat és 
szakált, még pedig olyan tartósan, hogy évekig el nem 
veszti a színét; ezért egész kereskedést űznek a keleten a 
szárított leveleivel. A moggori rózsa levele pedig mámorít, 
az illatától oly ittassá lesz az ember, mintha bort ivott 
volna. A vilmorin rózsának van egy bogara, mely ha azt 
megszúrja, ökölnyi nagyságú bozontok nőnek tőle a virá- 
gai helyén. Az ilyen rózsagubanczokról azt tartják, hogy 
a síró gyermek feje alá téve, azt édesen elaltatja. 

— On mind járt azokon a helyeken, a hol ezek otthon 
vannak ? kérdezé Noémi. 

— Oh ! igen, én sok messze földet beutaztam. Voltam 
Bécsben, Parisban, Konstantinápolyban. 

— Messze vannak azok ide ? 

— Ha az ember elindulna gyalog, harmincz nap alatt 
érne Bécsbe, negyven nap alatt Konstantinápolyba. 

— De ön hajóval járt ott. 

. — Az még hosszabb út, mert útközben terhet kellett 
felszedni. 

— Kinek számára ? 

— A gazdámnak, a ki kiküldött. 

— Önnek most is Brazovics úr a gazdája ? 

— Ki mondta azt önnek ? 

— A kormányos, mikor itt jártak. 

— Már nem az, mert meghalt. 
Most Teréza kiálta közbe hevesen. 

-- Meghalt ! Tehát meghalt ! És felesége ? én leánya ? 

— Minden vagyonukat elveszték az ő halálával. 

— Ah! Igazságos Isten! Hát beteljesíted rajtuk ? 

- — Anyám! Jó anyám ! szólt szelid kérlelő hangon Noémi. 

— Uram ! A mit már önnek elmondtam, ahhoz még 
tudja meg azt is, hogy mikor bennünket az a végveszede- 
lem ért, mikor hiába könyörögtem Brazovicsnak, hogy ne 
tegyen bennünket végkép koldusokká, akkor azt gondol- 
tam, hogy ennek az embernek van neje, gyermeke, oda- 
megyek, könyörögni fogok a nőnek : az megért, az meg- 
szán. Karomra vettem gyermekemet s égető hőségben 
felutaztam Komáromba, Felkerestem az ő pompás emele- 
tes házukat. Ott vártam künn a folyosón, nem eresztettek 
be. Végre előjött az asszony, öt esztendős leányával. Én 
lábaihoz borultam, Isten nevére kértem, szánjon meg és 
legyen szószólóm férje előtt. És akkor amaz asszony meg- 
fogta karomat és letaszított a lépcsőn. Én két karommal 
gyermekemet védtem, hogy estemben őneki ne legyen baja; 
és a mellett saját fejemet beleütöttem abba az oszlopba, 
a mi a lépcsőboltot tartja. Itt a sebhely a homlokomon 
most is. És az öt éves gyermek odafenn úgy kaczagott utá- 
nunk, mikor sántikálva odább menni látott, ós gyermeke- 
met sírni hallotta. Azért most azt mondom, hogy hozsánna ! 
és áldott legyen a kéz, mely őket is letaszította azon a 
lépcsőn, a rnelyen engem levertek ! 

— Oh ! anyám, ne beszélj így ! 

— Nyomorúságra jutottak hát ? A szemétre kerültek 
hát? A czifra dölyfös had! Eongyban járnak, ugy-e ? És 
hiába koldulnak régi ismerőseik ajtaján ugy-e ? 

— Nem, asszonyom, szólt Mihály, akadt, ki pártul fogta 
őket, ki gondoskodik róluk. 

— Az őrült ! kiálta fel, indulattól felgerjedten, Teréza. 
Mit áll útjába a sorsnak ? Hogy meri házába fogadni az 
átkot, mely őtet is megrontja ? 

Noémi odaszökött anyjához, s mindkét kezével befogta 
a száját. Azután meg odaborult a keblére s csókjaival 
zárta le ajkait. 

— Nem te ! Nem te, kedves ! Ne szólj úgy ! Ne átkozód- 
jál ! Én nem szeretem azt tőled hallani. Vondd vissza. 
Hadd csókolom le szádról azokat a rossz szavakat. 

Teréza magához tért Noémi csókjaitól. 

— Ne félj I ne félj, te kis bohó I szólt fejét megsimogatva. 
Üres beszéd az átkozódás. Csak régi rossz babonás szokás 
az nálunk vén asszonyoknál. Nincs arra gondja az Isten- 
nek, hogy a megtaposott férgek átkait feljegyezgesse, s 
tartogassa boszúállás napjáig. Nem fog meg az én átkom 
senkit. 

Timár gondola magában: « engem már meg is fogott ; 
én vagyok az az örült, ki őket házamhoz fogadtam*. 
Noémi vissza akarta vinni a beszédet a rózsákra. 

— Mondja ön nekem, hogyan lehetne kapni olyan 
moggori rózsát, a minek illata mámorít ? 

— Ha akarja ön, én hozok önnek olyat. 

— Hol terem az ? 

— Braziliában. 

— Messze van az ? 

— A földnek a túlsó oldalán. 

— Oda tengeren kell menni ? 

— Hat hónapig folyvást tengeren. 

— S miért kell önnek qda menni ? 

— Üzlet miatt, meg hogy önnek moggori rózsát hozzak. 

— Inkább ne hozzon ön nekem moggori rózsát. 
Noémi elhagyta a konyhát s Mihály észrevette, hogy a 

leány szemei könyeznek. 

Noémi azután nem is jött vissza a szeszfőzdébe, csak 
mikor a kosara megtelt rózsalevéllel ; azt mindannyiszor 
kiönté a gyékényre, hol az egész halmot képezett. 

Délig a tegnap megérett rózsazucsma ki lett főzve, ebéd 
után Teréza asszony azt monda vendégének, hogy ma nem 
lesz több dolog, ráérnek a szigetet körüljárni. Az ilyen 
messze földet bejárt utazó tán tanácsot is adhat a sziget- 
lakóknak, mi növényeket lehetne haszonnal meghonosí- 
taniok kis édenükben. 

Almirának megparancsolta Teréza asszony, hogy «te itt- 
hon maradsz addig s őrzöd a házat, ide lefekszel a veranda 
elé és innen meg nem mozdulsz ». 

Almira megértette azt és akként cselekedék. 

Mihály a két hölgygyei a sziget pagonyaiba távozott. 

Alig tűntek el, midőn Almira nyugtalanul kezdte a füleit 
emelgetni s boszusan mormogott magában. Valamit érzett. 

Kedvetlenül rázta a fejét. Fel-felállt, meg csak lefeküdt. 

Valami férfihang kezdett egy német nótára, a minek ez 
volta refraine-je: «Sie trágt, wenn ich nicht irre, ein 
schwarzes Camisol». 

Az a ki a part felől közelít, bizonyosan azért énekel, 
hogy a házlakókat figyelmeztesse. Fél a nagy kutyától. 

Az pedig még csak nem is ugat. 

A közeledő kibukkan az utat árnyazó rózsalugasok 
közül. 

Ö az. Krisztyán Tódor. 

Ezúttal divaturacsnak van öltözve, sötétkék frakkja van 
sárga gombokkal; felső kabátja a karjára vetve. 

Almira meg sem moczczan közeledtére. Almiraphilosoph. 
így okoskodik : mikor én ezt az embert nagyon megtáma- 
dom, akkor mindig az következik, hogy engem kötnek 
meg, nem ezt az embert. Jobb lesz tehát, ha a véleménye- 
met felőle magamnak tartom és fegyveres semlegességben 
maradva, nézem, hogy mit csinál ? 

Tódor bizalmasan fütyörészve közelíte a neigy fekete 
ellenséghez. 

— Servus ! Almira, kedves Almira. Ide, ide, kedves 
kutyácskám. Hát hol vannak az asszonyaid ? Ugass egyet 
a kedvemért, kérlek ! Hol van a kedves Teréza mama ? 

Almira nem volt feleletre birható. 

— Szép kis Almira, nézd, mit hoztam neked. Egy darab 
sültet. Nesze, vedd el. No hát nem kell ? Azt hiszed, meg 
van mérgezve. Ah! de bohó vagy. No edd meg, szép 
Almira. 

Almira pedig oda sem szagolt a lába elé vetett stilthöz. 



Digitized by VjOOQIC 



271 

a míg egyszer Narczissza oda nem sompolyodott (a macska 
nem bír oly erős charaeterrel). Akkor aztán megharagudott 
Almira, neki állt egy lyukat kaparni a földben ; abba bele- 
temette a sültet, a hogy szokták előre gondoskodó ebek a 
megmaradt fölösleget szűkebb napokra eltakarítani. 

— Héj milyen gyanakodó ez a fenevad ! mormogá 
magában Tódor. No hát szabad bemennem a házba ? 

De már az nem volt szabad. 

Azt sem adta tudtul szóval Almira, csak az inyét húzta 
fel egy kicsit s megmutatta Tódornak, hogy milyen szép 
fehér fogakkal rendelkezik. 

— Ejh, te bolond. Csak meg ne harapj. Hát hol vannak 
az asszonyok ? Talán a szeszfőzdében ? 

Tódor oda is elment, benézett ; uem talált senkit. A pá- 
rolgó rózsavízbe belemosta az arczát, meg a kezeit; jól 
esett neki, hogy összepiszkolhatta egy egész napi fáradság 
terményét. 

Hanem aztán mikor ki akart jönni a szeszfőzdéből, úgy 
találta, hogy el van állva az útja. Almira most már a főzde 
ajtajaelé feküdt s onnan vicsorgatá fogait a kijönni akaróra. 

— No most meg már nem eresztesz ki? Ejnye de 
goromba vagy. Jól van hát no. Megvárom itten, míg elő- 
jönnek az asszonyok. En is ráérek pihenni. 

Azzal végig feküdt a Noémi által szedett friss rózsalevél- 
halmazban* 

— Ejh de jó ágyra tettem most szert I Lucullusi egy 
fekhely. Hahaha ! 

A hölgyek visszatértek Mihálylyal a sziget belsejéből. 
Teréza meglepetve látta, hogy Almira nem a veranda 
előtt fekszik, hanem a szeszfőzde ajtaját őrzi. 

— Mi van ott. Almira ? 

Tódor, a mint Teréza hangját meghallotta, egy jó tréfát 
gondolt ki, eltemette magát egészen a tömérdek rózsalevél 
közé, hogy nem látszott ki belőle ; s mikor aztán Noémi 
betekintett a konyha ajtaján e szóval : «mi van itt Almira?)) 
akkor kiemelkedék vigyorgó arczával a rózsahalmaz közül. 

— A te kedves egyetlen vőlegényed van itt, szép Noémi ! 
Noémi nagyot sikolva tántorodott vissza. 

— No mi az ? kérdé az odasiető anya. 

— A rózsa közt . . • hebegé Noémi. 

— Mi van a rózsa közt ? Egy pók ? 

— Igen. Egy pók . . . 

Tódor nevetve ugrott ki rózsás fekhelyéből, s mint a 
ki egy igen jó tréfával lepte meg kedveseit, amin kaczagni 
kell mindenkinek, nagy hahotával rohant Teréza mantia 
nyakába, nem törődve annak haragos tekintetével, sem 
Noémi ijedt arczával, össze-vissza csókolá Terozát. 

— Hahaha ! Ugy-e megleptelek benneteket ! Te kedves 
Teréza mama. Szerelmes, édes, drága jó mama. Itt van a 
te vejeeskéd. Hahaha! Mint egy tündér a rózsatengerből 
merülök fel. Hahaha ! 

Azután Noémihez fordult; de az hirtelen félresiklott 
ölelése elől, s Krisztyán Tódor akkor vette észre, hogy még 
egy harmadik valaki is van itt : Timár Mihály. 

Ez a találkozás kissé lehűtötte erőtetett jó kedvét, a mi 
ugyan csak kicsinált bolondozás volt nála ; de épen azért 
nem szerette azt az embert látni maga előtt, a kivel olyan 
kellemetlen emlékei voltak összekötve. 

— Ah ! Szervusz schreiber uram ! köszönté Timárt. 
Megint itt találkozunk össze. Talán csak nincs önnek a 
hajóján megint egy török basa? Hehehe; Ne féljen semmit, 
schreiber uram. 

Timár vállat vont s nem szólt neki semmit. 

Akkor aztán Noémihoz fordult Tcdor, nyájas barátság- 
gal ölelve át a leány derekát, a mit az úgy viszonzott, 
hogy eltolta magától s félrefordította tőle az arczát. 

— No hagyj békét annak a leánynak ! szólítá őt meg 
rideg, száraz hangon Teréza. Miéi"t jöttél megiat ? 

— Jól van, jól no. Csak ne kergess ki, még le sem száll- 
tam. Mintha bizony nem volna szabad nekem Noémit 
megölelnem ? Az én egyetlenegy kis mátkámat. Tán biz 
eltörik tőle, ha ránézek ? Hogy féltek tőlem ! 

— Van okunk rá, szólt Teréza mogorván. 

— No ne haragudjál, Teréza mama. Ezúttal nem azért 
jöttem, hogy kérjek tőled valamit. Ellenkezőleg. Én hozok 
neked sok-sok pénzt. Hohó ! Iszonyú sok pénzt. Annyit, 
hogy visszaszerezheted rajta hajdani szép házadat, jószá- 
godat, kertedet az Osztrován, mindent, a mit elvesztettél. 
Azt mind visszanyered azért a sok pénzért. Hiszen tudod, 
én nekem fiúi kötelességem azt a hibát helyrehozni, a mit 
szegény atyám vétett te ellened. 

Most meg már akönyhullatásig elérzékenyedett Krisztyán 
Tódor, hanem ez is hidegen hagyta a jelenlevőket ; nem 
hittek se nevetésének, se sírásának. 

— No de gyerünk be innen, gyerünk be a szobába, 
monda Tódor, mert a miket közölni akarok veletek, azt 
nem lehet az egész világ előtt elmondani. 

— Oh te bolond I monda Teréza asszony. Hát hisz hol 
itt az egész világ ? ezen a puszta szigeten ? Timár úr 
előtt pedig beszélhetsz akármit, ő nekünk régi jó ismerő- 
sünk. Hanem hát gyere be no. Tudom, hogy éhes vagy : 
ez a vége a dolognak. 

— Hahaha ! Te kedves okos mama ! milyen jól ismered 
a Tódorkádnak a gyengéjét, hogy mindig kitűnő étvágyam 
van. Aztán a milyen pompás rácz béleseket te tudsz készí- 
teni ! Az ember szeretne egészen gyomorrá válni, mikor 
azt meglátja. Nincs olyan gazdasszony a világon több, 
mint te vagy. Én ültem a török szultán asztalánál is, de 
olyan szakácsa annak sincs, mint te vagy. 

Teréza asszonynak most is gyönge oldala volt, ha vendég- 
szeretetét magasztalták. Az ennivalót nem kímélte semmi 
jövevénytől, s még halálos ellenségét sem bocsátotta el 
éhen. 

Krisztyán Tódornak divatos figaró volt a fején, azt ő 
kiszámított hetykeséggel úgy intézte, hogy mikor belép a 
kis kunyhó ajtaján, az ajtóragasztó leüsse a fejéről, hogy 
aztán elmondhassa : 

— Ah ! Az átkozott divatos kalap ! Mikor az ember 

Jókai: Ab aranj ember. I, 18 

olyan magas ajtókhoz van szokva. Az új szállásomon 
csupa szárnyajtók vannak. Gyönyörű kilátás a tengerre ! 

— Hát van neked igazán valahol lakásod ? kérdezé 
Teréza, felterítve az étkezéshez az asztalt a kis lakszobában. 

— Meghiszem azt ! Triesztben, a legszebb palotában. 
A legelső hajóépítőnek az ügynöke vagyok . • . 

— Triesztben? szólt bele Timár. Hogy híják ? 

— Tengeri hajókat épít, szólt lenéző arczfintorulattal 
Tódor, nem holmi «Schuper», nem burdzsellákat készít 
. . . Egyébiránt signore Scaramelli a neve. 

Timár elhallgatott. Nem tartá szükségesnek elárulni, 
hogy signore Scaramellinál ő is épen egy tengeri hajót 
építtet. 

— Hja, most én csak úgy vájkálok a pénzben ! hencze- 
gett Tódor. Milliók meg milliók fordulnak meg a kezemen. 
Ha olyan tisztakezű ember nem volnék, ezreket tehetnék 
félre. El is hoztam az én kedves Noémimnek, a mit ígér- 
tem. Nos ? mit ígértem ? Egy gyűrűt. Micsoda kő legyen 
benne ? Bubin? Smaragd ? — Briliánt van benne, három 
és fél karátos brilliánt. Ez lesz az én kis Noémimnak a 
jegygyűrűje. Itt van ni. 

Tódor belenyúlt a pantallón zsebébe, sokáig kotorászott 
benne, utoljára ijedt arczot csinált, elmeresztette a szemeit, 
((elveszett !» hörgé, csinált rémülettel s kifordítva a zse- 
bét, láthatóvá tette azon a perfid lyukat, melyen keresztül 
a jegygyűrű a három karátos bríUiánttal elveszett. 

Noémi erre hangos kaczajban tört ki. Olyan gyönyörű 
csengő hangja volt, mikor kaczagott, s olyan ritkaság 
volt ezt az ő kaczagó hangját hallani ! 

— No hát azért sem veszett el ! kiáltá Tódor ; soha se 
tessék kaczagni, szép menyasszonykám ! S azzal hozzá- 
fogott a csizmáját lehúzni ; valóban a megrázott csizma- 
szárból kihullott az asztalra a szökevény gyűrű. — Itt 
van ! Igaz jószág nem vész el. Az én Noémim jegygyűrűje 
nem hagy el engem. Itt van. No nézd, Teréza mama. Ezt 
hozta a te jövendőbeli vejed a menyasszonyának. Nos, 

mit szólsz hozzá? Hát maga, schreiber úr, ha tud hozzá, 
mire becsüli ezt a brilliántot ? 

Tímár megnézte a drágaságot s azt monda : 

— Pierre de Strass ; testvérek között is megér öt garast. 

— Hallgasson ! maga Schreiber ! mit ért maga ahhoz ? 
Maga csak kukoriczához ért, meg zabhoz ; látott is maga 
gyémántot valaha. 

Azzal a diffamált gyűrűt, miután Noémi semmiképen 
sem engedte az ujjára felvonni, saját kisujjára húzta fel 
Tódor s evés-ivás közben mindig gondja volt rá, hogy azt 
a gyűrűs ujját magasan felemelve tartsa. 

Étvágya jó volt az ifjúnak. 

Evés közben hosszat beszélt arról, hogy milyen szörnyű 
vállalat az a hajóépítés ; elmondta, hány millió kubik fát 
fogyaszt el a gyár évenkint ? Hogy a közelben már nincs 
olyan erdő, melyből hajóépítéshez alkalmas f^t lehetne 
vágatni. Ide s tova Amerikából kell azt is hozatni. Csak 
Slavoniában kaphatni még. Végre jóllakott. Akkor aztán 
rátért a dolognak az érdemére. 

-^ No de már most, kedves édes jó Teréza mama, el- 
mondom hát, hogy miért jöttem ide ? 

Teréza gyanakodó aggálylyal tekinte Tódorra. 

— Most egyszerre boldoggá teszlek tégedet is, Noémit 
is, magamat is ; s azonfelül Signore Scaramellinél egy- 
szerre ((felcsapom az égót». Hát hallgass csak ide ! Múltkor 
egy ízben Scaramelli úr azt mondja nekem : ((Hallja ön, 
Krisztyán barátom, önnek el kell menni Braziliába)). 

— Bár csak el mentél volna ! sohajta Teréza asszony. 
Tódor megértette azt és mosolygott. 

— Mert tudod, onnan hozzák a hajóépítéshez legszüksé- 
gesebb fákat, a macayást és murumurut, a miből a hajó- 
fenék készül ; a paripout, meg a hatavouát, a mit az oldal- 
palánkokhoz használnak, a magrove-, a royoc, meg a 
gratgalfákat, a mik a vízben soha sem rohadnak el, a 
«mort aux rats» fát, a minek a szagát a patkányok ki nem 
állhatják, a vasfát, a miből a kormányt készítik, s a sour- 

gum-tree fát, a miből az evezőlapátok lesznek, a fernam- 
buG fát, meg a manohinel fát, meg a sárkányvér fát, meg 
a casuárfát, meg az ördögkávé fát, aztán a teák fát, a 
sántái fát, a mahagony fát, a mit a finom hajóbútorzathoz 
használnak, meg a cascarillát, a tacamahacát, a voladort, 
a mibe nem esik a szú, meg a maou fát, a mit nem fúr- 
nak ki a teredo navalisok. 

— Hagyd el már kórlek, a sok bolond indus nevet I 
szakitá félbe Teróza asszony. Azt gondolod, hogy majd 
engem bolonddá teszesz, ha egy egész botanikai lajstromot 
elmondasz előttem, s majd én a sok fától nem látom meg 
az erdőt ? Mondd el hát, hogy ha ilyen sok szép fa terem 
Braziliában, miért nem mentél oda ? 

— Hja I Épen ez a felséges ötlet tőlem. Micsoda, mon- 
dók signore Scaramellinek; minek mennénk mi Braziliába, 
mikor az ott termő fáknál itt a mi közelünkben sokkal 
jobb fák találhatók ? Tudok én egy szigetet a Duna középén, 
a mi egy ősrengeteggel van benőve, ott vannak szebbnél 
szebb fák, a mik a délamerikaiakkal versenyeznek. 

— Gondoltam ! dörmögött közbe Teréza. 

— A jegenyék tökéletesen pótolják a patavouát, a dió- 
fák levetik a nyeregből a mahagónit. S ilyenek százával 
vannak a mi szigetünkön. 

— Az én diófáim ? 

— A cascarillánál sokkal jobb az almafa. 

— Hát az almafákról is gondoskodtál ? 

— A szilvafák pedig a legjobb teakfával vetekednek. 

— S te ezeket mind kivágatod és eladod Scaramelli 
úrnak *? szólt nyugodt hangon Teréza asszony. 

— Rengeteg pénzt fogunk érte kapni. Legalább tíz 
forintot minden fáért. Signore Scaramelli carte blanchet 
adott nekem. Szabadon köthetem meg veled a szerző- 
dést ; itt van a zsebemben készen, csak alá kell irnod, s 
gazdaggá vagyunk téve. S ha egyszer a sok haszontalan fa ki 
lesz innen pusztítva, akkor magunk úgy sem maradunk 
itten, elmegyünk Triesztbe lakni ; ezt a szigetet pedig be • 

ültetjük mind prunus mahalebbel ; tudod, abból készülnek 
azok a híres jószagú török meggyfapipaszárak. Annak 
mivelés sem kell, csak egy számtartót kell itten tartanunk, 
a ki a várnai kereskedőknek eladja az évenkint levágott 
meggyfapipaszárakat; és mi holdankint ötszáz aranyat 
fogunk bevenni meggyfapipaszárból: tíz holdtól ötezer 
aranyat. 

Timár nem állhatta meg, hogy ne mosolyogjon. Ilyen 
merész speculatióknak még ő sem hallotta hírét. 

— No hát mit mosolyog az úr? förmedt rá Tódor. Én 
értem a dolgot. Teréza felelt neki. 

• — Én is értem. Valahányszor téged idehoz a balsors, 
olyan vagy nekem, mint a halálmadár : tudom, hogy va- 
lami kétségbeejtő terved van ellenem. Azt te tudod, hogy 
nekem pénzem nincs, nem is lesz soha. Jól van. Eddig 
azt tetted, hogy dereglyével jöttél, s a mit kettőnk szá- 
mára megtakarítottam, azt elczipelted, eladtad. Odaadtam, 
az Isten áldjon meg érte. Most már nem éred be a gyü- 
mölcscsel, a miből gonoszabb dézmát szedesz tőlem, 
mintha török basa sarczolna meg; hanem magukat a 
fákat akarod a fejem fölül eladni. Az én kedves, egye- 
düli jó barátaimat, a miket magam ültettem, magam 
ápoltam, a mikből élek, a mik alatt nyugszom. Eredj, 
szegyeid magadat. Ilyen meséket mondani én nekem ! 
Hogy te kincseket kapnál a fákért, a mikből valaki ten- 
geri hajókat építtetne. Igen bizony, kivágatnád őket, hogy 
elprédáld potom árért a legközelebbi mészégetőnek, ez a 
te furfangos terved. Kit akarsz vele bolonddá tenni? 
Engem, te ? Elmenj az ilyen ostoba tréfákkal, mert majd 
én is megtanítom neked, hogy mire jó még a török meggy- 
fának a szára ! 

— No no, Teréza mama, én nem tréfálok. Ok nélkül 
nem jöttem ide, azt gondolhatod. Gondold meg, hogy 
micsoda ünnepélyes nap van ma ? Ma van az én nevem 
napja. Ezen a napon született az én kedves kis Noémim. 
Tudod, hogy szegény megboldogult szülőink bennünket 

még hajdan eljegyeztek s azt hagyták meg, hogy mikor 
Noémi tizenhat esztendős lesz, akkor belőlünk egy pár 
legyen. Én eljöttem volna a világ végéről is e napra ti 
hozzátok. Itt vagyok, szivem egész forró hevével. Ha- 
nem a szerelmen kivül egyéb is kell az embernek. Nagy 
fizetésem van, az igaz, signore Scaramellinél ; de azt ki- 
adtam pompás bútorzatra. Hát csak neked is kell vala- 
mit adnod Noémivel, hogy rangjához illően léphessen a 
világba. Csak kell menyasszonyi készlet neki is. Ezt joga 
van tőled követelni. Ö a te egyetlen leányod. Követelheti 
tőled, hogy őt kiházasítsd. 

Noémi haragosan ült le a szögletbe s hátat fordított az 
egész társaságnak, homlokát a falnak támasztva. 

— Igen ! Te neked kell valamit adnod a Noémi szá- 
mára. Ne légy oly önző. Nem bánom hát, tartsd meg 
fáid felét, de a másik felét add át nekem, majd azután az 
én gondom lesz, hogy kinek és hogyan tudom eladni. Add 
ide Noémi hozományául a diófákat, azoknak komolyan 
mondom, hogy van szilárd vevőjük. 

Teréza türelmének fogytára jutott. 

— Hallod-e Tódor; én nem tudom, hogy van-e neked 
neved napja ma, vagy nincs? hanem, hogy Noémi nem 
ezen a napon született, azt tudom. ... De még jobban 
tudom azt, hogy Noémi téged, ha egyedül volnál férfi a 
világon, még akkor sem választana férjéül. 

— Hahaha ! Azt már csak bízzad te rám. Az már az én 
gondom. 

— Hát legyen a te gondod. Hanem már most igen 
röviden végzek veled. Én az én kedves gyönyörű dió- 
fáimat neked nem adom, ha mindjárt Nóé bárkáját kel- 
lene is azokból építeni. Egyetlenegy fát adhatok neked, 
s azt használhatod arra a czélra, a mit elébb-utóbb el 
fogsz érni ; ma épen a neved napja van, ez jó nap hozzá. 

Erre a szóra Krisztyán Tódor felállt a székről, de nem 
azért, hogy elmenjen, hanem azért, hogy a széket ke- 
resztbe fordítsa s aztán úgy üljön rá, mint a lóra, két kö- 

nyökét a szék támlájára téve s kötekedő hetykeséggel 
nézve Teréza szemébe. 

— Nagyon kedves vagy hozzám, Teréza mama. Hanem 
jut-e eszedbe, hogy ha csak egy szót szólok. . . . 

— Hát szólj. Ez előtt az úr előtt szólhatsz, ő már min- 
dent tud. 

— Hogy ez a sziget nem a tied. 

— Igaz. 

— S nekem csak egy följelentésbe kerül akár Bécsben, 
akár Sztambulban. 

— Hogy minket koldusokká és földönfutókká tégy. 

— Igen is, azt tehetem ! szólt most igazi arczát meg- 
mutatva KriBztyán Tódor és kapzsi villogó szemeivel 
Teréza arczába nézv^, elővonta zsebéből a papirt, a mi- 
nek túl felére egy szerződés kezdete volt irva, s odamuta- 
tott a másik oldalon levő keletre. És azt meg is fogom 
tenni, ha a neved ide nem irod rögtön. Én azt tehetem, 
és meg fogom tenni ! 

Teréza reszketett. Ekkor Timár Mihály a kezével csön- 
desen megnyomta Tódor vállát. 

— Ön azt nem teheti, uram. 

— Mit ? kérdezó az vadul hátravetve fejét. 

— Azt, hogy följelentse valahol e sziget létezését, és 
azt, hogy azt önkény elfoglalta valaki. 

— Miért ne tehetném ? 

— Mert már följelentette valaki más. 

— Kicsoda ? 

— Én jelentettem fel. 

— Ön? kiálta fel Tódor, öklét Mihályra emelve. «Ön !» 
sikolta fel Teréza, két összekulcsolt kezét fájdalmasan 
feszítve feje fölé. 

— Igenis, én följelentem mind Bécsben, mind Sztam- 
bulban, hogy itt egy névtelen puszta sziget van az Osztro- 
vai-sziget mellett, mely ötven év óta alakult ! szólt Timár 
csendesen, szilárdan. És egyúttal fölkértem mind a bécsi 
mind a sztambuli kormányt, hogy e szigetet nekem ki- 

lenczven évre használatul engedjék által; a hűbériség 
elismeréséül a magyar kormánynak évenkint egy zsák 
dió, a sztambuli kormánynak egy doboz aszalt gyümölcs 
fizettetik. Most kaptam meg a pátenst és a fermánt mind 
a két helyről. 

Tímár elővonta a zsebéből azt a két levelet, a miket 
bajai telepén kapott s a miknek úgy megörült. Mikor 
nagy úrrá lett, gondja volt rá e szegény sorsüldözte csa- 
ládnak megszerezni a nyugalmat. Sok pénzébe került 
neki az a zsák diós és aszaltgyümölcsös bérlet. 

— Én pedig rögtön átirattam a legmagasabb engedélyek 
által nekem adott jogot e sziget mostani lakóira és telepí- 
tőire, íme, itt a hivatalos átengedési okmány. 

Teréza csak úgy odaesett Mihály lábaihoz szótlanul. 
Csak zokogni tudott és kezeit csókolni a férfinak, ki az 
élő kárhozatból őt kiszabaditá, ki éjjeli, nappali kísértetet 
örökre elenyészteté. 

Noémi két kezét szivére szorítva tartá, mintha attól 
félne, hogy ha szája hallgat, a szive fog megszólalni. 

— Már most uram, Krisztyán Tódor úr, szólt Mihály, 
láthatja ön, hogy kilenczven esztendeig önnek ezen szi- 
geten semmi keresni valója nincsen. 

Krisztyán Tódor a dühtől elsápadtan, tajtékzó iajkakkal 
rikácsolt fel : 

— De hát kicsoda ön? Mi joga van önnek magát ezen 
háznép ügyeibe beleártani ? 

— Az, hogy én öt szeretem ! kiálta föl Noémi egész ki- 
törő szenvedélylyel, s odaveté magát Mihály keblére és 
átfonta nyakát karjaival. 

Tódor nem szólt többet. Néma dühében megfenyegeté 
Timárt öklével, s ezzel kirohant a szobából. De néma 
tekintetében minden fenyegetés benne volt, a mi fegyver 
után nyúl és mérget kever. 

A leány pedig még azután is ott maradt Mihály keblé- 
hez tapadva. 

